
CUVÂNT ÎNAINTE 


Sub influenţa ideilor iluministe, istoriste şi progresiste, s-a 
practicat în general metoda de a gândi modernitatea mai ales din 
perspectiva viitorului, a luptei dintre antic şi modern, dintre vechi şi 
nou, a impactului filosofiei asupra a ceea ce a devenit cultura ŞI 
conditia umană în lumea modernă şi contemporană. În ultimele 
decenii, pe fondul reânoirii interesului pentru modalităţile 
neoromantice de a examina creaţiile culturale, asistăm la potentarea 
efortului în direcţia cercetării acestora şi din perspectiva valorilor 
trecutului, când, se pare că omul, cel puţin din punct de vedere 
spiritual, avea o mai bună situare în raport cu plăsmuirile sale şi cu 
sine. Abordând filosofia cartesiană în raport cu exigenţele teoretice şi 
metodologice de mai sus, autoarea încearcă înfăţişarea acesteia ca o 
modalitate sui generis de îmbinare a traditionalului cu modernul. Mai 
exact, aspectele variate si complexe ale cartesianismului, sunt 
înfăţişate ca o gândire de « trecere » în care se realizează o sinteză 
originală, între ceea ce a fost filosofia tradițională, antică şi 
medievală și necesitatea transformării acesteia în raport cu marile 
mutații petrecute în planul vieţii istorice şi culturale, la începutul 
modernității. Filosofia lui Descartes ne este înfăţişată ca un creuzet în 
care se resemnifică ideile trecutului pe noi principii şi fundamente, 


generate de provocările unei lumi deschise către noi orizonturi de 
implinire a omului, 


Ideea princeps, ce călăuzeşte analizele interesante şi incitante 
ale autoarei, este aceea că Descartes construieşte o paradigmă a 
« trecerii » ce vizează o nouă asumare a relației omului cu sine, cu 
Natura ŞI cu Dumnezeu. Filosoful ne este prezentat ca iniţiatorul unei 
d treceri » elegante si înțelepte spre un nou tip de acţiune, “acţiunea 
desi n care omul rămâne întreg dar se $i intregeste, 

ȘIdu-se”. Se valorifică astfel conținutul activ, creator al 

Cogito-ului, care include in ordinea subiectivitátii, vointa unei treceri 
exprimatá limpede in indemnul cartesian : * Sá nu lásám spiritul sá 
lenevească !”, întrucât Cogito-ul este rezultatul unei acțiuni, aceea a 
răsucirii permanente a gândirii către sine, condiţie sine qua non, a 
conservării certitudinilor existenţei. Aşadar, Cogito-ul este înțeles de 
autoare ca rezultat al acțiunii şi premisa permanentizării “gândirii ca 
acţiune”. În lumina acestui mod de receptare şi interpretare, autoarea 
susține că filosofia cartesiană reprezintă mai mult decât un model, 
“un mod de viață si de gândire care s-a universalizat, oferindu-se 
generos tuturor celor care vor să facă din spirit acţiune şi din acţiune 
spirit, să-şi acţioneze spiritul şi să-şi spiritualizeze acțiunea.” 


Prin substanţa ei, cartea doamnei Georgia Zmeu ne apare 
astfel ca un rafinat şi pertinent elogiu al filosofiei, al importanţei 
inestimabile a acestei forme culturale în viața omului şi a 
colectivităților, dovedindu-se că numai prin punerea în rol a unei 
instante de ordin spiritual se poate face față cu succes provocărilor, 
tot mai numeroase şi insidioase ale devenirii istorice. Acest context 
ideatic evidențiază, cum nu se poate mai clar, actualitatea 
cartesianismului, ce a reuşit să regîndească marile teme ale filosofiei, 
într-un secol al XVII-lea marcat de contradicții şi antinomii, similare, 
cel puţin în plan formal, celor cu care ne confruntăm astăzi. 


Un element de natură structurală ce însoţeşte permanent 
analizele pertinente ale autoarei, conferind o notă în plus de 
originalitate lucrării, este decelarea sensului antropologic al 
metafizicii lui Descarets, reliefându-se latura pragmatică a unei 
filosofii puse în slujba omului.Se cuvine să menţionăm şi faptul că 
ne aflăm în fata unei lucrări scrisă într-un stil clar, cursiv, adecvat 
temelor şi numeroaselor interogaţii ce însoțesc expunerea lor. 
Filosofia cartesiană este lecturată cu ochi proaspeți, într-un nou 
registru, problemele analizate sunt luate pe cont propriu, ceea ce face 


să simţim la tot pasul zbuciumul căutărilor autoarei, trăirea şi 
gândirea personală a acestora. 


Prof.dr. Petre Dumitrescu 

CAPITOLUL I. 
CRIZA LUMII MODERNE DIN PERSPECTIVA 
VALORILOR MEDIEVALE 


I.1. Conceptul de crizá 

În conştiinţa comună şi nu numai, termenul “criză” are 
conotaţii negative; el este asociat cu dezordinea cu descompunerea şi 
nu de puţine ori deznodământul stării pe care o desemnează este 
gândit ca fiind unul inevitabil apocaliptic. Demersul nostru însă nu s- 
a orientat către acest înțeles şi nu pe acesta a intenționat să-l 
aprofundeze atunci când ne-am oprit asupra paradigmaticului 
Descartes, stăruind în întrebari vechi pentru a afla răspunsuri noi. 

Seriile culturale pe care istoria cunoscută le-a desfăşurat şi 
modul în care s-a produs această desfăşurare, ne-au impus un alt sens 
al “crizei” : acela de iminenfá a unei transformari, criza ca 
destrămare în vederea redresării.. Din această perspectivă, criza 
începe atunci când dimensiunea spirituală a unei culturi tradiţionale 
se rupe de dimensiunea practică a vieţii în general şi de cea a vieții 
omului in special. Această ruptură este cauza profundă şi reală a 
crizei ca transformare iminentă. Dihotomia dintre spirit şi materie 
declanșează necesitatea re-judecării si re-ordonárii, a re-facerii 
legăturii dintre gândire şi acțiune. Aflarea în criză nu e altceva decât 
situarea într-un punct critic, acel punct în care, sau lumea este 
transformată prin re-gândirea ei sau este lăsată să moară. Aşadar, 
refuzul crizei echivalează cu moartea, iar asumarea ei înseamnă 
alegerea vieţii, alegerea unui alt fel de viață, mai deschisă către 
realitatea concretă. Aici, punctul nostru de vedere este cel mai bine 
exprimat de sensul originar al cuvântului criză, sens care scapă 
limbajului comun şi din păcate de multe ori şi celui filosofic. Criza 
echivalează, cel puţin partial, cu judecata 1) iar a fi în criză înseamnă 
a judeca, a pune în ordine lucrurile a separa elementele pozitive de 
cele negative ale moştenirii culturale. În fond, omul este prin 
excelență o ființă de criză, o ființă care judecă, pre-judecă şi re- 
Judecă, ordonează, pre-ordonează şi re-ordonează, o ființă silită de 
propria-i natură să transforme mereu lumea şi pe sine. Nici o 

dimensiune a vietii pe care omul a dezvoltat-o nu-i traduce mai bine 
condiţia decât filosofia. Ea este asumarea perfectă a crizei, este 
permanent în criză, ea este de fapt criza ființei umane în măsura in 
care omul este singura ființă care judecă şi ordonează. 


I.2.Criza modernităţii 


Dacă acceptăm criza ca transformare iminentă, nu putem 
decât să ne alăturăm lui R. Guenon atunci când spune că “toată epoca 
modernă în ansamblul ei reprezintă pentru lume o perioadă de criză ” 
2), căci criza este timpul care reaşează filosofia în drepturi, o 
eliberează de condiţia de slujnică şi o des-povărează de prelungitul ei 
rol secund. Nu putem înţelege însă valoarea fiosofiei moderne de 
început decât în raportul pe care, deşi ea l-a negat, îl are incontestabil 
cu gândirea medievală. Aceeaşi necesitate se impune şi celor care vor 
să lumineze starea actuală a filosofiilor: aceea de a relectura filosofia 
din perioada inocentă a epocii moderne. Asta pentru că încercarea de 
a întelege prezentul rămâne sterilă fără integrarea trecutului din care 
provine, fără jaloanele moştenirii culturale. Aici ne amintim 
îndemnul lui Isus: Păstraţi-vă în începuturi! În acest spirit spunem că 
este necesară o căutare neobosită a elmentelor care sprijină 
reîntoarcerea către concepţiile tradiționale, în măsura în care 
acceptăm că noile epoci culturale, chiar dacă debutează prin revoluții 
sau rupturi teoretice, uneori violente, se înrădăcinează tocmai în ceea 
ce ele neagă si vor să înlăture. Dacă * somnul raţiunii naşte monştri 
", uitarea trecutului zămisleşte orbi, căci respingerea lui totală face 
imposibilă înţelegerea prezentului şi lipseşte de valoare teoriile care 
încearcă să prefigureze şi să anticipeze viitorul. 

Fiecare cultură şi epocă este un alt fel de a vedea lumea; 
aceeaşi lume ce ascunde un singur adevăr, pe care omul nu l-a aflat 
încă sau se teme să-l recunoască. De aceea nici o cultură dintre cele 
postcrestine nu este o inovație absolută, radicală. Ca fiecare, fie s-a 
considerat cea mai bună, fie a tânjit să atingă perfecțiunea celei 
anteriore. Aceasta demonstrează că mişcarea de căutare în care 
vechiul se ocultează pentru a reapare neaşteptat şi metamorfozat 
câteodată în mod irecognoscibil, iar noul se crede şi se vrea cu 
desăvârșire nou, este mişcarea spiritului în general şi implicit a celui 

european. În secolul al XVII-lea, credința într-un progres nesfârşit 
era încă unanimă. Treptat însă s-a înțeles că multe din ideile 
considerate ca fiind noi, inovatoare, revoluționare, nu erau nimic 
altceva decât redescoperiri şi reformulări a ceea ce epocile anterioare 
stabiliseră deja, dar, printr-o îndelungată folosință pierduseră sensul 
$i scopul initial. 

Înainte de a stabili o granitá definitivá intre o epocá trecutà, 
ca fiind veche şi una actuală, ca una inovatoare, trebuie să ne 
amintim că nu există un singur fel de vechi. Există vechiul învechit şi 
vechiul mereu nou, perenul atemporal prin valoarea câştigată în 
efortul de surprindere a esentelor. Aşadar înainte de a porni pe un alt 
drum sau de a fixa temporal începutul unei noi epoci, o via moderna 
în filosofie, este necesar a zăbovi asupra acceptiunii şi dinamicii 
desfăşurate între tradiție şi traditionalism, tocmai în această idee a 
distinctiei necesare dintre vechiul învechit şi cel mereu actual prin 
prenenitatea sa. Altfel nu se poate scăpa din iluzia unei înlocuiri 
totale a valorilor, a unei negări complete a trecutului, a noțiunii de 


Ri absolută”. În fond ultima revoluție autentică a fost făcută 
e Isus. 


: L3. Traditie , traditionalism, modernitate-acceptiuni si 
dinamică 


.. Pentru a dezvălui dinamica dintre vechiul vechi ca 
traditionalism, vechiul nou ca tradiţie şi epoca modernă la care le 
raportăm este util să ne folosim de acceptiunile celor trei termeni de 
mai sus. 
yh a. menu trao provine din traditio, traditionis cuvinte 
E Eis in Min P transnmiterea, povestirea unor! evenimente 

ezväluie un o T sau învățătură. In sensul de transmitere, traditia 
em io n ue generos şi altruist, căci predarea valorilor şi 
folosind sim e, apa viet generațiilor îinere pentru ca, 
antecesorii ai, ? : figa ae merge mai departe, acolo unde 
generoasele Ehte al qe ) Nu putem să A ca 
edic Sida, e le lui | escartes : Deoarece am intenția să-mi 
am găsit un a căutari unei Ştunte atât de necesare şi deoarece 
care mi se pare că mă conduce inevitabil spre ea 

(...) comunicánd publicului toate lucrurile aflate pentru ca succesorii 
să continue de acolo de unde s-au oprit predecesorii; şi astfel, unind 
viețile şi cercetările mai multora, am merge împreuna mai departe 
decât ar fi facut-o fiecare de unul singur."4) 

Tradiţia este însă şi o “sursă de viaţă” “o sursă de creaţie ” 5) 
şi cu deosebire acest sens ne-a orientat spre aprofundarea felului în 
care se împletesc tradiția şi modernitatea în metafizica lui Descartes; 
ca nici o altă filosofie, cea cartesiană prin forța şi complexitatea ei 
contradictorie, a produs acelaşi efect pe care Moise l-a obținut lovind 
cu toiagul în stâncă. 

Revenind la precizările noastre etimologice, amintim că 
sensul originar al termenului modern este unul temporal; modo 
semnifică în latină caracterul recent al unui eveniment; în cecolul VI 
€. n. cuvântul modernus era încă neologism (Cassiodorus si 
Piscianus) incetátenindu-se in final sub formă de modern, ce 
desemna noutatea unui lucru iar in forma lui negativă vechimea în 
raport cu actualitatea. Astăzi numim modern “ tot ceea ce aparține 
sferei actualități, recentului imediat, prezentului ” 6) şi chiar ceea ce 
anticipează prezentul. Prin extensie, modernizarea este actualizarea 
tradiției, adaptarea ei la noile realități, cerințe şi aşteptări ale 
oamenilor fie ei simpli sau rafinati. Această actualizare a tradiţiei nu 
se face însă doar printr-o blândă modernizare, astfel că forma în care 
vechiul se adaptează la nou este mai curând cea a crizei, ca moment 
de judecată, de re-evaluare $i re-orientare a tradiţiei . 

Se poate echivala a fi modern în cultură şi în celelalte sfere 
ale vieții umane, cu a fi în spiritul timpului tău; acest spirit însă nu 
are o structură simplă si nici statică, nu este omogen ci conține 
simultan elemente contradictorii şi implicit dinamice. Apoi nu poti fi 
modern, nou, în actualitate, decát in raport cu ceva vechi, consacrat, 
cu un model a cárui functionalitate este recunoscută si acceptată de 
majoritate. Este deci imposibil a gândi modernitatea în afara tradiției 
și traditionalismului aşa cum este imposibil să gândim noțiunea de 
vale fără cea de deal. Modernitatea este față de tradiţie, dar mai ales 
față de traditionalism, ceea ce euristica este față de algoritmică. 

Precizarea accepțiunii acestor termeni permite dezvăluirea 
relației şi dinamicii mecanismului ce reuneşte modernul şi 
tradiționalul. Se pot sesiza două planuri a căror mişcare, prin ecoul ei 

social si cultural, genereazá metamorfozarea unuia in celálalt, intr-o 
succesiune circulară imperturbabilă în istoria Europei. Astfel, tradiția 
se rupe la un moment dat de dimensiunea practică a vieţii, 
degeneránd în traditionalism; acesta incită la reacţii şi acțiuni 
antitraditionale care deviază mentalitátile spre un nou model, cel 
modern care la rândul lui, prin extindere şi fixare sfârşeşte prin a 
deveni unul taditional. Termenul de traditie are in fond o conotatie 
pozitivá, cáci desemneazá ansamblul obiceiurilor, conceptiilor si 
credintelor închegate într-o comunitate care-şi poate păstra această 
calitate doar pástándu-si tradiţiile. A existat şi există,, neîndoielnic şi 
emblematic o tradiţie în toate epocile şi spaţiile culturale. 

Tradiţia naşte însă periodic, în ciuda fertilităţii ei 
incontestabile şi un copil mort, fradifionalismul. Acesta “este 
întruchiparea unui spirit rutinier, leneş, lipsit de îndrăzneală; mizează 
doar pe achiziţiile anterioare pe care le consideră perfecte şi imuabile 7) 

Este o atitudine imobilă care distruge principalul impuls al 
cunoaşterii: mirarea, din care se nasc întrebările în afara cărora 
spiritul uman este nul. A idolatriza neselectiv tot ceea ce primeşti de 
la predecesori înseamnă doar a exista, iar existența pură distruge 
fiinţa. 

Tradiţia este asemenea unui năvod în care majoritatea 
oamenilor se lasă prinşi pentru că este confortabil şi lipsit de risc să 
fii la mijloc şi laolaltă cu ceilalți. Rămâne însă întotdeauna un număr 
de elemente libere, radical libere, nealgoritmizatii, care tocmai 
datorită distanţei pe care o au față de confortabila linie de mijloc, pot 
propune şi impune schimbarea ei. Ei sunt cei care iniţiază acele 
acțiuni ce vor devia treptat mentalitátile, reactionánd împotriva 
traditionalismului pentru a deschide calea modernului, via moderna. 
Acestia sunt antitraditionaligtii, cei care, de multe ori inconştient şi 
neintentionat, dezorganizeazá algoritmii sociali, culturali si mentali, 
degajánd terenul pentru a-si intinde propriul návod. 

Traditia si modernitatea sunt aşadar două tendințe opuse, de 
agregare şi dezagregare, care generează două faze complementare de 
manifestare. Deşi sunt descrise de obicei ca fiind succesive, ele 
acționează întotdeauna simultan, dar în proporții diferite. 

I.4. Meditatiile cartesiene —o metafizică de “criză” 


Situaţia filosofiei contemporane se poate rezuma la o 
“literatură filosofică ce creşte la infinit"8) în care fiecărui filosof îi 
corespunde o filosofie, ceea ce ilustrează o particularizare, o divizare 
iresponsabilă. Acesta este cu siguranță unul din principalele motive 
pentru care în timpul postmodern pe care-l trăim s-au anunţat tot 
felul de sfârşituri 9) care proliferând, trădează nevoia de sfârşi odată 
cu sfârşitul. Acesta e posibil doar epuizând sfârşitul, consumându-l 
complet dar şi mai eficient întorcându-ne la începuturi. Există şi o 
altă justificare pentru asaltul concertat al sfârșitului , anume 
dificultatea sesizării sensului 10) la mai toate nivelele: istoric, 
artistic, politic, filosofic. O situaţie similară aflăm şi în secolul XVII 
inclusiv în filosofie, unde prin ruperea scolasticii de viaţa practică, se 
pierduse sensul, dacă prin acest cuvânt citim legătura între două sau 
mai multe elemente care se susțin reciproc. Credinţa reeligioasă 
coborâse deja de prea mult timp la nivelul unui ritualism 
convențional si steril reclamând re-formarea culturii şi re- 
direcționarea ei către autonomizare. De aceea spiritele moderne au 
început să construiască, pentru a umle golul scolasticii, pentru a 
aduce viitorul într-un loc pe care trecutul nu-l mai putea umple. Azi 
însă “rațiunea numește unul din locurile cele mai obscure şi mai vane 
ale discursului modern”.1 1) Si cu ce putem începe din nou un drum 
propriu, dacă nu cu rațiunea? Pentru a şterge însă “violența camuflată 
în metafizica modernă”, pentru a depăşi “metafizica voinţei de voință 
pe care omul modern o exaltă”12), pentru a reface într-o ascensiune 
proprie urcuşul de la afecte, prin voință şi rațiune, către credinţa care 
ne-ar putea salva veacul, avem nevoie de un model. Modelul cuiva 
care a știut să descopere și să cerceteze locurile străine din sine şi pe 
care parcurgându-le şi-a găsit, prin sine, locul sinelui său. Acest 
model nu-l putem afla decât redescoperind “depozitul tradiției”, al 
filosofiei eterne si restabilind contactul cu “spiritul tradiţional viu” 
13) în afara căruia filosofia rămâne străină de sensul ei fundamental, 
anume înțelegerea şi exprimarea vieţii. Redescoperirea acestui sens 
nu este posibilă prin continuarea stării de tranziție în care 
proliferează filosofia fără sistem și filosofii fără filosofii, astăzi. Doar 

o întoarcere înapoi către “spiritul radicalismului"14) tipic începutului 
epocii moderne ne-ar permite să mergem într-adevăr înainte. De 
aceea din cele trei nume “ emblematice pentru felul în care a înțeles 
Occidentul să facă filosofie: Descartes, Kant şi Huserl”15) ne-am 
oprit asupra primului, ca fiind cel dintâi care a ştiut să treacă de la 
medieval, prin propria-i criză ca judecată, catre o epocă nouă. 
Descartes are, este şi rămâne o fizionomie unică, 
paradigmatică. Socotim că relecturarea metafizicii lui este azi mai 
mult ca oricând utilă şi necesară datorită valentei sale duble: este o 
metafizică de criză, de judecată nouă, împletită cu gândirea 
tradițională dacă recunoaştem în ea “un produs spiritual de îndelungă 
dăinuire (...) ceva ce se face simţit, vrând nevránd, în atmosfera 
culturală actuală”.16) În fond Descartes a înțeles profund conceptul 
de criză. Viaţa şi opera lui o demonstrează. El nu a suportat pasiv 
obscuritatea în care sfârşea mereu scolastica, retardând spiritul. El nu 
s-a ascuns în tăcerea gândului de sine ci şi-a pus gândirea să 
gândească o ieşire pe care a întrezărit-o într-o credință nouă: o 
filosofie şi o ştiinţă independente, autonome, de sine stătătoare. 
Descartes este cumva şi ultimul mare reprezentant al tradiţiei. 
Reluarea discuţiilor asupra ideilor din Meditaţii ascunde grija lui de a 
nu perturba dogmele teologiei catolice.17) Filosofia cartesiană mai 
păstrează elemente din paradigma scolastică, de pildă revelația divină 
3| preocuparea centrală pentru problema nemuririi sufletului din 
Meditaţii. 18) Apoi Principiile, de o “sublimă profunzime şi superbă 
naivitate”, sunt prezentate sub forma manualelor scolastice, 
expunerea fiind făcută in paragrafe scurte, nenumerotate şi însoţite de 
un titlu explicativ 19.) Aşadar, metafizica lui a fost atunci şi este şi 
acum, cu o parte a ei , tradițională, fără a fi însă şi tradiționalistă. 
“Spigând Scolastica şi autoritatea Școlii, Descartes nu respinge în 
loc tradiția ci traditionalismul. 
Sintem Vise k la mare depărtare de gândirea lui Descartes şi 
îti epoca Ps atorită lui, a paradigmei sale care a deschis O 
te să A pentru a înțelege 1 -depărtarea aceasta a filosofiei de 
în îi NA rmarea filosofiei în filosofii, este necesar să privim 
T m privire proaspătă, una din marile Bândiri din care 
află între Sul d timp de trecere in care trăim. "Filosofia se 
e tranziție si epoca marilor sisteme filosofice a 

trecut” 20) dar privind din nou, nu numai din vechi, strădania rațiunii 
cartesiene care a reuşit să tranziteze magistral granița dintre medieval 
si modern, am putea revitaliza propriul nostru efort de reducere a 
zbaterii sterile ce stăpâneşte astăzi gândirea filosofică. Ne-am întors 
la Descartes într-un prezent care e tot mai neinteligibil şi din care 
tocmai de aceea am vrut să ieşim pentru că “nu se poate ieşi din 
prezent pentru a vorbi deplin depre timpul prezent şi nu se poate 
gândi viitorul decât prin analogie cu trecutul, adică aşezându-l partial 
sub semnul anterioritátii."21) 


I.5. Fundalul istoric al apariţiei cartesianismului 


În secolul XVII filosofia oficială în Franța era scolastica. 
Inchiziția se afla pe creasta ultimului ei val de putere, astfel cá 
pedepsea cu ardoare maximă orice “abatere” sau “greşeală” față de 
filosofie şi teologie. După ingelátoarele izbânzi ale Renaşterii, Franța 
secolului al-XVII-lea recăzuse în absolutism : "Pe atunci a clătina 
tradiția scolastică însemna a zgudui autoritatea regală. Întrucât 
filosofia se confunda cu statul, statul era braţul ei lumesc."22) 

Renaşterea despre care A. Pleşu afirma că “stă prost cu 
filosofia” căci “filosofia lucrează cu universalul, iar Renaşterea e o 
epocă a individualului”23) a fost interpretată fie ca sfârşitul Evului 
mediu, 24) fie ca o ramură a acestuia. 25) Dincolo de nostalgia 
vârstei de aur ce a orientat spiritele către revalorificarea trecutului, în 
Renaștere se produc anumite mutații şi răsturnări ce se vor propaga şi 
în perioada imediat următoare, cea a Barocului şi chiar în 
contemporaneitate, în forme schimbate. Evidentă este trecerea de la 
universal la particular: în sfera umanului, mutarea atenției de la 
muzică la instrumentul ce o produce. “În Renaştere accentul se mută 
de pe Joc pe jucător, de pe proces, de pe fenomen, pe cel care 
dictează fenomenul. Accentul se mută asupra personalităţii.”26) 
Omul renascentist este liber dar singur şi de aceea libertatea nu-i 
foloseşte la nimic. Chiar şi schimbările limbii reflectă această trecere 
la epoca individualului. Spengler a remarcat în acest sens că “limbile 
moderne vin toate cu pronumele personal"27) reflectând valorizarea 
personalităţii, autonomizarea ei al cărui revers este închiderea 
individului uman înlăuntrul propriului eu, pe care Pascal îl socotea 

demn de dispreţ. Si în domeniul cunoaşterii Renaşterea simplifică 
lucrurile, le sărăcește, şi favorizează un optimism epistemologic cu 
urmări nefericite pentru însăşi libertatea omului. Dacă în Evul mediu 
există trei feluri de lucruri: necunoscute, cunoscute şi de necunoscut, 
în Renaștere nu rămân decât două: pe care le ştim şi pe care nu le 
ştim încă, dar le vom şti. Acesta este doar unul din motivele ce 
indreptátesc afirmaţia că “Evul mediu e mai interesant din punct de 
vedere al filosofiei."28) 

Renaşterea a fost ultima inghititurá pe care Europa a sorbit-o 
din îmbătătoarea cultură a Greciei antice. Aparent moderni, 
renascentiştii sunt de fapt mai tradiționali decât promotorii Reformei 
şi Contrareformei care, din dorința de a păstra intacte tiparele 
Bisericii şi de a-l readuce pe Dumnezeu în lume, au generat exact 
contrariul, deschizând în istoria Europeană o nouă eră: cea a libertăţii 
unui om tot mai însingurat. 

După Renaştere urmează perioada Barocului care devine deja 
o realitate dominantă in Europa secolelor XVI-XVII."29) Abia acum 
începe să se manifeste mai consistent gândirea eliberată de vechea 
dominație teologică. Spiritul epocii este cel matematic. Matematica 
este propusă şi impusă finalmente ca instrumentul principal de 
descriere şi înţelegere a naturii. Leibniz reia idea pitagoreică “lumea 
e guvernată de numere”, spunând:” Când Dumnezeu a făcut lumea a 
gândit-o în formule matematice."30) Rationalizarea lumii prin 
matematică, dublată de dezvoltarea mecanicii este însă, cumva 
paradoxal, efectul unei transformări reformatoare la nivel religios. 

Apărută ca o reacţie de refuz în bloc a culturii Renaşterii, pe 
care o pune sub semnul păgânismului, Reforma accepta ca unică 
referință culturală, Biblia. “Reforma religioasă ar fi preferat ca 
singura carte de pe pământ să fi fost Biblia” 31) şi prin aceasta 
reprezintă una din primele mişcări totalitare, represive, de mare 
anvergură, dacă nu chiar prima, din Occident. Am putea spune chiar 
că originile totalitarismului se află în Occident, mai precis în Biserica 
Reformată, care s-a comportat ca un partid unic. Întâlnim în 
Reformă, dar mai ales în reflexia ei oficială, Contra-reforma, toate 
caracteristicile definitorii ale unui regim totalitar: intolerantá, 
ideologie unicá, manipularea maselor si supunerea lor prin 
instrumentul fricii. “Marea frică învinsese totul şi de aceea se renunța 

la astrologie, magie, alchimie, oamenii retrăgându-se într-o tăcere 
prudentá."32) Toate marile spirite considerate fondatoare ale epocii 
moderne, au trăit şi au gândit în perioada Reformei şi Contra- 
reformei, a unui puritanism alergic la toate fabuloasele construcții 
medievale ale imaginarului, la ştiinţele oculte şi chiar la “magia 
naturală”. 

Inamicul principal al creştinătăţii reformate era fantezia 
umană. Protestantii şi apoi catolicii, prin inchizitie, îşi propun să 
cenzureze radical imaginarul şi să înlăture seductia naturii. 
Intelectualii erau încă protejaţi de puterea temporală, dar când frica le 
va pătrunde în suflete, vor începe singuri să scrie numai ceea ce 
Biserica vroia să audă. “Cenzura transformase personalitatea”; 33) se 
pierdea obiceiul de a gândi prin calităţi, de a rationa deductiv. În 
secolele ce urmează spiritul european îşi pierde imaginaţia, dureros 
de încet dar din fericire incomplet, fiind condamnt la un mod de viață 
inexpresiv. Spațiile sunt degajate de abstractiuni, gândirea deductivă 
va fi înlocuită de rigoarea celei inductive, spiritul începe să coboare 
de la idea simțită, intuiţie, la cea gândită, concept, şi de aici la 
materie şi corp. 

În ciuda acestei conjucturi restrictive, opresive, se conturase 
cu mult timp înainte, pe fundalul îndrăznelii nominalştilor medievali, 
o mişcare spirituală critică ce exprima nevoia omului, ca individ, de a 
se afirma independent de dogmă şi deci împotriva ei. Era, pe de altă 
parte, nevoia de a depăşi efectele dezastruase ale paradigmei 
renascentiste, eşuată în nostalgia vârstei de aur ce destructurase până 
aproape de haos conştiinţa europeană. Principalul efect al eşecului 
Renaşterii este dezvoltarea vertiginoasă, în secolele XVI-XVII, a 
“scepticismului în materie religioasă”. 34) Ca urmare, în filosofie 
apar marii sceptici: Charron, Sanchez, Montaigne, Pascal şi de 
asemenea analişti şi metodişti ai erorii şi îndoielii 35) : Bacon şi 
Descartes. 

Secolul al XVII-lea este un secol al contradicţiilor, 
antinomiilor şi dualismului, dar si un secol de trecere de la 
contradicttii conflictuale, la înţelegerea antinomiilor spre avansarea, 
în plan uman, unui dualism ce va culmina cu o metafizică a 
subiectivitátii, a unui om rupt de natură, un om care ține de o 
paradigmă nouă. Este vorba de “modelul modernităţii, ce-şi face o 

virtute din valorizarea prezentului $i cucerirea viitorului .* 36) Era 
necesară o nouă ordine, care s-a manifestat mai întâi la nivel social. 
Burghezia francezá nutrea rásturnarea ierarhiei societății feudale şi 
înlocuirea ei cu o ierarhie întemeiată pe scopuri pragmatice, dar 
dublată de o nouă ordine spirituală, astfel încât “marii creatori ai 
veacului, sublimează Ncesitatea în Valoare.” 37) La acest moment de 
început al epocii moderne, nevoia dezvoltării practice este încă 
dublată de nevoia dezvoltării spirituale a persoanei, de dorința de a 
înlocui rămăşiţele unui spirit muribund, respectiv speculaţiile 
scolastice si silogismul sterp, cu o rațiune autonomă, riguroasă, cu 
finalitáti practice, din care se va naste un ideal obsesiv, cel al 
certitudinii. 

Tocmai aceastá insotire incá armonioasá a concretului, a 
materiei cu spiritul, pe care o găsim ilustrată emblematic in filosofia 
lui Descartes, constituie pentru noi un motiv în plus pentru susținerea 
necesităţii re-lecturării filosofiei cartesiene cu ochi proaspeți. Astfel 
am putea neutraliza urmările degenerative ale paradigmei propuse de 
epoca modernă ce “ valorizeazá prezentul şi cucerirea viitorului” şi 
care azi a devenit o capcană tocmai pentru că ne-a învățat poate prea 
bine să nu mai privim spre trecut. Această paradigmă, abandonată 
astăzi uitării, trebuie adusă prin înţelegere în prezent. Altfel, 
prezentul nostru care mereu trece, nu va putea aduce cu sine decât un 
viitor şubred, aşezat pe “nisipuri mişcătoare”. Numai reamintindu-ne 
marii algoritmi ai trecutului putem redirectiona acest prezent prea 
încărcat de eşecurile tuturor “ismelor”, către un viitor care să fie 
numai al nostru. Acum avem nevoie de re-actualizarea şi re- 
ántelegerea vârstei de aur de la inceputul epocii moderne. Acum este 
momentul să inl&turám proliferarea filosofiilor, desfăşurată în ultimul 
veac mai mult în afara Filosofiei şi să căutăm un “principiu de 
autoritate în trecut” 38) pentru a putea răspunde necesităților 
prezentului. 

Socotim că Descartes ne învaţă cel mai bine cum să împăcăm 
tradiția cu prezentul, morala “tradițională” cu cea a “bunului simţ” ca 
rațiune, el ne dă o “regulă” în această lipsă de reguli: “pentru a 
cunoaşte ce trebuie să facă sau să nu facă în toate împrejurările vieții, 


fiecare să se străduiască să se slujească, pe cât poate mai bine, de 
Spiritul său.” 39) 

I.6. Traditional şi modern în gândirea lui Descartes; Câteva 
argumente pentru filosofia cartesiană ca “filosofie de trecere” 


Ştiinţa 


În cultura şi gândirea tradiţionale ştiinţa nu este un scop în 
sine ci decurge din metafizica pură; ştiinţa depinde de cunoaşterea 
principiilor şi există doar în măsura în care se întemeiază în această 
cunoaştere superioară. Rolul ştiinţelor tradiționale este în principal 
acela de a pregăti şi a servi unei cunoașteri mai înalte şi ele sunt 
totodată legate de principiile metafizice.40) Rolul esenţial în “ştiinţa 
sacră” din care fac parte ştiinţele tradiţionale, îl are nu raţiunea ci 
intuittia intelectuală, “cea mai înaltă şi nemijlocită dintre cunoaşteri, 
absolut independentă de exercitarea oricărei facultăți de ordin 
sensibil sau chiar rational."41) 

Este neîndoielnic, şi Descartes însuşi a spus-o explicit, că 
metafizica lui nu este un scop în sine ci serveşte pentru întemeierea 
unei ştiinţe noi şi a unei filosofii practice. Descartes era însă convins, 
în spiritual tradiției, că o ştiinţă valabilă nu este posibilă fără 
cunoaşterea deplină a principiilor şi ne lasă să ştim asta chiar din 
primele rânduri ale Meditaţiei I-a : “odată în viața mea, va trebui să 
mă decotorosesc de toate opiniile pe care le-am acceptat până atunci 
să-mi ocupe încrederea, şi, dacă vreau să stabilesc ceva ferm şi 
definitive în ştiinţe, să încep totul din nou, de la fundamente."42) 

Ştiinţele moderne nu sunt un scop în sine, nu cunosc pentru 
cunoaştere, efortul lor nu este dezinteresat, ci chiar şi atunci când au 
un aspect speculativ, ele vizează ordinul practic. Aici gândirea lui 
Descartes se structurează oarecum descendent: metafizica este pentru 
fizică iar fizica serveşte mecanicii, medicinei şi moralei. 

Intemeierea ştiinţei în metafizică ne permite să afirmăm că, 
din acest punct de vedere Descartes rămâne cu tradiția, dar prin 
orientarea practică a ştiinţei şi a gândirii lui in general, el este într- 
adevăr un spirit modern. “(...) în locul acestei filosofii speculative 
care se predă în şcoală putem găsi una practică (...) devenind astfel 
stăpâni şi posesori ai naturii."43) 

Un alt punct in care se poate spune cá Descartes este ultimul 
mare reprezentant al tradiţiei este felul în care el întemeiază 
cunoaşterea certă şi principiul care conferă garanție acesteia, 
Dumnezeu. Cunoaşterea certă nu provine la Descartes dintr-un 
demers rațional, deşi cogito-ul poate fi interpretat şi ca inferentá, ci 
dintr-un principiu suprarational, ceea ce este tipic gândirii 
tradiționale. Există suficiente similitudini între Augustin de pildă, şi 
Descartes în ceea ce priveşte metoda şi teoria intuittiei, cogito-ul pe 
care amândoi îl asimilează iluminării divine şi inferioritatea 
cunoaşterii sensibile față de intuiţia intelectuală. Cogito-ul nu este 
rezultatul unui efort discursiv, ci se originează într-o facultate 
superioară rațiunii, respectiv intuiţia, aşezată în om de ființa perfectă, 
Dumnezeu. Cogito-ul este o intuiție care provine din inteligenţa pură. 
În Regulae Descartes este foarte clar în această privință: “doar 
inteligența singură poate sesiza adevárul."44) Originalitatea lui 
Descartes poate fi rezumată în principal la următoarele idei care sunt, 
toate, rezultatul intuitiei şi nu al deductiei : 1) Cogito, eu gándesc, e o 
constatare indiscutabilă; 2) eu, ființă cugetătoare, sunt capabil de 
certitudini; 3) certitudinile sunt obținute printr-o cunoaştere directă, 
printr-o intuittie nemijlocitá.45) 

Pe de altá parte insá, Descartes vorbeşte despre rațiune ca 
despre “lucrul cel mai bine rânduit din lume”46) motiv pentru care a 
fost considerat întemeietorul raționalismului modern. Acest statut nu 
i se poate contesta la fel cum însă este incontestabil faptul că, în ceea 
ce priveşte teoria cunoaşterii, religia şi metafizica, nu există diferențe 
esențiale între filosofia lui Descartes şi cea traditionalá.47) 


Morala 


Unii interpreti, ca de pildă J. Chevalier 48) au afirmat că 
Descartes s-a limitat la o “morală tradițională”, având în vedere 
prima regulă a moralei provizorii expusă în Partea a-Ill-a a 


Discursului: : “de a mă supune legilor şi obiceiurilor țării mele, 
Pástrándu-mi religia in care am fost crescut din copilárie si 
conducándu- 


e mă în toate privintele după opiniile cele mai cumpătate 
ȘI înțelepte, aplicate de oamenii cei mai cu judecată...” 49) Nu putem 
 Fámáne însă la porțile acestui binecunoscut conformism alimentat de 

proverbiala prudentá cartesianá. Descartes a crezut in om ca valoare 
supremă; din corespondenţa lui reiese adeziunea sa la modelul 
inteleptului care gustă viaţa pământească şi apreciază raţiunea şi 
voința aducătoare de independență. “Exigenţele moralei cartesiene 
diferă de principiile tuturor moralelor precedente (...) o viață 
conformă principiilor sufletului (“bunului simt") nu slujeşte fericirii 
“veşnice” din lumea cealaltă, ci (...) aceleia pámántesti."50) 

Întrega operă a lui Descartes este în fond o atitudine etică; 
raționalismul cartesian nu se întemeiază pe îndoială ci “impulsul 
libertăţii stă de fapt la bazá"51) aşadar o rădăcină etică. Morala 
cartesiană nu este una declarată şi nici declarativă. Ceea ce declară 
Descartes cu prudenţă este doar supunerea, dar el alege acţiunea. 
Morala sa este o morală a faptei. Prin “morala provizorie” Descartes 
declară supunere şi ar putea fi calificat drept conformist şi neutru, dar 
în fapt el pune în mişcare un imens domino al spiritului critic ce va 
marca şi va orienta filosofia veacurilor următoare. În 1638, după ce 
publicase Discursul, scrie unui corespondent necunoscut cá 
respectarea unor opinii şi judecăţi “dintre cele mai îndoielnice, dar 
care, volens-nolens trebuie urmate, nu va împiedica gândirea ...să 
rămână liberă şi să considere indoielnic ceea ce-i indoielnic."52) 

Cogito-ul însuşi închide în ordinea subiectivitátii voința unei 
treceri: cea de la paradigma tradițională degenerată într-un 
traditionalism stupid, încremenită într-o sterilitate incurabilă, către 
noua paradigmă a mişcării spiritului. Prin cogito spiritul uman îşi reia 
tinderea către libertatea absolută, începând un drum creativ a cărui 
parcurgere echivalează cu afirmarea liberă a voinţei de a fi. 

Modelul cartesian nu este modern. Descartes propune o 
paradigmă care este una a trecrii, mai importantă decât cea modernă 
în sensul ei clasic, căci de obicei omul nu ştie să treacă, ci mai 
degrabă să rămână, să stea pe loc, într-un loc, într-o paradigmă. Dacă 
astăzi precumpăneşte acțiunea fără spirit, este necesară odată în plus 
re-lecturarea lui Descartes ca unul ce propune o trecere elgantá şi 
înțeleaptă spre un nou tip de acţiune, acțiunea prin spirit, singura 
trecere în care omul nu numai că rămâne întreg dar se şi întregeşte 
spre desăvârşire. 

Se spune că Descartes este “părintele raționalismului” 
“ântemeietorul epocii moderne” dar a spune doar acest lucru este o 

nedreptate. “Descartes este unul dintre oamenii care a început din 
nou"53) care a ştiut să treacă de la prejudecată la judecată, de la 
conştiinţă la conştiinţa de sine, de la somn şi vis la veghea celui “care 
se sporeşte pe sine."54) Dar cel mai bine a ştiut Descartes să trecă de 
la valorile tradiției medievale pe care le-a îmbrăcat după moda 
timpului, către un nou mod şi model de gândire, gândirea epocii 
moderne. A ştiut să treacă prin sine şi către ceilalți, rămânând 
totodată în sine, nu un model, ci mai mult, un mod de viaţă şi de 
gândire care s-a universalizat oferindu-se generos tuturor celor care 
vor să facă din spirit acțiune şi din acţiune spirit, să-şi acţioneze 
spiritul şi să-şi spiritualizeze acțiunea. 

Au trecut mai bine de 350 de ani de la aparitia 
cartesianismului si de aceea , după toată broderia producției 
filosofice desfășurată de atunci şi până astăzi, preocuparea noastră de 
refacere a acţiunii cartesiene ar putea părea inutilă unora. Am socotit 
însă că astăzi avem nevoie de un contemporan ca Descartes, pentru 
că el a ştiut să facă față tranziţiei în care se pare că noi ne-am 
împotmolit. Descartes a ştiut să treacă, să înlocuiască o paradigmă 
devenită nefunctionalá, fără să renunțe complet la ea, cu o paradigmă 
nouă, utilă, de care veacul avea nevoie, fără să o absolutizeze şi fără 
să distrugă filosofia în favoarea ştiinţei. De aceea, din punctul nostru 
de vedere gândim ca fiind utilă re-iterarea demersului cartesian Si re- 
configurarea acestui drum unic, acțiuni prin care devine posibilă 
înțelegerea efortului gratie căruia raționalismul se derulează în 
filosofia şi conştiinţa europeană de mai bine de trei veacuri. 
Revenind la “frumuseţea şi naivitatea” cunoaşterii de acum trei 
secole, aplecându-ne iarăşi asupra ei cu o privire proaspătă, 
relecturând discursul cartesian, putem înțelege şi reconstitui “tiparul 
în care, pe alocuri mai suntem cuprinşi”55), pentru a lărgi şi limpezi 
sfera unei libertăți în reluarea fantasticului joc dintre imaginarul si 
rationalul filosofic pe care ni-l propune mereu Descartes. 

Capitolul II. NOUL ÍNCEPUT AL LUI 
DESCARTES 


I.1. Refacarea sinelui prin meditaţie 


De ce trece Descartes de la fizică la metafizică, de la 
prejudecățile vremii sale la judecata personală, de ce, aparent se 
izolează de lume punând-o sub semnul întrebării şi al iluziei? De ce a 
ales el modalitatea atât de radicală a demolării edificiului ideatic pe 
care şi-l însuşise în Universitate ? 

Natura motivatiei demersului cartesian poate răspunde la 
toate aceste întrebări. Descartes are o nevoie vitală de certitudine, 
măcar de una singură, o certitudine necesară şi suficientă pentru a-şi 
întemeia Lumea, noua fizică , aşa cum lui Arhimede i-a fost de ajuns 
un singur punct pentru a-şi mișca lumea. Descartes vrea să clădească 
o lume nouă şi de aceea începe să mediteze căci “omul face 
metafizică atunci când caută o orientare radicală în situația sa”1) ca 
urmare a unei dezorientări profunde. Iniţial, Descartes a încercat să 
se orienteze folosind ideile fizicii oficiale, despre lumea reală, 
conținute ca parte în prejudecățile sale şi cele ale epocii. Observă 
însă că toate acestea sunt înșelătoare şi de aceea se simte pierdut, 
rătăcit pe “nisipuri mişcătoare”. “De-o vreme am prins a-mi da 
seama că, încă din primii mei ani de viață, am luat drept adevărate un 
mare număr de opinii false, şi că ceea ce am întemeiat, nu poate fi 
decât extrem de îndoielnic şi nesigur."2) În lumea concretă nu 
găseşte nimic cert, ci doar lucruri ca accidente, ca moduri 
schimbătoare pe care le cunoaştem prin simțuri ce s-au dovedit si ele 
nesigure. lată cá peste tot în jurul lui domneşte incertitudinea şi 
acesta e motivul principal pentru care Descartes caută atât de tenace 
31 sistematic un “pământ ferm". 

Cât de extremă trebuie să-i fi fost dezorientarea, încât nu a 
Putut alege decât o orientare atât de radicală, întemeiată pe actul 
prealabil al demolării, urmat de edificarea metafizicii proprii! Căci 
numat o “radicală dezorientare"3) poate genera şi sustine nevoia re- 
crearii unei lumi întemeiate exclusiv pe adevăruri personale, rezultate 
dintr-o meditaţie cu desăvârşire solitară. O asemenea întreprindere, 

declarată de la început si până la sfârşit personală, căci “intenția mea, 
scrie Descartes, s-a limitat totdeauna la a-mi reforma propriile 
gânduri şi de a construi pe un teren care este doar al meu”4) nu lasă 
loc nici unui compromis cu vechiul corp al ştiinţelor şi teoriilor 
recunoscute în epocă. Pe de altă parte, se impune cu necesitate o 
atitudine prudentă, critică, dar mai ales degajarea minţii de ideile 
îndoielnice, înlăturarea amalgamului de adevăr, fals şi înşelător. 

Desfăşurarea acestei acțiuni radicale şi revoluţionare ca 
intenţie declarată cel puţin, îi va aduce lui Descartes surprinzător de 
rapid, propriile adevăruri indubitabile. Cât de fertile au fost ele şi cât 
de închegată structura metafizicii lui, vom căuta să răspundem mai 
târziu. Descartes îşi caută adevărul, însă nu caută oricum, o 
certitudine oarecare sau nişte “certitudini inconexe”5) ci caută 
metodic pentru că vrea să obțină acea certitudine, ca prim adevăr, pe 
care să poată construi mai târziu, un sistem de certitudini şi o lume 
sigură. Vrea un singur şi prim adevăr pe care să se poată sprijini 
pentru a le obține pe celelalte, cu care să formeze un ansamblu de 
convingeri bine definite şi rezistente. În locul haosului scolasticii, 
Descartes vrea să aşeze o lume mică şi solidă, însă luat în sine ŞI 
riguros, rezultatul demersului său este departe de scopul iniţial. 

Descartes ar fi putut să se prefacă, ar fi putut evita incomodul 
demers al desfăşurării gândirii personale, ar fi putut accepta 
prejudecátile în loc să judece singur, ar fi putut sá le trateze ca si cum 
ar fi fost ale sale. Sentimentul său de nesiguranță era însă deja atât de 
profund şi de bine conştientizat, încât îi clătina întreaga ființă” (...) 
dintre toate opiniile pe care le-am acceptat cândva să facă parte din 
convingerile mele ca fiind adevărate, nu există nici măcar una 
singură de care să nu mă pot îndoi.”6) 

Dacă Descartes ar fi fost dispus să-şi piardă ființa sau să şi-o 
falsifice, lucru mult mai comod, nu ar fi căutat acel temei al unui 
adevăr absolut cert, a cărui evidență să-i aparțină, pe care să nu o ia 
de la alții. El este convins de importanța vitală a unei relații cu 
desăvârşire sinceră cu sine însuşi, dar prudenta l-a împiedicat s-o 
proiecteze şi în afară. 

Majoritatea oamenilor sunt "orientati fictiv”7) în sensul că 
din comoditate acceptă convingerile celorlalţi, prefăcându-se că sunt 
ale lor, nemaiântrebându-se niciodată nimic în legătură cu ele. 

Descartes nu vrea să se oblige decât la propriul adevăr şi nu se 
constrânge decât la a-şi căuta singur certitudinile, dezvăluindu-ne 
prin aceasta un spirit viu şi marcat de dorința libertăţii. Singur caută 
răspunsul la întrebările ce vizează eul, pe Dumnezeu şi lumea 
corporală, refuzându-le pe cele preexistente şi pre-judecate, pentru că 
vrea să-şi păstreze individualitatea prin asumarea trăirii într-o 
radicală singurătate a neliniştilor sale. El refuză sa devină o ființă 
comună, hotărând să-şi trăiască în mod autentic şi exclusiv viața 
conform principiilor personale, rezultate din interogatii cu 
desăvârşire solitare. 

Această voință a lui Descartes, de smulgere din cultura 
preexistentă, acest refuz al lui “ce zice lumea”, nu echivalează însă 
cu vidarea eu-lui personal de toate achizițiile anterioare ale culturii. 
Aşa ceva ar fi imposibil si fără rost şi Descartes ştie asta. “Aşa după 
cum atunci când dărâmi o locuință veche păstrezi de obicei 
dărâmăturile pentru a le folosi la construirea celei noi, tot astfel şi eu, 
distrugánd toate párerile pe care le consideram neintemeiate, fáceam 
diverse observaţii şi căpătam mai multă experiență.” 8)Actiunea lui 
Descartes este deci una de “re-creare prin efort personal" 9)a datului 
cultural, ce trebuie intemeiat pe evidenţa propriei gândiri. “În ceea ce 
priveşte părerile pe care până atunci nu le pusesem la îndoială, nu 
puteam face altceva mai bun decât să le abandonez pentru a pune în 
locul lor altele mai bune sau eventual aceleaşi dar privite în lumina 
ratiunii.^10) Numai astfel adevărul devine “un. pământ ferm “, o 
certitudine după care iti poti organiza si orienta ființa, condiţii sine 
qua non pentru demersul cartesian care, deşi aşezat sub semnul 
fabulei, vădeşte clar nuanţe demiurgice. 


II.2. Idealism şi realism în filosofia cartesiană 


Pentru idealişti, inclusiv pentru Descartes, lucrurile ne sunt 
prezente doar ca obiecte ale conştiinţei aflate în fata subiectului 
conştient. Lucrul este în primul rând ceea ce eu gândesc despre el. 

Urpriza vine atunci când Descartes evită să se autonumesca om, sub 
motivul ocolirii complicatiilor ce decurg din folosirea acestui cuvánt. 
ar ce este acela om? Voi spune, oare, cá este un animal rational? 

7 Siguranță nu: căci ar trebui după aceea să cercetez ce este un 

animal şi ce este rational şi astfel de la o singură întrebare am cădea 
pe neobservate într-o infinitate de altele mai dificile şi mai 
stânjenitoare.” 11) El preferă să se considere un lucru, “un lucru care 
cugetă”. De aceea ne putem întreba dacă alegerea acestui termen nu 
înseamnă oare o recunoaştere implicită a statutului său de fragment, 
de parte a lumii lucrurilor? Nu este această autodenumire ca lucru, 
semnul faptului cá Descartes recunoaşte, a priori, că “lumea se află 
aici şi eu mă aflu în ea”? 12) Cu siguranță că cel puţin dualismul 
substanțelor ce compun natura umană în viziunea cartesianá, O 
confirmă. 

Alegerea cuvântului /ucru pentru desemnarea de sine 
dezvăluie împletirea, combinarea în filosofia cartesiană, a realismului 
pândirii antice cu noul idealism care deja începea să facă epocă... 

De fapt Descartes, ca unul ce se hotărâse a-şi folosi judecata 
proprie, nici nu mai putea fi exclusiv realist, fără a fi în final nici pur 
idealist. Putem spune despre Descartes că se situează, cu filosofia lui, 
undeva la jumătatea distanței între aceste două perspective, că 
rămâne pe graniță, într-o permanentă trecere. 

Teza primă a realismului susține că ceea ce se găseşte 
indubitabil, realitatea radicală, este Lumea, cu toate lucrurile ce se 
află în ea. Această teză a constituit principiul multor filosofii şi 
temelia multor sisteme de gândire, pe tot parcursul antichității şi 
evului mediu în spaţiul occidental european. 

Cel puţin la nivel lingvistic dacă nu şi în fond - căci 
dualismul substanțelor o susține - Descartes este realist, trăgând în 
metafizica sa o parte din cultura preexistentă, fundamentatá pe 
convingerea că “tot ceea ce este, este aşa cum este lucrul”.13) 

Descartes caută însă o teză universală si indubitabilă, ori teza 
realismului, aceea că “lumea se găseşte si atàt"14) nu satisface a doua 
condiţie. Nu putem spune despre lumea lucrurilor că este reală prin 
sine, în mod absolut, cel puţin dintr-un motiv: distantarea de unul sau 
altul din lucrurile acestei lumi, atrage după sine o nesiguranță cu 
privire la continuitatea existenţei respectivului lucru. Aşadar teza ce 
susține că realitatea absolută şi indubitabilă e lumea lucrurilor, deşi 
universală, se dovedeşte prin raportarea la eul gânditor, doar o teză 
probabilă. Descartes a sesizat cu siguranță umbra probabilității ce 
planează asupra existenţei lucrurilor, căci atât în Discurs cât şi în 

Meditafii, el pune sub acest semn, toate aceste lucruri si tot ce are 
legáturá cu ele. 

Initial fizician, la un moment dat, Descartes se intreabá de ce 
crede el că lumea există ca o realitate absolută, ce anume îi sustine şi 
alimentează această convingere? Simturile. Verifică apoi dacă poate 
avea întotdeauna încredere în ele şi observă că trebuie să nege 
aceasta. El nu sustine deci, de la bun început, cá lumea corporală, 
materială, e nesigură, ci doar că informaţiile venite de la simțuri stau 
sub semnul întrebării, aprofundându-i sentimentul de nesiguranță. 

Dacă însăşi temelia realismului s-a dovedit fisurată, înseamnă 
că absolut toate lucrurile ce ajung la noi prin simţuri sau cel puțin 
informaţiile despre ele, stau, cel puţin la început, sub semnul 
întrebării. Ne putem îndoi de tot ceea ce vedem, auzim ori gustăm şi 
chiar trebuie să ne îndoim de toate acestea dacă dorim un principiu 
universal, evident şi cert. Tocmai de aceea Descartes hotărăşte să se 
supună unui experiment mental dus la extremă şi de aceea destul de 
controversat, ceea ce în fond nu ne interesează căci am hotărât să-i 
respectám dorinţa: “rog pe urmaşii nostri să nu creadă că ceea ce li se 
va spune provine de la mine, în afară de cazul în care le voi spune eu 
insumi".15) Aşadar, convins că simțurile sunt izvorul înşelăciunii şi 
al cunoaşterii eronate, Descartes ia o decizie extremă: “âmi voi 
închide acum ochii, îmi voi astupa urechile, îmi voi suprima toate 
simțurile, chiar voi şterge din gândirea mea toate imaginile lucrurilor 
corporale, sau cel puţin, pentru că şi aceasta se face cu greu, le voi 
considera ca fiind zadarnice şi false."16) Această asceză, izolare faţă 
de lume dar mai ales față de impresiile venite de la corpul său, față 
de acea parte din sine care generează fals, are ca scop decelarea 
esenței propriei ființe, care singură îi va permite identificarea 
principiilor pe care-şi va clădi propria metafizică şi apoi o noua 
fizică. 

Descartes se extrage din lume şi se baricadează faţă de toate 
informaţiile corporale pentru a proba dacă şi în aceste condiții lumea 
rămâne ultima realitate. Această acțiune îi permite să observe că 
“realitatea radicală” poate fi atribuită numai gândirii; “căci așa cum 
am observat mai înainte, chiar dacă lucrurile pe care le simt şi mi le 
imaginez poate că nu sunt absolut nimic în afara mea şi în ele însele, 
cu toate acestea sunt sigur că aceste moduri de a gândi, pe care cu le 

numesc sentimente şi imaginatii, se află în mine şi pot fi întâlnite la 
mine, cu toată siguranța.” 17) 

Dacă însă “teza idealistă anulează lumea exterioară” 18) 
Descartes nu poate fi apreciat ca fiind un idealist pur, căci în 
metafizica sa regăsim şi elemente realiste: autodefinirea sa ca lucru 
(res), ca parte a lumii corporale, deducerea existenţei lumii fizice (res 
extensa) din existența lui Dumnezeu, recunoaşterea în finalul 
Meditafiilor, a rolului simțurilor şi a realităţii lumii corporale. 

De fapt “idealistul e nevoit să recunoască realismul, ca pe un 
adevăr parţial” 19) şi chiar dacă îşi construieşte singur o lume aşa cum 
însuşi Descartes a făcut-o, nu-i putem trata indistinct pe toti cei care 
au făcut acest lucru. Sunt idealişti şi idealişti. Cei într-adevăr 
revoluționari, aşa cum au fost de fapt şi realiştii care la vremea lor au 
răsturnat credinţa în zei şi supranatural, cei care construiesc o lume, 
şi cei care doar au reconstruit lumea, au verificat-o cu propria 
judecată. Descartes nu-şi face “lumea în absolut”, ci o re-face relativ 
la el însuşi şi pentru propria nevoie de certitudine, ce constituie un fel 
de “piatră din capul unghiului” pentru Lumea sa. El nu-şi reclădeşte 
lumea “dat fiind că nu găseşte una" 20) ci pentru că cea pe care a 
găsit-o, odată supusă tirului încrucişat al raţiunii, nu rezistă, fiind 
nevoită să se retragă în zona probabilului şi mai mult, în cea a 
himericului. 

“Jdealistul” Descartes nu neagă şi nici nu anulează lumea 
exterioară ci, dint-o nevoie vitală, vrea doar să o întemeieze pe o teză 
solidă, pe un fundament cert. El nu face altceva decât să 
conştientizeze diferenţa dintre gradul de siguranţă a lucrurilor şi cel 
al ideilor şi să stabilească, instrumentând rațiunea, maximalitatea 
celui de-al doilea. Descartes nu afirmă că singura realitate este 
gândirea, aşa cum de pildă a înțeles Y Gasset când scrie că 
“idealismul autentic sustine că propriu-zis nu se găseşte nimic 
altceva decât actul gândirii, că acel ceva (lucrul) pe care-l gândeşti nu 
se găseşte cu adevarat” 21) şi de aceea calificarea lui drept rationalist 
nu mai este justificată complet, ci atrage atenția, stabilind ierarhia 
celor două substanţe, res extensa şi res cogitans, că cea de-a doua e 
singurul tip de realitate de existența căreia putem fi siguri în mod 
absolut. “Eu sunt, eu exist: aceasta este sigur; dar pentru cât timp? 
Anume, atâta timp cât gândesc; căci se poate probabil întâmpla că 

dacă aş înceta să gândesc, să incetez in acelaşi timp de a fi sau de a 
exista. Nu admit nimic acum care să nu fie cu necesitate 
adevarat."22) : 

Asadar, Descartes nu anuleazá lumea exterioară, corporală, la 
care se întoarce în final, ci absolutul realităţii ei, punând de fapt 
lumea la locul ei sau mai bine zis punându-se pe sine într-un loc mai 
potrivit în relația cu lumea lucrurilor. 


IL3. “Radicalitatea” metafizicii cartesiene 


“Odată in viața mea, va trebui să mă angajez cu toata 
seriozitatea să mă descotorosesc de toate opiniile pe care le-am 
acceptat până atunci să-mi ocupe încrederea şi (...) să încep totul din 
nou, de la fundamente.” Aşa îşi începe Descartes Meditatia I-a - 
Despre cele ce pot fi puse la îndoială, declarându-şi explicit intenția 
de a-şi curăța mintea de toate ideile vechi. Această acțiune de un 
radicalism extrem, nu este însă posibilă şi el ştie şi o afirmă în 
Discurs, căci nimeni “nu poate urma în fapt această normă decât în 
sectoare restrânse”. .23) “După cum înainte de a începe să 
reconstruieşti locuinţa în care stai nu este suficient s-o dărâmi (...) ci 
trebuie de asemenea să te îngrijeşti de o altă locuință în care să pofi 
locui comod pe perioada lucrărilor, tot aşa pentru a nu rămâne fără 
sprijin în acţiunile mele în timp ce rațiunea m-ar obliga sa fiu 
nehotărât în judecăţi şi pentru a nu înceta totuşi să trăiesc cât mai 
liniştit posibil, am conceput o morală provizorie” 24) Unii au 
considerat această morală “par provision" O precauţie, alții, o 
necesitate; de fapt este şi una şi alta: o precauție necesară şi O 
necesitate precaută, căci a-ți pune întreaga viaţă cu toate 
dimensiunile ei, sub semnul nesigurantei este insuportabil. Trebuie să 
te sprijini pe “o porţiune de idei convenţionale” să te “âncredinţezi 
tradiţiei” 25) pentru a nu fi complet pierdut. Descartes a ales să-şi 
sacrifice radicalismul, să plătească aparent tribut tradiției în sectorul 
moralei. Dar numai aparent. pe 

Prima dintre cele patru maxime ce rezumă morala provizorie 
exprimă clar intenţia de rămânere pe terenul tradiţiei: “cea dintâi era 
de a mă supune legilor şi obiceiurilor țării mele, păstrându-mi religia 

in care am fost crescut din copilárie si conducándu-má ín toate 
privintele, dupá opiniile cele mai cumpátate si intelepte."26) 

De ce şi-a ales Descartes tocmai dimensiunea morală a cărui 
provizorat îi ştirbeşte radicalismul gândirii? Cel puţin două motive îi 
justifică hotărârea, întemeiată pe o înțelegere profundă şi chiar pe un 
oarecare curaj: în primul rând, orice morală este în esenţă provizorie, 
în sensul că este cel mai relativ, fluctuant, fragil si formal sistem de 
valori, necesitând şi permiţând deci un rabat de la radicalism. În al 
doilea rând, morala pe care Descartes o primeşte în familie şi în 
şcoală, avea un loc central în teologia şi dogmatica vremii şi invers, 
religia constituia centrul iradiant al întregii morale, ce punea în 
umbră raţiunea individuală. 

Descartes trimite această morală în plan secund, nu-i mai 
acordă atenţia de care ea se bucurase în evul mediu iar ultimul lucru 
pe care şi-l doreşte este de a-şi face evidente, în mod personal, 
valorile morale. Se poate considera că şi aici Descartes se dovedeşte 
în mod subtil, prea subtil poate, un revoluționar prudent. Într-un 
secol în care Biserica stăpâneşte încă în afara şi înlăuntrul oamenilor, 
uzând în principal de perechea etică a binelui şi răului, cu toate 
consecinţele ei practice, Descartes, aparent obedient, declară că-şi 
însuşeşte morala şi religia vremii, dar de fapt le lasă pe ultimul loc 
între preocupările sale. 

Odată asigurată “locuința provizorie” a moralei, Descartes îşi 
poate permite să fie absolut radical cu prejudecățile sale metafizice, 
să rămână singur pentru a-şi căuta şi întemeia judecátile personale, 
adevárate gi certe. 

Pentru a stabili dacă a reuşit în intenția sa profund 
reformatoare, vom preciza elementele principale ale metafizicii 
cartesiene, vom identifica, printr-o sumară analiză comparativă în ce 
măsură şi sub ce formă se regăsesc ele în gândirea medievală, 
decelând în final strategia re-creatoare, modul în care prejudecățile 
sunt înlăturate şi înlocuite cu adevărul personal. 

În Meditaţii, temele majore sunt: îndoiala metodică si 
hiperbolá, natura cunoasterii, cogito-ul, raportul spirit-corp şi 
încercarea de a concilia Dumnezeul bun cu existenţa erorii omeneşti. 


Nici una dintre ele nu este abordatá in premierá absolutá de cátre 
Descartes. 

Ín secolul IV, Sfántul Augustin le analizase deja pe toate. El 
îi confrunta pe scepticii Academiei cu posibilitatea certitudinii 
nemuririi sufletului, pe care înțelege să o obțină supunându-se 
preceptelor Ratiunii. Ca şi Descartes, dar cu mai mult de 1000 de ani 
înainte, Augustin vede în îndoială, metoda şi instrumentul principal 
al raţiunii, căci e convins de faptul că ordinea lumii nu se poate 
studia fără ordonarea minţii, fără o metodă de dezvoltare a rațiunii ce 
poate conduce la adevăr. Deşi mintea umană e limitată şi îndoiala e 
finită implicit, Augustin vrea să o ducă până în punctul în care ea nu 
mai poate funcţiona, până acolo unde se opreşte în fata unei evidente 
absolute, până când se autodistruge, deschizând atemporalitatea 
gândirii. 

Ca şi Descartes cu Universitatea, Augustin renunță la 
academism şi se convertește la filosofie, adică la educarea şi 
folosirea corectă a raţiunii, cu scopul punerii şi rezolvării 
problemelor legate de cunoaștere, înțelepciune, natura sufletului. Însă 
deşi prin rațiune Augustin vrea să regăsească adevărul divin, deşi 
fericirea pe care întreaga sa ființă o căuta echivalează cu 
înțelepciunea, ce depinde esenţial de activitatea rațională, fără har 
omul nu se poate aşeza pe calea iubirii de Dumnezeu şi de aproape. 

Dacă: „...ân ceea ce priveşte teoria cunoaşterii, metafizica şi 
religia, nu apar diferențe majore între filosofia lui Descartes şi cea 
tradițională”27) atunci originalitatea semnificativă a gândirii 
cartesiene, se manifestă nu atât la nivelul conţinutului cât mai ales la 


cel al formei, modului de articulare şi influenței sale în epocă şi mai 
târziu. 


II.4. Sinceritatea şi prudenta lui Descartes 


Rene Descartes, filosoful cu mască, aşa cum l-a numit 
Maxime Leroy în studiul cu acelaşi titlu, a urmat întreaga viață şi 
întocmai, regula conținută în versurile lui Ovidiu: bene qui latuit, 
bene vixit. Descartes a transformat aceste versuri într-un principiu 
după care s-a ghidat în toate acţiunile sale şi de la care nu a făcut 
niciodată rabat. 

. Intregul itinerariu de viatá al filosofului si istoricul modului 
In care şi-a făcut publice ideile si teoriile o confirmă. 


37 


După terminarea colegiului Descartes se hotărăşte să 
călătorească, iar pentru realizarea acestui scop avea două alternative: 
să se angajeze ca militar plătit sau să intre voluntar în armată. O va 
alege pe cea de-a doua din motive foarte pragmatice: îşi putea păstra 
libertatea necesară preocupărilor sale ştiinţifice; putea călători mult 
mai sigur şi protejat în centrul şi vestul Europei într-o vreme în care 
drumurile erau nesigure; avea posibilitatea de a cunoaşte oameni şi 
locuri noi. Acelaşi gen de motive au susținut alegerea armatei 
olandeze pentru voluntariatul său, ţinând cont de faptul cá Olanda era 
fara cea mai cultă, in prima jumătate a secolului XVII şi de aceea cea 
mai tolerantă religios şi în care, tocmai de aceea, ulterior, se va 
stabili. 

În afară de faptul cá prudenfa s-a dovedit a fi o puternică 
trăsătură de caracter la Descartes, ea a fost totodată alimentată şi 
întărită de conjunctura istorică şi de evenimentele cu care acesta era 
contemporan. În 1624, în Franţa, relaţiile dintre teologi, filosofi şi 
oamenii de ştiinţă încep să se inráutáteascá. La sesizarea facultății de 
teologie din Sorbona, Parlamentul hotărăşte distrugerea si 
interzicerea tezelor antiscolastice şi antiaristotelice ale lui Jean 
Bitault, Etienne de Claves şi Antoine Villon. 28) Totodată a fost 
interzisă şi răspândirea oricăror concepții şi idei îndreptate împotriva 
autorilor antici. Această măsură tensionează atmosfera în Franţa, 
situație ce nu va rămâne fără influență asupra deciziilor pe care 
Descartes le va lua mai târziu, după întoarcerea în Italia. 

Prin hotărârea Parlamentului francez se relua lupta 
absolutismului împotriva sfidárii feudale, reinstaurándu-se o 
dominație destul de prelungită în timp. A fost o ultimă încercare de 
rezistență a tradigionalismului medieval care a afectat gândirea 
independentă şi studiul liber ce înfloriseră în Renaştere. 

Alături de conjunctura istorică nefavorabilă noilor idei şi în 
special celor antiscolastice şi antiptolemeice, poziţia lui Descartes în 
mişcarea filosofică franceză nu face decât să-i accentueze atitudinea 
prudentă şi să-i ascutá vigilenta. Cartesius era oarecum izolat, atât de 
teologi cât şi de oamenii de ştiinţă, fapt ce a devenit clar la întâlnirea 
sa cu de Berulle, cu prilejul disputei pe care acesta a avut-o cu 
Chandoux. Acesta din urmă, autodeclarat adversar al scolasticii şi 
având în societatea pariziană faima de promotor al unei filosofii noi, 

a fost criticat elegant de cátre Descartes care a dovedit inconsistenta 
afirmațiilor lui. Lui Chandoux, arată Descartes, îi lipseşte ca si 
scolasticilor, un criteriu prin care să deosebească adevărata ştiinţă de 
eroare sau de o concepţie doar verosimilă dar nu şi certă. În decursul 
aceleiaşi întâlniri, Descartes a demonstrat necesitatea fundamentării 
adevărului cert pe baze demonstrate riguros şi mai mult, a evidenţiat 
falsitatea multora din ideile considerate ca adevărate. Tot atunci şi-a 
exprimat Descartes convingerea că adevărul cert este accesibil doar 
dacă în prealabil s-a desfăşurat o cercetare metodică. 

Toate aceste idei ce vizau necesitatea unui criteriu pentru 
deosebirea adevărului de fals, indispensabilitatea metodei si 
posibilitatea omului de a accede la, şi de a descoperi un adevăr 
absolut cert sunt absolut noi în epocă, printre contemporanii lui 
Descartes deşi într-o formă uşor diferită, ele erau conţinute, deja în 
opera Sfântului Augustin. 

Amfitrionii teologi ai întâlnirii la care Descartes şi-a expus 
punctul de vedere, de Berulle şi de Baigne, au fost profund 
impresionați de intervenția lui Descartes. Nu atât conținutul 
expunerii însă le-a atras atenția, cât profunzimea gândirii, mintea 
excepţională şi limpezimea lui Descartes. Tocmai aceste calități, rar 
întâlnite printre gânditorii epocii, i-au determinat pe cei doi să 
încerce a le folosi în scopul “reformării filosofiei în spiritul ideilor 
janseniste”. 29) Singurul rezultat al convorbirii dintre Descartes şi de 
Berulle, a fost decizia pe care primul a luat-o, de a-şi prezenta în 
scris rezultatul meditatiilor sale îndelungate, fără a intra în conflict 
fátis cu dogmele Bisericii, mai ales că la Paris, viața spirituală liberă 
de până atunci, era tot mai stânjenită de cenzura bisericească şi 
deopotrivă laică. 30) Mai mult, epoca lui Richelieu abia debuta. 

Aceste aspecte sunt tot atâtea motive pentru Descartes de a 
alege Olanda pentru realizarea scopului său: scrierea metafizicii şi a 
fizicii. | 

De cel de-al treilea punct al oricárui sistem filosofic, morala, 
Descartes hotărăşte să nu se ocupe, cel puţin nu explicit. După cum îi 
mărturiseşte lui Chanut într-o scrisoare, Descartes este foarte 
conştient de reacţiile profesorilor şi neplăcerile pe care şi le-ar putea 
atrage dacă şi-ar dezvălui concepțiile privitoare la conştiinţa 
omenească, pe care o vede învăluită doar de iluziile unei vieţi morale 

şi sociale prost întemeiate. “Domnii profesori sunt atât de porniţi 
împotriva mea din cauza principiilor nevinovate ale fizicii mele, care 
le sunt cunoscute si atât de mânioşi că nu găsesc nici un temei ca să 
mă ponegrească, încât dacă după aceasta aş scrie despre morală, ei nu 
mi-ar mai da pace...Ce-ar spune ei dacă aş intenţiona să cercetez 
adevărata valoare a tuturor lucrurilor pe care omul poate să le 
dorească sau de care poate să se teamă: starea sufletului după moarte; 
limitele până unde trebuie să iubim viaţa; şi cum trebuie să fim noi 
pentru a nu ne teme de moarte?...De aceea, eu cred că cel mai bun 
lucru pe care aş putea să-l fac în viitor este să nu mai scriu nici un fel 
de cărți şi să-mi aleg ca devizá cuvintele: 

“Moartea e grea şi înspăimântătoare 

Celui care, prea cunoscut tuturor, 

Până la moarte nu s-a cunoscut pe sine” 3 1) 

Cum a văzut Descartes constinta omenească, morala si 
societatea in care a trăit, cum a înțeles el evoluția sufletului după 
moarte si strategia care ar trebui adoptată pentru a îndepărta frica de 
moarte, nu vom sti niciodată cu siguranță. Ne rămâne doar să citim 
printre rândurile scrierilor si ale vieții sale pentru a ne face o imagine 
doar aproximativă, căci prudenta l-a împiedicat să-şi expună clar gi 
deschis ideile privitoare la aceste chestiuni. Şi totuşi ceea ce 
Descartes a refuzat să expună în cărțile sale, mai ales după 
condamnarea lui Galieli, poate fi regăsit, partial, în corespondența cu 
prietenii săi “siguri şi devotati".32) 

O altă dovadă a precautiei cartesiene o constituie modalitatea 
pe care Descartes a ales-o pentru a-și expune cosmologia, fără a fi 
acuzat de scolastici sau pedepsit de Inchizitie. Lumea despre care el 
vorbeşte în Discurs este evident cea reală şi toate explicaţiile pe care 
le dă, fundamentează evident, cel puţin pentru noi, apariţia şi 
dezvoltarea lumii fizice în care trăim. Descartes precizează însă şi 
subliniază că lumea despre care vorbeşte este doar una ipotetică, 
imaginară şi că în lumea reală lucrurile se petrec aşa cum ne învață 
Biserica, Biblia si Scolastica. El nu pretinde nici un moment că 
explică ci doar că lumea pe care el o prezintă este un joc al 
imaginaţiei în care însă strecoară subtil şi teoria lui Copernic, pe care 
o împărtăşea, despre mişcarea Pământului în jurul Soarelui. Tocmai 
pentru ca scolasticii să nu considere că se solidarizează cu o teorie 


40 


eretică, Descartes a recurs la acest subterfugiu al prezentării 
cosmologiei sale ca fiind una exclusiv ipotetică. 

În toamna anului 1633, vestea condamnării lui Galilei a ajuns 
şi în Olanda protestantă, iar la sfârşitul lui septembrie a aflat-o şi 
Descartes 33) care tocmai se pregătea să-şi infátigeze societăţii 
franceze şi întregii lumi ştiinţifice, teoria despre lume şi filosofia. 
Această veste a fost catastrofală pentru Descartes: “ştirea m-a 
zguduit atât de mult, încât eram pe punctul să ard toate hârtiile mele 
sau, cel puţin, să nu le arat nici unui om...nu vreau pentru nimic în 
lume să public o lucrare cuprinzând măcar un cuvintel care să nu fie 
pe placul Bisericii.” 34) De aceea filosoful a cântărit aproape un an 
întreg toate posibilităţile Lumii sale, dar după ce în toamna anului 
1634 a citit lucrarea condamnată a lui Galilei, s-a convins că nu 
exista nici o şansă de a-şi infátisa Tratatul despre lumină, fără să 
împărtăşească aceeaşi soartă. 

Descartes ştia din copilărie că în 1600 Giordano Bruno fusese 
ars pe rug şi cunoştea şi că motivul acestei crâncene morti fusese 
dezvoltarea unor concluzii de filosofie a naturii din teoriile lui 
Copernic. Ceea ce l-a surprins pe Descartes în procesul lui Galilei a 
fost aceea că Inchiziția condamnase Dialogul acestuia, în ciuda 
faptului că teoria lui Copernic era prezentată în această lucrare doar 
ca o ipoteză matematică verosimilă. La interogatoriu, Galilei, şi el 
foarte speriat de Inchiziţie, declara pentru a se dezvinováfi: “În 
februarie 1616, seniorul cardinal Bellarmin mi-a spus că, întrucât 
acceptarea părerii lui Copernic ca assolutamente presa (absolut certă) 
este contrară Sfintei Scripturi, nu o putem recunoaşte şi nici apăra, 
dar o putem accepta ca ipoteză şi putem scrie în acest sens despre 
6a 35) 

Revenirea în forță a Inchiziției, închidea astfel orice 
posibilitate de exprimare a ideilor şi teoriilor ce contraziceau într-un 
fel sau altul dogma şi Scriptura. 

Descartes recursese în Tratatul despre lume la aceeaşi 
modalitate ipotetică pentru a scăpa de acuzaţiile teologilor, dar 
condamnarea lui Galilei, îl pune în fața unei necesități extreme: 
autorenegarea ideilor sale, de care oricum nu este atât de ataşat încât 
să-şi sacrifice integritatea fizică sau să-şi tulbure tihna vieții. “Îmi 
dau perfect seama că verdictul Inchiziției nu este o dogmă, cá pentru 

aceasta trebuie sá se adune un conciliu, dar nu sunt atát de indrágostit 
de ideile mele incát sá recurg pentru apárarea lor la o másurá atát de 
exceptionalá."36) 

Ecoul condamnării lui Galilei a fost atât de mare în fiinţa lui 
Descartes şi implicit în opera lui ulterioară, încât după acest 
eveniment, el nu şi-a mai expus niciodată concepțiile științifice şi 
filosofice “fără ocolişuri, rezerve şi compromisuri".37) 

E adevărat că hotărârea lui Descartes fusese luată sub 
imperiul unei amenințări extreme, dar nu putem să nu remarcăm că 
nu toti contemporanii lui au avut aceeaşi atitudine față de 
evenimentele din 1633. Thommaso Campanella de pildă, îl apără de 
două ori, chiar din închisoare, pe Galilei; preotul Ismail Boulliaud şi- 
a exprimat deschis indignarea față de verdictul Inchiziției, 
întrebându-se mai mult retoric: “Ce fel de tribunal este acesta, care 
îşi arogă drepturi pe care nu le au decât conciliile, care , de altfel, n- 
au luat niciodată, nici un fel de hotărâre în problema mişcării 
Pamántului?"38) ; Mersenne, la doar un an după condamnarea lui 
Galilei, publică în limba franceză, Mecanica acestuia; Deodati, 
Peiresc şi Gassendi, au scris cardinalilor italieni, apărându-l deschis 
pe Galilei. | 

Iată că verdictul Inchiziției în problema Dialogului, a generat 
o adevărată mişcare pro-Galilei în rândul savanților, filosofilor şi 
chiar printre teologii vremii. Descartes nu a luat parte la această 
mişcare ce a creat în Europa o atmosferă de simpatie şi compasiune 
față de Galilei. Această atitudine a lui Descartes nu este foarte 
condamnabilă în fond, însă ceea ce aruncă o umbră asupra 
caracterului său, a fost faptul ca “s-a exprimat nedrept despre Dialog, 
subapreciindu-i importanța”. 39) E foarte adevărat că aceste aprecieri 
negative, nefavorabile, se bazau şi pe deosebiri de principii stilistice, 
căci Descartes matematicianul, nu putea agrea “forma literară aleasă 
de Galilei, abundența digresiunilor, abaterea de la calea dreaptă a 
demonstratiei".40) Duritatea lui Descartes este totuşi surprinzătoare, 
dacă ne amintim că şi el recursese la artificiul fabulei. De pildă 
Gassendi îi atrage atenția asupra modului în care a încercat să-și 
demonstreze ideile metafizice, apelând la tot felul de cauze ale erorii 
şi surse ale înşelăciunii la care omul este supus: de la simţuri şi vise 
la Dumnezeu şi geniul rău. Adept al unei expuneri cât mai simple, 

Gassendi se intreabá dacá n-ar fi fost mai demn de sinceritatea 
filosofului si de aspiratia cátre adevár sá vorbeascá deschis si intr-un 
limbaj simplu despre lucruri aga cum sunt ele, in loc sá recurgá la tot 
felul de subtilitáti, în loc să fi născocit toate aceste iluzii şi să fi 
căutat toate aceste drumuri ocolite şi toate aceste inovații? 41) 
Descartes a explicat de ce a ales un raționament atât de întortocheat 
şi aparent paradoxal in Meditajiile metafizice. Pentru un filosof, 
afirma el abil, aceasta trebuie să ne mire tot atât de puţin, cât ne-am 
mira dacă întâlnim un om, care vrând să îndrepte o vergea îndoită, ar 
îndoi-o la rândul lui în direcţia contrară. De multe ori în ştiinţă, îi 
aminteşte Descartes lui Gassendi, se procedează în acest fel si se iau 
lucruri false drept adevărate pentru a dezvălui şi mai bine 
adevárul.42) 

Toate aceste motive pe care le invocá Descartes intrá 
oarecum în contradicție cu principiile sale initiale, expuse în Discurs, 
respectiv claritatea, simplitatea şi rigurozitatea, aşa cá pe bună 
dreptate , planează o umbră de suspiciune asupra sinceritátii tuturor 
ideilor expuse în lucrările ulterioare Discursului. 

Teama lui Descartes, generată de condamnarea lui Galilei şi 
atitudinea față de Dialog, sunt surprinzătoare şi pentru că, în tot acest 
timp, autorul Meditafiilor nu a trăit nici în Franţa şi nici în Italia unde 
publicaţiile erau supravegheate de ochiul vigilent al Inchiziției şi al 
Bisericii catolice. El trăia în Olanda protestantă, țară de o mare 
toleranță religioasă, unde frica de tribunal sau Inchizifie era 
nejustificatá la prima vedere. Singurul lucru care i-ar putea scuza 
atitudinea, dezvăluind o mare ambiţie, este scopul final pe care 
Descartes şi-l propusese în legătură cu ideile sale, respectiv acela de 
a avea un impact şi o pătrundere cât mai largă în cercurile savanților 
şi oamenilor culi. Acesta a fost şi motivul pentru care Descartes a 
dedicat şi a trimis foştilor săi profesori exemplare ale Discursului ŞI 
Meditafiilor. 43) Pe de altă parte, caracterul expunerii Principiilor 
filosofiei şi diviziunea lor in paragrafe, ilustrează dorința şi intenția 
lui Descartes ca acestea să fie studiate şi folosite în şcoli. Toate 
încercările sale au rămas însă fără rezultat, căci el nu a obţinut nici 
aprobarea iezuiţilor şi nici pe cea a doctorilor Sorbonei. 

În ceea ce priveşte poziția de neimplicare şi chiar dezangajare 
şi dezicere pe care Descartes a luat-o faţă de lupta pentru afirmarea 

noilor idei astronomice si fizice, se poate concluziona cá a fost 
evident una duplicitará şi contradictorie, prin care şi-a servit exclusiv 
interesul personal. Istoricul modului în care şi-a făcut publice ideile 
şi teoriile o susţine foarte clar: în 1637 apare "Discours de la 
Methode pour bien conduire sa raison et chercher la verite dans le 
sciences” în cadrul căreia, partea a cincea, Ordinea problemelor de 
fizică, este pusă în întregime sub semnul imaginarului pentru a fi 
adăpostită astfel de orice posibil atac al teologilor şi bisericii; în 1641 
iese de sub tipar Meditationes de prima philosophia în quibus De 
existentia et animae immortalitatis demonstrantur scrisă în limba 
latină, prin excelență limbajul teologilor, contrar simpatiei pe care o 
are față de “starea a treia” în rândul căreia, spune Descartes, “lumina 
naturală” e mai puţin pervertită de prejudecáti.; în toamna anului 
1634 retrage de sub tipar Le Monde sau Traite de la Lumiere, din 
teama de a nu împărtăşi aceeaşi soartă ca şi Galilei care cu un an 
înainte fusese condamnat pentru ideile Dialogului; în 1644 apare la 
Amsterdam, ultima mare lucrare a lui Descartes din cele publicate în 
timpul vieţii, scrisă tot în limba latină, Principia philosophiae, care 
nu formuleazá nici o teorie nouá sau vreun punct de vedere diferit 
faţă de cele cuprinse în lucrările anterioare.44) 

Iată cá Descartes s-a dezis de propriile sale convingeri, căci 
dintre toate lucrările sale de fizică şi metafizică, numai prima, 
“Discours de la Methode pour bien conduire sa raison et chercher la 
verite dans les sciences” a fost expusă în franceză într-o manieră 
clară şi accesibilă dar din păcate fără semnătură. Restul, au îmbrăcat 
mantia latinei, apanajul exclusiv al teologilor şi oamenilor de ştiinţă 
consacraţi în epocă. 

Toate acestea impun o atenţie specială, o relecturare şi 
reinterpretare a ideilor şi teoriilor cartesiene o evaluare justă a 
contradicţiilor evidente din filosofia lui Descartes şi totodată o 
reevaluare a impactului şi importantei acesteia în evoluţia ulterioară a 
gândirii filosofice şi a valorilor europene moderne. 


II.5. Nevoia de certitudine ca nostalgie a Paradisului” 


Descartes este Adamul care nu vrea să se mai lase înşelat de 
nimeni şi nimic. Nici de simţuri, nici de cunoştinţele acelor ştiinţe 

care studiază «lucrurile compuse» ci doar de sine însuşi. “...voi 
întrebuința toata meticulozitatea mea pentru a mă înşela eu 
insumi."45) 

Adam s-a lăsat înşelat şi din această slăbiciune a lui a rezultat 
în final o lume golită de sens şi plină de suferință, suferință de care 
Decsrtes s-a ferit toată viața. “Privind cu ochi de filosof diversele 
acțiuni şi realizări ale oamenilor, aproape toate mi se par degarte."46) 
Omul a pierdut Paradisul pentru că s-a lăsat păcălit, înşelat de o 
creatură vicleană, de un geniu rău şi Descartes ştia povestea căderii 
omului. Tocmai de aceea , cu câtă grijă şi determinare, cu cât uriaş 
efort de voinţă, îşi propune Descartes să înlăture orice ar putea să-l 
înşele şi cu câtă consecvență se tine el departe de orice l-ar putea 
păcăli. ^ ...mai trebuie şi să iau seama să-mi amintesc continuu de 
ele, căci acele opinii vechi şi bine înfipte in obişnuința mea imi vor 
ocupa spiritul chiar şi împotriva voinței mele.” 47) Pe ce altceva s-ar 
putea întemeia acest refuz acerb al înşelăciunii care a golit lumea şi a 
întunecat spiritul omului dacă nu pe dorința de a redobândi, mai întâi 
la nivel individual, siguranţa adamică de dinaintea căderii în păcat? 

Vorbind despre sursa erorii ca fiind stabilirea unui raport 
greşit între voința nemărginită şi intelectul limitat, Descartes 
atenționează că de câte ori acest raport se manifestă astfel “se va 
abate lesne de la ceea ce este adevărat şi bun, iar astfel mă înşel şi 
păcătuiesc” 48) spune el. Ori nu acesta este scopul demersului său ci 
tocmai acela de a găsi o cunoştinţă absolut certă pe baza căreia să 
descopere o ştiinţă nouă şi o nouă lume. Aşadar Descartes nu mai 
vrea să păcătuiască. “Păcatul cel mai greu, spune Eliade, e a se refuza 
armoniei, a trăi incoerent, bicisnic, abstract, ireal, (...) Păcatul: 
inconsistentá, rătăcire, renunțare la voința de a fi altul, mai concret şi 
mai împlinit.” Nici unul dintre aceste păcate, cu excepția primului, 
nu se regăsesc în metafizica lui Descartes, căci respingând toate 
prejudecățile şi opiniile nesigure el refuză rătăcirea iar meditând 
pentru a se redescoperi şi a se confirma lui însuşi ca fiind ceva 
conştient de propria conştiinţă, Descartes îşi câştigă realitatea 
subiectivă. 

Adam este singur şi ne-conştient de sine într-un Paradis sigur. 
În singurătatea sa adamicá Descartes vrea însă mai mult; vrea un 

Paradis subiectiv, mai întâi, în care să depăşească această condiţie 
adamică devenind conştient de sine, gândire ce se gândeşte pe sine. 

Nevoia de certitudine ca nostalgie a paradisului nu rămâne 
cantonată în sfera subiectivitátii, căci Descartes nu e doar nostalgic ci 
şi un ambițios vizionar. El vrea să proiecteze şi în afara lui paradisul 
privat pe care l-a recreat atunci când a descoperit ca prim principiu al 
filosofiei sale «cogito ergo sum». Descartes visează la o ştiinţă 
minunată, mathesis universalis , care să explice tot ceea ce poate fi 
ordonat şi măsurat şi care să permită crearea unei lumi noi. E 
adevărat cá nu a putut spune exact în ce constă respectiva ştiinţă dar 
joncțiunea matematicii cu fizica, pe care el a realizat-o, poate fi 
considerată un prim pas esențial în edificarea acestei ştiinţe 
universale. 

Ideea unirii matematicii cu fizica, deşi doar schiţată, a iniţiat 
ulterior o serie de progrese remarcabile în direcția pe care Descartes 
o fintea: cunoaşterea naturii şi stăpânirea ei. “(..) în locul acelei 
filosofii speculative care se predă în şcoală putem găsi una practică, 
prin care, cunoscând puterea şi acţiunea focului, a apei, a aerului, a 
astrelor, a cerului şi a tuturor celorlalte corpuri care ne înconjoară, la 
fel de precis cum cunosc diferitele meserii meşterii noştri, le-am 
putea folosi în acelaşi fel pentru toate scopurile ce le sunt proprii, 
devenind astfel stăpâni şi posesori ai naturii."49) 

Poate nu întâmplător, atât în Discurs, unde îşi exprima 
convingerea că lumea ar putea deveni un Paradis terestru, cât şi în 
Meditafiile sale, în care şi-a creat propriul paradis, au fiecare câte 
şase părți. Este numărul zilelor în care Dumnezeu a creat lumea. 
Aidoma Creatorului Suprem, Descartes vrea să construiască, 
subiectiv şi obiectiv, o lume care să fie din temelii absolut sigură, o 
lume din care incertitudinea să fie exclusă, o lume într-un fel magică. 
Toate acestea trădează faptul cá nostalgia paradisului pierdut îl 
încearcă şi pe Descartes „raționalistul”. . 

În paradis, omul era într-o „Siguranță imperturbabilă”, nimic 
nu i se împotrivea, totul îl servea, iar prin «cogito ergo sum», 
Descartes recâştiga, cel puţin pentru sine, certitudinea ascunsă între 
cele patru ziduri pe care le va dărâma, unul câte unul: simtirile, visul, 
imaginaţia, Dumnezeu înşelător. 

II.6. Solitudinea si solipsismul cartesian 


Este ştiut faptul cá punctul de plecare al gândirii filosofice şi 
ştiinţifice la Descartes este îndoiala metodică însă ea nu se poate 
desfăşura oricum, oriunde, în orice condiţii. Ducánd o viață comună, 
în mijlocul mulțimii sau acaparat de preocupările zilnice nu poti face 
metafizică. Descartes ştie la fel de bine ca majoritatea filosofilor, că 
o condiţie sine qua non a cunoaşterii de sine este însingurarea. Încă la 
începutul Meditatiei I-a el menţionează condiţiile pe care şi le-a 
asigurat în prealabil, cu precautia ce-l caracterizează, pentru 
desfăşurarea procesului de autocunoaştere: “Aşadar, acum când 
spiritul meu s-a eliberat de orice griji şi când am izbutit sa-mi asigur 
un trai fără probleme într-o solitudine netulburată de nimeni, îmi voi 
da osteneala în mod serios şi cu deplină libertate să distrug îndeobşte 
toate opiniile mele vechi”. 50) În această singurătate absolută a 
descoperit Descartes că este “ceva ce gândeşte” sintetizându-şi apoi 
principiile filosofiei prime în răsunătoarea formulă ego cogito ergo 
sum. lată că el a făcut un salt, inexplicabil oarecum, de la stadiul în 
care se considera pe sine doar ceva, la cel în care se 
autodenumeste eu. Când a ales să se considere ceva, un lucru care 
gândeşte nu a făcut-o întâmplător. “Aşadar, ce am crezut mai înainte 
că sunt ? Fără dificultate m-am gândit că eram om. Dar ce este acela 
un om? Voi spune, oare, că este un animal raţional? Cu siguranță nu: 
căci ar trebui, după aceea să cercetez ce este un animal 
rational..."51) El vrea să evite a cădea în capcana limpezirii unor 
“subtilităţi” infinite . Descartes ţinteşte esenţialul dar, cel puțin in 
Meditaţii, din formula ego cogito defineşte doar gândirea, nu si eul. 

Deşi când afirmă existența lui res cogitans el sustine prin 
aceasta cá e conştient de sine ca de o substanță particulară unică, în 
Meditatia a II-a, Descartes atenționează că termenul eu are doar un 
înțeles conventional, semnificația lui e cea comună, subánteleasá. 
“Încă nu ştiu ce este acest “eu” care gândeşte; s-ar putea ca alte 
lucruri care îmi sunt necunoscute să fie în realitate identice cu “eul” 
de care sunt conştient”. 52) Pe de altă parte, din Meditaţii, ca întreg, 
se degajá clar faptul cá Descartes a stabilit cu o certitudine 
incontestabilă, că este o substanță gânditoare individuală, distinctă . 


47 


Această idee reapare şi în Principii: “dacă pornim de la simplul fapt 
că fiecare dintre noi se înțelege pe sine ca fiind un lucru gânditor şi 
este capabil, prin gândire, să excludă din sine orice altă substanță, fie 
ea gânditoare sau întinsă, este sigur că fiecare dintre noi, considerat 
în acest mod, este realmente distinct de orice altă substantá 
gânditoare şi de orice altă substanță corporală”.53) Rezultă de aici cá 
în afară de substanța gânditoare individuală care este el, Descartes, 
există şi alte substanțe gânditoare, ceilalți, a căror existență nu a fost 
însă demonstrată, logic vorbind. De altfel, unii dintre criticii lui 
Descartes au atacat în fundament însăşi ideea lucrului gânditor 
individual, punând întrebarea: “De unde ştii că tu eşti cel care 
gândeşte şi nu sufletul lumii care gândeşte în tine ?"54) 

S-a apreciat că enunţul “je doute que j'existe" contine 
implicit si *simultan existența determinafillor pragmatice «eu» Şi 
«tu», eu şi celalalt” 55) dar aceasta poate fi valabil doar dacă privim 
desfăşurarea spiritului din perspectiva interlocutivă, caz în care 
relația de dialog există între Descartes şi Cartesius ca partener 
imaginar ideal. 

În legătură cu aspectul problematic creat de «je», critici mai 
recente propun o reformulare a argumentului cogito-ului de felul 
cogitatur ergo est — “este un gánd care se desfágoará, deci ceva 
există” 56) căci deşi Descartes avansează ideea unei pluralitáti de 
substante mentale individuale, el nu a precizat un criteriu clar, în nici 
o scriere a lui, pentru aceste substanţe . Suntem inclinati de aceea să 
fim de acord cu aprecierea lui B.Russell: “Cuvântul eu este comod 
din punct de vedere gramatical, dar nu descrie un dat real”57) 

Meditafiile au fost scrise la persoana întâia si o lectură 
empatică a lor îți dă sentimentul că ai întrat în spiritul lui Descartes si 
că împreună cu el îi cercetezi toate încăperile şi cotloanele. Descartes 
era însă absolut singur când şi-a început explorarea de sine şi nu uită 
din când în când să atragă atenţia că e vorba de un exerciţiu personal. 
Combinarea acestei însingurări autoimpuse, metodice oarecum, cu 
«eul», a atras calificarea filosofiei cartesiene ca fiind, finalmente, 
solipsism. Dacă e să corelăm starea de fapt în care spiritul cartesian 
se descoperă pe sine, concluzia la care el ajunge şi etimologia 
cuvântului solipsism, avem toate motivele să consideram că el a fost 
corect aplicat la filosofia lui Descartes. În Meditaţii, Descartes e doar 

cu sine, solus-ipse, acesta fiind punctul din care a plecat spre 
certitudinea subiectului care există şi care gândeşte. 

În sensul argumentării solipsismului cartesian, Malebranche 
invocă felul direct în care sinele se descoperă şi-şi autoânţelege 
propria conştiinţă, independent de relaţia cu alte spirite. Intimitatea 
profundă si autonomia cogito-ului cartesian precum şi îndoiala 
hyperbolă, l-au îndreptățit pe Malabranche să pună eticheta 
solipsismului pe filosofia lui Descartes. 

Înainte de a ne situa însă de partea lui Malebranche sau de cea 

a lui Husserl, care în a S-a Meditaţie cartesiană se consacră 
demonstrării existenţei altor «euri», sau de a-l aproba pe Cordemoy 
în ideea că limbajul atestă comunicarea între spirite 58), e necesar să 
vedem cum a valorizat Descartes însuşi experiența însingurării, pe ce 
raţiuni se întemeiază ea. Singurătatea nu este un scop în sine pentru 
Descartes şi el nu şi-o asumă de o manieră egoistă. Ea este doar o 
premisă pentru întemeierea solidă şi autentică a cunoaşterii lumii, 
care nici ea nu este scop în sine ci urmăreşte a servi omenirea şi o 
viaţă mai bună ; aceasta pentru că “fiecare om este obligat să facă 
bine altora, atât cât îi stă în putință, iar a nu fi util nimănui înseamnă 
a nu valora nimic” 59) şi cu aceasta, aici avem deja proclamarea unei 
datorii morale. Solitudinea este o condiție necesară pentru 
întemeierea unei filosofii noi, dar această filosofie este una practică, 
utilă societăţii pe care Descartes, dintr-o perspectivă oarecum 
utopică, o vede unită într-un efort comun de perfecționare a vieții 
omeneşti. El a dorit, chiar dacă nu a făcut-o întotdeauna, să 
comunice “publicului toate lucrurile aflate astfel încât succesorii să 
continue de acolo de unde s-au oprit predecesorii; şi astfel, unind 
vieţile şi cercetările mai multora, am merge împreună mai departe 
decât ar fi făcut-o fiecare de unul singur”.60) 
Aşadar, concluzia nu poate fi decât una relativă la punctul de vedere 
din care problema este privită. Luată în sine, din perspectivă logică şi 
etimologică, metafizica lui Descartes este solipsism, căci el nu a 
reuşit să demonstreze existenţa celorlalte euri si nici faptul că ele 
comunică. Însă ca motivaţie lăuntrică, personală si ca finalitate de 
ansamblu, este o metafizică pentru umanitate, prin care, dincolo de 
concepte, se deschide un altruism special. 

CAPITOLUL III. ÎNDOIALA 


III.1. Îndoiala ca ascezá 


Metafizica lui Descartes este inainte de toate o speculatie 
dezinteresată. În acest sens ea nu trebuie să depindă de morală: “Am 
făcut întotdeauna o foarte mare distincţie între practica vieţii şi 
contemplarea adevárului"l) De altfel, această gândire speculativă nu 
consideră a priori, cel puţin asa pretinde, adevărurile si credinţa. 

Morala şi religia sunt deci îndepărtate provizoriu şi nu intră în 
problematica îndoielii. Teoria cunoaşterii cartesiene, anuntándu-] pe 
Kant, este înainte de toate o chestiune a subiectului gânditor. În 
ordinea rationamentelor, totul nu poate începe decât de aici. 

În realitate trebuie să distingem intenţia lui Descartes, care 
este aceea de a fonda cunoaşterea pe folosirea intuitiei intelectuale ( 
sau cum mai este de asemenea numită “lumina naturală”), de fondul 
real al doctrinei sale, care este orientată deopotrivă de religie şi de 
moştenirea unei anumite tradiţii filosofice. 

Descartes, în fond, nu-şi este absolut fidel; el păstrează în 
gândirea sa o contradicţie constantă între presupozitii şi aplicarea 
metodei. Astfel, primul precept celebru era “de-a nu accepta 
niciodată un lucru cu adevărat dacă nu-mi aparea astfel în mod 
evident: adică de a evita cu grijă precipitarea şi prejudecata”2) Aici, 
punerea prejudecăţilor noastre sub semnul întrebării trebuie să fie 
totală. De fapt începutul celei de-a IV-a părţi a Discursului insistă 
încă o dată asupra necesităţii, pentru cel ce este interesat în mod 
speculativ de căutarea adevărului, de a respinge tot ceea ce poate fi 
îndoielnic. Însă aceasta nu e valabil şi în planul practic, pentru că “ân 
ce priveşte moravurile e nevoie câteodată să urmăm opinii nesigure, 
încerte, ca şi cum ar fi indubitabile"3) Descartes pare destul de decis, 
aşa cum am văzut, să distingă metafizica de morală. Aceasta 
confirmă odată în plus ideea moralei sale provizorii, destinată a 
compensa insuficienţa şi lentoarea metodei pentru a preveni graba 
acţiunii. Dar morala fondată într-adevăr în rațiune, nu este oare 
ultimul grad al cunoasterii ? 

Şi totuşi, problematica îndoielii, destinată să îndepărteze orice 
“precipitare”, este ea însăşi purtătoare a unei prejudecăţi sau a unei 
judecăţi certe, în funcţie de cum este expusă ori pusă. În cadrul unei 
cercetări ce urmăreşte printre altele să distingă datul rationalitátii de 
partea dogmaticá a cartesianismului, relevarea acestui paradox este 
indispensabilă. 

A te îndoi pentru a nu te mai îndoi echivalează în primul rând 
cu a evita lumea aparentelor sensibile pentru a accede la o realitate în 
întregime interioară. Trebuie într-un fel să pierzi lumea sensibilă 
pentru a te regăsi pe tine însuți. Aceasta este azi mai mult decât 
oricând un fapt de înțelept mai curând decât unul de savant. Indoiala 
metodicá este o ascezá. Reflexia pe care o creeazá este una 
esentialmente filosoficá si in acest sens ea este o iniţiere şi o 
conversiune spirituală. Acest aspect al cartesianismului corespunde 
perfect cu paradigmele produse de filosofia antică: “Filosofia, scrie 
Pierre Hadot, rămâne întotdeauna în ea însăşi esențialmente un act de 
convertire” 4) În legătură cu aceasta Ruedi Imbach comentează 
astfel: “Convertirea smulge subiectul din lumea familiară, suprimă 
alienarea, transformă omul descoperind datorită unei priviri noi 
asupra lumii, identitatea veritabilă, eliberată şi liberă de “sine” “5) 

Spiritul sistemic ce structurează cartesianismul nu trebuie să 
ne facă să eludăm fundamentul etic şi aspectul inițiatic al drumului 
său. Ideea acestei convertiri spirituale, chiar dacă este transpusă 
asupra modului speculatiei intelectuale, minează pretenția de a 
conduce o investigație pur metafizică. Există desigur în opera lui 
Descartes, la început, o noţiune de înțelepciune. Mai mult, filosoful 
asociază reflexia şi acțiunea: “ Căci mi se părea că putem găsi mai 
mult adevăr în rationamentele pe care le face omul obişnuit cu privire 
la ceea ce-l interesează, şi în legătură cu care evenimentele l-ar 
sancţiona dacă ar judeca greşit, decât în cele ale unui om de litere în 
cabinetul său, speculaţii care nu produc nici un efect practic, 
satisfăcând doar vanitatea, cu atât mai mult cu cât sunt mai 
îndepărtate de simțul comun şi necesită mai mult artificiu în 
încercarea de a le face verosimile.Am avut întotdeauna marea dorință 
de a învăța să deosebesc adevărul de fals, pentru a vedea clar în 
acțiunile mele şi a păşi sigur în viaţă “.6) 

Descartes leagá intelepciunea de stiintá. Este adevărat că în 
această primă parte a Discursului, el vorbeşte despre formaţia sa 
intelectuală şi despre călătoriile sale, dar este frapant să-l vezi pe 
Descartes cum cade, în maniera lui Montaigne, în vanitatea 
speculafiei şi cum face elogiul “bunului simt" sau al simțului comun. 
Aceasta cu atât mai mult cu cât el se va scuza mai târziu pentru faptul 
că primele lui meditații “sunt atât de metafizice şi de puţin comune, 
încât poate că nu vor fi pe gustul întregii lumi."7) 

Altfel spus, mai clar, Descartes, are conştiinţa stranietátii 
demersului sáu. Ori aceasta nu e decát influența tradițională a 
filosofiei de a repune în discuţie ceea ce este admis în mod obişnuit. 
Îndoiala metodică nu vizează această tradiţie, oricare ar fi noile 
adevăruri pe care ne permite să le descoperim. 


IIL2.Implicatii antropologice şi finalitatea îndoielii 
cartesiene 


Linia originală a scrierilor metafizice ale lui Descartes este 
de departe trasată prin ținta pe care el a vizat-o consecvent, 
programat, însă, din păcate, marcată de suficiente alunecări, anume 
dorința şi voinţa de a atinge absolutul în punctul său indubitabil. Că 
într-un fel Descartes nu a reuşit, o confirmă toate polemicile şi 
criticile, atât cele cu care s-a confruntat, cât şi cele care i-au urmat. 
Că pe de altă parte programul său, care i-a orientat întreaga existență, 
a fost indirect dar finalmente realizat, o susține apariţia consistentului 
curent cartesianist care-i succede şi mai mult, noul tip uman pe care 
l-a profilat precum şi lumea creată de acesta . 

În Discurs, filosoful afirmă clar că scopul său “nu tindea decât 
să-mi dea certitudine şi să înlăture pământul şi nisipurile mişcătoare 
pentru a găsi stânca sau argila” 8) Având un motiv atât de bine 
determinat, Descartes va desfășura în Meditaţii asemenea exerciţii 
spirituale, încât nici un cartesian nu a reuşit să-l egaleze. Pentru a-şi 
găsi propriul punct de sprijin, Cartesius aduce în discuţie, cu 
suficientă îndrăzneală dar cu o limpezime doar aparentă, întregul 
aparat raţional a] omului, pe care îl demontează atât de metodic în 
cele mai mici componente ale sale încât la finele acestei acțiuni va 

descoperi axul ce mişcă şi sustine ferm paşii acestuia spre cunoaştere 
şi ştiinţă. 

La capătul teoriei sale complexe şi atât de controversate, 
Descartes indică direct, la 14 secole după ce Sfântul Augustin făcuse 
acelaşi lucru, un fapt indubitabil: atunci când gândirea, limitată şi 
imperfectă, se conştientizează pe sine, atunci ea îşi atinge nemijlocit 
propriul absolut în certitudine, în baza căruia perfectibilitatea ei 
poate ieși din potentá. Ea poate accede atunci la adevărurile libere de 
timp, căci este autonomă, dar nu va putea niciodată să cuprindă 
Marele Absolut care, în contrapondere i se refuză, lăsând-o închisă în 
sine în măsura în care ea însăşi închide orgolios celelalte căi spre 
acesta . 

La polul opus îndoielii sceptice, interogafie sterilă şi fără 
sfârşit, se situează îndoiala cartesiană care datorită faptului că este 
hyperbolică, 
reuşeşte să evite starea de suspensie, aflând în final un prim şi singur 
răspuns, dar unul cert. "(...) pentru că atunci doream să mă ocup 
doar de cercetarea adevărului, m-am gândit că trebuie să fac 
contrariul şi să resping ca absolut fals tot ceea ce ar confine un 
grăunte de îndoială, pentru a vedea dacă nu rămâne, în ceea ce cred, 
ceva absolut indubitabil".9) 

În Meditatia I-a, Descartes aruncă sub semnul îndoielii însăşi 
certitudinea matematică, privilegiată pentru el, dacă luăm în 
considerare 
doar puternica impresie pe care au avut-o asupra lui ultimele cuvinte 
ale generalului Maurice de Nassau: “eu cred ca 2 şi cu 2 fac 4". 10) 
Astfel, cel mai bun matematician, dacă este ateu, va afirma 
Descartes, nu poate fi niciodată sigur de cunoaşterea sa. "Ori, că un 
ateu poate cunoaşte în mod clar că cele trei unghiuri ale unui triunghi 
fac două drepte, eu nu neg, dar susțin numai că el nu le cunoaşte 
printr-o adevărată şi certă ştiinţă, pentru că toată cunoaşterea care 
poate să fie considerată îndoielnică nu poate fi numită ştiinţă; şi 
pentru că noi considerăm că acesta este un ateu, el nu poate fi sigur 
că nu va fi dezamăgit în ceea ce priveşte lucrurile care lui i se par a fi 
foarte evidente (...) dacă în primul rând el nu recunoaşte un 
Dumnezeu".11) 


Urmându-şi neclintit hotărârea, Descartes merge îndrăzneţ 
până la punerea sub semnul întrebării chiar a experienței inteligibile, 
aparent de nezdruncinat, respectiv faptul că “pătratul nu va avea 
niciodată mai mult de patru unghiuri”. 12) Dacă în Discurs filosoful 
menționează acest fapt doar în general când scrie: “că există oameni 
care se înșeală rationánd, chiar atunci Când ating cele mai simple 
obiecte ale geometriei"13), în Meditatia-I-a abordarea este punctualá, 
prin presupunerea cá rațiunea nu este capabilă să recunoască 
adevărul. Imediat ce stabileşte “caracterul sigur şi neîndoielnic” al 
cunoştinţelor din aritmetică $i geometrie arătând că ele rămân 
aceleaşi chiar şi în somn, Descartes îşi aminteşte de omnipotenfa 
divină ce clatiná şi această ultimă certitudine dintre cele vechi $i 
forțându-l să constate că “dintre toate opiniile pe care le-am acceptat 

Dumnezeu să-i impună să se insele permanent, căci despre acest 
Dumnezeu” se spune că este bun în cel mai înalt grad”.15) 

Inainte de a analiza şi ipoteza “geniului rău” şi modul în care 
Descartes o instrumentează, este necesară o paranteză care vizează 
sensul termenului fallor. Ambiguitatea lui se relevá cel mai bine in 


Sens: "eu mă înşel” $i "eu sunt înşelat”, Traducerea în franceză il 
formulează pe fallor cu primul sens “je me trompe” subliniind astfel 
că presupunerea falsitátii ca venind de la Divinitatea omnipotentă 


4 l îi poate asigura “argumente foarte 
puternice si cumpănite cu maturitate" 16), condiție sine qua non a 


at ii i : : . " ope 
Ingerii țelului fina]: descoperirea unui “lucru care să fie durabil şi 


w- Pentru 2-51 împlini însă dorința, Descartes mai are de emis şi 
aizat două ipoteze la finele cărora metoda îndoielii îşi va 

dovedi infailibilitatea si rodnicia. Ipoteza visului şi nebuniei şi cea a 
Geniului rău. La cea de-a două ajunge în finalul Meditatiei I-a, unde, 
pentru a-şi duce la capăt îndoiala, va pune sub semnul falsităţii 
întregul univers, declanşând astfel în sufletul cititorului autentic o 
stare de balans deasupra abisului. "Voi presupune, aşadar, cá nu 
Dumnezeu cel foarte bun, izvor al adevărului, ci un anumit Geniu 
Rău, dar acesta deosebit de puternic şi iscusit şi-a dat întreaga 
osteneală să mă înşele, voi socoti că cerul, aerul, pământul, culorile, 
figurile, sunetele, şi cele externe nu sunt altceva decât înşelări ale 
somnului, prin mijlocirea cărora a întins el cursa credinței mele: s...t, 
ba mă voi feri întărindu-mi mintea, să dau crezare celor false ori să- 
mi poată impune ceva ingelátorul de care este vorba, oricât de 
puternic şi de viclean ar fi el.”18) Geniul Rău este expresia 
autoânşelării de care Descartes are nevoie pentru a-şi face raţiunea 
impartialá, aşezând-o astfel "pe drumul drept care o poate conduce la 
cunoaşterea adevărului”.19) El poate semnifica totodată faptul că 
marele obstacol în calea adevărului este obişnuinţa gândirii de a lucra 
cu prejudecăţi, algoritmizarea ei care sărăceşte ființa umană prin 
aceea că o îndepărtează de latura ei interogativă. 

Această ipoteză, dar mai ales formularea pe care o întâlnim în 
Meditaţii, a generat discuţii numeroase. Interpretările cele mai 
consistente şi ilustrative pentru implicaţiile metafizice, teologice şi 
deopotrivă antropologice, aparțin lui F.Alquie şi H.Gouhier. Într-un 
corect spirit cartesian, Gouhier apreciază că Geniul Rău este un 
artificiu, singurul ce permite o îndoială exhaustivă, un produs 
metodologic rezultat dintr-un exerciţiu extrem al voinţei, care dispare 
odată cu încetarea experienței imaginative ce l-a creat. Gouhier 
exclude totodată disjunctia dintre Dumnezeu înşelător şi Geniul Rău 
indicând astfel că dincolo de complementaritatea lor, cele două 
concepte sunt distincte. Primul este impus de o mişcare scrupuloasă a 
intelectului, a inteligenţei, trimite la un transcendent cu o existență 
posibilă, necunoscută şi concepută astfel ca urmare a unei cunoaşteri 
confuze a adevăratului Dumnezeu. Geniul Rău nu are și nu poate 
avea corespondent în realitatea obiectivă, căci este o creaţie 
artificială, subiectivă, transparentă pentru autorul ei. "(...)voi 
întrebuința toata meticulozitatea mea pentru a mă înşela eu însumi, 
simulând că toate ideile mele sunt false şi imaginare."20) 

Complementaritatea celor două ipoteze, faptul că ele 
relationeazá, stă în aceea că ambele, fiecare în felul ei, servesc 
îndoiala metodică. 

Comentariul lui Gouhier este completat de cel al lui F.Alquie 
care nuanfeazá diferența în relaţie a celor două ipoteze. Şi pentru 
Alquie, Geniul Rău este doar un mijloc de îndoială şi nicidecum un 
motiv, o cauză a acesteia; el este totodată punctul culminant al 
efortului de voinţă pe care exercițiile spirituale cartesiene l-au 
solicitat pentru aflarea unui prim adevăr cert. Însă dacă Meditafiile 
sustin aceste interpretári in ideea distinctiei operate între cele două 
concepte, Principiile I, paragraful 6, dezvăluie interferența lor şi 
inconsecvenfa cu care Descartes ne-a obisnuit; cáci supozitia cà 
Dumnezeu poate avea “plăcere să înşele” se îndepărtează de ideea 
Dumnezeului bun, apropiindu-se de ideea acelui “geniu rău, pe cât de 
puternic pe atât de viclean şi înşelător”21) 

Am lăsat la sfârşit ipoteza visului generalizat şi a nebuniei 
căci ea musteşte de implicaţii antropologice şi înrădăcinări 
deopotrivă în filosofia antică şi în gândirea medievală. 

Posibilitatea visului generalizat este evocată prima dată în 
Discurs şi dezvoltată în Meditaţii de o manieră a cărei originalitate 
este incertă. De altfel Hobbes remarcă după lectura Meditatiei I-a că 
găseşte aici o mulţime de lucruri vechi sub pana unui autor ce se 
consideră un novator.22) Sigur este însă că iluziile perceptive şi 
erorile simţurilor sunt teme pe care Platon le-a abordat şi analizat în 
Republica, în timp ce visul generalizat şi nebunia se regăsesc în 
Theetet. 

Textul din Republica 602 c: "lată: o aceeaşi mărime nu apare 
ochiului la fel de aproape şi de departe”. 

"Nu, într-adevăr”, | 

“Iar aceleaşi obiecte apar încovoiate şi drepte, pentru cei ce le 
privesc în apă şi în afară; de asemenea concave şi convexe din 
pricina înşelării văzului cu privire la culori. Se vădeşte astfel o 
întreagă tulburare care ni se aşează în suflet. În temeiul acestei reacții 
a noastre se impun clar-obscurul, arta scamatoriei şi alte multe 
născociri asemănătoare”.23) 


In Meditatia a-VI-a apare un text asemănător: 

“După aceasta însă nitel câte niţel numeroase experiențe au 
zdruncinat întreaga încredere ce aveam în simţuri: căci uneori atât 
turnurile care fuseseră văzute rotunde de la depărtare, apăreau pătrate 
din apropiere...” 

Edificator este şi textul din Theetet 158 b: “Cu toate acestea , 
nu aş putea să resping faptul că, într-adevăr, nebunilor şi celor care se 
află în stare de vis nu li se pare că sunt într-un univers falsificat 
atunci când unii se cred zei, iar ceilalti îşi închipuie, în somn, cá au 
aripi şi zboară”. 

Originalitatea lui Descartes în aceste argumente ale visului şi 
nebuniei, stă în aceea că le aplică la cazul său particular, le 
personalizează şi aprofundează analiza propriei subiectivitáti atunci 
când scrie: "Dar, poate, deşi câteodată simţurile ne înşeală cu privire 
la unele lucruri neînsemnate şi mai depărtate, sunt multe altele despre 
care nu ne putem de fel îndoi, chiar dacă sunt scoase tot din simţuri: 
cum e faptul că mă aflu aici, că stau lângă foc, că sunt îmbrăcat cu o 
haină de iamă, că am în mâini manuscrisul acesta şi altele 
asemánatoare."24) 

Dar visul si nebunia sunt folosite si de Sfántul Augustin 
pentru a ilustra eroarea pe care o strecoară în minte informatiile 
venite pe calea simțurilor. "(...)migcarea turnurilor este falsă, din 
punctul de vedere al celor care navigheazá şi cá vâsla frântă, văzută 
prin apă este falsă; (..)Însă, chiar şi ceea ce se simte fie cu sufletul, 
fie cu simţurile este aidoma acelei mişcări a turnului, care în realitate 
nu există şi care se raportează la î însuşi conţinutul pe care l-a primit 
de la simţuri, toate acestea fiind asemenea vedeniilor celor care dorm 
si, probabil, ale celor care delireazá."25) 

Felul în care Descartes prezintă argumentele visului şi 
nebuniei, tine, ca şi Geniul Rău, tot de raţiuni metodice, căci cu 
ajutorul lor se epuizează complet ipoteza că simţurile ne înşeală 
câteodată, întemeindu-se prin aceasta justetea concluziei: “este mult 
mai prudent să nu te încrezi niciodată cu totul în aceia care ne-au 
înşelat o dată”.26) 

În 1963 J.Derrida 27) sustine o conferință din care 
interesează remarcile făcute în urma recitirii Meditaţiilor: tema 
somnului generalizat este conexă cu eroarea sensibilă şi cu visul, 
toate trei sugerând posibilitatea ca ideile originate în simţuri şi 

imaginatie sá fie total eronate. Se deschide astfel bresa pentru o temá 
angoasantá: "Viafa este un vis" constând în aceea că toți oamenii 
conferă obiectivitate şi consistență unei posibile aberaţii. 

Prima tentatie căreia i-am putea ceda acum ar fi aceea că 
toate ipotezele din Meditatia I-a, dar îndeosebi ultimele două, apropie 
cartesianismul de filosofia contemporană, de filosofia abisului, în 
care combinaţii de genul: tristete-tragic; angoasă-frică sunt frecvente. 
Angoasa este frica fără obiect, nudă, iar tragicul e tristeţe în sine. 
Doar ele fac posibilă străpungerea imediatului si intrarea in 
transcendentá. La aceste stări se ajunge rationánd dar, odată atinse, 
rationarea încetează şi ele se transformă în trăire afectivă, una ce 
stăpâneşte întreaga ființa a omului. 

Conceptele de Geniu Rău, Dumnezeu ingelátor, visul 
generalizat, luate în sine, fac din Descartes precursorul evului 
contemporan. Am greşi însă dacă nesocotim funcția reală pe care 
autorul Meditatiilor le-a dat-o, aceea de mijloace prin care îndoiala se 
hiperbolizează, dar nu pentru a confrunta spiritul cu un transcendent 
abisal ci dimpotrivă pentru a-i oferi acestuia un scut care să-l apere 
de incertitudine şi necunoscut. La Descartes nimic nu este 
întâmplător, cu atât mai puţin îndoiala al cărui obiect este totul, iar 
obiectivul, certitudinea. Elementele supuse îndoielii sunt cât se poate 
de concrete: lumea fizică, propriul corp, informaţiile senzoriale şi 
chiar validitatea rationamentelor matematice; mai mult încă, îndoiala 
metodică, în fond, nici nu este îndoială. Astfel, deşi Geniul Rău şi 
Dumnezeu înşelător nu au corespondență în concret, indicând prin 
aceasta nivelul transcendent, ele se opresc pe marginea prăpăstiei 
dincolo de care raţiunea devine inutilă şi este anihilată, iar în om se 
activează latura profundă a afectivității de multe ori incontrolabilă şi 
destructurantă. Ori esența omului este pentru Descartes gândirea, 
afectivitatea fiind doar un mod al acesteia. Tinta metafizicii 
cartesiene nu este sondarea, pe toate căile, a transcendentului 
inexprimabil pe care un Augustin si l-a asumat in credintá, ci 
intemeierea unei noi fizici. Aceasta la rándul ei este mijlocul 
principal pentru un scop pragmatic: o viatá mai bună.lar acestea sunt 
tipice pentru epoca moderná. 

Se poate deci afirma, in contrapartidá la aprecierea lui 
F.Alquie, cá Descartes într-adevăr prefigureazá starea de panicá, de 

nelinişte în fata transcendentei, dar nu rezistă într-o confruntare 
profundă cu aceasta, ratând pentru scrierile sale statutul de filosofare 
supremă. Descartes întoarce spatele atât transcendentului absolut cât 
şi celui lăuntric omului, îndată ce rosteşte "cogito ergo sum”. 

Totul ţine de rațiune în om şi tot ce-l avantajează se poate 
realiza prin folosirea corectă a unei rațiuni dublate de efort voluntar. 
Finalmente, nu filosoful contemporan cu gândirea lui ce sondează 
tenebrele este anunțat de metafizica lui Descartes. Este mai aproape 
de filosofia secolului XX un Malebranche când spune: “Je suis que 
tenebre pour moi meme”. Tipul omului majoritar astăzi se conturează 
în filosofia cartesiană, omul pragmatic, cel care ştie că ordonându-şi 
mintea şi strunindu-şi voința poate schimba lumea îmbunătățind 
dimensiunea concretă a vieţii sale, cu preţul mult prea mare al uitării 
de sine. 

CAPITOLUL IV. COGITO-UL 


IV.1. Intuitia cogito-ului 


Cogito-ul însuşi, care dobândeşte în cartesianism o 
dimensiune considerabilă 1) în calitate de prim principiu al metodei, 
este problematic. Dacă el pare să tágneascá din intuiţia ireductibilă a 
subiectului — din orice subiect care gândeşte liber — şi recompensează 
efortul conversiunii conform căreia necesitatea este prealabilă 
îndoielii, el presupune totodată admiterea realității sau adevărului 
unora din ideile noastre şi de fapt el se bazează astfel pe un idealism 
ce identifică existența cu gândirea. 

Această constatare este dublată de o obiectie care ne vine 
imediat in spirit atunci când lăsăm cogito-ul să se infátiseze şi care 
ține de această unică întrebare: Dar ce sunt eu aşadar? “Un lucru care 
gândeşte. Ce este acest ceva care gândeşte? Adică ceva care se 
îndoiește, care înțelege, care afirmă, care neagă, care vrea, care nu 
vrea, care îşi imaginează şi care simte."2) Această enumerare celebră 
trădează o anumită neputinţă a subiectului de a se defini în mod 
veritabil în afara actului gândirii. Această observaţie a fost însă 
făcută cu mult înaintea noastră şi de alţii: “Căci, pentru a fi sigur că 
gândiţi, trebuie mai întâi să ştiţi care este natura gândirii si a 
existenţei, şi în ignoranţa în care vă aflați în legătură cu aceste două 
lucruri, cum puteţi şti că gândiţi sau că sunteți? Apoi deci spunând: 
“Gândesc” nu ştiţi ceea ce spuneți si adăugând “deci exist”, nu vă 
mai íntelegeti; că voi ingivá chiar nu ştiţi dacă spuneți sau dacă 
gândiţi un lucru, fiind necesar pentru aceasta să cunoaşteţi că ştiţi 
ceea ce spuneţi.” 3) 

Răspunsul lui Descartes este fundamental pentru noi: 
Cunoaşterea pe care subiectul o are despre sine însuşi nu este 
dobândită printr-o demonstraţie. “...dar este de ajuns ca el să ştie 
aceasta prin intermediul acestui tip de cunoaştere interioară care 
precede întotdeauna ceeea ce este dobândit şi care este atât de 

comună tuturor oamenilor în ceea ce priveşte gândirea şi existența 
încât, chiar dacă poate suntem orbiti de oarecare prejudecăţi şi mai 
atenţi la modul în care sună cuvintele, decât la semnificaţia lor, am 
putea presupune cá nu o mai avem, este totusi imposibil sá nu o mai 
avem. Astfel deci, când cineva îşi dă seama cá gândeşte şi cá de aici 
reiese clar că există, chiar dacă niciodată nu s-a străduit să ştie ce este 
gândirea şi existența nu se poate totuşi ca el să nu le cunoască atăt pe 
una cât şi pe cealaltă.” 4) 

De aceea spunem deci despre gândirea noastră că “o 
percepem imediat prin noi înşine”. Și din acelaşi motiv imediatitatea 
ne fereşte de capcana unei îndoieli infinite, din acelaşi motiv 
certitudinea de a exista ce se stabileşte printr-o “simplă inspecţie a 
apiritului” ne scuteşte de recursul inutil la silogism. 

De fapt, răspunsul lui Descartes se rezumă astfel: cogito-ul 
este un principiu evident prin sine însuşi. A reveni la sursa oricărei 
cunoaşteri, înseamnă a regăsi în noi lumina acestei “cunoştinţe 
interioare care precede întotdeauna experiența”. Meditatia, eliberată 
de obstacolele şi iluziile simțurilor, descoperă astfel legătura intimă 
ce uneşte esența şi existența în sufletul uman. Ceea ce defineşte 
cartesianismul la acest nivel, nu este forța demonstrației ci mai 
curând un optimism prodigios în această descoperire a subiectului. 

Totuşi ne putem continua observaţiile. Nu doar natura ŞI 
esența sufletului nostru rămâne un secret, dar in plus, principiul 
cogito-ului atâta timp cât este dat printr-o intuiţie imediată, nu este 
cunoscut decât prin caracterul evidenţei lui. Din punctul nostru de 
vedere însă, putem considera un dublu aspect al evidenţei. Fiind 
inexplicabilă din cauza imediatităţii sale, ea poate fi un motiv de 
încurcătură. Tărâm de umbră şi de lumină al cărui relief va apărea 
unora ca “pământ stabil” iar altora ca un abis înfricoşător în fața 
căruia rațiunea umană este cuprinsă de ametealá. 

Descartes însă evită să cadă în capcana scepticismului. După 
ce avea să stabilească evidența cogito-ului, el ştie, ca un bun 
geometru, că nimic nu va asigura adevărul acestei evidente,dacá nu 
există o certitudine mai cuprinzătoare de ordin moral: ”... si 
niciodată, spune Descartes răspunzând la Al VI-lea Set de Obiectii, el 
(atent) nu va putea fi eliberat de această îndoială dacă, în primul 

rând, el nu va recunoaşte cá a fost creat de Dumnezeu, principiul 
intregului adevár gi care nu poate fi ingelátor."5) 

Ín consecintá, Descartes recunoaste cá experienta existentialá 
care-l conduce la termenul de îndoială şi a cărei expresie rationalá,án 
discursul său, este cogito-ul, nu este absolvită sau nu poate fi admisă 
finalmente fără concursul lui Dumnezeu. Îndoiala persistă fără o 
convingere prealabilă că Dumnezeu nu poate fi înşelător. În orice 
caz, numai concepția despre Dumnezeu şi despre absoluta lui 
bunătate din care rezultă veracitatea divină garantează adevărul 
ideilor clare şi distincte şi pun capăt îndoielii hiperbolice. Ce 
rămâne atunci din voinţa de a îndepărta adevărurile dogmatice dacă 
se foloseşte numai lumina naturală? 


IV.2. Traditional şi modern în principiul Cogito-ului 


Filiatia augustiniană a gândirii lui Descartes, a constituit o 
problemă importantă, viu dezbătută şi apoi combătută, încă de la 
publicarea Meditafiilor. Analogiile de exprimare şi de conţinut ale 
gândirii lui Augustin şi Descartes au fost semnalate încă din secolul 
XVII şi au continuat apoi trei secole, în care polemicile pro şi contra 
originii augustiniene a Meditaţiilor, au fost extrem de vii şi acerbe. 
La această situaţie a contribuit neîndoielnic însuşi Descartes care, 
succesiv, respinge şi aprobă în funcție de conjunctură, originea 
augustiniană a ideilor sale metafizice, construind o inconsecventá 
strategicá ce-i conferá imunitate fatá de orice dificultate ce i-ar putea 
tulbura viata. 

De cele mai multe ori, la întrebarea “S-a inspirat Descartes în 
Meditatiile lui din scrierile lui Augustin ?" ráspunsul a fost categoric: 
nu. În acest caz, s-au avut in vedere îndeosebi consecinţele 
metafizice ale principiului cogito-ului, semnificaţia lui ulterioară 
pentru sistemele filosofice dezvoltate începând cu Spinoza, Berkley 
şi terminând cu Husserl . | 

Cei care au respins ideea filonului augustinian al ideilor lui 
Descartes şi mai ales a conceptului de cogito, precum şi a îndoielii, 
încercând să le apere originalitatea, şi-au argumentat poziția apelând 
la corespondența personală a autorului Discursului şi Meditafiilor. 
El menţionează într-o scrisoare din 1640 că a citit textele lui 

Augustin, De civitate dei, De libero arbitro şi De trinitate, ce 
ilustreazá lesne asemánarea frapantá intre cele douá cogito-uri, dupá 
publicarea Discursului asupra metodei şi când Meditafiile erau “deja 
en chemain pour aller a Paris”. 

Ar fi incorect şi naiv însă a considera afirmaţiile din această 
scrisoare drept purul adevăr, dacă ţinem cont de următoarele aspecte: 
ambiția lui Descartes a fost ca filosofia sa să fie predată în şcoli, ori a 
recunoaşte că s-a inspirat din Augustin i-ar fi ştirbit originalitatea şi 
deci valoarea prin care această ambiţie s-ar fi putut concretiza ; în al 
doilea rând principiul de viaţă al lui Descartes: bene vixit qui bene 
latuit a fost cauza principală a dedicării Meditaţilor, doctorilor de la 
Sorbona şi a transformării lui Augustin în patronul său ; prin această 
mişcare tactică desăvârşită dar condamnabilă, Descartes a blocat 
orice atac al teologilor . 

În acest fel magistral, care-i afectează însă inevitabil 
credibilitatea, Descartes a reuşit să-i țină în şah atât pe cei care-i 
atacau originalitatea, cât şi pe cei ce l-ar fi putut acuza de o eventuală 
erezie. | 

Valoarea în sine a metafizicii cartesiene, faptul că ea s-a 
constituit într-un izvor,  nesecat până astăzi, pentru doctrinele 
originate în el, întinderea conceptuală şi temporală a câmpului său de 
acțiune, sunt incontestabile. Acestea sunt motivele pentru care 
exegeții operelor cartesiene au evitat sau pur şi simplu au ignorat 
consideraţiile istorice, raportarea acestor scrieri la condiţiile lor de 
formare şi straturile profunde ale gândirii medievale, care este 
condiția de posibilitate sine qua non a celei moderne şi implicit a 
celei cartesiene. 

Această perspectivă îngustată, denaturează tabloul real al 
mişcării gândirii filosofice în spaţiul european, ceea ce constituie un 
motiv suficient şi necesar pentru refacerea drumului de la gândirea 
cartesiană spre cea medievală. 

Punctul asupra căruia analiştii au stăruit mai mult, stabilind o 
suită întreagă de analogii este cogito-ul, dar există similitudini ŞI 
chiar identități şi în ceea ce priveşte conceptul de “lumină naturală”, 
imaterialitatea gândirii, realitatea ideilor minţii independentă de 
valoarea lor de adevăr, exemplul pecetii şi al sigiliului, autoânşelarea 

şi inclusiv ratiunile îndoielii. Toate sunt legate de cogito şi îl 
servesc. 

Primii care au evidenţiat cât se poate de limpede asemănarea 
dintre cogito-ul cartesian şi cel augustinian au fost Mersenne şi 
Arnauld. Punctul lor de vedere a fost împărtăşit deopotrivă de 
Clerselier, în prefata la Tratatul Omului a lui Descartes, Luis de la 
Forge în prefata celebrului său Tratat asupra spiritului omului a 
facultăților şi funcfiunilor sale şi a uniunii sale cu corpul urmând 
principiile lui Rene Descartes (Amsterdam) şi Rohault in Entretiens 
sur la Philosophie (1671); De la Forge, de pildă, afirma că i-ar 
trebui «o carte întreagă» pentru a raporta toate fragmentele Sfântului 
Augustin care sunt conforme cu spiritul cartesian. Este cel puţin 
ciudată aceasta raportare, pe dos, a lui Augustin la Descartes, motiv 
pentru care vom încerca să o realizăm invers dar conform ideii 
generale lansată de Pascal in De l'art de persuader, aceea a 
necesităţii de a ilustra apropierea dintre cei doi. 

Augustin este cel care, folosind toate argumentele rațiunii şi 
toate mijloacele deţinute de autoritatea, deja constituită social, a 
Bisericii, a contribuit fundamental la formarea dogmei acesteia. 

La nivelul argumentării raţionale, instrumentul principal al 
gánditorului din Tagaste a fost îndoiala. Există interpretări conform 
cărora la Augustin cogito-ul este înfățişat in mod imediat, fără a se 
recurge la noţiunea mijlocitoare de gândire şi că existența sufletului 
imaterial a fost dedusă din ipoteza îndoielii, înțeleasă ca şi 
identificată cu eroarea. „Dacă mă înşel, sau sunt înşelat, exist, căci 
cum mă pot înşela, sau cum pot fi înșelat dacă nu exist ?"6) 

Poate fi considerat evident că la nivel conceptual, rolul 
mijlocitor al gândirii este mai mult implicit în desfăşurarea 
argumentatiei augustiniene dar identificarea îndoielii cu eroarea nu 
mai este atât de evident implicită. La Augustin îndoiala este la fel 
de hiperbolicá şi de explicită ca si la Descartes. In acest sens, în 
capitolul III al Solilocviilor apare următorul dialog între Ratiune şi 
cel ce vrea să-l cunoască pe Dumnezeu şi ce anume este sufletul: 
«R: Respingi, aşadar, în această privință, orice fel de mărturie a 
simțurilor ? 

A: Bineînţeles, resping totul.» 7) 

Ín partea a patra a Discursului despre metodă, Descartes adoptă o 
atitudine identică: “m-am gândit că trebuie să fac exact contrariul şi 
să resping ca absolut fals tot ce ar conține un grăunte de îndoială, 
pentru a vedea dacă nu rămâne, în ceea ce cred, ceva absolut 
indubitabil.” 8) 

În legătură cu importanța folosirii consecvente a unei metode, 
respectiv a instrumentului îndoielii, ambii gânditori exprimă acelaşi 
punct de vedere, astfel încât pentru Augustin “este o obligaţie 
elementară să se ajungă la o ştiinţă adevărată printr-o metodă 
progresivă ; fără metodă însă, un succes adevărat abia de este 
imaginabil” 9) iar pentru Descartes "singurul mijloc de a evita 
eroarea este de a folosi metoda, adicá de a replia voința după regula 
inteligenţei şi de a nu afirma nimic decât sub controlul ratiunii."10) 

Atunci când se consideră îndoiala din perspectiva 
autenticității ei, a trăirii ei ca drum real de la pre-judecată la judecată, 
de la incertitudine la siguranță, s-ar putea face următoarea apreciere: 
Augustin foloseşte îndoiala doar ca procedeu de polemică, făcând 
jocul reprezentanţilor Noii Academii pentru a le demola cu propriile 
arme scepticismul, arătându-le că existența omului este inatacabilă, 
atâta timp cât este privită ca având conştiinţă de sine. Augustin 
pleacă de la credință şi înarmându-se cu îndoiala, parcurge drumul 
rațiunii sprijinindu-se pe cogito, pe traseul care duce înapoi la o 
credință pe care o regăseşte, îmbogăţit în fiinţa lui şi care-i permite 
totodată să dubleze această credință ridicată la un nivel superior, cu 
un impecabil aparat raţional. 

Dacă este să considerăm demersul exclusiv rational al 
Sfántului Augustin, vedem că el a plecat de la cogito pentru a 
întemeia şi din acest punct de vedere, credința. Aparent, demersul 
cartesian începe cu îndoiala şi ajunge la certitudinea cogito-ului şi a 
existenței lui. Primul pleacă de la cogito prin care deschide spaţii 
vaste în spiritul omenesc, al doilea ajunge la cogito şi se cantonează 
acolo. Însă nici un om ce caută adevărul nu începe fără convingeri. 
Aparent, Descartes respinge totul, îndoiala lui este cu siguranţa una 
reală, folosită ca şi la Augustin pentru aflarea adevărului, a unor idei 
clare şi distincte. Dar de fapt şi Descartes pleacă tot de la o 
convingere, anume aceea că tocmai curățirea minţii de unele 
obişnuinţe si prejudecăţi îl va conduce la cel puțin o certitudine. 

“(...) şi dacă prin această metodă, nu va fi în puterea mea să mă înalt 
la cunoaşterea nici unui adevăr, cel puțin va sta în puterea mea să-mi 
suspend judecata.” 11) 

Referitor la ideea «ândoielii metodice» (le doute methodique) 
V.Brochard apreciază că “ândoiala scepticilor este definitivă ; cea a 
lui Descartes e provizorie”.12) Îndoiala scepticilor e un scop, cea a 
lui Descartes e un mijloc ; Descartes însuşi subliniază, la sfârşitul 
Meditafiilor, caracterul provizoriu al îndoielii. 

Aşadar, pentru că este doar un mijloc, îndoiala nu poate fi 
decât provizorie, atât în demersul augustinian cât şi în cel cartesian, 
iar ca drum real, ca exercițiu trăit al uzitării facultății de rationare , 
îndoiala are aceeaşi valoare a autenticităţii, deopotrivă la Augustin şi 
Descartes; deschiderile ei sunt însă fundamental diferite. 

În legătură cu paralela dintre cogito-ul cartesian şi cel 
augustin, nucleul fierbinte al edificiului raţional în ambele filosofii, 
opinia lui Pascal este des menţionată . Principalul motiv al necesităţii 
mentionárii acestei opinii aici, îl constituie atitudinea anticipativă a 
lui Pascal în legătură cu originalitatea şi semnificaţiile cogito-ului 
cartesian. Interpretarea lui Pascal s-a generalizat devenind loc comun 
abia după moartea lui Descartes, ca urmare a publicării în 28 mai 
1659 a celui de-al doilea volum de Scrisori ale autorului Meditajiilor. 

Recurgând la spiritul geometric, in opusculul De l'art de 
persuader, Pascal expune regulile fundamentale ce concretizează 
idealul cunoaşterii deductive: definirea tuturor noțiunilor si 
demonstrarea tuturor propozițiilor. Pornind de la ele, Pascal 
abordează problema cogito-ului, ghidându-se după ideea conform 
căreia “cei ce sunt spirite pătrunse de discernământ cunosc care este 
diferența între două cuvinte asemănătoare urmând locul şi 
circumstanţele care le acompaniază”. 13) Scopul analizei sale este de 
a cerceta cum “gândirea este găzduită în autorul ei".14) Pentru 
aceasta, Pascal exemplifică, ilustrând felul în care cogito-ul este 
găzduit în gândirea lui Descartes comparativ cu cea a lui Augustin. În 
acest sens Pascal afirma: “eu ştiu care este diferenţa între a scrie un 
cuvânt la întâmplare fără a face asupra lui o reflecţie mai lungă şi 
profundă şi, pe de altă parte, a înţelege în acel cuvânt o suită 
admirabilă de consecințe care dovedesc distincția naturii materiale de 
cea spirituală şi fac din el un principiu ferm, bine susținut pentru 

întreaga fizică, cum şi Descartes a pretins cá face". 15) Din punctul 
de vedere al artei de a convinge, pentru Pascal diferenţa între cogito- 
ul cartesian şi altele, inclusiv cel augustin, “este ca şi diferenţa dintre 
un om plin de viață şi forță şi un om mort". 

Importanța conceptului în economia celor două filosofii este 
însă atât de mare, încât obligă la considerarea lor sub toate aspectele 
implicate. Astfel se poate aprecia că Descartes a convins, dar nu a 
reuşit să impună un adevăr indubitabil doar afirmând că a citit 
scrierile lui Augustin abia după redactarea Meditafiilor. De altfel 
chiar Pascal, deşi înclină să recunoască meritul lui Descartes în 
legătură cu originalitatea cogito-ului său, nu o face în mod total. 

Când caută certitudinea Descartes nu are un scop metafizic 
sau religios ci unul care vizează întemeierea unei fizici noi. Pentru 
aceasta serveşte în principal cogito-ul cartesian şi în punctul acesta 
este el fundamental diferit de cel augustin. Diferenţa aceasta nu este 
însă merituoasă pentru Descartes căci el sărăceşte cogito-ul, dându-i 
o folosință exclusiv mundană. 

Prin cogito, Augustin se înalță în sferele cele mai rafinate pe 
care spiritul omenesc le poate atinge. Cogito-ul său are ca scop 
tocmai dezvoltarea şi ridicarea spiritului uman spre Absolut. 
Descartes a transformat cogito-ul într-o unealtă de modelare a naturii 
fizice în folosul omului, schimbând astfel orientarea spiritului 
european dinspre înlăuntru spre înafară, de la spiritual la material. În 
acest sens este grăitor următorul fragment din ultima parte a 
Discursului: “ân locul acelei filosofii speculative care se predă in 
şcoală putem găsi una practică prin care, cunoscând puterea şi 
acțiunea focului, a apei, a aerului, a astrelor, a cerului şi a tuturor 
celorlalte corpuri care ne înconjoară, la fel de precis cum cunosc 
diferitele meserii meşterii noştri, le-am putea folosi în acelaşi fel 
pentru toate scopurile ce le sunt proprii, devenind astfel stăpâni şi 
posesori ai naturii”.16) 

In dialogul său cu Rațiunea din capitolul II al Solilocviilor, 
Augustin precizează simplu şi clar scopul demersului său cognitiv: 

“R: Aşadar, ce anume vrei sa ştii ?(...) 

A: Doresc să-l cunosc pe Dumnezeu şi ce anume este sufletul. 

R: Nimic mai mult ? 

A: Absolut nimic”. 

Date fiind acestea se poate avansa ideea conform cáreia dupá 
o lungá perioadá centratá pe culturá, o culturá ce s-a innámolit intr-o 
sterilitate plictisitoare, Descartes vine sá schimbe tonul, in cel de la 
care a plecat cultura materialá a Europei de azi. 

Dacă în ceea ce priveşte scopul folosirii cogito-ului, 
diferențele între Augustin şi Descartes sunt nete, prezentarea 
substanţei cogito-ului augustinian va dezvălui o stare de lucruri 
contrară şi anume o clară filiatie de doctrină a cogito-ului cartesian 
din cel augustin. 

Augustin îşi prezintă cel mai limpede şi complet argumentul 
cogito-ului in De trinitate. Acesta apare însă şi în Solilocvii şi De 
libero arbitro, dar considerarea exclusivă a fragmentului ce 
înfăţişează cogito-ul în De libero arbitro ar duce la concluzia eronată 
că între Augustin şi Descartes, în privința cogito-ului, nu există nici o 
asemănare. Aceasta pentru că Augustin scrie: “Dacă mă înşel, sau 
sunt înşelat, exist, căci cum mă pot înșela, sau cum pot fi înşelat dacă 
nu exist?" 17) Iată cá în cazul gánditorului medieval, existența 
esenței omului apare imediat, fără intermedierea rațiunii care l-a 
făcut celebru pe Descartes. Existenţa izbucnește direct, îndoială egal 
existență, ceea ce ilustrează infinit mai bine calitatea de intuiție a 
cogito-ului. Formula inspirată a lui Descartes, cu alură de silogism, 
ilustrează în secolul XVII, mult mai bine decât formularea lui 
Augustin, ideea că fiinteazá doar ceea ce este înzestrat cu gândire 
reflexivă iar aceasta din urmă nu e altceva decât cogito-ul . 
Conținuturile particulare ale gândirii nu sunt importante pentru 
concluziile ce decurg din ele, căci atunci când Descartes 
spune “respir deci exist”, aceasta nu înseamnă decât “gândesc că 
respir, deci sunt” sau, în fond, “gândesc deci exist”. Nu interesează 
modurile pândirii ci doar gândirea, căci numai ea le face posibile, 
fiind cauza primă a tuturora, la ea reducându-se în fond toate, la fel 
cum seminţele fructelor se întorc în pământ pentru a renaşte sub alte 
forme ; “Şi aceasta nu înseamnă alt lucru decât a spune: Respir, deci 
sunt; sau eu gândesc deci sunt. Şi dacă privim în general, vom găsi 
cà toate celelalte propoziții din care putem deduce existența noastră, 
revin la aceasta".18) i 

Textul din De libero arbitro ar indreptáti respingerea ideii că 
la Augustin întâlnim o conştiinţă la fel de bine delimitată ca şi cea 


n 


cartesiană ce presupune o repliere a gândirii asupra ei înşişi. Pentru o 
concluzie corectă însă trebuie să ne raportăm şi la De trinitate unde, 
aşa cum s-a menţionat deja, argumentul cogito-ului este prezentat cel 
mai bine. Există pasaje în această lucrare ce relevă nu doar 
similitudini de formă cu Descartes, dar şi unele ce vizează modul în 
care a fost concepută natura exclusiv spirituală a sufletului. Este 
vorba despre acele pasaje în care Augustin expune structura intimă a 
actului dubitativ ca teren pe care cogito-ul va fi aşezat. Astfel, animat 
de dorința de a-şi cunoaşte propria natură, sufletul se caută pe sine, 
iar primul lucru pe care-l descoperă este ignoranfa în care se află în 
legătură cu propria-i ființă. Aceeaşi dorință îl face să se întrebe ce 
poate iubi dacă nu cunoaşterea spre care tinde ? Această cunoaştere 
este iubită pentru că este cunoscută căci, Augustin conchide, în spirit 
aristotelic, “ ignoti nulla cupido", nu putem iubi necunoscutul. 
Asadar sufletul nu stie pur si simplu, ci el e constient cá stie, stie cá 
stie, prin aceasta cunoscándu-se pe el însuşi. Sufletul nu posedă o 
ştiinţă oarecare, ci una pe care se întemeiază toate celelalte, anume 
ştiinţa despre sine. Această conştiinţă de sine a sufletului ca substanță 
gânditoare, apare şi în cartea a II-a a Solilocviilor: 

“R: Ştii că gândeşti ? 

A: Ştiu. 

R: Prin urmare e adevărat ca gândeşti. 

A: Adevărat”.19) 

E. Gilson este chiar de părere că în această replică a Ratiunii din 
dialogul sáu cu Sfântul Augustin îşi are originea principiul cartesian 
“cogito, ergo sum”.20) În De civitate Dei, XI, 26, Sf. Augustin 
formulează acest principiu astfel: “Quid şi faleris ? Si enim fallor, 
sum. Nam qui non est, utique nec falli potest:ac per hoc sum, şi 
fallor”.(„„Ce dacă te îndoieşti ? Dacă mă îndoiesc, exist. Fiindcă cel 
care nu există de bună seamă că nu poate să se îndoiască: iar dacă mă 
indoiesc, tocmai prin aceasta exist").21) 

Revenind la sufletul care dorește să se cunoască pe sine, îl 
descoperim într-un impas. El nu ştie dacă e bine să caute principiul 
vieţii, cu tot ce cuprinde ea: voință , gândire, cunoaştere, judecată, în 
lucrurile corporale ca aerul, focul, sângele, atomii ori în ansamblul 
membrelor organismului unui corp. Supuse îndoielii, nici una dintre 
ele nu rezistă. Perseverarea în îndoială, atât de greu de suportat, va 

răsplăti in final cu o certitudine fertilă şi inatacabilă. Îndoiala 
pulverizează toate noţiunile despre exterior pe care omul le 
construieşte prin mijlocirea senzatiilor corporale. Îndoiala însăşi se 
pulverizează însă, atunci când se întoarce împotriva ei însăşi, căci în 
ea se ascunde un fapt esențial şi indestructibil, acela de a exista, cu 
tot ceea ce el înglobează: gândirea, inteligenţa, memoria, voinţa, 
judecata şi cunoaşterea. Mai mult chiar, faptul existenţei, atât de 
imediat, firesc şi aparent simplu, este condiția imperioasă pentru ca 
atacul îndoielii să poată fi desfăşurat; căci dacă ne îndoim, este 
pentru că existăm, pentru că avem motive, înțelegem că ne îndoim, 
gândim, ne constientizám ignoranía si din aceastá cauzá dorim sá 
dobândim cel puţin un punct de siguranță. Toate acestea converg spre 
îndoială determinánd-o să se autodistrugă. 

Întreaga desfăşurare impresionantă a condiţiilor ce fac 


posibilă îndoiala, se reduce de fapt la una singură: existența gândirii. 
incipiul indubitabil spre care doar 


Sursa întregii certitudini, pri 
îndoiala poate conduce, aceasta este afirmată limpede în Soliloquia si 


De libero arbitro. 
În legătură cu natura cunoaşterii de sine a sufletului şi cu 


maniera imediată în care aceasta se realizează, Augustin scrie: “când 
spunem sufletului «cunoaşte-te pe tine însuţi» ! în momentul în care 
el înțelege că îi spunem «tu însuţi», dintr-o dată el se cunoaşte pe 
sine şi nu există o altă rațiune decât aceasta: de a descoperi că el este 
prezent lui insugi".22) 

Aşadar prin opoziţie cu esența corpului, cea a spiritului se 
defineşte eminamente prin natura cunoaşterii pe care el o are despre 
el însuşi chiar în momentul în care punc la îndoială întreaga suită de 
calități şi proprietăți exterioare conferite de una sau de alta din 
teoriile filosofice care abordeazá acest aspect. Cunoaşterea de sine 
este un gen unic prin imediatitatea, instantaneitatea realizării ei ce o 
sustrage timpului şi prin fuzionarea, la fel de atemporală, a 
obiectului cu subiectul. Ființa cunoscută este înlăuntrul cunoaşterii 


printr-o prezență neînşelătoare dar reală, nu exterioară, ci internă 
(quadam interiore, non simulata, sed vera presentia).23) 
Din aceea cá nici un element corporal nu se interpune între 


suflet şi cunoaşterea de sine a acestuia, pentru că această cunoaștere 
constă în aceea că sufletul se insugegte sies! pe sine si nimic mal 


75 


mult, decurge teza imaterialitátii sufletului. Substanţa sufletului nu 
poate fi corporală. Ea nu are nimic material, nu este întinsă nici în 
lungime, nici în lăţime sau adâncime şi nicidecum nu poate fi 
identificată cu substanța focului, a aerului ori a vreunui alt corp în 
care au plasat-o adepţii materialitátii sufletului. 

Se conturează astfel o ierarhie a tipurilor de cunoaştere, în 
care cunoaşterea de sine a sufletului este superioară celei corporale 
întrucât este imediată şi desăvârşită. În acest fel îşi prezintă Augustin 
cogito-ul în De trinitate. 

Pornind de la motivul îndoielii, se pot identifica punctele în 
care cele două cogito-uri se intersectează şi uneori chiar se suprapun. 
Atât Augustin cât şi Descartes au respins rezultatele cunoaşterii 
sensibile ca fiind purtătoare de eroare. Chiar la începutul Meditatiei 
I-a, Descartes scrie: “Tot ce am acceptat până în prezent ca fiind 
deplin adevărăt şi cert, am aflat de la simţuri ; însă mi-a fost dat să 
constat adeseori că aceste simțuri sunt înşelătoare şi este mult mai 
prudent să nu te încrezi niciodată cu totul în aceia care ne-au înşelat 
odată”. 24) În acest fragment el redă, mai precis, o idee care apare 
frecvent in Inquisitio veritas. Aici îndoiala planeazá exclusiv asupra 
cunoştinţelor intermediate de simțuri.  Eudoxe solicită 
interlocutorului său să-şi conducă îndoiala: “Eudoxus: Crenis 
equibidem, de omnibus rebus quarum cognito non nisi ape sensum ad 
te pervenit cum ratione dubitare te posse”. 25) Această atitudine față 
de cunoaşterea sensibilă are o evidentă origine platonicianá şi alături 
de contemporanii lui Descartes, modernii au aprobat ataşarea celor 
două filosofii la marea tradiţie platonicianá. 

Atât Augustin cât şi Descartes atribuie cunoaşterii sensibile 
aceeaşi semnificație şi anume nu doar cea de senzaţie imediată ci şi 
de memorie a senzatiilor, reprezentări ale imaginaţiei şi totodată 
înclinațiile naturale asociate obiectelor de natură fizică. Legat de 
faptul că toate acestea sunt cauze fundamentale ale erorii specificate 
atât în De civitate Dei cât şi în Discurs şi Meditaţii, se observă că 
aceeaşi categorie de idei se situează în afara îndoielii la ambii 
gânditori. În Contra Academicos, Sfântul Augustin afirmă: “eroarea 
nu începe decât cu judecata ; dacă un lucru este privit fără nici o 
raportare la o realitate exterioară, acest fapt al conştiinţei este 
obiectul unei afirmaţii imposibil de contestat”.26) Aceeaşi idee apare 


76 


la Descartes, doar că exprimată mai precis: “căci cu siguranță, dacă 
voi lua în considerare ideile numai drept anumite moduri sau feluri 
ale gândirii mele, fără să vreau să le raportez la vreun anumit lucru 
exterior, cu greu îmi vor putea da ele ocazia de a mă ingela".27) 

Un alt aspect ce dezvăluie o identitate aproape perfectă între 
Descartes şi Augustin este cel referitor la dogma metafizică cea mai 
apropiată cogito-ului, spiritualitatea sufletului, absoluta lui 
imaterialitate. 

Ín De trinitate, capitolul X al cărţii a zecea este intitulat 
"Mens quomodo intelligit quid non sit", având ca scop demonstrarea 
faptului că sufletul nu este un corp material. Atât în Discurs cât si în 
Meditaţii, Descartes extrage din «cogito ergo sum» aceeaşi teză a 
imaterialitátii sufletului; în Discurs el scrie: * ci dimpotrivă, tocmai 
pentru că gândeam că mă îndoiesc de adevărul celorlalte lucruri, 
reieşea în mod foarte evident şi cert, că exist. În timp ce dacă aş fi 
încetat să gândesc, chiar dacă tot ceea ce îmi imaginasem ar fi fost 
adevărat nu aveam nici un motiv să cred că aş exista ; de aici am 
dedus ca sunt o substanţă a cărei esență sau natură nu este alta decât 
gândirea şi care, pentru a exista, nu are nevoie de nici un loc şi nu 
depinde de nici un lucru material. Astfel încât, acest eu, adică sufletul 
prin care sunt ceea ce sunt, este în întregime distinct de corp şi chiar 
mai uşor de cunoscut decât el: în afară de aceasta, chiar dacă nu ar 
exista corpul, sufletul nu ar înceta să fie ceea ce este”. 28) Aceeaşi 
idee apare în rezumatul Meditajiilor şi în prefata traducerii franceze a 
Principiilor. 

În ceea ce priveşte reprezentările sufletului ce realizează o 
cunoaştere de sine intuitivă ducându-ne cu aceasta înapoi cu gândul 
până la Plotin, ele sunt înlăturate şi la Augustin şi la Descartes. 
Înainte de a enunfa cogito-ul în Meditatia a I-a, Descartes 
mentioneazá identificarea sufletului fácutá de unii filosofi, cu "un 
vánt, o flacárá sau un aer foarte fin" 29) situándu-se pe o poziție 
opusă: “Eu nu sunt defel acest ansamblu de membre pe care il 
numesc corp uman ; eu nu sunt de fel un aer fin si penetrant ráspándit 
in aceste membre ; eu nu sunt un vánt, o suflare, un vapor nici nimic 
din cea ce eu pot să-mi imaginez”. 30) Aceeaşi negare a materialitátii 
sufletului o gásim si la Augustin care foloseste cuvinte asemănătoare: 
“ignis, aer, ipsius carnis nostrae compagno vel temperamentum”. 31) 

Motivul pentru care aceste reprezentári ale sufletului nu au nimic de 
a face, pentru cei doi gânditori, cu ceea ce sufletul este într-adevăr in 
viziunea lor, este unul şi acelaşi: ele sunt produse ale imaginației. 
Aceasta este în afara conştiinţei de sine care-şi este suficientă sieşi 
pentru a putea rezista oricărei îndoieli. Ceea ce izbeşte în această 
chestiune este asemănarea aproape perfectă, atât în conținut cát şi în 
formă a celor scrise de Augustin şi Descartes: “Certitudinea 
cunoaşterii pe care sufletul o are de sine, lui îi revine din aceea că el 
îşi concepe propria sa gândire şi modurile gândirii sale fără ajutorul 
fictiunilor imaginaţiei (“non per imaginale figmentum") scrie 
Augustin in Contra Academicos. 32) "Imaginatia, scria Descartes, 
nu este altceva decát sá contempli figura sau imaginea unui lucru 
corporal ; ori eu ştiu deja, in mod cert cá eu sunt...şi toate lucrurile 
care se raporteazá la natura corpurilor, nu sunt decát vise sau 
himere". De altfel, *eu cunosc in mod manifest cá nimic din ceea ce 
eu pot înțelege prin intermediul imaginaţiei nu aparține acestei 
cunoaşteri pe care o am despre mine însumi şi cá este necesar să-ți 
rechemi spiritul şi să-l abati de la acest mod de a înțelege, pentru a-şi 
putea el însuşi recunoaşte cu mai multă claritate natura proprie".33) 

Analiza de până acum ne permite să atribuim lui Augustin 
prioritatea descoperirii cogito-ului. Aceasta este dublată şi de 
pasajele din De libero arbitro, cartea a II-a capitolul 3 din De civitate 
Dei, cartea a XI-a capitolul 6 din Soliloquia, cartea a II-a capitolu 1 
şi cel mai important in De trinitate, cartea aX-a capitolul 10. 

Mersenne şi Arnauld, după apariția Meditafiilor, l-au 
atentionat pe Descartes în legatură cu toate aceste texte, dar el a găsit 
întotdeauna, cu abilitatea ce-l caracterizează, motive pentru a-şi 
demarca scrierile de cele augustiniene cu scopul de a-şi apăra , cu 
orice preţ , originalitatea. 

Arnauld, în Al VI-lea şir de obiecţii la Meditaţii, a invocat 
fragmentul din De libero arbitro în care Alypius vrea sa-i 
dovedească lui Evodius existenţa lui Dumnezeu. Pentru aceasta îi 
cere să-şi înceapă raționamentul plecând de la faptul că adevărul cel 
mai clar este propria-i existență: “În primul rând, vă întreb, deoarece 
noi începem prin lucrurile cele mai manifeste : - Dacă sunteți? sau, 
dacă poate, nu vá temeti deloc de a vă înşela răspunzând la întrebarea 
mea: cât adevăr are faptul că dacă nu sunteţi deloc nu ati putea fi 

niciodată înşelat ? “ 34) Pentru Evodius aceasta este o evidență atât 
de puternicá incát nici nu vrea sá se opreascá asupra ei. Acest text a 
fost asociat cu unul ce tine de Meditatia a II-a: “Dar există un nu ştiu 
care înşelător, foarte puternic şi foarte viclean care depune tot efortul 
pentru a mă înşela mereu. Este deci fără îndoială că "eu sunt", atâta 
timp cát el má înşeală”. 35) Aşadar, la fel ca în textul lui Augustin, si 
aici, din îndoiala aplicată existenţei decurge evidenţa ei indubitabilă . 
Ea va constitui şi la Augustin şi la Descartes, deopotrivă, punctul de 
plecare fundamental pentru demonstrarea existenţei lui Dumnezeu. 

Atât în De libero arbitro (388-395) pe care a scris-o preot 
fiind, cât şi în De civitate Dei (413-426) scrisă când devenise deja 
episcop, Augustin prezintă şi dezvoltă cogito-ul şi conştiinţa de sine 
purtătoare de ființă. În cea de-a doua lucrare el ne înfăţişează, într-un 
mod inegalabil, imaginea Trinității din ființa umană. Existența, 
Cunoaşterea şi Voința sau cele trei facultăți: Puterea, Înţelepciunea şi 
Iubirea ce alcătuiesc Trinitatea, se regăsesc in om conform 
asemănării cu Divinitatea. La fel se întâmplă şi cu indivizibilitatea lui 
Dumnnezeu care se regăseşte neştirbită în substanța imaterială a 
sufletului omenesc. Augustin conchide că nu putem fi nimic în afara 
conştiinţei şi iubirii de sine. 

Descartes a catalogat toate aceste idei ca având un caracter 
exclusiv teologic, dogmatic, cu scopul de a-şi pune scrierile proprii 
într-o lumină originală. El a vorbit despre cogito-ul augustinian ca 
despre un instrument menit a sluji exclusiv dogma Trinității, 
ignorând voit şi textul din De trinitate în care Augustin, pornind tot 
de la «Gândesc deci exist», foloseşte preponderent argumente 
filosofice atunci când apreciază că între suflet şi corp există o 
distincție de natură. 

Date fiind toate acestea s-ar putea spune că marea şansă a lui 
Descartes a fost în primul rând aceea de a se fi născut în secolul al 
XVII-lea,când era nevoie de un nou Augustin. 

În orice caz, referitor la noţiunea intuitivă a cunoaşterii de 
sine, se poate afirma cu siguranță ca la Augustin ea are o finalitate 
teologică dacă e privită în corelaţie cu teoria iluminării şi cu viziunea 
lui Dumnezeu. La Descartes în schimb, ea se prezintă mult sărăcită 
din cel puţin două motive. Caracterul teologic al cogito-ului este 
ambiguu deopotrivă în Discurs şi Meditaţii din cauza prudentei 

declarate vis-à-vis de tot ceea ce priveşte credința si mai ales față de 
pástorul ei, Biserica. 

Prima regulá a moralei provizorii, elaboratá pentru a-i servi 
principiul de viaţă “era de a má supune legilor şi obiceiurilor țării 
mele, păstrându-mi religia în care am fost crescut din copilărie”; în 
prima parte a Discursului, Descartes scrie: “veneram teologia noastră 
şi năzuiam ca oricare altul să dobândesc cerul”. 36) Aceste texte 
vorbesc de la sine. 

Pe de altă parte, metoda i-a permis a găsi certitudinea 
evidentă în cogito, dar numai atât. Descartes s-a oprit aici, parcă orbit 
de această primă certitudine, sau poate neinteresat de nimic altceva în 
metafizică .El nu vede sau nu vrea să vadă, aşa cum a făcut Augustin, 
o cunoaştere totală a propriei sale esențe prin suflet şi nici faptul cá 
intuiţia propriei ființe şi a lui Dumnezeu are loc în starea de 
beatitudine, o stare ce transcede rațiunea de care Descartes nu s-a 
putut despărți. Deşi cogito-ul nu este causa sui şi deci pentru a ne 
plasa fiinţa în afara obiectului şi subiectului topite în formula «cogito 
ergo sum» este necesară o susținere divină, ca trăire, Descartes nu o 
invocă. Se poate spune de aceea că el a rămas la un stadiu primar al 
metafizicii, la o metafizică oarecum primitivă, căci cogito-ul singur 
nu poate susține trecerea de la esența subiectivă la existența 
obiectivă. Pentru aceasta sunt necesare deopotrivă argumentul 
ontologic, existenţa şi veracitatea lui Dumnezeu, ori acestea nu sunt 
legate între ele într-o structură intimă şi subtilă care să întemeieze “o 
identitate funciară între fiintare şi cunoagtere."37) 


IV.3. Desăvârşirea individualizării prin Cogito 


Primul «produs» al îndoielii hyperbolice este cogito- 
ul. «Dubito ergo cogito», «mă îndoiesc deci cuget». Acest tip de 
cogito formulat la persoana I-a fundamentează, metafizic vorbind, un 
individualism cu particularități unice conferite de consecințele sale. 

Odată realizată intuiţia cogito-ului, subiectul în care ea s-a 
desfăşurat şi s-a împlinit, îşi atinge în acel moment condiţia sa de 
absolut. El îşi urcă astfel individualitatea pe treapta sa cea mai înaltă, 
acolo unde se intersectează cu universalul. C. Noica formulează 

aceasta astfel: “cu cát mă individualizez mai mult cu atât devin mai 
universal”. În cogito-ul cartesian subiectul înfăptuieşte o participare 
maximă la universalul ascuns în el, autentificându-se astfel în relaţia 
cu sine şi cu propria-i existență. Astfel în intuiţia cogito-ului se află 
punctul în care individualul se întâlneşte cu universalul, deschizând 
în om un infinit potential şi potentator. 

Pe de altă parte cogito-ul are şi calitatea de a fi prima 
certitudine dar şi ultima a celui ce rationeazá. De aici răsare şi o altă 
consecință importantă a cogito-ului cartesian: absolutul individual şi 
certitudinea, odată cucerite, nu permit lenevirea spiritului ; ele 
trebuiesc recucerite mereu şi mereu, îndemnând spiritul să se 
menţină viu şi treaz, căci, atenționează Descartes: “Eu sunt, eu exist: 
aceasta este sigur; dar pentru cât timp? Anume, atâta timp cât 
pândesc ; căci se poate probabil întâmpla că, dacă aş înceta să 
gândesc , să încetez în acelaşi timp de a fi sau de a exista”.38) De 
aceea, deşi “Nulla res aecuabilius interhomines est distributa quam 
bona mens”.39) (“Nici un lucru nu este mai egal împărțit între 
oameni decât raţiunea”), ea nu oferă automat omului propriul său 
absolut. Căci una e să gândești şi cu totul altceva să ştii că gândeşti, 
la fel cum “a avea ochi nu este totuna cu a vedea, sau a privi nu este 
totuna cu a vedea” după cum precizează Augustin. 40) 

Desăvârşirea individualizării în atingerea absolutului necesită 
o desfăşurare permanentă a spiritului in fata lui însuşi, mai întâi ca 
spirit pur şi simplu iar apoi în întregul evantai al modurilor sale de 
manifestare, căci spiritul se desface ca un arbore în ființa omenească. 

Prin aceea că este liber de orice conținut, cogito-ul este 
absolut simplu şi ca urmare îşi este suficient sieşi; tocmai desăvârşita 
lui simplitate face din el primul si fatalmente ultimul punct absolut 
cert al sinelui. Căci cogito-ul, străbătând calea tuturor incertitudinilor 
posibile, a reuşit doar să deschidă calea certitudinilor, fără să o 
străbată, căci în afară de intuiţia directă a existenţei el nu mai oferă 
nimic altceva. Acesta este singurul lucru ce poate fi dedus din 
conceptul de cogito. 41) Este adevărat si incontestabil că doar prin el, 
existența la nivel metafizic, imi devine inteligibilă dar eul rămâne 
închis singur, ca într-o capcană, în această inteligibilitate, căci 
cogito-ul este inaplicabil realității ne-subiective. 42) 1 se pot atribui 
deci multe calități, dar nu și aceea de a fi prolific. El este 

indispensabil in identificarea şi explicarea naturii şi esenței umane 
dar este insuficient, căci, în fond el sărăceşte ființa omului, o 
mutileazá, o condamnă la închiderea în sine, în propriul infinit şi față 
de toate celelalte. Nevoia lui Descartes de rigoare şi certitudine 
transformă la un moment dat filosofia sa într-o gândire 
simplificatoare, care ascunde complexitatea ființei umane într-o 
matriţă reductoare. Cogito-ul este prin excelență simplu, dar “aşa 
cum îi plăcea lui Bachelard să repete, simplul este rezultatul 
simplificării, şi trebuie totdeauna asociat unei perspective a 
simplificării mai mult sau mai puţin justificate hic et nunc". 43) 

Acest mod şi model simplificator ce poate fi ilustrat prin 
vechea formulă «divide et impera» model pe care Descartes l-a 
folosit “pentru a stăpâni dificultatea intelectualá",44) fundamentează 
însuşi nucleul paradigmatic al ştiinţei occidentale ca parte a marii 
paradigme a Occidentului. Aceasta din urmă, după structura ştiinţei 
pe care s-a întemeiat şi la care Descartes şi-a adus contribuţia 
decisivă prin fizica şi metafizica lui, se defineşte prin “puterea de 
stăpânire si manipulare".45) “În timp ce primatul matematizării 
dezvoltă puterile de abstracţie, de extracţie, de operare şi de control, 
primatul cunoaşterii analitice permite divizarea in mici unităţi 
manipulabile. Divide pentru a stăpâni. Formula este şi cea a lui 
Machiavelli pentru a domina cetatea, cea a lui Descartes pentru a 
stăpâni dificultatea intelectuală, cea a lui Taylor pentru a administra 
operaţiile muncitorului din întreprindere. Maxima comună se 
ramifică în politică, cultură, gândire, societate. Paradigma 
Occidentului stăpâneşte divizând! Ea este diabolică, adică 
separatoare. Dar e compensată de dialogicile si recursivităţile 
procesului istoric”. 46) 

Revenim la simplitatea cogito-ului cartesian pentru a remarca 
o altă consecință a ei: eliminarea complexităţii care potenteazá 
inventivitatea si creativitatea. Atingerea adevárului cert, eliminarea 
completă a erorii, presupune şi impune respectarea strictă a unor 
reguli de rationare, reguli logice, care trădează acea “nevoie cvasi 
paranoică de un centru de referință unic, invariabil, fiabil, în stare, 
cum spune Morio Rossi Monti, să ne elibereze definitiv de tot ce ar 
suscita îndoiala, incertitudinea, precaritatea, pluralitatea punctelor de 
vedere.47) În acest sens Descartes afirma următoarele: “După cum 

multitudinea legilor justificá adesea viciile astfel incát, de pildá, un 
stat este mult mai bine condus atunci cánd nu are decát putine legi, 
dar acestea sunt strict urmate, tot astfel, in locul numeroaselor 
precepte ale logicii, am crezut cá-mi vor fi suficiente urmátoarele 
patru reguli cu condiția de a nu má abate de la hotărârea fermă şi 
statornică de a le respecta întotdeauna”.48) Ori o gândire supusă 
complet unui tip oarecare de logică “ar degenera în rationalizare, care 
e o formă logică a irationalitátii, deoarece constituie o gândire în 
divorț cu realul”.49) Descartes şi-a construit regulile ca pe un 
mecanism infailibil care, aplicat gândirii în desfăşurare, îi conferă şi 
ei infailibilitate. El a utilizat astfel ca pe un fundament absolut ceea 
ce este de fapt doar un mecanism al gândirii analitice, sterilizând prin 
aceasta gândirea ca ansamblu complex de componente. 
Reflexivitatea si conştiența spiritului sunt astfel atinse în mod 
nefericit chiar în mişcarea lor care, doar nealgoritmizată, descoperă 
inefabilul propriu şi pe cel al lumii, ca totalitate inexprimabilă. 


IV.4. Trecerea Cogito-ului de la substanță la conștiință 


Meditatia a —II-a este locul în care Descartes descoperă 
existența şi natura eului, ca prima etapă in căutarea a ceva sigur şi 
indubitabil şi care să poată, în consecință, să fie ales ca fundament al 
ştiinţei. Cercetarea naturii eului, ca si cea a existenței eului, se 
prezintă ca o cercetare a ceva neîndoielnic, indubitabil:"Dar nu 
cunosc încă cu destulă claritate ce sunt eu, cel care sunt sigur că sunt; 
(...) Voi analiza iarăşi ceea ce credeam că sunt eu înainte de a fi 
pătruns în sfera acestor ultime gânduri (...) în aşa fel încât să nu 
rămână nimic decât ceea ce în modul cel mai exact este în întregime 
neîndoielnic.” «Nondum vero satis intelligo, quisnam sim e go ille, 
qui jam necessario sum ;... Quare jam denuo meditabor quidnam me 
olim esse crediderim, priusquam în has cogitationes incidissem ; ...ut 
ita tandem praecise remaneat illud tantum quod certum est et 
inconcussum.. 50) Asa cum ştim, primul rezultat al punerii in 
parantezá a ceea ce este îndoielnic, este descoperirea rezistenţei eului 
în faţa îndoielii, în calitatea lui de lucru gânditor. Gândirea este 

condiția necesară şi suficientă pentru a cunoaşte natura eului, astfel 
că gândirea constituie natura subiectului. Subiectul, în calitate de 
lucru gânditor, va fi „lucrul sigur şi indubitabil” pe care se va încerca 
fondarea certitudinii ştiinţei. 

Ce este gândirea despre care se vorbeşte în Meditatia a —II-a ? 
Gândirea, sau mai bine spus, res cogitans este definită în două 
moduri diferite: primul, ca «mens, sive animus, sive intellectus, sive 
ratio», cu excluderea explicită a imaginaţiei şi a sensibilităţii; al 
doilea, ca un lucru «dubitans, intelligens, affirmans, negans, Volens, 
nolens, imaginans quoque, et senties», înțelegând aşadar, de data 
aceasta, cá sensibilitatea şi imaginaţia fac parte din gândire. 
Descartes procedează la o limitare strictă a ceea ce, în sensibilitate, 
poate fi numit gândire: este vorba de aparența de a simți, 
manifestarea simtirii. Chiar dacă lucrurile pe care le văd nu există, e 
adevărat totuşi că eu cred că le văd, sau că mi se pare că le văd, şi 
aceasta este aparența de,ceea ce apare, care este numită acum 
gândire:” totuşi, cel puţin, este foarte sigur cá mi se pare că văd, cá 
aud şi că mă încălzesc; şi aceasta este ceea ce în mine se numeşte 
propriuzis a simți, iar aceasta luat cu toată precizia, nu este nimic 
altceva decât a gândi”. “At certe videre videor, audire, calescere. 
Hoc falsum esse non potest; hoc est proprie quod în me sentire 
apellatur ; atque hoc praecise sic sumptum nihil aliud est quam 
cogitere. " 51) 

Fatá de aceastá definire dublá a gándirii din Meditatia a-II-a, 
interpreţii se împart şi igi asumă două atitudini diferite. Unii 
valorizează prima definiție pentru a demonstra că, la Descartes, 
gândirea este întotdeauna o activitate exclusiv intelectuală. Ceilalţi 
susţin că definiția autentic cartesianá a gândirii este cea de-a doua, în 
care ei recunosc ceea ce va fi numit «conştiință».Ne raliem clar celor 
care au ales a doua definiţie a gândirii ca fiind cea care exprimă cel 
mai bine intențiile cartesiene, şi vom încerca să susţinem această 
alegere cu elementele interne şi externe textului, care , după părerea 
noastră , merită subliniate. 

Însăşi ordinea Meditafiilor oferă motive consistente pentru 
excluderea primei definiții, care permite identificarea gândirii 
cartesiene cu activităţile intelectuale ale minţii (mens). Se admite de 
obicei, potrivit indicaţiilor lui Descartes, cá Meditafiile urmează 

ordinea raţiunii ce impune “ca lucrurile ce se prezintă a fi primele 
(primordiale) trebuie să fie cunoscute fără ajutorul celor ce le 
urmează (secunde)".52) Apoi, de asemenea potrivit indicatiilor lui 
Descartes, se admite că Meditaţiile urmează ordinea descoperirii — 
ordinea analitică — şi nu pe cea a expunerii — ordinea sintetică. Dar, 
în Meditaţii există şi o altă ordine, ordinea meditafiei, care il 
însoţeşte pe cel ce meditează începând cu îndepărtarea de prejudecăţi 
şi până la dobândirea adevărului. Este vorba de o ordine pe care nu o 
putem reduce nici la ordinea rationamentelor nici la cea analitică, şi 
care ne impune să le interpretăm pe acestea două într-o manieră mai 
flexibilă şi mai complexă decât cea care ne apare evidentă chiar în 
descrierea pe care Descartes o face. În ordinea analitică noţiunile se 
articulează urmând logica descoperirii, dar este vorba despre aceleaşi 
noţiuni care, dispuse diferit, ar putea urma ordinea sintetică: fie că 
vom urma ordinea analitică fie ca o vom urma pe cea sintetică, 
noţiunile nu se vor schimba, ceea ce se schimbă fiind numai 
dispunerea lor. Pe de altă parte, ordinea rațiunii ne impune aparent un 
singur lucru: să nu cădem într-o petitio principii şi să vizăm mai 
curând articularea, îmbinarea noțiunilor decât constituirea şi 
conţinutul lor. Dimpotrivă, în ordinea meditatiei sau dacă vrem, în 
ordinea raţiunii interpretate conform cu logica meditaţiei, noțiunile 
însele se schimbă odată cu progresul cercetării. Pentru a ne îndepărta 
de prejudecăţi trebuie să folosim noțiunile pe care le aveam atunci 
când eram încă afundati în aceste prejudecăţi şi să consimtim la 
schimbarea acestor noţiuni în modul şi în măsura în care avansează 
drumul meditativ. Potrivit acestei ordini nu locul, ci geneza şi 
semnificaţia unei noțiuni sunt justificate prin desfăşurarea meditatiei. 
Cazul cel mai frecvent în acest procedeu, este schimbarea unei 
noțiuni, fără a-i schimba numele. Însă, aşa cum vom vedea, putem 
asista de asemenea la naşterea unei noțiuni atât de noi încât cel care 
meditează o descoperă chiar înainte de a o putea numi. Știm că este 
ceea ce se întâmplă în cazul lui Dumnezeu (noțiune obscură şi 
confuză la început dar clară şi distinctă la sfârşit) dar vom încerca să 
recunoaştem acelaşi procedeu şi în alte cazuri. Unul dintre exemple 
este cel al inneismului. Noţiunea este introdusă în Meditatia a-III-a, 
dar de obicei nu se observă cá în conținut ea nu este cartesiană încă; 
de fapt este vorba de o noțiune de inneism atât de şubredă, încât chiar 

$i un aristotelician i s-ar putea opune. Ideile innáscute despre care se 
vorbeşte la începutul Meditatiei a-III-a, ca şi ipoteza de lucru asupra 
originii ideilor, sunt numai acte ale facultăților omeneşti şi nu ideile 
deduse dintr-un conținut reprezentativ, care constituie ceea ce 
Descartes înțelege propriu-zis prin «idee înnăscută»: ,, Însă, dintre 
aceste idei, unele îmi par a se fi născut odată cu mine (...) căci, faptul 
că am facultatea de a înţelege ce este ceea ce în general se numește 
un lucru sau un adevăr, sau o gândire, mi se pare că nu am deloc 
aceasta capacitate din altă parte decât de la natura mea proprie.” “Ex 
lis autem ideis aliae innate...mihi videntur: nam quod intelligam 
quid sit res, quid sit veritas, quid sit cogitatio, haec non aliunde 
habere videor quam ab ipsamet mea natura.53) Orice ar fi, chiar şi 
un aristotelician ar admite cá înţelegerea este o facultate înnăscută, 
dar nu ar recunoaşte cá ceea ce contine ea ar fi înnăscut. Abia la 
sfârşitul meditatiei vom descoperi primul conţinut înnăscut al 
înțelegerii, respectiv ideea de Dumnezeu. Cuvântul «idea innata» 
rămâne, este păstrat, dar ceea ce se denotă prin acest cuvânt a fost 
profund schimbat. Croindu-şi drumul, cel ce meditează a abandonat 
aristotelismul, modificând conţinutul unei noţiuni echivoce sau 
pasibilă de semnificaţii multiple cum este cea de inneism şi care a 
utilizat la început un sens complet diferit de cel final. 

In ceea ce priveşte gândirea, situaţia este similară. Prima 
noțiune de «gândire» este introdusă la momentul în care cel ce 
meditează descoperă că existența sa este certă chiar dacă el se 
îndoieşte de existența corpurilor şi astfel condiţia necesară si 
suficientă pentru a se cunoaşte ca existent este gândirea. În acest 
moment al textului, tot ce se ştie despre gândire este că ea nu are 
nimic de a face cu trupul şi prin urmare conştiinţa existenței eului 
depinde de gândire şi nu de corp. Tot ceea ce depăşeşte această 
conştiinţă şi care nu a fost încă supus reflexiei meditative sunt aşadar 
opiniile avute înainte de a întreprinde drumul meditativ. Prin urmare, 
atunci când încercăm să definim gândirea la acest nivel, o definim 
obligatoriu prin facultățile pe care întreaga tradiție precartesiană le-a 
recunoscut ca fiind non-materiale, înainte de toate înţelegerea şi 
rațiunea. 

Apoi, drumul meditativ se continuă în supunerea noțiunii de 
gândire unui nou examen în lumina căruia am aflat deja 

imaterialitatea şi indubitabilitatea ei. Gândirea rămâne indubitabilă în 
ciuda caracterului îndoielnic al existenței corpurilor, deoarece 
întrucât aparenţa de a simţi nu implică existența lumii exterioare şi 
nici pe cea a propriului meu corp, ea este totodată indubitabilă şi 
distinctă de corp: prin urmare ea poate fi acceptată în interiorul 
gândirii. Cum ea trece cu succes proba indubitabilitátii, dimensiunea 
fenomenologică a senzatiei şi imaginaţiei este introdusă pe bună 
dreptate în noțiunea de gândire. În elaborarea criteriului 
indubitabilitátii gândirii, ordinea meditației a produs o noțiune de 
gândire cu totul independentă de înțelegere. De fapt nu este vorba de 
o simplă lărgire a domeniului gândirii, ci de o veritabilă modificare a 
noțiunii ei: ceea ce constituie esența gândirii nu mai este plasat în 
anumite facultăți privilegiate, ci în dimensiunea fenomenologică a 
unei facultăți obişnuite, în aparența simtirii ca si in cea de a înțelege 
si de a vrea. Ín consecintá, notiunea de gándire pe care am dobándit-o 
inlocuieste definitiv prima nofiune, devenind un rezultat permanent si 
ireversibil al progresului meditativ. Nofiunea propriu-zis cartesianá 
de gándire este deci aceea care este exprimatá prin «videre videor, 
audire, calescere» si care va fi repetatá in exemplul bucății de 
ceará: «Cum cogite me videre .» („Aşa cum mi se pare că văd” ) 
Putem acum sá punem intrebarea: ce este acest videri ! in 
care am descoperit natura subiectului ? Interpretii care au ales a doua 
notiune de gándire sustin cá este vorba despre conştiinţă. De fapt, 
videri din Meditaţia a II- a este înlocuit prin cuvântul «conştiinţă» 
începând cu Răspunsurile la Obiecfii, şi mai precis acolo unde 
Descartes a folosit acest videri: „ Si nici nu este permis să inferezi de 
exemplu eu merg, deci sunt, numai dacă în gândire este conştiinţa de 
a merge." “Nec licet inferre, exempli causa: ego ambulo, ergo sum, 
nisi quatenus ambulandi concientia cogitatio est..." ii spune 
Descartes lui Gassendi. Dar în Meditatia a-ILa , cuvântul 
«conştiinţă» lipseşte din locul în care Descartes introdusese, 
conform ipotezei noastre, propria lui noţiune de gândire. Majoritatea 
interpretilor nu au fost deranjati de lipsa cuvântului; de fapt, videri 
subliniază un element fundamental al conştiinţei: indubitabilitatea ei, 
anume exact ceea ce se caută în gândire. Dimpotrivă unul dintre 

! videor, videri = a crede, a 1 se părea 

interpreţii care a subliniat cel mai mult importanţa indubitabilitátii în 
cadrul noţiunii cartesiene de gândire, anume Richard Rorty, nu a 
neglijat să arate că identificarea gândirii cu ceea ce este indubitabil în 
senzație si imaginaţie nu este niciodată explicită la Descartes. 
54) | 
Ín mod implicit, identificarea gándirii cu indubitabilitatea, ar 
putea plasa această identificare între aparență si conştiinţă. Avem 
suficiente elemente pentru a pune întrebarea: videri, care permite 
inserarea senzatiei în gândire, marchează o etapă încă indecisă în 
procesul ce-l va conduce pe Descartes în Răspunsurile la Obiecfii, să 
identifice explicit gândirea cu conştiinţa ? 

Pentru a accepta fără rezerve identificarea lui videri din 
Meditatia a-ll-a cu conştiinţa din Răspunsurile la Obiecfii, ne 
lipseşte încă un motiv solid care să justifice alegerea cuvântului 
videri în locul celui de conştiinţă. Conform procedeului nostru, se va 
întreba dacă ordinea meditatiei nu oferă un asemenea motiv, şi vom 
căuta deci în cele precedente motivele alegerii cartesiene. Dacă însă, 
aparența de a simţi, imagina, e.t.c. (videri) nu se bucură de o 
indubitabilitate generalá, dar ráspunde exact genului de indoialá care 
a fost ridicată contra ştiinţei in Meditaţia I-a, alegerea cuvântului 
videri în locul celui de «conştiinţă» pentru a numi gândirea va fi 
justificată: limbajul îndoielii comandă în această situaţie precisă, 
limbajul indubitabilului. Noua interpretare a gândirii va fi 
descoperită în ordinea meditatiei plecând de la întrebările care sunt 
puse de îndoială, chiar înainte de a avea un nou nume — cel de 
«conştiinţă». În fine, pentru a justifica definiţia gândirii ca aparență 
a , trebuie ca indubitabilitatea pe care o recunoaştem aparentel să 
spună ceva despre calitatea îndoielii, şi în special despre îndoiala 
care a pus sub semnul întrebării ştiinţa, îndoiala asupra evidenţei, 
căreia numai existența şi esența eului sunt presupuse a-i rezista. 
Atenţia noastră se va îndrepta deci asupra raportului dintre 
indubitabilitatea aparenţei şi îndoiala ridicată asupra ştiinţei în 
numele unui Dumnezeu atotputernic, în Meditatia I-a. În bogatul 
dosar al surselor Dumnezeului înşelător cartesian, a fost neglijată o 
posibilă sursă, în ciuda faptului că vecinătatea cronologică si 
cunoaşterea ei sigură de către Descartes îi poate asigura un loc 
privilegiat între toate celelalte: este vorba despre discuţia asupra unei 

posibile origini divine a erorii pe care Francisco Suarez o desfăşoară 
in cea de-a IX a dintre Disputationes metaphisicae, cea care poartă 
titlul De falsitate, si la care Descartes se referá direct, aşa cum ştim, 
atunci când discută cu Arnauld despre falsitatea materială a ideilor. 
55) Teza pe care Suarez vrea să o susțină permite deja întrezărirea lui 
Descartes: potrivit lui Suarez eroarea este întotdeauna voluntară, căci 
numai adevărul produce în spirit un asentiment invincibil. 
Necesitatea acestui asentiment sau acest asentiment necesar este o 
marcă sigură a adevărului. Împotriva acestei teze, Suarez construieşte 
o obiectie sub formă de ipoteză: ipoteza unei înşelătorii care se 
opune din exterior la asentimentul spiritului: un Dumnezeu înşelător 
sau diavolul (un angelus malus), ar putea obliga spiritul să-şi dea 
asentimentul unei propoziţii false. În acest caz eroarea va fi 
involuntară şi asentimentul invincibil nu va mai fi o marcă sigură a 
adevărului, ceea ce este împotriva tezei pe care Suarez vrea să o 
demonstreze. Discuţiile suareziene ne îndreaptă spre două figuri care 
sunt familiare în textele lui Descartes: un Dumnezeu înşelător şi un 
angelus malus, diavolul sau geniul rău. Ar fi poate util să apropiem 
textele lui Descartes şi Suarez pentru a verifica învecinarea lor 


teoretică: 


F. Suarez, Disputationes metaphisicae, Disputatio IX, De 
falsitate, sectio IL, VII. 

„Vei spune că poate cunoaşterea necesită o cauză din afară, 
de la Dumnezeu sau de la un înger care dacă este rău, poate astfel să 
propună ceva fals, încât intelectul să nu-l poată deosebi . Şi este 
confirmat, căci uneori însaşi evidenţa este atât de vizibilă: atunci se 
poate învârti în jurul falsului şi cu toate astea ea nu necesită mai 
puţină înțelegere, decât dacă ar fi adevărat.Se răspunde că necesitatea 
îl poate aduce pe Dumnezeu în înțelegere şi chiar între lucrurile care 
nu sunt evidente; însă acest mod de a opera este deasupra naturii 
înţelegerii, al doilea lucru despre care vorbim atât de mult acum. 

Însă adevărata şi sănătoasa doctrină a teologilor, ne învaţă 
despre miracolul că Dumnezeu nu poate conduce intelectul la fals, 
căci nimic nu repugná mai puțin bunătăţii sale decât a minți. De unde 
nu se poate întâmpla în nici un fel ca prima sursă a falsitátii să ne 
conducă în mod special spre Dumnezeu... 


89 


Trebuie sá se spuná atunci cánd ne referim la inger, cá ingerul 
nu poate printr-o virtute naturalá sá transforme imediat intelectul sau 
judecata într-un act secund, căci acest act este propriu lui Dumnezeu, 
creatorul acesteia.De unde, cu mult mai puţin, îngerul rău poate să 
constrângă intelectul al aprobarea falsului, dar dacă poate ca prin 
sugestie şi convingere să conducă spre aprobarea falsului, totuşi 
omul poate întotdeauna să o respingă sau cel puţin să nu o aprobe 
dacă vrea.” 

“Dices, interdum potest intellectus necessitari ab extrinseca 
causa, ut a Deo, vel ab angelo, qui si malus sit, potest ita proponere 
aliquid falsum, ut intellectus dissentire non possit. Et confirmatur, 
nam ipsa evidentia interdum est apparens tantum: ergo tunc potest 
circa falsum versari, et tamen non minus necessitat intellectum, 
quam si esset vera. Respondetur, posse quidem Deum necessitatem 
inferre intellectui, etiam in his, quae evidentia non sunt: hic autem 
modus operandi est praeter, vel supra naturam intellectus, secundum 
quam nunc tantum loquimur. 

Posito autem illo miraculo vera et sana doctrina 
Theologorum docet, non posse Deum inducere intellectum ad falsum, 
quia non minus hoc eius bonitati repugnat, quam mentiri. Unde fieri 
nullo modo potest, ut prima falsitatis origo in Deum speciali modo 
ad illam inducentem, seu operantem referatur. 

Quod vero ad angelum spectat, dicendum est, non posse 
angelum naturali virtute immediate immutare | intellectum ad 
iudicium, seu actum secundum, hoc est enim proprium Dei, auctoris 
eius. Unde multominus potest angelus malus necessitare intellectum 
ad falsum assensum, sed ad summum potest suggestione, et 
persuasione inducere ad assensum falsum per modum disciplinae, 


semper tamen potest homo illi disentire, aut saltem non assentire, si 
velit” 


R. Descartes, Meditatio I, AT, VILp.21-23. 


, Cu toate acestea , am în mintea mea o anumită opinie, cá 
existá un Dumnezeu care poate face totul, si care m-a creat fácándu- 

mă întocmai aga cum sunt. Însă cine poate să mă asigure că acest 
Dumnezeu nu a făcut în aşa fel încât să nu existe nici un pământ, nici 
un cer, nici un corp întins, nici o formá, nici o márime, nici un spatiu, 
si cu toate acestea eu sá am senzatia cá toate aceste lucruri există, şi 
ca toate acestea să nu-mi pară deloc că ar exista altfel decât cum le 
văd eu? Ba chiar, cum uneori îmi dau seama că alții se înşeală, chiar 
şi în privința unor lucruri pe care ei sunt convinşi că le ştiu cu cea 
mai mare certitudine, se poate întâmpla ca eu să fi vrut să mă înşel de 
fiecare dată când fac adunarea lui doi cu trei, sau când număr laturile 
unui pătrat, sau când iau în considerare vreun lucru încă şi mai uşor, 
dacă se poate imagina ceva care să fie mai uşor de cunoscut decât 
toate acestea. Dar poate că Dumnezeu nu a vrut ca eu să fiu amăgit în 
„felul acesta , căci se spune că este bun în cel mai înalt grad. Totuşi, 
dacă să mă fi făcut astfel încât eu să mă înşel întotdeauna, aceasta îi 
stârneşte repulsie bunătății sale, se pare că nu-i este în nici un fel 
contrariu naturii sale, să îngăduie să mă înşel uneori, ba chiar nici 
măcar nu pot să mă îndoiesc că el nu ar îngădui aceasta.(...) Voi 
presupune aşadar că nu există deloc un Dumnezeu adevărat, care ar fi 
izvorul absolut al adevărului, ci doar un anumit geniu rău, pe cât de 
puternic tot pe atât de viclean şi înşelător, care şi-a întrebuințat, ca să 
mă înşele, toată iscusinfa pe care o are. Voi crede că cerul, aerul, 
pământul, culorile, formele, sunetele şi toate lucrurile exterioare pe 
care le vedem, nu sunt decât iluzii şi înşelătorii, de care se foloseşte 
el pentru a abuza de credulitatea mea.(...) Voi rămâne cu obstinatie 
ataşat acestei concepții; şi dacă prin această metodă, nu va fi în 
puterea mea să mă inalt la cunoaşterea nici unui adevăr, cel puţin va 
sta în puterea mea să-mi suspend judecata.” 

"Verum tamen infixa quaedam est meae menti vetus opinio, 
Deum esse qui potest omnia, et a quo lalis, qualis existo, sum 
creatus. Unde autem scio illo non fecisse ut nulla plane sit terra, 
nullum coelum...et tamen haec omnia, non aliter quam nunc mihi 
videantur existere? Immo etiam, quemadmodum judico interdum 
alios errare circa ea quae se perfectissime scire arbitrantur, ita ego 
ut fallar quoties duo et tria simul addo, vel numero quadrati latera, 
vel si quid aliud facilius fingi potest? 

At forte noluit Deus ita me decipi, dicitur enim summe bonus; 
sed si hoc bonitati repugnaret, talem me creasse ut semper fallar, ab 

eadem etiam videretur esse alienum permittere ut interdum fallar; 
quod ultimum tamen non potest dici.(...) 

Supponam igitur non optimum Deum, fontem veritatis, sed 
genium aliquem malignum...omnem suam industriam in eo posuisse, 
ut me falleret: putabo coelum, aerem, terram, colores, figuras, sonos, 
cunctaque externa nihil aliud esse quam ludificationes somniorum, 
quibus insidia credulitati meae tetendit...Manebo obstinate in hac 
meditatione defixus, atque ita, siquidem non in potestate mea sit 
aliquid veri cognoscere, at certe hoc quod in me est, ne falsis 
assentiar, nec mihi quidquam iste deceptor, quantumvis potens, 
quantumvis callidius, possit imponere, obfirmata mente cavebo. " 

Obiectia ridicatá de Suarez impotriva tezei pe care vrea sá o 
stabilească evocă posibilitatea creării în înțelegerea umană, de către 
Dumnezeu sau de către un înger rău, a unui asentiment irezistibil la 
fals. Suarez respinge această obiectie folosind două argumente 
diferite. În cazul lui Dumnezeu, va fi vorba de o acţiune deasupra 
ordinii naturale, dar posibilă doar dacă luăm în considerare numai 
puterea lui Dumnezeu. Totuşi, cum Dumnezeu este prin excelență 
bun, bunătatea lui face imposibilă exercitarea acestei puteri. 
Dimpotrivă, în cazul lui angelus malus, înşelătoria este absolut 
imposibilă, pentru că îngerul nu are nici o putere în cazul înțelegerii 
umane, şi deci el nu poate niciodată să producă vreun asentiment 
irezistibil. Ba mai mult, îngerul rău poate să conducă înțelegerea spre 
o judecată falsă prin capcane, la care totuşi este întotdeauna posibil 
să se refuze asentimentul. Acţiunea lui angelus malus nu pune nici o 
problemă în doctrina suareziană ; atunci când dimpotrivă dacă 
Dumnezeu nu ar fi bun, pe atât cât este de puternic, teoria conform 
căreia asentimentul irezistibil este o marcă sigură a adevărului ar 
deveni de nesustinut. 

Mai multe elemente recomandá atentiei noastre acest text ca 
sursă a ipotezei Dumnezeului înşelător din Meditatia I-a. În general 
problema ridicată de Suarez asupra posibilității de a alege 
asentimentul irezistibil ca marcă a adevărului aminteşte problematica 
Meditatiilor. Dar sunt de asemenea probleme de detaliu care se cer 
subliniate: 

1) Majoritatea interpretilor admit cá Dumnezeu şi geniul rău 
cartesian îşi exercită puterea în două domenii diferite: demonul ar 

avea putere asupra existentei, in timp ce Dumnezeu ar avea putere 
asupra minţii, mens, şi deci şi asupra propozitiilor care nu au nici o 
legáturá cu lucrurile exterioare. Textul lui Suarez introduce o glisare 
ce ilustrează mai bine textul cartesian. Nu este vorba atât despre 
domenii diferite ale înşelăciunii cât despre o diferență de calitate a 
înşelăciunii: noi putem întotdeauna să rezistăm înşelătoriei geniului 
rău, dar nu este posibil să evităm înşelătoria lui Dumnezeu, pentru că 
ea se exercită prin încrederea în asentimentul irezistibil din spirit. 
Totuşi omul poate întotdeauna să o respingă sau cel puţin să nu o 
aprobe, dacă vrea.". "Semper tamen potest homo illi dissentire, aut 
saltem non assentire, si velit" spune Suarez. Si față de înşelătoria 
geniului ráu, Descartes declará cá depinde de fiecare sá nu-i dea 
asentimentul: „Voi rămâne cu obstinatie ataşat acestei concepții; si 
dacă prin această metodă, nu va fi în puterea mea să má inalt la 
cunoasterea nici unui adevár, cel putin va sta in puterea mea sá-mi 
suspend judecata, sá nu aprob falsul... incát oricát de puternic si de 
viclean ar fi el, să nu poată niciodată să-mi impună ceva.” “Manebo 
obstinate în hac meditatione defixus, atque ita, siquidem non în 
potestate mea sit aliquid veri cognoscere, at certe quod hoc quod în 
me est, ne falsis assentiar, nec mihi quidquam iste deceptor, 
quantumvis potens, quantumvis callidus, possit imponere, obfirmata 
mente cavebo". Înşelătoria divină, dimpotrivă, interzice în mod 
absolut refuzul asentimentului: 

2) Suarez admite posibilitatea înşelătoriei dacă se consideră 
atotputernicia divină şi o neagă dacă se ja în considerare bunătatea 
lui Dumnezeu: „Însă (...) ne învaţă despre miracolul că Dumnezeu nu 
poate conduce intelectul al fals, căci nimic nu repugná mai puțin 
bunătăţii sale decât a minţi.” “Posito autem illo miraculo...non 
potest) Deum inducere intellectum ad falsum, quia non minus hoc 
eius bonitati repugnat, quam mentiri." Şi Descartes reia: „Dar poate 
că Dumnezeu nu a vrut ca eu să fiu amăgit în felul acesta, căci se 
spune că este bun în cel mai înalt grad." "At forte noluit Deus itta me 
decipi, dicitur enim summe bonus. "Apelul cartesian la bunătatea lui 
Dumnezeu, şi nu la atotputernicia lui, pentru a respinge într-o primă 
instanță ipoteza înşelătoriei divine este marca cea mal evidentă a 
originii precartesiene a Dumnezeului din Meditatia-I-a. Dumnezeul 
lui Descartes nu va putea sá ingele din cauza atotputerniciei sau a 

veracitátii sale si nici din cauza unui atribut cum este bunátatea pe 
care concepția cartesianá a «arbitrariului» divin o face îndoielnică. 
Textul lui Suarez aratá cu adevárat sursa precartesianá a inhibárii 
înşelătoriei prin bunătate. Si de altfel, bunătatea divină, ca şi 
Dumnezeul înşelător despre care se vorbeşte în Meditaţia I-a, este 
prezentată ca o «vetus opinio»: Dumnezeu nu este bun, ci este 
conceput (numit) ca fiind in mod suveran bun. Descartes va fi obligat 
să introducă experiența cotidiană a erorii care aparent este în conflict 
cu bunătatea divină astfel încât artificiul făcut pentru a menţine 
deschis față de bunătatea divină un proces meditativ pe care îl 
considerăm suarezian , se închidea prea repede: „Totuşi, dacă să mă 
fi făcut astfel încât eu să mă înşel întotdeauna, aceasta îi stârneşte 
repulsie bunătăţii sale, se pare cá nu este străin naturii sale să 
îngăduie să mă inşel uneori.” “Sed si hoc ejus bonitati repugnaret, 
talem me creasse ut semper fallar, ab eadem etiam videretur esse 
alienum permittere ut interdum fallar." 56) 

3) Ipoteza înşelătoriei divine este susținută, la Suarez, 
prin exemplul înşelătoriei naturale vis-à-vis de aparența evidentei. 
Inşelătoria divină va fi de aceeaşi calitate ca şi cazul erorilor 
persistente în fata falsului, unde aparența evidenţei obține 
asentimentul ca şi cum am fi în fata adevărului: „ ..uneori însăşi 
evidenţa este atât de vizibilă: atunci se poate învârti în jurul falsului 
şi cu toate acestea ea nu necesită mai puţină înţelegere dacât dacă ar 
fi adevărat.” "Ipsa evidentia interdum est apparens tantum:ergo tunc 

potest circa falsum versari, et tamen non minus necessitat 
intellectum, quam şi esset vera." De fiecare dată însă când Descartes 
sustine ipoteza înşelătoriei divine, el o sustine cu acelaşi exemplu- 
aparenţa naturală a evidentei:"...cum uneori imi dau seama că alții se 
înşeală, se poate întâmpla ca el să fi vrut ca eu să mă înşel de fiecare 
dată când fac adunarea lui doi cu trei.” "Quemadmodum judico 
interdum alios errare circa ea quae se perfectissime scire 
arbitrantur, ita ego ut fallar quoties duo et tria simul addo. "57) 

4) Finalmente, înşelătoria divină este o veritabilă înşelătorie 
ca si minciuna sau ficțiunea si nu un exerciţiu de putere fárá 
conotaţie morală. Textul lui Descartes subliniază in mai multe 
rânduri faptul că este vorba despre o veritabilă înşelătorie: «Fallat me 
quisquis potest» «aliquem Deum...deceptorem...»... «me 

deludat»58) Acesta este motivul pentru care înşelătoria, ca si 
minciuna, poate-la Suarez- sau ar putea-la Descartes - sá fie 
contracaratá prin bunátate ,,Dumnezeu nu poate conduce intelectul la 
fals căci nimic nu repugná mai puţin bunátátii sale decât a minți.” 
“...non po (test) Deu(s) inducere intellectum ad falsum, quia non 
minus hoc eius bonitati repugnat, quam mentiri (Suarez) ; „Dar 
poate că Dumnezeu nu a vrut ca eu să fiu înșelat în felul acesta, căci 
se spune cá este bun în cel mai înalt grad." “At forte noluit Deus ita 
me decipi, dicitur enim summe bonus... " (Descartes) 

Asadar multiple elemente sugereazá identificarea lui 
Suarez ca sursă directă a înşelătoriei divine din Meditatia I-a. S-ar 
putea totuşi obiecta că textul lui Suarez poate foarte bine să fie plasat 
alături de altele ca o sugestie literară, într-un plan îndepărtat în raport 
cu Meditaţiile, şi că ar fi exagerat să considerăm analogiile dintre 
cele două texte ca un ghid pentru interpretarea naturii îndoielii din 
Meditatia I-a. În cazul lui Suarez, aşa cum am văzut, înşelătoria 
divină se exercită prin crearea în spirit a unei aparențe de 
evidență: "Ipsa evidentia interdum est apparens tantum”. Este vorba 
despre acelasi lucru la Descartes ? Pentru a ráspunde la aceastá 
intrebare trebuie sá revenim asupra prezentárii indoielii avansatá in 
numele unui Dumnezeu înşelător, şi mai ales asupra celebrelor pasaje 
în care Descartes îndreaptă aceste îndoieli împotriva evidenţei 
prezente. Si de fapt, în aceste locuri, îndoiala ne înfricoşează nu 
pentru că ceea ce este evident ar fi fals, ci pentru că ceea ce ne apare 
ca evident ar putea să nu existe în realitate: Sá mă înşel în privința 
acelor lucruri care apar ca foarte evidente” “Circa illa deciperer, 
quae manifestissima viderentur (şi nu pentru că sunt evidente «quae 
manifestissima sunt»); „ pe care prin ochii minţii le privesc ca 
evidente" "quae me puto mentis qculis quam evidentissime intueri" ; 
pe care le socotesc percepute in mod clar «quas clare percipere 
arbitror»(si nu pentru cá sunt percepute clar «quas clare percipio»). 
Distanta posibilá intre evidentá si adevár este exprimată de cátre 
Descartes ca şi de Suarez ca o distanță posibilă între aparența 
evidenţei şi evidenţă. Dincolo de prezentarea Dumnezeului ingelátor 
şi a geniului rău, natura îndoielii aşa cum este descrisă de către 
Descartes arată că ea se îndreaptă către distanța posibilă dintre 
aparenţa irezistibilă a evidenţei impuse de spirit şi evidența 

veritabilă. Îndoiala cartesiană este aceeaşi îndoială ca cea pe care 
Suarez a introdus-o ca obiectie împotriva corespondenţei dintre 
asentimentul irezistibil şi adevăr. a 
| Dacă înşelătoria divină proiectată de Suarez este aceeaşi 
înşelătorie despre care vorbeşte Descartes, altfel spus, dacă ne 
îndoim că evidența nu ar fi decât o aparență de evidentá,ceea ce 
apare evident, reducerea gândirii la videri opune o apárare pertinentá 
şi definitivă împotriva înşelătoriei divine: nu ne putem îndoi de 
gândire, pentru că esența gândirii este aparenţa. Nici o distanţă nu 
este posibilă între a fi şi a (a)părea, acolo unde a (a)părea înseamnă 
a fi. Cel care cunoscând imaginea Dumnezeului înşelător în care se 
învăluie vetus opinio din Meditaţia I-a, a înţeles bine care era natura 
îndoielii asupra matematicii, a înțeles de asemenea de ce conştiinţa 
rezistă la acest gen de îndoială: ea îşi asumă înşelătoria in sine însăşi, 
înlăuntrul ei, şi din această cauză ea iese victorioasă. De altfel nu este 
o întâmplare cá Meditatia a-II-a, în care se deschide ameninţarea 
geniului rău, subliniază că înşelătoria este opera celui care a creat 
înțelegerea umană — anume Dumnezeu — Chiar în pasajul care 
propune identificarea gândirii cu aparenţa: „Chiar dacă aş dormi 
întotdeauna şi chiar dacă cel care mi-a dat fiinţa s-ar servi de toate 
forțele sale pentru a mă amăgi, este sigur cá eu sunt, eu exist.” “Ouid 
est horum quamvis semper dormiam, quamvis is qui me creavit , 
quantum în se est, me deludat, quod non aeque verum sit ac me 
esse? "59) 
Urmeazá cá includerea senzatiei în gândire, din 
perspectiva indubitabilitàtii conștiinței, nu este subterană şi implicită, 
aşa cum a crezut Rorty, ci cât se poate de explicită. Explicită, dacă 
acceptăm să vorbim în limbajul ordinii meditatiilor. Motivul 
includerii aparenfei de a simți, a ceea ce imi apare ca simțit în 
gândire este clar pentru cel care a urmat parcursul cartesian şi a 
înţeles natura îndoielii: dacă vorbim limbajul îndoielii recunoaştem 
că videri din senzaţie împiedică în mod just distanța dintre a fi şi a 
(a) părea pe care am considerat-o posibilă în toate constiintele 
umane. 

Din motive asemănătoare, identificarea gândirii cu conştiinţa, 
chiar dacă aceasta nu este numită în Meditatia a-II-a, este deja 
prezentă in întregime: Meditatia a-II-a subliniazá ceea ce este 

important pentru cel ce meditează, anume motivul care a dus la 
identificarea gândirii cu aparența si care obligă la căutarea unui nou 
nume, acela de “conştiinţă”, pentru o nouă identitate a gândirii. Ori 
verbul videri înfăţişează cu mai multă evidență că neologismul 
“conştiinţă” ne face să descoperim lucrul cert şi indubitabil pe care îl 
căutam. Acest videri, departe de a semnala o etapă încă imprecisă a 
procesului care l-a condus pe Descartes la identificarea gândirii cu 
conştiinţa, subliniază că ceea ce-l interesează cu adevărat pe 
Descartes în conştiinţă este indubitabilitatea ei, dat fiind faptul că 
aparenţa este natura conştiinţei. Ordinea meditării a descoperit pentru 
moment o noțiune nouă de care se va îngriji mai târziu să o 
numească. În altă ordine, dacă este adevărat că în Răspunsurile la 
Obiecfii cuvântul videri este înlocuit cu cel de conştiinţă, este de 
asemenea adevărat cá videri va mai reveni pentru a denumi conştiinţa 
în Principii: "Etiam clare videre nobis videmur... "60) 

Eul în calitatea lui de lucru gânditor, se instalează ca 
fundament cert şi indubitabil, asumând ipoteza aparenței oricărei 
conştiinţe. Ceea ce Berkeley ştia, când, prin una din provocările pe 
care se fondează filosofia sa, el revendica reducerea existenței lumii 
exterioare la aparență ca singura apărare posibilă împotriva 
scepticismului. 61) 

Capitolul V. DUALISMUL SUBSTANTELOR 


V.1. Res cogitans si res extensa; Raportul dintre spirit si 
corp 


La sfârşitul lecturii Meditafiilor se poate înțelege clar că 
Descartes a identificat existenţa a trei substanțe: el însuşi (res 
cogitans), Dumnezeu (substanţa infinită, creatorul lui şi al lumii) şi 
materia (res extensa). Deşi lucrarea a fost scrisă în latină, a fost evitat 
sistematic termenul "substantia" în favoarea celui de res-lucru, pe 
motiv că s-a dorit ocolirea unui limbaj prea tehnic. Descartes nu 
lămureşte prea bine conceptul de substanță pe care şi-a articulat 
Meditaţiile, dar a detaliat aspectul în lucrarea cu destinaţie academică 
Principii de filosofie (1644). Punctul de plecare al clarificării pe care 
o aduce Descartes acestui concept de substanţă este de fapt un alt fir 
ce-l tine pe filosof aproape de gândirea medievală, anume ideea 
scolastică de «substanță». Ca şi alții din vremea lui şi Descartes a 
păstrat mult din instrumentarul intelectual al viziunii aristotelico- 
scolastice, deşi se considera în opoziţie cu ea. Evidenţa acestui lucru 
apare chiar în definiţia pe care o dă Descartes substanţei: “Prin 
substanță, nu înţelegem altceva decât un lucru care există într-un 
asemenea mod încât existenţa sa nu depinde de nici un alt lucru"1) 
sau “ideea de substanță este tocmai aceasta-ceea ce poate exista prin 
sine, fără ajutorul nici unei alte substante".2) Înţelegând astfel 
substanţa, Descartes admite că numai Dumnezeu poate fi considerat 
o substanță strict vorbind, ca nedepinzând de nici un alt lucru. El va 
lărgi însă sensul scolastic, introducând un al doilea, secundar, în care 
un lucru creat, aşa cum sunt res cogitans şi res extensa, poate fi şi el 
considerat o substanță dacă el există pe seama sa, fără să mai aibă 
nevoie de nimic altceva, cu excepţia continuei acțiuni divine care-i 
menţine existența. 3) În legătură cu această substanță creată, 
Descartes a dezvoltat celebra sa teorie «dualistă», potrivit căreia 
putem concepe clar şi distinct o substanță gânditoare şi una întinsă. 

Atributul principal al materiei este întinderea şi cel al minții 
gândirea: “Fiecare substanță are o proprietate principală care 

constituie natura şi esența sa şi referința pentru toate celelalte 
proprietăți. Astfel întinderea în lungime, lăţime şi adâncime 
constituie natura substanței corporale, iar gândul constituie natura 
substanței gânditoare. Tot ce poate fi atribuit, în rest, corpului 
presupune întinderea şi este doar un mod al lucrului întins ; în mod 
similar, ceea ce avem în minte nu este decât unul din variatele 
moduri de gândire”.4) 

Avansând această teorie dualistă, Descartes o prezintă ca 
fiind o schemă foarte simplă şi clară. O analiză .mai atentă însă 
permite observarea unor zone de umbră şi a faptului că balanța 
argumentativă înclină mai mult într-o parte decât în alta. Descartes 
explică limpede si complet res extensa, dar lucrurile nu stau la fel şi 
în cazul lui res cogitans. 

Deşi nu este total consecvent în limbajul prin care analizează 
lumea fizică, din ansamblul operei sale, se degajă clar teoria monistă 
pe care Descartes o are în vedere atunci când se referă la universul 
fizic. Vorbind despre substanța corporală, Descartes înțelege. o 
materie simplă si singulară, având numai un atribut, 
întinderea: “Atunci când examinez natura materiei, descopăr că ea 
constă doar în întinderea sa în lungime, lăţime şi adâncime, astfel 
încât orice lucru care are trei dimensiuni este parte a acestei 
materii..."5) Mai mult, materia ocupă în viziunea lui Descartes, tot 
spaţiul conceptibil iar obiectele individuale pe care omul le vede în 
lume, nu sunt decât părţi ale substanţei corporale unice. “Consider că 
cele mai neînsemnate părți ale corpurilor terestre sunt toate compuse 
din acelaşi tip de materie, şi (...) cá nu există o mai mare diferență 
între ele decât există între pietre de forme diferite tăiate din aceeaşi 
rocă”.6) 

Aşadar infinita varietate a formelor existente în lume este 
rezultatul modificărilor «materiei întinse» — res extensa. 

O situație complet diferită întâlnim în cazul «materiei 
gánditoare»-res cogitans, pe care Descartes nu a lámurit-o în final. 
Când se constientizeazá pe sine, Descartes o face considerându-se o 
substanță particulară unică, ego cogito, un eu care gândește. Se ştie 
însă că el nu a spus clar ce înțelege prin eu şi nici nu descrie 
convingător felul în care spiritul se individuează, acestea constituind 
goluri neacoperite în scrierile sale. 

Meditatia a VI-a este consacrată argumentării ideii potrivit 
căreia spiritul este. esențialmente non-corporal. Această concepție a 
lui Descartes a fost şi este privită fie cu simpatie fie cu spirit critic. 
Opoziția față de perspectiva cartesiană a fost dezvoltată 
într-o manieră ascuţită şi caustică încă de contemporanii lui 
Descartes. Pierre Gassendi şi Antoine Arnauld au fost cei mai 
consecventi si mai meticuloşi critici ai teoriei imaterialiste a 
spiritului pe care Descartes a avansat-o. Primul de pildá, ii scrie cát 
se poate de trangant: “Îţi revine sarcina de a dovedi că eşti fără 
întindere şi necorporal” deoarece consideră că acest lucru 
fusese “afirmat fără vreo dovadă” 7) Antoine Arnauld arată că 
raţionamentul din Discursul asupra metodei prin care se 
argumentează ideea că gândirea este o substanţă independentă de 
orice materie, este nevalid. “Cercetându-mi natura, am observat că, 
dacă putem să presupunem că nu am trup şi că nu există lume sau loc 
în care să mă aflu, nu puteam pretinde, cu toate acestea, că nu 
existam...De aici am dedus că sunt o substanță a cărei întreagă 
esență sau natură nu este alta decât gândirea, şi care, pentru a exista, 
nu are nevoie de nici un loc şi nici nu depinde de nici un lucru 
material. În consecință, acest «eu» este în întregime distinct de 
trup...".8) Obiectia, a cărei justete Descartes a recunoscut-o, stă în 
aceea că din posibilitatea de a ne imagina că nu avem trup, nu se 
poate deduce valid că acest trup, dacă există, nu este parte esențială a 
naturii noastre. În Meditatia a VI-a Descartes furnizează două 
argumente distincte pentru susținerea ideii că excluderea trupului din 
esența sa corespunde «realității înseşi a lucrului».9) Unul dintre 
acestea se referă la indiviziblitatea spiritului prin opoziție cu 
divizibilitatea trupului, de unde se deduce că acestea două au naturi 
distincte. Argumentul conţine şi ideea subiacentă a unităţii şi 
simplităţii conştiinţei individuale. Descartes a mizat cu siguranță mai 
mult pe plauzibilitatea ei intuitivă, şi de aceea a fost considerată de 
către multi adevărată. Nu putem şti însă cu siguranță dacă el s-a 
gândit la posibilitatea ca, deşi conştiinţa să fie într-adevăr simplă şi 
unitară ea să fie totodată o activitate originată într-un sistem pur fizic 
şi să-i fie acestuia imanentă. S-a afirmat că Descartes dovedeşte că 
nu a luat în calcul această interpretare, căci el afirmă “dacă un picior 
sau un brat sau orice altă parte a trupului este tăiată, nimic nu este 

astfel răpit spiritului”10) susținând prin aceasta cá gândirea pură, 
atributul definitoriu al spiritului imaterial, poate continua în absența 
organelor fizice. Această imunitate a gândirii față de orice vătămare a 
trupului nu trebuie înțeleasă însă decât în sens metafizic şi chiar 
teologic pentru că nu putem ignora cunoştinţele de medicină ale lui 
Descartes şi nici faptul că el vede aceste două substanţe, res extensa 
şi res cogitans ca fiind unite, chiar dacă interacțiunea lor ridică 
probleme insolvabile. | 

Cel de-al doilea argument în favoarea imaterialitátii spiritului, 
care apare de fapt înaintea celui al indivizibilităţii, este «percepția 
clară şi distinctă», pe care Descartes îl consideră pilonul de bază al 
întemeierii Meditatiei a VI-a despre distincția reală dintre spirit şi 
trup. Această distincție «reală», semnifică faptul că spiritul şi trupul 
sunt lucruri, res, absolut independente în sensul că unul poate exista 
fără celălalt. Aceasta se poate vedea, argumentează Descartes, din 
faptul că putem înțelege clar şi distinct cele două lucruri ca fiind 
separate unul de celălalt: “Faptul că pot înțelege în mod clar şi 
distinct un lucru ca fiind separat de altul este suficient pentru a-mi da 
certitudinea că cele două lucruri sunt distincte, din moment ce ele pot 
fi deosebite , cel puţin de Dumnezeu... Prin urmare, din simplul fapt 
că ştiu de existența mea şi observ, în acelaşi timp, că absolut nimic 
altceva nu aparţine esenței sau naturii mele, cu excepţia faptului că 
sunt un lucru gânditor, pot deduce în mod corect că esența mea 
constă în aceea doar cá sunt un lucru gánditor..".11) 

Poate părea surprinzătoare invocarea lui Dumnezeu ín 
construcția acestui argument, dar trebuie să ne amintim că Descartes 
stabilise deja că exista un Dumnezeu perfect, aşadar neînşelător, care 
i-a conferit un intelect infailibil, astfel încât tot ceea ce poate fi 
conceput în mod clar şi distinct este aşa în realitate, «àn mod real 
distinct». 

Atunci când Descartes spune că există ca «lucru gânditor» 
pur, in care atributele corporalității nu-şi au locul nicicum, el nu 
contestă că, de facto, noi suntem făpturi din came şi oase; 
dimpotrivă suntem «strâns legati de trup».12) Cum anume, nu 
explică niciodată clar, apelând mereu la intervenţia divină şi 
aruncând astfel asupra acestei uniri, vălul tainei din dogmă. Accentul 
cade pe faptul că din posibilitatea de a ne concepe clar ca lucruri 

gânditoare pure, rezultă realitatea distincției dintre spirit și corp. 
Aşadar nu este important dacă în realitate Dumnezeu “a legat atât de 
strâns o substanță corporală de una gânditoare încât ele alcătuiesc un 
întreg” ;dacă el le poate separa, ele “rămân în mod real distincte”. 13) 
Omul este un întreg, dar cele două părți ale acestui întreg sunt în 
esență diferite şi cea care conferă umanitate și existență certă este 
doar gândirea. Omul este om doar atâta timp cât gândeşte şi pentru că 
există cel puţin o posibilitate logică să existăm ca spirite imateriale, 
atunci dualismul spirit-trup este adevărat. Acestui raționament, 
logicianul A.. Arnauld îi aduce o obiecfie importantă, în Al IV-lea set 
de Obiecfii publicat împreună cu Meditafiile în 1641. Ea constă in 
esență în următoarea întrebare: conceptibilitatea sau posibilitatea 
logică aduce în mod automat evidența respectivului conceptibil? Prin 
aceasta se vrea a se atrage atenţia asupra complexității si dificultății 
pe care cercetarea naturii unui lucru, mai ales a unuia cum este 
spiritul, le presupun. O asemenea problemă nu poate fi rezolvată doar 
prin afirmaţia că dacă mă pot concepe pe mine însumi fără trup 
rezultă că acesta nu aparține deloc naturii mele, care este prin aceasta 
noncorporală. Arnauld va demonstra ca percepția clară şi distinctă nu 
este un criteriu sigur al adevărului. El recurge la un exemplu din 
geometrie: triunghiul dreptunghic al cărui proprietate fundamentală e 
aceea că pătratul ipotenuzei este egal cu suma pătratelor celorlalte 
două laturi. Cineva care nu cunoaşte acest lucru, ar putea uşor să 
conceapă că respectivul triunghi poate fi gândit separat de 
proprietatea lui esențială si astfel s-ar înşela. Aşadar argumentul 
central al lui Descartes în favoarea imaterialitátii spiritului, ca si cel 
al indivizibilitátii, dovedindu-se a fi fisurate, s-ar putea conchide că 
distincția reala dintre spirit si trup nu a fost demonstrată. Descartes 
iese însă magistral din acest atac logic, deoarece strategia lui 
argumentativă a urmat un sens dublu, nu doar de la spirit la corp ci şi 
invers: “când cercetez natura trupului, ii spune el lui Arnauld, nu 
gásesc nimic in ea care sá poarte urma gândirii”. 14) In Meditaţii 
toate argumentele merg dinspre subiect înspre exterior, dar în 
Principii devine clar că Descartes a gándit şi o direcție inversă, de la 
concepția asupra materiei, spre spiritul imaterial. Abia în această 
scriere el a expus complet ceea ce în Meditaţii a definit ca fiind res 
extensa, lucrul întins: materia nu e altceva decât «dimensionalitate» 

sau «extensionabilitate», ea e ceea ce ocupă. spaţiu si de fapt 
conceptele de « spaţiu» şi «substanță corporală» sunt, în fond, 
identice. | 

Concepând materia ca fiind numai un spațiu, aşadar complet 
inertă, se exclude de la început posibilitatea vreunei acţiuni a ei ŞI cu 
atât mai mult aceea de a avea proprietăți atât de complexe precum 
conştiinţa. Unei astfel de materii îi este imposibil să genereze, per se, 
gândire. Le rămânea aşadar materialiştilor să explice cum s-ar putea 
ca din modificarea «simplei materii» să apară conştiinţa. l 

Conceptul de materie s-a schimbat mult până astăzi, 
comparativ cu modelul ei cartesian, pur geometric ; ideea că gândirea 
ar putea fi rezultatul uluitorului sistem neuronal cu miliardele sale de 
legături, a ieşit demult din domeniul fanteziei. Dar un cartesian ar 
putea ridica întrebarea: de unde şi-a primit această materie care se 
poate organiza atât de complex şi regla atât de fin în structurile ei 
până la a genera conştiinţa, de unde a primit ea această capacitate ? 


V.2 Prefigurările medievale ale “percepţiei ca judecată” 


Meditatia a-II-a contine două dintre exemplele cele mai 
importante în economia metafizicii cartesiene: cel al bucății de ceară 
şi imaginea trecătorilor de pe stradă din care se văd doar pălăriile. 
Ambele au ca scop ilustrarea superiorității spiritului faţă de corp, 
faptul că obiectivitatea corporală nu se întemeiază nici pe senzaţii 
nici pe imaginaţie; acestea oferă informaţii limitate despre lucruri şi 
forme finite. Singurul care poate concepe o infinitate de forme şi 
esența corpurilor este intelectul care, depăşind imaginaţia şi 
simțurile, rămâne să întemeieze realitatea exterioară, fundamentându- 


contin exemplele menţionate, 
Descartes precizează: “iar de la aceasta aproape că aş fi pe cale să 


trag concluzia, că ceara este cunoscută prin intermediul percepţiei 
vizuale efectuată de ochi şi nu doar prin inspecția efectuată de spirit, 

căci tot la fel spun că văd ceara , precum dacă din întâmplare privind 
de la o fereastră oameni care trec pe stradă, nu voi ezita la vederea 
lor să spun că văd oamenii şi cu toate acestea, ceea ce văd eu de fapt 
de la această fereastră să nu fie nimic în afară de nişte pălării şi nişte 
paltoane, care nu se mişcă decât sub impulsurile unor resorturi. Dar, 
eu judec că am de a face cu oameni adevărați şi astfel numai prin 
puterea de a judeca ceea ce se află în spiritul meu, eu înțeleg ceea ce 
cred şi văd cu ochii mei". 15) Senzaţia în sine nu este nimic, iar 
perceperea obiectelor reale, fizice, oferă informaţii distorsionate în 
absenţa intervenţiei gândirii. Ele dobândesc un sens doar atunci când 
gândirea le interpretează, semnificându-le. 

În Fenomenologia percepției, Maurice Merleau-Ponty, 
înțelege cá aceste două exemple ilustrează ideea că percepția si 
judecata se juxtapun în viziunea lui Descartes; critica lui poate fi 
rezumată prin afirmația: "án ceară potenfa unor infinite forme si 
poziţii este independentă, dincolo de obiectul perceput şi nu defineşte 
decât ceara fizicianului”.16) Prin aceasta el vrea să arate că percepția 
nu este o judecată şi că aceasta din urmă are doar un rol explicativ, 
dar cu siguranță lui i-a scăpat intenţia cartesiană în acest caz. Căci 
Descartes nu susține că percepția, senzația sau imaginaţia sunt 
echivalente în mod absolut cu judecata ; el nu topeşte aceste procese 
psihice în actul gândirii ci, lăsându-le distincte, atenționează că în 
lipsa gândirii celelalte moduri ale ei rămân sterile, de fapt nici nu 
sunt procese psihice. Actele de cunoaştere în general, senzațiile şi 
percepțiile, dobândesc sens doar dacă gândirea, ca singură 
certitudine, ca substanță primă, le întemeiază şi le valorizează. 
Judecátile singulare devin posibile doar în baza gândirii luate în sine, 
în afara oricărei idei reale şi al oricărui conținut. Vederea si 
atingerea, fără judecată, sunt aidoma cuvintelor scrise în fata unui 
analfabet. Se pare ca Maurice Merleau-Ponty a surprins totuşi 
direcția pe care Descartes ne-o indică, precum rătăciților într-o 
pădure, în cele două exemple, căci în Structura comportamentulu ” el 
notează: “ân ceea ce priveşte percepţia, originalitatea radicală a 
cartesianismului este de a se plasa în interiorul ei; de a nu analiza 
vederea şi atingerea ca funcțiuni ale corpului nostru, ci “gândirea 


actului de a vedea şi atinge” .17) 

Pentru Descartes nu este important sá explice cum anume 
percepția este efect al naturii obiective, exterioare, ci depăşind 
conştiinţa comună ce crede că are acces direct la «lucruri», el vrea să 
dezvăluie structura lăuntrică a percepţiei şi să-i arate sensul. Acesta 
nu poate fi altul decât cel pe care-l dă cogito-ul cucerit prin îndoială. 
Cogito-ul cuprinde în sine nu doar certitudinea existenţei mele ci este 
totodată şi un mijloc general, un “instrument universal” prin care am 
acces la un vast câmp de cunoştinţe; indiferent de domeniul în care se 
aplică, reflexia înfăţişează gândirea pură, cogito-ul . 

Felul în care Descartes analizează gândirea care percepe, sau 
mai bine spus gândirea din actul perceptiv, îl plasează aproape de 
accepțiunea modernă a termenului de conştiinţă: punctul în care toate 
conceptibilele, reale sau nu, precum şi toate actele implicate, converg 
devenind astfel indubitabile.1 8) 

În exemplul bucății de ceară Descartes vrea să dezvăluie 
structura inteligibilă a obiectului perceput. Demersul lui însă a fost 
devansat cu mult de gânditorii din secolul XII şi XIII. Astfel, Petrus 
Abaelard, personalitate remarcabilă a veacului al XII-lea, analizând 
felul în care universaliile se formează în minte, intră în contact direct 
cu filosofia şi chiar cu psihologia. El urmăreşte minuţios drumul pe 
care obiectele exterioare, «lucrurile singulare», îl parcurg de la 
realitatea obiectivă spre cea subiectivă până să devină specii şi 
genuri, concepte. De la imaginile lucrurilor venite prin simţuri, doar 
prin gândire se poate sesiza natura lucrurilor. 19) "Homines qui per 
sensum tantum res cognoscunt, vix aut nunquam ad huiusmodi 
simplicem intelligentiam consendunt, et ne pure rerum naturans 
concipiant, accidentium exterior sensualitas impedit", (Oamenii care 
numai prin simturi cunosc lucrurile abia urcă, sau nu urcă niciodată 
până la o înțelegere clară de acest fel, şi perceperea exterioară a 
accidentelor îi împiedică să sesizeze limpede natura lucrurilor).20) 
Pentru Abaelard ca si pentru Descartes, materia este o substantá 
simplá ; forma şi materia sunt în realitate împreună, iar cel ce le 
separă este intelectul şi el operează această separare prin 
«abstragere». În cercetarea naturii corporale, Descartes alege un 
lucru particular căci “noțiunile generale sunt de obicei prea 
confuze"21), iar finalul analizei sale conchide că “percepția ei (cerii) 
este doar o inspecţie a spiritului; nu există nimic altceva decât 

intelectul sigur care o poate înțelege” 22) accentuând faptul că rolul 
intelectului este şi mai evident în cazul cerii în general. 

Chiar dacă scopul lui Abaelard este altul decât cel cartesian, 
concluzia lui are acelaşi conținut; genurile şi speciile denumesc 
numai obiecte ale activităţii intelectuale ; ele există numai în 
intelectul simplu şi pur (in intellectu solo et nudo et puro) şi doar 
acesta poate surprinde adevărata natură a obiectelor corporale. 

În secolul al XIII-lea, Guilelmus din Auvergne, explicá si el 
modul în care sufletul, ca substanță spirituală simplă , dobândeşte 
cunoştinţe ; demersul său urmează aceeaşi rută ca şi cea cartesiană, 
dar se poate spune la fel de bine şi invers ; se pleacă de la senzație 
“care cuprinde obiectul individual în mod distinct”, se observă că 
acesta lasă în imaginaţie o imagine deja abstractă şi se ajunge la 
ideea conform căreia intelectul, prin abstracţie, extrage din particular 
universaliile. 23) 

Tot în secolul al XIII-lea Ioannes din La Rochelle 
scrie Summa de anima, impregnată de un puternic spirit filosofic. 
Spre deosebire de Guilelmus care, ca şi Descartes, a subliniat apăsat 
identitatea dintre suflet şi facultăţile lui, Ioannes face o distincție 
clară între acestea, ierarhizându-le și precizându-le funcţiile astfel: 
simțul percepe corpurile ; imaginaţia, similitudinile corpurilor ; 
intelectul, spiritele create iar inteligența, spiritul necreat. El conferă 
deci numai raţiunii, facultății de judecare, capacitatea de a sesiza $i 
cuprinde natura corpurilor dincolo de înfăţişarea lor particulară 
prezentată prin simțuri. “Dimpotrivă, facultatea intelectivă percepe 
forma corporală, o curăță de mişcare, de toate circumstanţele 
materiei şi chiar de singularitatea ei şi o percepe astfel ca atare, 
goală, simplă şi universalá."24) 

Iatá cá la o distantá de 400 de ani Ioannes din La 
Rochelle si René Descartes sustin aceeagi idee: adevárul experientei 
senzoriale, imediate, nu poate fi relevat decât în intelect. Nimic nu 
poate susține mai bine identitatea de concepţie a celor doi gânditori 
decât acest fragment din Meditatia a II-a: “Dar când deosebesc ceara 
de formele ei exterioare, şi când, tot astfel de parcă i-ag fi luat 
vesmintele, o voi lua in considerare complet goalá, desigur, chiar 
dacá se va mai întâmpla încă vreo eroare în judecata mea, nu o voi 
putea considera în acest fel fără ajutorul unui spirit omenesc".25) 

Contemporan cu loannes din La Rochelle, Sfântul 
Bonaventura oferă şi el o explicaţie a felului în care sunt cunoscute 
obiectele exterioare. În viziunea lui acestea din urmă, prin acţiunea 
pe care o exercită asupra organelor senzoriale, afectează în mod 
spiritual sufletul care insufleteste trupul. Atunci când în suflet 
pătrunde cunoaşterea senzorială “el reacționează imediat, formulând 
despre acţiunea pe care a suferit-o o judecată, iudicium: iar această 
judecată este chiar cunoaşterea sensibilă”.26) Mai concis, Descartes 
afirmă acelaşi lucru: “a simţi, luat astfel cu toată precizia, nu este 
nimic altceva decât a gândi” iar în exemplul imaginii asupra 
trecătorilor “eu judec că sunt oameni adevárati".27) 

Este limpede cá scopul ambelor exemple din Meditatia 
a Il-a nu vizează doar explicarea percepţiei sensibile prin intermediul 
judecății, aşa cum a presupus Maurice Merleau - Ponty. Ceea ce a 
urmărit Descartes aşa cum bine a înțeles F.Alquie negând 
interpretarea fenomenologică, este mult mai mult: pentru a cunoaşte 
lumea exterioară, corporală, toate actele ce-i mediază accesul, trebuie 
să se fundamenteze pe gândire ca intelectie pură. Aceasta este 
aidoma unei oglinzi care captează lumina soarelui, reflectând-o apoi 
înlăuntrul eu-lui şi luminându-l astfel, 

Această latură a raționalismului în general, şi a celui 
cartesian în special, a fost însă pregătită îndelung şi cu răbdare de 
gânditorii medievali care încă din secolul al XII-lea au început “să 
recunoască pentru rațiune drepturi pe care ea însăşi le lăsase pradă 
uitării”.28) Raționalismul s-a dezvoltat încet dar sigur, ca un râu 
subteran, în a cărui matcă au curs apele raţiunii însăşi, pure şi simple, 
pe care ar fi greşit să o îndiguim cu termeni de genul: antică, 
medievală sau modernă. 

CAPITOLUL VI. DUMNEZEU 


VI.1. Dumnezeu si ierarhia ființelor 


Locul în care este evident că tradiția şi religia au orientat 
considerabil ordinea discursului cartesian este bineînţeles la nivelul 
dovezilor existenţei lui Dumnezeu. 

Putem distinge trei stadii ale gândirii cartesiene.La început, 
gândirea şi existența sunt date într-o intuiţie unică. Existența mea 
este desigur reală. În ce priveşte existența lumii exterioare şi 
realitatea efectivă a corpurilor, acestea nu sunt încă decât pure 
posibilități. Relativ la existența unei fiinţe perfecte, ea nu este doar 
posibilă, ea este necesară. Putem așadar să facem trei observaţii : 

1. Lumea sensibilă este doar posibilă (ea va deveni adevărată 
mai târziu). 

2. Eul este real. 

3. Dumnezeu este necesar. 

Dacă Descartes sustrage eul din lume pentru a stabili cotigo-ul, 
el dovedeşte existența lui Dumnezeu plecând de la acest eu. 
Oponenții lui au spus cá de fapt, el fondează necesitatea divină pe 
realitatea subiectivă a eului, chiar dacă această realitate nu este decât 
ceea ce rămâne după ce a fost îndepărtat universul empiric 
contingent. 

Prima etapă constă în a pune la îndoială universul simţurilor 
şi a elibera omul de obstacolele sale materiale, sufletul fiind mult mai 
uşor de cunoscut decât corpul: "Sunt eu atât de dependent de corp si 
de simţuri încât nu pot exista fără ele?” 1) întreabă Descartes, căci 
simțurile ne înşeală, sau cel puţin, nimic nu ne asigură validitatea lor. 
Imaginile pe care le primim de la obiecte diferă câteodată de 
obiectele însele. "Dimpotrivă, am recunoscut adesea în numeroase 
exemple că există o mare diferență între obiect şi ideea lui”.2) 

A doua etapă constă în a se asigura de realitatea propriei sale 
existente în termenii îndoielii metodice. "Eu sunt, eu exist, aceasta 
este cu necesitate adevărat, întotdeauna când o rostesc sau când o 

concep in spiritul meu".3) Remarcám cá este vorba deja de o 
necesitate. Ín mod idealist, gándirea este prima în raport cu obiectul 
gândit căci „este posibil ca eu să nu am nici măcar ochi pentru a 
vedea vreun lucru oarecare; dar nu se poate întâmpla ca atunci când 
văd, sau (ceea ce numai deosebesc) când mă gândesc că văd, ca eu 
care gândesc să nu fiu ceva anume”.4) 

A treia etapă constă în a dovedi existenţa unei fiinţe perfecte 
plecând de la ideea de perfecțiune care este în om: "Acum, datorită 
luminii naturale este un lucru evident, că trebuie să ai cel puțin tot 
atâta realitate în cauza eficientă şi totală cât şi în efectul ei: căci de 
unde îşi poate trage efectul realitatea lui, dacă nu din cauza pe care o 
are? şi cum ar putea această cauză să i-o transmită, dacă nu ar avea-o 
în ea însăşi ? 

Iar de aici rezultă nu numai că neantul nu poate produce nici 
un lucru, dar şi că ceea ce este mai perfect, adică ceea ce conţine în 
sine mai multă realitate, nu poate fi o urmare şi o dependenţă a ceva 
mai puțin perfect”.5) 

Având în vedere aceste trei etape, putem remarca faptul că 
gândirea lui Descartes se organizează în funcţie de o ierarhie: corpul, 
sufletul, Dumnezeu. Aceste trei nivele unde se procedează succesiv 
prin eliminarea celei mai mici perfectiuni sau celui mai mic grad de 
existență ne pot face să ne gândim la anumite căutări mistice şi la 
anumite sisteme teologice. Ceea ce la înţelepţi se realizează şi se 
împlineşte la nivelul obligaţiilor morale practice, în cartesianism se 
realizează la nivelul cercetării rationale şi metodice. 

Pe scurt, pentru Descartes necesitatea lui Dumnezeu se 
bazează în mare parte pe constatarea imperfectiunii omului. 
Remarcăm ordinea negativă conform căreia se înlănţuie primele 
principii : existența mea se fondează deja pe observarea îndoielii în 
care cu aş putea exista. Dovada existenței lui Dumnezeu se 
întemeiază la rândul ei pe conştiinţa finitudinii mele. Fiinţa umană 
este finită şi ea nu iese din această finitudine decât în măsura în care 
găseşte, în cercul său subiectiv, ființa transcendentă care o depăşeşte 
şi care cu toate acestea i se revelează; care este în om fără ca totuşi să 
se limiteze la el. 

Intr-un anume fel „ființa revarsă ideea”. Graţie ideii, eu 
cunosc existența lui Dumnezeu, dar în nici un caz nu-i înţeleg fiinţa. 

„Eu ştiu cá Dumnezeu este autor al tuturor lucrurilor si cá aceste 
adevăruri sunt ceva anume şi în consecință cá el le este autorul. Spun 
că o ştiu şi nu o concep şi nici cá o înțeleg; căci pentru că Dumnezeu 
este infinit şi atotputernic, măcar că sufletul nostru fiind finit, nu îl 
poate înțelege, nici concepe; la fel cum putem atinge cu mâinile un 
munte dar nu-l putem cuprinde aşa cum facem cu un copac......".6) 

Această distincție între „a şti” şi „a înţelege” este capitală. 
Intuiţiile nu-mi oferă imediat cunoaşterea lui Dumnezeu, ci există o 
progresie a gândirii mele, care pentru a-l înțelege pe Dumnezeu, ar 
trebui să cuprindă infinitul. Cartesianismul, care începe prin a afirma 
principii definitive, rămâne o căutare orientată spre infinit. Aceste 
principii ar trebui să impiedice rătăcirea şi să permită avansarea 
conform metodei. Aşadar, Dumnezeu este obscur, incomprehensibil, 
dincolo de inteligența umană. Dar rămâne un obiect al cunoaşterii a 
cărui claritate este evidentă şi nu este contestată decât de cei care 
sunt ingelati prin iluziile simţurilor. 

Considerând ierarhia din care rezultă această problemă, 
Dumnezeu este o certitudine mai absolută decât eul:”şi cu atâta 
exactitate am remarcat că în privința lucrurilor corporale există 
extrem de puţine lucruri care sunt cunoscute cu certitudine, încât sunt 
cu mult mai multe cele cunoscute cu privire la spiritul omenesc şi 
încă mult mai multe cele despre însuşi Dumnezeu”.7) Aici idealismul 
cartesian se afirmă în mod total. Dacă se poate admite că principiul 
cogito-ului rezultă exclusiv din experienţa subiectului gânditor, care 
se întemeiază la acest nivel pe o certitudine existenţială reală, atunci 
va trebui să abordăm altfel principiul divin. Problema este sporită de 
faptul că existența lui Dumnezeu este mai evidentă decât aceea a 
omului. 

Cu siguranță, în cele două cazuri, un aspect problematic al 
cartesianismului pare acela de a vrea să stabilească existența unei 
ființe înainte de a-i defini esența. 

În fond dacă recitim remarcile lui Descartes, numeroase în 
opera lui, despre caracterul incomprehensibil al infinitáfii lui 
Dumnezeu, putem afirma că raționalismul cartesian este, la origine, 
rezonabil, în sensul cá el recunoaşte limitele folosirii rațiunii. Totuşi, 
demersul raţional al demonstrării existenței lui Dumnezeu rămâne 
posibil, prin modul unei intuiţii intelectuale ce furnizează subiectului 

gânditor o cunoaştere certă. Vom vedea că stabilirea dovezilor 
depinde în întregime de teoria ideilor, dar înainte de aceasta ni se 
pare util să ne oprim asupra problemei limitelor întelegerii umane 
fată cu misterul divin. Cel mai potrivit ar fi să evocăm, cu titlu de 
comparație sugestivă, gândirea lui Pascal. 

Pascal este complet de acord cu Descartes nu numai asupra 
unui singur punct. Amândoi afirmă efectiv că „putem desigur să 
cunoaştem că există un Dumnezeu fără să ştim ce este el.”8) 
Amândoi admit că Dumnezeu este infinit. Totuşi, atunci când 
Descartes, în fața acestui infinit, pretinde a avansa dovezi irefutabile, 
Pascal se retrage în fata misterului divin şi declară că ,lipsindu-le 
dovezile, lor creştinilor, nu le lipseşte totuşi sensul şi rațiunea nu 
poate determina nimic”9). Această retragere ni se pare lăudabilă şi 
chiar rezonabilă; dar echivalează cu a face un pas mai înapoi, în 


accepțiunea noastră, decât cel pe care l-a făcut căzând în argumentul 
pariului. 


primă”.10) 
Brunschvicg explică diferenţa pe care Pascal o face între „a 
căuta” şi „a rávni" la Dumnezeu: > 


Dumnezeu să ni se releveze în virtutea propriului nostru merit (......); 


a rávni, inseamná a cere prin rugáciune mai curánd decát prin ra 


tiune 
cunoaşterea lui Dumnezeu”, | 1) 

Două apropieri de divinitate funciar opuse. Si dacă aşa cum 
au recunoscut Ddumnezeul infinit, cei doi gânditori au afirmat 
caracterul finit al naturii noastre, trebuie totuşi să luăm în considerare 
diferenţa şi distanţa punctelor lor de vedere. Pascal afirmă: "Simt cá 
puteam să nu exist deloc, căci eul consistă în gândirea mea; deci eu 
care gândesc nu aş fi existat dacă mama mea ar fi fost omorâtă 
înainte ca eu să fi fost insufletit; deci nu sunt o ființă necesară, de 
asemenea nici etern, nici infinit; dar văd clar că există în natură o 
fiinţă necesară eternă şi infinită. 12) 

Distanţa ce separă concepția eului lui Descartes de cea 
a lui Pascal este egală cu distanța care separă dovada ontologică de 
pariu. La unul primează noţiunea de existență dată; la celălalt este 
noțiunea de existență contingentă. Pascal se spulberă şi se regăseşte 
înaintea lui Dumnezeu, Descartes afirmă în mod pozitiv realitatea 
eului sáu şi amândoi admit ființa necesară, eternă şi infinită. Aşadar 
există o diferntá esenţială de puncte de vedere, pentru cá Descartes, 
în ordinea raţiunii, dovedeşte existenţa lui Dumnezeu după ce avea să 
stabilească cogito-ul (ân timp ce la Pascal identificarea subiectului 
cu gândirea se face doar pentru a stabili contingenta eului). Aceasta i 
s-ar putea reproşa în măsura în care această ordine indică faptul că 
necesitatea divină se intemeiazá pe realitatea existențială sau 
esenţială a subiectului gânditor şi că gândirea, înainte de a fi gândirea 
lui Dumnezeu, este gândire pur şi simplu, sau mai exact ştiinţa de 
sine. Nu este deci surprinzător că Pascal respinge total această 
ordine, pentru că ea subordonează infinitul finitului. Însă Descartes 
se apárase deja de această acuzaţie, distingând între ,, a şti” şi „a 
înțelege”. 

Si totuşi, ce ştim de fapt? O intuiţie este o cunoştinţă reală? 
Presupunând chiar că Descartes ar fi admis principiul divin înainte de 
a filosofa, acest principiu nu este unul tragic ?..... prin aceea că 
jumătate din neamul omenesc rămâne oarbă în fața acestei evidente 
$ 

Aici, este exclusiv personalitatea celor doi gânditori, cea care, 
in fata aceluiaşi principiu, modelează tiparul in care ceea ce este 
obscur va deveni clar (dovezile); sau ceea ce este clar va rămâne 


obscur (pariul). 

Descartes a avut nevoie de îndoială pentru a fonda o 
certitudine. Pascal are nevoie de îndoială pentru a sustine 
incertitudinea cunoştinţelor noastre şi necesitatea recurgerii la 
credinţa. Cunoaşterea absolută a fiinţei ca ființa este o imposibilitate. 
Pascal respinge orice axiomă rigidă în timp ce va pune bazele unei 
cunoașteri certe a absolutului si îşi propune să arate relativitatea 
întregii ştiinţe. Rațiunea este incompetentă, ea face abstracţie de 
existența umană. Niciodată un calcul nu va putea pune capăt unei 
angoase. A dovedi existența lui Dumnezeu, nu înseamnă a te dedica 
unei operații zadarnice ce nu tine cont de preocupările vitale ale 
conştiinţei? Rațiunea nu sesizează exigenţele existenţei. 

Descartes se minunează de simplitatea principiilor în fata 
cărora gândeşte că poate dobândi o anume siguranță. Pascal este 
„pesimist. Principiile sunt prin natura lor tulburi, nelámurite, 
indefinibile. De unde trebuie conchisă imposibilitatea de a cunoaşte 
vreodată în mod veritabil, în timp ce Descartes se pretindea satisfăcut 
de aceste principii indefinibile.13) 

Adăugăm cá însuşi discursul de care se serveste Descartes 
este un obstacol, pentru că există în mod necesar o prăpastie între 
limbaj şi ființă. Căci, vroind să apropiem ființa prin intermediul 
limbajului, comitem absurditatea de a enunfa propoziții pur 
tautologice, „angajând cuvântul definit in definiția sa."14) Elaborarea 
dovezilor ne este însă prezentată sub forma unui discurs rațional: 
discursul subiectului gânditor. 


VI. 2. Evidenţa raţională a ideii de Dumnezeu şi 
credință 


Am fi putut în subcapitolul precedent să adăugăm o 
distincție care să separe fundamental gândirea lui Descartes şi cea a 
lui Pascal. Căci dacă amândoi se folosesc de raționament pentru a-i 
convinge pe atei, ba chiar, aşa cum afirmă Cassirer, metoda lui 
Pascal “este în totalitate pătrunsă de perceptele lui Descartes”, Pascal 
dă acestei metode o folosință esențialmente apologetică constând în 
orientarea rațiunii către misterele căderii şi mântuirii. Pe când 

Descartes indepárteazá revelatia si nu intelege sá se serveascá decát 
de ratiunea purá. 

Dacă Pascal foloseşte armele necredinciosului, nu e numai 
pentru a ajunge la Dumnezeu, ci şi pentru a arăta necredinciosului 
însuşi necesitatea de a supune rațiunea credinței. Perspectiva 
cartesiană a dovedirii existenței lui Dumnezeu este total diferită şi se 
situează la un alt nivel: pentru Pascal, Dumnezeu nu este evident 
rațiunii ci credinței şi mai mult, el nu este dovedit ci este dovedită 
necesitatea de a crede. Pentru Descartes, ideea de Dumnezeu este 
evidentă şi chiar cea mai evidentă dintre idei. Existenţa lui poate fi 
demonstrată. Este important deci să distingem cele două ordini de 
gândire. Dacă rațiunea îşi primeşte lumina de la credință şi dacă, pe 
de altă parte, ea se rătăceşte, ce demonstrație absolută a existenţei lui 
Dumnezeu se mai poate aduce ateilor? Dar dacă rațiunea este 
înzestrată cu “lumina naturală”, dacă această lumină este însăşi 
rațiunea, atunci nu ne-ar putea ea lumina fără asigurarea credinţei? 

În opera lui Descartes, rațiunea nu are niciodată nevoie de 
controlul credinței. Şi una şi cealaltă nu fac decât să se confirme şi 
ele nu se reunesc decât după descoperirea adevărului. Prin 
demonstrarea lui Dumnezeu, geniul omului este uimit să vadă că 
ceea ce el descoperă cu propriile lui instrumente corespunde 
adevărurilor credinței. Această fericită întâlnire este evocată în 
ultimul paragraf al Meditatiei a III-a: “Dar, mai înainte de a examina 
aceasta cu mai multă meticulozitate, şi de a trece la luarea în 
considerare a altor adevăruri care pot fi mediate, mi se pare foarte 
potrivit să mă opresc câtva timp pentru a contempla acest Dumnezeu 
cu totul perfect, să-l cântăresc cu totul pe îndelete atributele lui 
minunate, să iau în considerare, să admir şi să ador frumusețea 
incomparabilă a acestei lumi imense, cel puţin atâta pe cât forța 
spiritului meu, care rămâne într-un anume fel orbit, va putea să mi-o 
îngăduie. 

Căci, aşa cum ne învaţă credința că fericirea supremă din 
cealaltă viață nu constă decât din această contemplare a Majestății 
divine, tot astfel să experimentăm începând chiar de acum că o 
meditaţie asemănătoare, chiar dacă incomparabil mai puţin perfectă, 
nu face să ne bucurăm de cea mai mare mulțumire pe care suntem în 
stare să o resimtim în această viaţă”. 15) Acest frumos pasaj, care 

contine tot ceea ce în gândirea lui Descartes poate fi numit 
înțelepciune, ne aminteşte de Platon şi deopotrivă de Sfântul Toma 
deAquino. De la acesta din urmă el preia moştenirea scolastică a 
distinctiei făcute între o teologie rațională şi o teologie revelată: 
“Este desigur adevărat că nu trebuie să căutăm a scruta cu mijloacele 
rațiunii ceea ce depăşeşte cunoaşterea umană, ci trebuie să acordăm 
credința noastră revelafiei care ne este dată prin Dumnezeu." De 
asemenea, in acelagi loc, el adaugă: “Îţi sunt arătate multe lucruri 
care depăşesc înțelegerea umană. Tocmai în aceste lucruri constă 
doctrina sfântă.” 

O diversitate de “rațiuni”, sau de puncte de vedere pe care 
le cunoaştem, determină o diversitate de ştiinţe. Astfel există desigur 
aceeaşi concluzie pe care o demonstrează astronomul şi fizicianul, de 
exemplu că pământul este rotund; dar primul foloseşte ca instrument 
termenul matematic, adică cel ce face abstracţie de materie, în timp 
ce al doilea utilizează unul ce implică această materie. Nimic nu 
împiedică deci ca înseşi obiectele despre care tratează ştiinţele 
filosofice, conform cărora ele sunt cognoscibile prin lumina rațiunii 
naturale, să poată fi luate în considerare de o altă ştiinţă, conform 
căreia ele sunt cunoscute prin lumina revelatiei divine. Teologia ce 
relevă doctrina sacră este deci de un alt gen decât cea care este o 
parte a filosofiei.” 16) 

Rațiunea umană şi autoritatea divină pot avea acelaşi obiect 
de cunoaştere. Lumina naturală a raţiunii noastre este asociată cu 
lumina divină a Revelatiei, în virtutea a ceea ce este cognoscibil, dar 
nu conform cu metoda de apropriere a obiectului cunoscut. Totuşi, 
aşa cum afirmă foarte just J.M. Fataud, Descartes a depăşit această 
concepție: “In raport cu scolastica, originalitatea lui Descartes rezidă 
mai mult în faptul că el inaugurează o reflexie independentă de 
credință. Ceea ce filosofia regăseşte, cu el, este o anumită 
autonomie”. 17) Această independență a raţiunii în raport cu credinţa 
este pentru Descartes întreaga filosofie: “Ori, acest Suveran absolut 
considerat prin raţiunea naturală fără lumina credinţei, nu este altceva 
decât cunoaşterea adevărului prin cauzele sale prime, adică 
înţelepciunea pe care o studiază filosofia.” 18) 

Autonomia filosofiei se datorează în principal regulii 
evidenţei. Evidenţa rațională nu se opune certitudinii religioase. Ea 

nu încearcă să dezvăluie misterele credinţei creştine. Lui Mersenne 
care îl întreabă despre Trinitate, el îi răspunde: “Pentru misterul 
Trinității, judec cu Sfântul Toma, că tine în mod pur de credinţă şi nu 
se poate cunoaşte prin lumina naturală. Dar nu neg faptul că nu ar fi 
lucruri în Dumnezeu pe care nu le înţelegem, astfel cum chiar într-un 
triunghi sunt multe proprietăţi pe care nici un matematician nu le va 
cunoaşte vreodată, cu toate că nu renuntám pentru aceasta de a şti ce 
este un triunghi”. 19) După cum nu cunoaştem toate proprietăţile 
triunghiului, nu cunoaştem misterul Trinității şi totuşi, rațiunea ne 
permite să ştim, fără să înțelegem, ce este Dumnezeu. Există aşadar 
în gândirea lui Descartes un paralelism între credință şi rațiune, între 
incognoscibil şi cognoscibil: “Aici, raportul este cel dintre două linii 
care urmează aceeaşi direcţie, dar fără să se întâlnească niciodată, 
dacă nu la infinit; în acelaşi fel, credința şi rațiunea nu se 
incomodează, nu numai pentru că ele nu se întâlnesc, ci pentru că 
actul de credință este construit la fel ca şi cunoaşterea rațională deşi 
sunt de natură diferită; viaţa spiritului, în ciuda acestei dualitáti, oferă 
deci inteligenţei iubitoare de unitate o simetrie armonioasă între 
mişcările gratiei şi cele ale raţiunii”. 20) Această simetrie armonioasă 
ar fi extrem de apreciabilă, dacă istoric, ea nu s-ar fi transformat în 
ostilitate. Căci, în mod vizibil, evidența raţională trebuia din cauza 
caracterului său instrumental autonom, să devină un substituit al 


certitudinii religioase. 
VI.3. Teoria ideilor şi evidenţa ideii de Dumnezeu 


Relativ la moştenirea platoniciană, ni se pare dificil a ne îndoi 
de prezenţa să în opera lui Descartes, mai ales după lectura ultimului 
paragraf al Meditatiei a III-a. Teoria cartesiană a ideilor se înscrie în 
linia acestei moşteniri. Apropierea cartesiană de divin se întemeiază 
pe un idealism care aminteşte realismul lui Platon. Ar fi util totuşi să 
nuantám caracterul acestei influențe. Pentru că ordinea ideilor, la 
Platon, este desigur reală în mod obiectiv şi nu este o funcție a 
subiectului gânditor, în timp ce în cartesianism, gândirea ierarhiei 
fiinţelor este relativă la eu: “Şi fără îndoială Platon avea deja o 

viziune asupra unei asemenea ordini. Dar ordinea matematicá nu 
prezintă la Platon nici o ambiguitate; nefiind in mod ontologic 
subordonatá nici unui subiect, ea este automat interpretatá intr-un 
sens realist. Ridicarea spiritului către esențe este deci, la Platon, 
ridicarea către Fiinţă şi eul care nu este decât subiect al erorii, se 
îndepărtează şi se estompează în acest drum către lumină. Căci 
inneismul platonician, dacă separă ideile de sensibil, şi deci de 
universaliile care sunt abstrase, şi pare astfel să descopere un spirit 
care, fiind suficienfá, nu atrage nimic mai mult decât propriile lui 
fundamente, păstrează ideilor un caracter de obiectivitate totală, prin 
aceea că nu le subordonează, în nici un fel, existenţei unei gândiri 
personale: doctrina reminescentei permite dimpotrivă menţinerea 
transcendentei ideilor contemplate cándva, regásite acum si pástrate 
în propria lor ființă”. 21) 

Ideea este deci, la Descartes, “substanță mentală”. Gueroult 
merge mai departe decât Alquie, arătând chiar că Descartes 
inversează realismul ideilor platoniciene: “Nimic nu este deci mai 
opus cartesianismului decât realismul ideilor platoniciene şi 
exemplaritatea esențelor. Dacă e permis a se vorbi despre realismul 
esentelor, e în măsura in care, in interiorul spiritului meu, ideile clare 
şi distincte se prezintă ca realități contra cărora propria mea gândire 
nu poate nimic, e neputincioasă în a le distruge sau modifica, pe 
scurt, ele sunt atunci în calitate de naturi adevărate şi imuabile, 
implantate în mine de Dumnezeu. Dacă e permis a vorbi despre 
exemplaritate, este în măsura în care Dumnezeu este instar archetypi 
in raport cu ideea pe care o avem, pe scurt, in másura ín care 
existența sa este modelul acestei idei şi în care aceasta este copia ei. 
Acest exemplarism îl inversează pe cel al lui Platon, la care modelul 
este ideea, iar lucrul existent e copia; la care existenţa este o decădere 
în raport cu ideea, în timp ce pentru Descartes “ideile sunt cele care 
pot uşor să decadă de la perfecțiunea lucrurilor din care provin”. 22) 

Rămâne însă faptul că din punct de vedere epistomologic, 
Descartes situează rațiunea dincolo de simțuri şi de imaginaţie. 
Tocmai înlăturându-şi gândurile filosoful ajunge la realitate. Și pe 
bună dreptate Hobbes i-a reproşat lui Descartes faptul că în Meditatia 
l-a nu face decât să repete ceea ce fusese deja spus de Platon: 
“Recunoaștem aşadar adevărul acestei Meditaţii. Dar de vreme ce 

Platon a vorbit despre această incertitudine a lucrurilor sensibile si 
multi alti filosofi antici înainte si după el, si cum este uşor de 
remarcat dificultatea de a deosebi veghea de somn, as fi dorit ca acest 
excelent autor de speculaţii noi să se fi abținut de a publica lucruri 
atât de vechi”. 23) Aceste “lucruri atât de vechi” sunt totuşi sursa 
cartesianismului. Teoria ideilor depinde de critica iluziilor simţurilor. 
Descartes distinge în fond ideile în funcţie de originea şi de obiectul 
lor. În ceea ce priveşte originea lor, “unele, spune el, imi par a se fi 
născut odată cu mine, altele fiind străine şi venite din afară, iar altele 
fiind făcute şi inventate de mine însumi”. 24) Doar primele pot fi 
fundamentul unei cunoaşteri veritabile. El afirmă apoi că ideile de 
Dumnezeu şi de eu sunt înnăscute: “precum ideea pe care o am 
despre mine însumi, şi ea (ideea de Dumnezeu) este născută și 
produsă odată cu mine în clipa in care am fost creat". 25) In plan 
metafizic, aceste două idei ar putea fi deci considerate ca nişte 
“axiome”; ele sunt fundamentele veritabile ale cunoştinţelor noastre 
prime. Caracterul lor ireductibil afirmă o anumită autonomie a 
gândirii hrănite de propriile ei concepte. Ideea de Dumnezeu ca şi cea 
de eu nu sunt altceva decât abstracții pentru Descartes. Ele sunt cele 
mai evidente în câmpul cunoştinţelor noastre posibile. Ele semnifică 
faptul că, înainte de toate, fundamentele ştiinţei noastre sunt în 
intelectul nostru. De aici posibilitatea de a dovedi existența lui 
Dumnezeu doar prin folosirea “luminii naturale”. “Iar întreaga forță a 
argumentului de care m-am folosit aici pentru a dovedi existenţa lui 
Dumnezeu constă în aceea cá eu recunosc cá nu ar fi cu putință ca 
natura mea să fie aşa cum este, adică să am în mine ideea unui 
Dumnezeu, dacă Dumnezeu nu ar exista cu adevărat”. 26) Dovada, 
existenței lui Dumnezeu depinde așadar de dispoziția naturală a 
omului de a descoperi în el însuşi ideea de Dumnezeu, dar în acelaşi 
timp ea este în funcţie de valoarea pe care o putem atribui realității 
obiective a acestei idei. 

De fapt Descartes chiar distinge ideile în funcţie de 
obiectul lor, conform unei ierarhii ce corespunde cu ceea ce am spus 
mai sus: 

- “ideile ce reprezintă moduri sau accidente; 


- cele ce reprezintă substanţele finite; 
cea care-l reprezintă pe Dumnezeu care este infinit. 


Fondul comun al dovezilor cartesiene va consista pur şi 
simplu in a afirma cá in ideea de Dumnezeu există .mai multă 
realitate obiectivă decât în orice altă idee şi că, din perspectivă 
cauzală sau a priori, Dumnezeu trebuie, bineînţeles, să existe (formal, 
evident si eminamente). 

Evoluăm aici într-o sferă foarte apropiată de realismul 
platonician. Nu se spune în Republica: “ceea ce este perfect poate fi 
perfect cunoscut şi ceea ce nu este deloc nu poate fi deloc cunoscut”? 
Descartes plasează strategic eul gânditor între neantul lucrurilor şi 
perfecțiunea divină. De asemenea, acolo, teoria cunoaşterii se 
întemeiază pe un ideal de perfecțiune si realismului platonician îi 
corespunde inneismul cartesian care descoperă necesitatea fiinţei ca 
obiect natural al adevăratei ştiinţe. 


VI.4. Dumnezeul esenţă şi critica tomistă 


Această necesitate este analogică. Iar dacă, aşa cum afirmă 
Gilson, 
ontologia platoniciană “se constituie deci în întregime în planul 
gândirii pure, unde singurul indiciu conceptibil al realităţii unei 
fiinţe este capacitatea sa de a deveni un obiect de definitie”, este 
important să ştim în ce măsură evidența ideii de Dumnezeu în noi, 
este obiect de definiție şi prin urmare de demonstraţie. 

Dovezile prin inspectarea esentelor ce se întemeiază toate pe 
aceeaşi moştenire platoniciană, referitoare la faptul că nu există ființă 
decât în măsura în care aceasta este definibilă în mod inteligibil, au 
lăsat locul în Evul Mediu unei teologii a esentelor, dezvoltată în 
contextul raportului pe care multi l-au stabilit între ființa imuabilă a 
lui Platon şi faimoasa formulă “Eu sunt cel ce sunt” din Exod. “Acest 
Dumnezeu essentia al Sfântului. Augustin rămâne acelaşi şi la 
Sfântul Anselm. Că Dumnezeul care este infátisat spiritului este cel 
din Exod, formele gramaticale pe care Anselm le foloseşte în 
vorbirea lui, către sfârşitul Proslogionului, ajung pentru a o dovedi, 
dar vedem de asemenea în acelaşi text cât de fidel rămâne ontologiei 
esenfelor lăsate de Platon succesorilor săi: “Astfel, Doamne, Tu 

singur eşti ceea ce esti şi Tu eşti ceea ce este.” Aceasta este deci 
manifestarea lui Qui sum din Biblie, despre care este vorba aici."27) 

Problema care se pune atunci cánd considerám dovada prin 
esente, este chiar faptul cá argumentul care este expus este in general 
mai putin o demonstratie, cát o constatare a faptului cá existenţa lui 
Dumnezeu este asimilată existenței sale. Forța “argumentului 
ontologic” este aceea de a semnifica faptul că Dumnezeu este ființa 
prin definiție cognoscibilă în calitate de ființă. Şi totuşi cum anume, 
existența lui Dumnezeu, într-un asemenea context de gândire, poate 
deveni, rațional vorbind, irefutabilă? 

Critica tomistă a dovezilor existenței acestui Dumnezeu 
essentia este cunoscută prin întemeierea ei pe definiție pe care 
Sfântul Toma o dá noțiunii de evidență. Íntreaga evidentá are pentru 
Sfántul Toma o origine empiricá. Pentru a dovedi existenfa lui 
Dumnezeu trebuie deci fácut parcursul invers, readucánd datele 
experienţei sensibile spre realitatea divină. *Obiectia sa fundamentală 
revine la aceasta, anume că toate argumentele în favoarea evidenţei 
lui Dumnezeu se întemeiază pe una şi aceeaşi eroare: a considera pe 
Dumnezeu însuşi ceea ce nu este decât un efect cauzat de 
Dumnezeu".28) 

De fapt se apreciazá cá Sfántul Augustin si Sfántul Anselm 
au comis aceeasi eroare de a confunda ideea de existentá a lui 
Dumnezeu cu existența sa reală. Critica tomistá prefigurează aşadar 
critica kantiană a argumentului ontologic. Totuşi, pentru Sfântul 
Toma, absenţa acestei evidente, care ar fi pentru intelectul nostru 
ceea ce lumina ar fi pentru ochi, nu ne împiedică să putem obține o 
certitudine demonstrativă. Kant, dimpotrivă va conchide, datorită 
absenței acestei intuitii intelectuale, imposibilitatea de a dovedi 
existența lui Dumnezeu. 

În Summa theologiae, Sfântul Toma ridică problema 
posibilității de a şti dacă existența lui Dumnezeu este evidentă prin ca 
însăşi. El îl citează pe Sfântul Ioan Damaschin: *Omnibus cognitio 
existendi Deum naturaliter est inserta" (cunoaşterea existenţei lui 
Dumnezeu este în mod natural transmisă în întreaga ființă) si adaugă: 
"Ergo Deum esse est per se natum" (Existenţa lui Dumnezeu este 
deci evidentă). Dar evidența are totodată şi această accepțiune: 
"Declarám evidente propoziţiile al căror. adevăr apare încă din 

momentul in care termenii sunt cunoscuti, dupá cum Filosoful o 
spune despre primele principii ale demonstraţiei în ultimele 
Analitice. De când ştim de exemplu ce este totul şi partea, ştim că 
totul este întotdeauna mai mare decât partea. Ori, încă de când am 
înțeles ceea ce semnifică cuvântul Dumnezeu, imediat vom şti că 
Dumnezeu există. De fapt acest cuvânt semnifică o ființă astfel încât 
o alta mai mare nu se poate concepe. Deoarece cuvântul este înțeles, 
Dumnezeu este în Spirit, ştim în aceeaşi măsură că este şi în 
realitate. Existenţa lui Dumnezeu este deci evidentă.” 29) 

După ce avea să exprime acest argument, care este cel al 
Sfântului Anselm, el va răspunde: “Un lucru poate fi evident în două 
feluri: fie în el însuşi, dar nu pentru noi, fie în acelaşi timp în el 
însuşi şi pentru noi. (... | 

Spun aşadar cá această propoziţie: Dumnezeu există, este 
evidentă în sine căci predicatul este identic cu subiectul; Dumnezeu 
de fapt este chiar fiinţa sa, aşa cum vom vedea mai departe. Dar cum 
nu cunoaştem esenţa lui Dumnezeu, această propoziţie nu este 
evidentá pentru noi; ea trebuie să fie demonstrată prin ceea ce este 
cunoscut cel mai bine de noi, chiar dacă aceasta este, prin natură, mai 
puţin cunoscut, adică prin creaţiile lui Dumnezeu. 30) Găsim această 
respingere deopotrivă în Summa contra Gentiles, unde Sfântul Toma 
denunță confuzia făcută între ceea ce este evident în sine şi ceea ce 
este evident pentru noi: “Căci, în mod absolut vorbind şi în sine, 
această propoziţie: Dumnezeu este, este evidentă având în vedere că 
semnificatul cuvântului Dumnezeu este însăşi ființa lui Dumnezeu. 
Insă cum această realitate, pe care o numim Dumnezeu nu poate fi 
cunoscută prin spiritul nostru, evidenţa existenţei sale ne scapă. 
Astfel, este evident că întregul este mai mare decât partea sa; dar 
pentru acela care nu ar şti ce este acela un întreg, această axiomă nu 
ar fi mai mult decât literă moartă. Din această cauză rezultă că relativ 
la cele mai mari evidente ale naturii, noi suntem ca bufniţele în fata 
Soarelui, aşa cum se spune în Metafizica lui Aristotel. 3 1) 

Aşadar, pentru Sfântul Toma, fiinţa lui Dumnezeu $i ceea ce 
este el sunt acelaşi lucru. Noi nu cunoaştem natura lui Dumnezeu, 
deci evidența lui ne scapă. Dar este convenabil să-i demonstrăm 
existența prin intermediul creațiilor lui. În Probleme discutate despre 

adevár (Questions disputees sur la verite — Question X, art.12), el 
expune trei opinii privind dovezile: 

1) Dumnezeu nu poate fi demonstrat 

2) Dumnezeu poate fi demonstrat şi trebuie să fie; 

3) Dumnezeu nu are nevoie de a fi demonstrat (El îl citează 
pe sfântul Anselm aici). Fiinţa sa este absolut evidentă. 

Aşadar cel mai just mijloc tomist constă în a nega atât absența 
cât şi dovezile prea multe. “Argumentul ontologic” nu are valoare 
demonstrativă, dar există desigur şi alte căi care conduc în mod 
raţional la Dumnezeu. 


VI.5. Poziţia dovezilor cartesiene 


Unde se situează cartesianismul în raport cu aceste trei 
opinii? Nu vom expune, în toate detaliile şi implicaţiile ei, dificila 
problemă de a şti care este legătura ce uneşte argumentul ontologic 
cu celelalte două dovezi. Totuşi discuţia care-i opune pe Martial 
Gueroult şi Henri Gouhier merită a fi evocat aici. Amintim că 
Martial Gueroult susţinea, în cartea sa Descartes selon láordre de 
raisons, cá dovada ontologicá este subordonatá dovezii ab effectu si 
că datorită acestui fapt ordinea  Meditafillor este una a 
rationamentelor şi nu una a conţinuturilor. 32) Dovada a posteriori 
precede dovada a priori care nu apare decât în Meditatia a V-a deci 
trebuie ca aceasta să depindă de prima. 

Gouhier a fost deranjat de această teză. Căci dacă acest 
argument poate fi menţinut în Meditaţii, “faptul că argumentul 
ontologic precede dovada ab effectu din Expozeul geometric şi 
Principii, acesta este un motiv foarte serios de a ezita în faţa noii 
interpretări”. Gouhier adaugă: “Al doilea motiv de ezitare: cum 
concepem o dovadă a existenței lui Dumnezeu care va fi valabilă 
numai în cazul în care o altă dovadă ar fi demonstrat deja existența 
lui Dumnezeu?” 33) | 

Gueroult a răspuns foarte pe larg “obiecțiilor” lui Gouhier 
într-o lucrare consacrată în întregime dovezii ontologice a lui 
Descartes, 34) în care reia şi dezvoltă teza sa. 

Vom considera un aspect esențial al interpretării sale. Pentru 
Gueroult, dovada ontologică este asimilabilă adevărurilor matematice 
şi ca şi acestea, ea nu poate decât să intre în suita adevărurilor rațiunii 
şi să depindă de dovada a posteriori. 

“Aşadar, cunoaşterea necesităţii existenței lui Dumnezeu 
chiar dacă cu titlu de axiomă, cunoscută fără dovadă, diferită de 
adevărurile matematice ale unei demonstrații, precum pătratul 
ipotenuzei, egalitatea sumei unghiurilor unui triunghi cu două drepte, 
inscriptibilitatea sau neinscriptibilitatea rombului în cerc, etc., nu 
încetează prin aceasta de a fi de aceeaşi natură ca şi cunoaşterea 
adevărurilor matematice în general, putând să o apropiem de acelea 
dintre ele care sunt indemonstrabile şi sesizate prin intuiţie 
imediată.” 35) Prelungirile acestei ipoteze le găsim în răspunsurile 
sale către Gouhier: “De aceea, a presupune că presupune că 
certitudinea dovezii ontologice ar depăşi psihologic întreaga lume a 
adevărurilor matematice, ea nu s-ar situa mai puţin în afara acestei 
lumi din moment ce o izolez de ordinea analitică a rationamentelor, * 
având în vedere că tot ce am concluzionat în Meditatiile precedente 
nu se gáseste deloc cu adevárat", in mod exact chiar la nivelul la care 
situează certitudinea adevárurilor matematice înainte de a fi 
demonstrat conform acestei ordini, cá ele sunt in mod necesar 
adevărate.” 36) 

Nu e dificil de de apreciat că dacă Gueroult fine sá reducá 
dovada a priori la caracterul sáu matematic, este pentru cá teza sa 
depinde în mare parte de identificarea certitudinilor matematice Si 
ontologice: “In planul naturii, între intuiţia necesităţii unei implicaţii 
matematice şi intuiţia necesităţii implicatiei ontologice, diferența 
certitudinilor este absolut nulă”, 37) 

Este într-adevăr aşa? Dovada ontologică nu se distinge cu 
adevărat de alte dovezi prin caracterul său absolut? Însuşi faptul că în 
Meditaţii aceasta va fi amânată până la partea a V-a, nu semnifică 
oare independenţa acestei dovezi? 

In Răspunsurile la Primele Obiecfii (ale lui Caterus) 
Descartes afirmă cá există două căi pentru a demonstra existenţa lui 
Dumnezeu, “una prin efectele sale şi cealaltă prin esenţa sa ori natura 
sa însăşi”. 38) In ambele cazuri Dumnezeu este demonstrabil. 

Preotul Caterus, reluánd argumentatia Sfántului Toma, neagá 
posibilitatea unei dovezi prin esente. Sfántul Toma avea sá inceapá, 
înainte de a-l respinge, prin a expune argumentul Sfântului Anselm. 
Pentru acesta din urmă, numele lui Dumnezeu: ”fiind înțeles, el este 
în înțelegere, urmează deci că el este efectiv; adică, de aceea, în 
conceptul în care noţiunea esențială a unei ființe astfel încât nimic 
mai mare nu poate fi conceput, existența este înțeleasă şi cuprinsă, 
urmează că această ființă există. Domnul Descartes inferează acelaşi 
lucru.” 39) | | 
Dar, dacă pentru Sfântul Anselm ca şi pentru Descartes, 
esenţa şi existența sunt în Dumnezeu acelaşi lucru, dacă ideea de 
fiinţă perfectă în mod suveran cuprinde în mod necesar existența, 
această inferentá relevă înţelegerea pură şi nu semnifică nicidecum 
că Dumnezeu este în natură. “Dar, spune Descartes, din aceea doar că 
eu nu-l pot concepe pe Dumnezeu fără suflet, urmează că existența 
este inseparabilă de el şi prin urmare că el există într-adevăr. Ce 
răspunde acum Sfântul Toma lui însuşi 40) şi domnului Descartes. 
Presupunând, spune el, cá ficare înţelege prin acest nume 
“Dumnezeu”. este semnificat ca ceea ce s-a spus, adică ceea ce este 

astfel încât nimic mai mare nu poate fi conceput, nu urmeaza prin 
aceasta că înțelegem că lucrul care este semnificat prin acest nume să 
fie în natură ci doar în pricepere si in înţelegere”. 41) 

Aici cartesianismului şi tomismul se deosebesc fundamental. 
Caterus contra Descartes reia opera lui Gounilon si Sfántul Toma 
contra Sfántului Anselm, dar cu anumite variaţii. Aceste obiecții 
formulează perfect miza întrebării: ce valoare trebuie să acordăm 
ideilor care sunt în înţelegere? Pentru Caterus ceea ce Descartes 
numeşte lucrul gânditor, în calitate de ceva ce este prezent în mod 
obiectiv în înţelegere, “nu este decât o simplă denumire şi un neant 
pur”. 42) Mai mult lui Descartes care afirmă că ideile nu vin din 
neant Catuerus îi răspunde că acestea nu au o cauză. Ca tomist, 
pentru care nu există nici un intermediar între gândire şi obiectul ei 


Caterus, afirmă că este inutil de a căuta cauza unui lucru care 
». “Şi cu toate acestea, spune acest mare 


“actualmente nu este deloc". » SP! - ; 
spirit, pentru ca o idee sá continá o realitate obiectivá mai curánd 


decát o alta ea nu trebuie fárá indoialá sá aibá aceasta de la o anumitá 
cauză (...); căci realitatea obiectivă este o simplă denumire; 

actualmente ea nu este deloc. Ori influenta pe care o dá o cauzá este 
realá si actualá; ceea ce actualmente nu este deloc, nu o poate primi 
$i prin urmare nu poate depinde $i nici proveni din nici o cauzá 
veritabilă. Aşadar eu am idei dar nu există deloc cauze ale acestor 
idei”. 43). 

Răspunsul lui Descartes este capital. Mai întâi el afirmă încă 
odată necesitatea corespondenţei cauzale a ideii de Dumnezeu şi a 
ideatului său: “Dar uităm un alt lucru pe care trebuie să-l considerăm 
în primul rând şi de care depinde întreaga forță şi lumină sau 
inteligența acestui argument, care e acela că această facultate de a 
avea în sine ideea de Dumnezeu nu ar putea fi în noi, dacă spiritul 
nostru ar fi un lucru finit, aşa cum este de fapt şi că el nu este deloc, 
din cauza existenței sale, o cauză a ceea ce este Dumnezeu”. 44) 

În continuare el cxpune ceea ce diferențiază argumentul său 
cauzal de argumentul Sfântului Toma şi de cel al lui Anselm: “În 
primul rând deci, eu nu mi-am extras deloc argumentul din ceea ce 
am văzut, cât din lucrurile sensibile unde exista o ordine sau o 
anumită succesiune de cauze eficiente, în parte pentru că am gândit 
că existența lui Dumnezeu era mult mai evidentă decât aceea a 
oricărui lucru sensibil şi pentru că nu vedeam că această succesiune 
de cauze m-ar fi putut conduce la a-mi cunoaşte imperfectiunea 
spiritului în aceea că nu înţelegeam cum o infinitate de atâtea cauze 
care s-au succedat unele după altele o întreagă eternitate încât nu 
există deloc o cauză primă, căci dacă eu nu pot înțelege asta, nu 
înseamnă că într-adevăr nu există o astfel de cauză: tot astfel cum 
dacă nu pot înțelege o infinitate de diviziuni într-o calitate infinită, 
nu înseamnă că am putea ajunge la una ultimă, după care această 
cantitate să nu mai poată fi împărțită; reiese doar că înţelegerea mea 
care este finită nu poate înțelege infinitul”.45) Incomprehensiunea 
noastră faţă de infinitul fizic şi succesiunea nesfârşită a cauzelor nu 
ne permit, contrar celor gândite de Sfântul Toma, să raportăm lumea 
sensibilă la Dumnezeu. De data aceasta cartesianismul întâlneşte 
criticismul kantian în respingerea dovezii cauzalitátii cu diferenţa că 
Descartes, dacă se îndepărtează de căile trasate printr-o suită de 
cauze fizice nenumărate, concepe ca această cauzalitate poate fi luată 
în calcul pentru a dovedi existența lui Dumnezeu plecând de la eul în 
care înțelegerea nu este sensibilă ci intelectuală şi imediată. Putem 

aşadar să deducem că, deşi Descartes elaborează două tipuri de 
dovezi: a priori şi a posteriori, argumentatia sa se dezvoltă într-o 
perspectivă şi pe un plan radical opus dovezilor tomiste. 


VI.6. Claritate şi confuzie în ideea de Dumnezeu 


Punctul extrem al opoziţiei tomismului şi cartesianismului, în 
ceea ce priveşte dovezile, este bineînţeles argumentul numit 
“ontologic”. Este surprinzător de aceea să vedem că Descartes se 
situiază de partea Sfântului Toma şi contra Sfântului Anselm: “Şi de 
fapt, eu nu mă îndepărtez aici în nici un fel de opinia acestui doctor 
angelic (Sfântul Toma). Căci i se cere să arate dacă cunoaşterea lui 
Dumnezeu este atât de naturală spiritului uman încât nu e deloc 
nevoie a fi dovedită, adică dacă ea este clară (per se notum) $i 
manifestá pentru oricine; ceea ce el neagá si eu impreuná cu el" 46) 
Apără aici Descartes autoritatea Sfântului Toma și pe cea a lui 
Aristotel întorcând împotriva Şcolii propriilor ei arme? În orice caz el 
se contrazice vizibil, căci răspunzând obiectiilor secunde, el afirmă 
că este suficient să contemple natura ființei perfecte pentru a fi 
convins de necesitatea existenței sale: “Căci doar prin aceasta şi fără 
nici un raționament ei vor cunoaşte că Dumnezeu există şi nu le va fi 
mai puţin clar (non minus per se notum) şi evident fără altă dovadă, 
aşa cum le este manifest că doi este un număr par şi că trei este un 
număr impar şi altele asemănătoare. Căci sunt lucruri care sunt 
aşadar cunoscute fără dovezi de unii, aşa cum alţii nu le înţeleg decât 
printr-un lung discurs şi raționament”. 47) Aceasta reduce 
demonstraţia a priori la o evidență imediată. Sfântul Toma însă neagă 
posibilitatea acestei evidente. Propoziția Dumnezeu este este evidentă 
prin ea însăşi, dar pentru noi ea nu este evidentă: “Non est nobis per 


se nota” 48) pentru că noi nu ştim ce este Dumnezeu. Şi dacă Sfântul 


Toma adaugă că singura cale demonstrativă începe cu efectele care 
tin evidente relativ la natura 


ne sunt mai bine cunoscute deşi mai pu lativ 
lor decât esența divină. Descartes afirmă contrariul: ideea de 
lidá a naturii sale infinite 


Dumnezeu, deşi nu este decât o reflexie pa ril 
este mai bine cunoscută de noi decât lucrurile sensibile. Ideea de 

Dumnezeu este clará şi distinctă. Iată întreaga dovadă, redusă la 
evidența sa. Este util să amintim aici că în felul său şi înainte de 
Pascal, Descartes nu are alt scop decât să-i convingă pe cei care “nu 
înțeleg decât printr-un lung discurs şi raționament”. Pe calea pe care 
se angajează la mare distanță de tomism, demonstraţia nu este decât o 
întregire şi o desfăşurare a evidenţei prime, exact cum în matematică 
axioma este baza şi fundamentul teoremei. 

Totul în opera lui Descartes chiar şi apropierea de divin se 
exprimă prin matematizarea cunoaşterii. Dacă totuşi filosoful, prin 
terminologia pe care o foloseşte, se contrazice, este pentru că 
integrează în acest proces de matematizare un vocabular scolastic în 
care sensul este istoriceşte determinat prin marile opere ale 
maeştrilor Evului Mediu. Astfel, matematic vorbind şi dacă 
procedăm prin intuiţie şi deducție, evidența principiilor nu împiedică, 
într-o anumită măsură demonstrarea lor. Sfântul Toma va merge 
Chiar până la a utiliza silogismul şi îl va afirma pe Dumnezeu 
cunoscut fără argument, “căci sunt lucruri care sunt astfel cunoscute 
fără dovezi”. Această poziţie este ambiguă dar ea se explică prin 
lectura ultime părți a Răspunsurilor la Al -II-lea set de Obiecţii. 
Descartes începe prin a defini axiomele sau noțiunile comune, pe 
care le enumeră ca fiind 10. Pe baza acestor axiome el stabileşte 
patru propoziţii sau demonstrații. Dacă luăm în considerare axioma a 
10-a citim aceasta: “În ideea sau conceptul fiecărui lucru, este 
conținută existența, pentru cá noi nu putem concepe nimic decât sub 
forma unui lucru care există, dar cu această diferenţă că, în conceptul 
unui lucru limitat, existența posibilă sau contingentă este doar 
conținută şi în conceptul unei fiinţe perfecte în mod suveran, 
perfecțiunea şi necesitatea sunt incluse”. 49) Ce putem observa? 
Această axiomă conține în ea însăşi toate elementele dovezii care 
este dezvoltată în prima propoziţie, prezentată sub formă de silogism: 

“A spune că un anumit atribut este conținut în natura sau în 
conceptul unui lucru e aceeaşi cu a spune că acest atribut este într- 
adevăr al acestui lucru şi că putem fi siguri că el este în lucru (prin 
axioma a —IX-a). 

Ori e advărat că existența necesară este conținută în natura 


E 


sau in conceptul de Dumnezeu (prin axioma a -X-a). 

Deci, e adevărat a spune cá existența necesară este în 
Dumnezeu sau că Dumnezeu există”. 50) 

Putem deci să afirmăm cu Alquie că “propoziţia nu 
este decât axioma pusă în formulă”. 51) 

De fapt atunci când Descartes îşi explică argumentul 
printr-un silogism, nu e nici o îndoială că demersul sáu este absolut 
ireconciliabil cu tomismul."Dar argumentul meu a fost astfel: ceea ce 
noi concepem clar şi distinct ca aparținând naturii sau esenței sau 
formei imuabile şi adevărate a unui anumit lucru, aceea poate fi spus 
sau afirmat cu adevărat despre acest lucru; dar după ce am cercetat 
suficient de amănunţit ce este Dumnezeu, noi concepem clar şi 
distinct faptul că aparţine adevăratei şi imuabilei sale naturi că el 
există. Sau cel puţin concluzia este legitimă. Şi de asemenea majora 
nu se poate nega, pentru că deja s-a căzut de acord mai înainte, că tot 
ceea ce concepem şi înțelegem în mod clar şi distinct este adevărat. 
Nu mai rămâne decât minora, unde mărturisesc că dificultatea nu este 
mică”. 52) 

Se vede aici că putem reduce acest silogism la o pură 
petitio principii, căci argumentul nu constă, în majoră ca şi in 
minoră, decât în a afirma că ideea de Dumnezeu, fiind clară şi 
distinctă, dovedeşte că existența aparţine naturii sale. 


VI.7. Cunoaştere şi necunoaştere a Dumnezeului infinit 


O altă ambiguitate în cartesianism este noțiunea de 
infinit. Aici Descartes îşi manifestă din nou acordul cu Sfântul Toma: 
“De asemenea recunoscusem cu toti teologii, că Dumnezeu nu poate 
fi înțeles prin spiritul uman şi chiar că el nu poate fi cunoscut în mod 
distinct de către cei care au încercat să-l cuprindă în întregime prin 
gândire şi care îl privesc ca de departe: în acest sens Sfântul Toma a 
spus în locul citat mai înainte, că cunoaşterea lui Dumnezeu este doar 
un fel de confuzie în noi şi o imagine obscurá."53) 

Este o mărturisire stranie din partea cuiva care nu 
plasează în câmpul cunoştinţelor noastre posibile decât ideile clare şi 
distincte şi care în repetate rânduri a declarat că ideea de Dumnezeu 

este ideea cea mai clară si cea mai distinctă dintre toate ideile. Dar el 
se explică: “Şi el (Caterus) întreabă aici, cu multă dreptate, dacă eu 
cunosc clar şi distinct infinitul ; pentru că desi am încercat să evit 
această obiectie, totuşi ea se înfăţişează atât de lesne fiecăruia, încât 
este necesar să-i răspund puţin mai amplu. De aceea voi spune aici în 
primul rând că infinitul, ca infinit, nu este conceput în sine, dar că 
totuşi el este înţeles; căci a înțelege clar şi distinct că un lucru este 
astfel încât nu-i putem întâlni limitele, înseamnă a înţelege clar că el 
este infinit."54) Acest pasaj ne ofera cheia problemei şi comentariile 
analiştilor gândirii lui Descartes nu ratează acest aspect. Alquie 
afirma despre acest pasaj: “Aşadar, eu pot rationa corect despre 
Dumnezeu fără să-l înţeleg în totalitate. Acelaşi lucru este şi pentru 
infinitul spaţial. Eu nu-l pot cuprinde, dar ideea pe care o am este 
suficient de clară pentru a mă face să ştiu cu certitudine că el se 
întinde, de exemplu, dincolo de întreg spectacolul contemplat, 
dincolo de întreaga măsură stabilită. Ideea de infinit este deci 
înţeleasă, fără ca prin aceasta să fie concepută (cuvintele latine sunt: 
intelligere si comprehendere). 55) Această distincţie a celor două 
forme de cunoaştere, care negând posibilitatea uneia (faptul de a 
concepe infinitul) fondează adevărul celeilalte (faptul de a întelege 
cu claritate şi distincţie ideea de infinit) are în mod cert o valoare 
universală. Cu Descartes, acest raport se întemeiază pe o încredere 
absolută în raţiunea umană. 

Constiinfa limitelor noastre este generatoare de 
cunoaştere. Raportul nostru cu ideea de Dumnezeu angajează 
întreaga noastră ființă şi dezvăluie şi afectivitatea. Şi dacă pentru 
anumiţi filosofi, dovada limitelor noastre este grăitoare şi conduce la 
scepticism, dacă pentru Descartes această “dovadă” este pozitivă, cu 
toții sunt de acord asupra conștiinței finitudinii noastre; suntem în 
imposibilitate de a cuprinde infinitul într-o idee care să-i dovedească 
existența. Pentru Descartes această idee este cea mai clară dintre 
toate. Sfântul Anselm construieşte pentru ea dovada ontologică pe 
care Kant a demolat-o spunând că ființa este în afara gândirii; fiecare 
în felul său, fie au accentuat caracterul negativ şi dezasperant al 
neputinței gândirii, fie au văzut în această neputinţă însăşi semnul 
existenței lui Dumnezeu.56) 

Dupá ce avea sá releve pasajul unde apare problema 
infinitului în opera lui Descartes, Gueroult afirma:” Toate aceste 
observaţii nu fac decât să comenteze acest pasaj din Meditaţia a -III-a 
care declară cá ideea de infinit este cea mai clară mai distinctă şi mai 
adevarată dintre toate cele pe care le am în spiritul meu cu condiţia 
de a şti că aparține naturii sale să fie incomprehensibilă spiritului 
meu limitat şi de a avea în el, în mod formal sau eminamente, toate 
perfectiunile pe care le pot concepe si o infinitate de altele pe care le 
ignor. Această ultimă condiție se referă la caracterul absolut pozitiv 
al lucrului infinit în opoziţie cu cel negativ care-l face 
incomprehensibil, raportat nu la ceea ce este în sine, ci la ceea ce este 
in mod necesar pentru noi."57) 

Raportându-ne la faptul că şi pentru Descartes, Dumnezeu 
este incomprehensibil pentru noi, şi chiar aşa cum îi declară lui 
Caterus că Dumnezeu nu poate fi cunoscut la început decât în mod 
confuz, atingem aici o dificultate care este cu atât mai mare cu cât 
gândirea cartesiană nu se întemeiază de fapt decât pe ideile clare şi 
distincte. Descartes afirmă relativitatea cunoaşterii lui Dumnezeu, la 
fel ca şi Sfântul Toma. Totuşi întreaga problemă a cunoaşterii este în 
legatură cu faptul de a întelege şi cu cel de a concepe şi deci şi calea 
care trebuie urmată pentru a demonstra existența lui Dumnezeu. Căci 
Sfântul Toma afirma: “Atunci când ştim despre ceva că există (an 
sit), rămâne să ne întrebăm cum există (quomodo sit) pentru a sti ce 
este el (quid sit). Dar cum noi nu putem şti despre Dumnezeu decát 
ce nu este, nu ceea ce este, noi nu putem aprecia cum este el, ci mai 
curánd cum nu este." 58) Dumnezeu nu poate fi cunoscut decát pe 
cale negativă. Dimpotrivă Descartes afirmă: “ Mai mult, eu nu am 
cercetat numai care este cauza fiinţei mele, în calitatea mea de lucru 
care gândeşte, ci în principal în măsura în care între mulțimea 
celorlalte gânduri (idei), eu recunosc că am în mine ideea unei fiinţe 
în mod suveran perfecte; căci numai de aceasta depinde întreaga forţă 
a demonstraţiei mele. În primul rând pentru că această idee mă face 
să ştiu ce este Dumnezeu şi mai puţin faptul că eu sunt capabil să-l 
cunosc; şi conform regulilor adevaratei logici, nu trebuie niciodată să 
ne întrebăm despre nici un lucru, dacă el este (an sit) cánd nu stim 
mai întâi ce este el (quid sit .) 59) Expresia “mai puțin cá sunt capabil 
să-l cunosc” (saltem quantum a me potest intelligi) se referá cu 

sigurantá la caracterul incomprehensibil al lui Dumnezeu, şi totuşi, 
dovada prin esențe presupune esenţa divină cunoscută (cu sensul de 
intelligere). Însă numai teoria ideilor permite rezolvarea acestei 
ambiguitáti. De fapt, ceva înseamnă ideea obiectivă a lui Dumnezeu 
în noi, idee al cărui adevăr îl putem concepe cu claritate şi distincţie, 
şi altceva ideatul său ori referentul său infinit. Dacă este posibil să 
inferăm din ideea noastră de Dumnezeu existența obiectului său, 
aceasta este datorită claritátii ideei de Dumnezeu din noi. Putem 
chiar să admirám această claritate, căci: “Cei care privesc atent 
fiecare din perfectiunile sale şi care folosesc întreaga forță a spiritului 
lor pentru a le contempla, nu le pot deloc înţelege ci mai curând le 
pot admira şi recunoaşte cât de mult sunt ele dincolo de întreaga 
intelegere."60) Lecturând acest pasaj observăm că doar raportul 
afectiv al gândirii cu adevărul divin îi permite lui Descartes să 
depăşească o contradicție evidentă în opera sa. 

Pentru Sfântul Toma, nu putem dovedi existenţa lui 
Dumnezeu decât prin efecte şi aceasta decurge în mod necesar din 
teoria lui despre cunoaştere: “Aceasta implică prezenţa cunoscutului 
în cel ce cunoaşte; în consecință, dacă modul existenței lucrului de 
cunoscut, depăşeşte modul existenței subiectului care cunoaşte, 
cunoaşterea acestui lucru depăşeşte natura subiectului."61) Aceasta 
implică prin urmare că noi plecăm întotdeauna de la daturile 
simțurilor. Deci: "Inálfándu-ne către Dumnezeu plecând de la 
efectele sale, noi nu putem cunoaște natura divină aşa cum este în ea 
însăşi, astfel încât să ştim ce este ea; nu putem proceda decât 
conform metodei eminentei, cauzalitátii si negatiei."62) Pentru 
Descartes, dimpotrivá, intrucát cunoscutul îl depăşeşte pe cel ce 
cunoaşte, cunoaşterea este posibilă. Aceasta pentru că ideea de infinit 
este pozitivă; “Şi nu trebuie să-mi imaginez că nu-mi reprezint 
infinitul printr-o idee adevarată, ci doar printr-o negatie a ceea ce este 
finit, tot aşa cum înteleg repaosul şi tenebrele prin negarea mişcării şi 
a luminii: pentru că, dimpotrivă, eu văd în mod manifest că există 
mai multă realitate în substanța infinită decât în substanța finită şi 
prin urmare că într-un anume fel am în mine mai întâi noţiunea de 
infinit şi numai după aceea de finit, adică de Dumnezeu înainte de a 
mă avea pe mine insumi."63) 

Pentru Sfântul Toma şi Aristotel, “infinitul ca infinit nu este 
cunoscut (infinitum, inquantum est infinitum, est ignotum)'64) 

Tomismul si cartesianismul se deosebesc deci aga cum ziua 
se deosebeşte de noapte si nu trebuie să-l credem pe Descartes atunci 
când face anumite concesii Sfântului Toma, căci aşa cum, cu 
dreptate, afirmă Gouhier: “Nimic în ochii lui Descartes nu este mai 
pozitiv şi mai puțin abstract decât ideea de Dumnezeu. Nu trebuie să 
ne temem a adăuga că ea este clară şi distinctă. A considera că ea 
este obscură sau pur şi simplu confuză înseamnă a ruina demonstraţia 
existenței lui Dumnezeu: un sentiment vag de infinitate sau de 
perfecțiune nu poate impune o cauză realmente infinită şi perfectă. 
Cu toate acestea după ce avea să afirme întâietatea infinitului în noi, 
Descartes se grăbeşte să explice cum această idee este “ foarte clară 
şi distinctă”, maxime clara et distincta."65) 

CAPITOLUL VII. SUBIECTUL CARTESIAN 


VII.1. Problema subiectului 


A fi un subiect, în sensul modern al termenului, constă în a 
avea o poziție: subiectul este de fapt cel care face faţă, cel care se 
înfăţişează. El este de față cu sine însuşi, prezenţa sa permanentă 
însoţeşte gândurile, emoțiile şi acţiunile sale, subiectul este conştiinţa 
de sine. Această calitate de prezență la prima persoană îi conferă 
automat şi o alta: aceea de a fi începutul conştiinţei de sine şi al 
acțiunii. Această poziţie singulară este totodată o condiţie universală 
care ne exilează pe fiecare dintre noi în solitudinea de a fi noi înşine, 
în ipseifate, în confruntarea cu lucrurile si cu celelalte fiinţe ce 
aparțin lumii. Pentru că este singur cu sine, subiectul este cel ce se 
menţine în fata obiectului, expus la tot ceea ce nu este el însuşi astfel 
încât el îşi asumă responsabilitate în practica sa cognitivă, morală 
sau politică. Neutralitatea sa, implicată de structura sa frontală, 
directă îl situează în raport cu tot ceea ce este deja acolo şi care, într- 
un anume fel, îl precede și-i preexistă, eliberându-l pentru acţiunile 
lui. Noţiunea de subiect se recompune deci cu uşurinţă în spiritul 
fiecăruia ca ceea ce are apanajul evidenţei şi pare să aibă valoare 
atemporală, dar această noţiune, ca toate noţiunile, are o istorie. 
Istoria unei noţiuni începe să fie scrisă atunci când încetăm să-i 
înțelegem caracterul evident. Şi de fapt, noţiunea de subiect este şi 
incontestabilă şi iluzorie. Şi dacă este posibil să datăm în mod grosier 
momentul aparitiei sale in secolul XVII, putem spune cá tot atunci s- 
a născut si critica sa; validitatea conştiinţei este contestată atât din 
punctul de vedere al transparenţei raportului cognitiv al sinelui cu 
sinele, cât şi din punctul de vedere al postulării liberului arbitru pe 
care ea o implică. Fiecare se va convinge cu uşurinţă recitind, de 
exemplu apendicele primei părți a Eticii lui Spinoza, sau textele lui 
Leibniz despre neliniştile din Eseu asupra intelectului omenesc. Şi 
dacă aventurile naşterii eului se înconjoară de o tăcere inaugurală, 
contemporanii lui nu aşteaptă prea mult pentru a suspecta puterea şi 
stăpânirea sa de o derivă către centrarea iluzorie a sinelui pe sine, 
unde afectivitatea ce-l îndreaptă pe fiecare spre sine însuşi, nu este 

privilegiul suveranităţii, ci, aşa cum a punctat-o cu acuitate 
incomparabilă Pascal, al ironiei mascate de egoismul şi mirajele 
multiple ale amorului propriu. A spune despre conştiinţă că nu este o 
conştiinţă de sine, sau că eul este o poziţie a sinelui ci presupune o 
interpretare a ființării eului şi despre fiintarea lucrurilor că este 
nefastă şi de aceea ar trebui să te desprinzi de ea, este o poziţie a 
însăși filosofiei moderne, care găseşte în sec.XX unele dintre cele 
mai radicale şi virulente expresii. 

A declina istoria noțiunii de subiect, aşa cum declinăm 
identitatea sa, nu are ca obiectiv doar surprinderea actului de criză a 
acestei noțiuni şi de a prezenta genealogiile care studiază criteriile de 
judecată şi reperele ce permit stabilirea unei poziţii asupra acestei 
noțiuni. Istoria filosofiei are totuşi această utilitate primordială, care 
presupune să fim gata a admite faptul că criza poate avea un caracter 
fondator, la fel cum prăpastia ce s-ar deschide sub picioarele noastre 
ar oferi o privelişte. Dacă este adevărat că putem câteodată să 
înțelegem ceva în efortul de a-l contempla înainte ca el să dispară 
este adevărat şi că o noţiune este întotdeauna susceptibilă de 
elaborare. Astfel istoria filosofiei îşi poate propune să-şi desfăşoare 
drumul în altă parte decât în peisajul inaugural al unei crize aşa zis 
moderne. A scrie istoria noţiunii de subiect poate deci să consiste în a 
lucra la elaborarea sa şi prin aceasta la degajarea ei din istoria 
doctrinală pentru a favoriza inovaţia. 

Această practică inventivă a istoriei filosofiei nu constă 
numai în a elabora din toate piesele o istorie a noțiunilor nici în a 
supraáncárca de interpretări un corpus viu de idei filosofice care, ca 
operă a unui autor trebuie să fie respectată, eventual în spiritul literei, 
căci ea rămâne pentru noi o sursă de bogăție speculativă 
incontestabilă şi ne alimentează întotdeauna propriile forte inventive. 

Din perspectiva acestei practici a istoriei filosofiei am 
încercat să înțelegem o noţiune ce are propriul ei adevăr filosofic şi a 
cărei evidență nu poate fi obținută decât folosindu-ne întreaga cultură 
şi înțelegere. Acesta este motivul pentru care ne-am întrebat asupra 
validității operei carteziene, cercetând totodată şi felul în care s-a 
născut această noțiune de subiect. 

Este incontestabil pentru istoria filosofiei că Descartes este la 
originea mişcării filosofice care a considerat eul ca singurul subiect a 

cárui existentá si realitate sunt indubitabile. Se stie cá sensul 
traditional al notiunii de subiect este unul logic. Pentru Aristotel, de 
fapt, este subiectiv ceea ce apartine unui lucru in másura in care acest 
lucru este subiect al atributelor sau predicatelor si din punct de 
vedere ontologic, subiectul este suportul calitátilor sau accidentelor. 
Descartes foloseşte rareori cuvântul subiect şi atunci când o face, o 
face mai mult în sensul tradițional de subiect al accidentelor sau 
calităţilor sau chiar de substanță; de exemplu, în Răspunsurile la 
Setul al III lea de Obiecţii: “căci subiectele, subiecta, tuturor actelor 
sunt înţelese într-adevăr ca fiind substanțe-substantiae”. Aşadar, eul 
nu este un subiect decât pentru că el este totodată o substanță. 
Opoziția subiectului (substanță) şi obiectului datează din perioada 
medievală. După Toma d'Aquino, averroiştii latini transformă 
vocabularul lui Averroes. În loc să spună ca acesta din urmă că 
imaginile singulare sunt luminate de Intelectul Agent şi primite sub 
formă de inteligibile în Intelectul posibil, exterior spiritului uman 
singular şi unic pentru specia umană, ei spun, cum a făcut-o de 
exemplu Siger de Brabant în De anima intellectiva: “Dacă intelectul 
depinde de corp în măsura în care el depinde de imagini în actul 
intelectiei, el nu depinde ca subiect în care s-ar afla înțelegerea 
însăşi, ci ca obiect “. Vocabularul averroist al imaginii sau mai 
curând al lui intentio, concepută ca intentio imaginata sau ca intentio 
intelligibilis, a cărei caracteristică este aceea de a nu avea consistenfa 
unui lucru, serveşte scolasticii latine a sec. XIII şi XIV, pentru a 
constitui noţiunea de esse obiectivum, adică de obiect al gândirii 
conceput ca obiect reprezentat, noțiune ce ia naştere la Duns Scot. 
Descartes înțelege opoziția subiectiv-obiectiv în acest sens 
tradițional, conform scolasticii tardive din care s-a hrănit în timpul 
anilor săi de învățătură la colegiile iezuite. Este obiectiv ceea ce este 
considerat obiect al gândirii; realitatea obiectivă a ideii este ceea ce 
este în mod obiectiv în înțelegere si constituie termenul concepției 
sale. Descartes reia deci cuplul aşa cum l-au conceput Duns Scot și 
Suarez; este subiect ceea ce este substanță si există pentru sine, este 
obiect ceea ce este prezent în gândire. 

Inventatorul filosofiei subiectului gânditor nu modifică deci 
sensul tradițional al conceptului de subiect. Dar ce înțelege în general 
istoria filosofiei atunci când vede în Descartes filosoful care a făcut 

din subiectul gánditor fundamentul filosofiei moderne? Identificarea 
eului gánditor si a conceptului de substanță semnifică în ochii săi o 
autonomie a gândirii şi a omului; deoarece Cogito-ul este prima 
evidență, el deduce că omul, poate lua inițiativa de a se afirma “ca 
stăpân şi posesor al naturii” în care trăieşte şi pentru că el se asigură 
de adevărul judecăților sale plecând de la certitudinea acestuia, el se 
poate manifesta de asemenea ca actor responsabil în lume. Dar ce 
raport există exact între o asemenea semnificaţie şi conceptele 
cartesianismului, căci de fapt îi atribuim lui Descartes paternitatea 
unei teze despre subiect în care, paradoxal, concepția tradiţională nu 
pare modificată. 

Putem pleca de la textul Discursului pentru a reconstitui firul 
problemelor ce fac obiectul întrebărilor noastre ce vor urma: “Am 
remarcat că acest adevăr: Gândesc, deci exist, era atât de ferm şi de 
sigur... Examinând apoi cu atenţie ce eram eu ... am dedus că sunt o 
substanță a cărei esență sau natură nu este alta decât gândirea şi care, 
pentru a exista nu are nevoie de nici un loc şi nu depinde de nici un 
lucru material. Astfel încât acest eu, adică sufletul prin care sunt ceea 
ce sunt, este în întregime distinct de corp şi chiar mai uşor de 
cunoscut decât el; în afară de aceasta, chiar dacă nu ar exista corpul, 
sufletul n-ar înceta să fie ceea ce este.” 1) 

In Meditatia a II-a, unde nu apare nici secvența "cogito ergo 
sum" nici termenul "substantá", observám totugi cá gándirea este 
definitá plecánd de la res cogitons si actele diverse cum sunt 
modurile sau atributele acestei gândiri: “Dar ce sunt aşadar ? Un 
lucru care gândeşte. Ce este acest ceva care gândeşte? Adică ceva 
care se îndoiește, care înțelege, care afirmă, care neagă, care vrea, 
care nu vrea , care îşi imaginează şi care simte. (...) La fel, există 
oare măcar unul dintre aceste atribute, care să poată fi deosebit de 
gândirea mea, sau despre care să se poată spune că este separat de 
mine însumi?” 2) 

În capitolul Cogito-ul de la substanță la constiinfá am 
încercat o explicare a cunoaşterii tardive a vocabularului cozscienfei 
în cartesianism, pentru că el lipseşte din Meditaţii si nu apare decât în 
Răspunsuri. De aceea ne-am întrebat ce semnifică vocabularul 
conscienfei pentru catresianism? 

Textul din Discurs asupra metodei, pe care l-am citat ca ghid 
al problematicii noastre indică net faptul cá substanţa eului se 
defineşte prin opoziţie cu corpul. De aceea Descartes va fi susceptibil 
de această critică ce planează asupra lui: caracterul abstract al 
subiectului gânditor şi iluzia transparenţei conştiinţei. 

Aristotel şi întreaga scolastică, au înțeles de fapt natura 
sufletului ca pe o formă sau o realizare a corpului. Este vorba de a 
gândi unitatea profundă a principiului gândirii — intelectul uman — 
înscris într-un corp căruia îi desăvârşeşte natura, ca înveliş al acestui 
suflet capabil să înțeleagă. 

A înţelege sufletul ca entelehie a unui corp viu, înseamnă 
oarecum a bloca drumul Cogito-ului, pentru că acesta consistă în a 
afirma că sufletul este principiul vitalitátii şi nu exclusiv principiul 
gândirii, astfel încât este lipsit de sens din punct de vedere 
peripatetician, ca nucleul Cogito-ului să fie această parcelă non- 
materială şi non-mundană, cucerit în opoziție cu ordinea corpului 
înţeles ca fiind îndoielnic în întregime. | 

Ne-am interogat de aceea asupra gradului de autonomie a 
propriului corp ca ţesut concret al individualității. Acest corp pe care 
pe buná dreptate il numesc al meu nu este astfel decát pentru cá are o 
identitate in timp in ciuda modificárilor sale sau a transformárilor 
care-i survin. 

Euharistia funcționează ca model natural pentru a gândi 
unitatea acestui corp al meu a cărei spontaneitate se poate fixa într-o 
sedimentare mult mai profundă decât toată activitatea pur 
intelectuală. 

Remarcăm că, contrar criticii făcute în mod obişnuit lui 
Descartes, conform căreia concepția mecanicistă şi dualismul ne-ar 
împiedica să concepem un corp care să fie viu şi un suflet care să fie 
altceva decât gândire pură, am încercat să dezvăluim singularitatea 
tezelor cartesiene referitoare la un subiect corporal concret. 

Interogându-ne asupra identificării subiectului şi substanței 
eului, am urmărit să extragem din analiza naturii judecății la 
Descartes o concepţie a subiectului care scapă criticii kantiene a 
paralogismului substantialitátii. 

Reflexiile propuse indicá faptul cá avem de a face cu una si 
aceeagi problemá, aceea a uniunii principiului vital cu principiul 

gândirii ce va fi al acestei ființe care este un “per se" şi nu “prin 
accident” şi a cărei identitate trebuie să se desăvârşească prin 
centrarea în ea însăşi, chiar dacă ea vrea să se deschidă spre exterior. 
O asemenea ființă ar fi omul. De aceea nu am redus subiectul lui 
Descartes la gândirea intelectuală pură. 

Problema medievală a intelectului ca subiect al gândirii va fi 
deci deschisă asupra problemei moderne a subiectului în sens de 
suport sau receptacol (/ypokheimenon) într-un subiect-substantá în 
sens de conştiinţă, suport al activității, spontaneitate sau singularitate 
eficace, o asemenea problemá ar fi mai curánd aceea a unităţii 


* ow. 


omului si a posibilităţii pe care o avem de a ne mentine intre 


fapt dintre o gándire si un corp sau dintre o gándire cu istoria ei 
sedimentatá, sechestrată într-un corpus, a cărui unitate poate pune 
într-un fel probleme, dar care trebuie tocmai de aceea să rămână 
obiectul meditatiei noastre asidue, dacă gândirea nu vrea să le 
excludă pe toate celelalte (corpul, viaţa, inconştientul) din sfera 
inteligibilităţii şi nu vrea să renunțe la căutarea unităţii şi identității 
subiectului. 


VII.2. Subiectul şi substanța eului la Descartes 


Istoria filosofiei a considerat, cel puţin până la Kant, că 
Descartes este inventatorul noțiunii de subiect şi a tezei conform 
căreia în filosofie trebuie început prin sine (“le moi”). Aşadar dacă 
filosofia caută a gândi într-adevăr, ea nu poate decât să plece de la o 

întoarcere reflexivá a eu-lui care gândeşte asupra propriei sale 
operații. Este ştiut însă cá Descartes nu a angajat cuvântul “subiect” 
pentru a caracteriza eul. Dacă această nouă folosință a conceptului de 
“subiect”, transferată la sfera eului, nu aprtine textului cartesian, ea 
nu constituie mai puţin un motiv recurent al criticii cartesianismului. 
A spune, aşa cum a făcut-o Kant, că subiectul este transcendental, 
înseamnă a considera identificarea subiectului — a eului — şi a 
substanţei ce caracteriza eul cartesian, ca pe o ipostază şi demersul ca 
fiind un paralogism. De asemenea atunci când se întrebă dacă 
Descartes a identificat subiectul şi substanţa în cadrul eului, se afirmă 
pe de o parte neliniştea asupra naturii subiectului în orizontul 
filosofiei germane, însă e posibil să o centrám la fel de bine chiar în 
interiorul cartesianismului, în interogatia lui asupra gândirii si în 
particular în punerea întrebării: Ce te îndeamnă să judeci? 

În Meditatia a -III- a, Descartes definea gândurile “ca imagini 
ale lucrurilor” ce nu conţin decât ceea ce este reprezentat în mod 
imediat în spiritul conştient şi le distingea de alte gânduri care, în 
plus față de dimensiunea reprezentativă, implică si o altă 
determinatie, prin care trebuie să considerăm judecăţile ce presupun 
un act de voinţă. Întreaga noastră gândire nu se rezumă aşadar la 
activitatea de judecare. Cu toate acestea, cerectarea adevărului ca si 
căutarea a ceva ferm şi constant în ştiinţe, se întemeiază pe judecată, 
în măsura în care “ştiinţele (...) nu sunt altceva decât judecátile certe 
pe care noi le sprijinim pe anumite cunoștințe care le preced” şi că 
aşadar “nu mai rămân decât doar judecátile, față de care trebuie să fiu 
foarte atent să nu mă înşel niciodată” 3) 

În consecinţă, pentru că filosofia este “o cunoaştere perfectă a 
tuturor lucrurilor pe care omul le poate şti, este necesar ca ea să 
pornească de la cauzele prime”, în ce sens se poate spune exact că la 
Descartes a gândi înseamnă a judeca? A furniza un răspuns cartesian 
la această întrebare ne-ar permite să răspundem imputatiei kantiene a 
paralogismului substantialitátii adresată subiectului cartesian. 

Ipoteza pe care o propunem este aceea că Descartes nu a făcut 
din logica  predicativă a propoziției conform formulei 
subiect/copulă/predicat, criteriul pentru a determina natura si statutul 
ontologic al subiectului. Dacá subiectul transcedental (S) este aceastá 
identitate spontană a eului ce asumă funcţia logică de sinteză in 

judecată (S este P), atunci niciodată Descartes nu a identificat actele 
gândirii cu predicatele produse de spontaneitatea eului. Subiectul 
gândirii nu este la Descartes o simplă funcție logică ce va produce 
spontan predicatele sale, sau mai mult, judecátile sale. O asemenea 
aplicaţie a logicii predicative la subiectul gândirii are drept 
consecință dedublarea subiectului în conştiinţă (sau percepţie) si 
conştiinţa de sine (aperceptie) şi transformarea acestei dedublări în 
condiție a gândirii. Această orientare transcendentală a gândirii este 
mai mult de inspirație leibniziană decât cartesiană. Dedublarea între 
percepție (sau reprezentarea conştientă) şi aperceptie (sau conştiinţa 
de sine) semnifică faptul că spiritul, printr-o repriză reflexivă, se 
dualizează şi face să apară reprezentarea în câmpul adevărului. 
Atunci acesta este felul în care, asa cum a spus Kant, “Eu gândesc, 
trebuie să poată acompania toate reprezentările mele”. 

Nu se poate nega faptul că Descartes distinge de asemenea 
gândirea de repriza sa reflexivă prin care ea se poate întoarce spre 
obiectele sale. Prin gândire trebuie de fapt să înțelegem conştiinţa sau 
Chiar “tot ce se petrece în noi astfel încât îl percepem în mod imediat 
în noi înşine”, conştiinţa de a vedea sau de a merge, de exemplu. 
Reflexia este, după părerea lui, “cunoaşterea care este în mine, ce 
face să-mi apară că eu văd sau că merg”. Dublarea reflexivă este “o 
experienţă continuă şi infailibilă” ce nu poate fi deosebită de gândire 
decât printr-o destinație modală, pentru că “nu se poate ca noi să 
experimentăm în fiecare zi în noi înşine că gândim”. Pentru aceasta 
nu este necesar ca noi să gândim întotdeauna gândirea noastră, chiar 
dacă acest al doilea act al gândirii este posibil de fiecare dată când 
vrem noi. 

Distincția modală între conştiinţă şi reflexia proprie semnifică 
aşadar la Descartes ceva puţin diferit de dedublarea conştiinţei şi 
conștiinței de sine; anume că aceasta este însăşi mişcarea şi durata 
gândirii care face să apară subiectul. "Eu sunt, eu exist, aceasta este 
sigur; dar pentru cât timp? Anume, atâta timp cât gândesc; căci se 
poate probabil se întâmpla ca, dacă aş înceta să gândesc, să încetez în 
acelaşi timp de a fi sau de a exista”. 4) 

A gândi înseamnă a judeca, semnifică pentru Kant faptul că 
gândirea este productivă pentru că ea adaugă o conştiinţă la o altă 
conştiinţă. Subiectul transcendental este o creativitate ce se exersează 

intr-o receptivitate. Faptul cá ar exista o cunoastere a diversului dat 
în intuiție se sprijină pe această adăugare a cărei condiţie originară 
este unitatea sintetică a eului. 

Raportul pe care subiectul cartesian îl întreține cu 
exterioritatea este diferit de cel care este implicat de activitatea 
legăturii de donaţie pe care subiectul transcendental o efectuează. 
Problema subiectului este de fapt problema unirii, a legăturii. 
Subiectul este întotdeauna cel care întreține legături, deci problema 
este de a şti unde se găseşte în el posibilitatea de a întreține aceste 
legături. 

Să abordăm chestiunea plecând de exemplu de la filosofia 
spiritului: unde se găseşte puterea de a-şi inlántui gândurile? Locul in 
care eul începe să existe se află în sine însuşi pentru că eul este o 
unitate sintetică, aşa cum a spus Kant, sau este mai curând în 
gândurile lui şi mai exact în trecerea de la un gând la altul? Subiectul 
nu va avea poate la Descartes această transparență reflexivă ce i se 
impută atât de des, căci în opoziţie cu lipsa consistentei ontologice 
care nu va fi decât o simplă funcție logică de sinteză, subiectul 
cartesian este cel care se eliberează şi caută să se asigure de legătura 
care există între gândurile sale. Plecând de la gândire, nu doar de la 
actul gândirii, dar totodată şi de la conţinutul obiectiv, de la "materia 
metafizică" a gândirii, putem descoperi instanța pe care să o numim 
subiect la Descartes. 

Gândirea este exerciţiul intuitiei şi al deductiei, ordinea si 
maniera în actul de a şti să treci. În concluzie, în inferentá subiectul 
începe să existe şi să caute să se asigure de ceea ce a stabilit în 
judecátile sale. Poate cá am putea acum să determinăm figura 
subiectivitátii la Descartes, ca fiind o figură de trecere in care 
momentul metodic ar fi inferenta, momentul metafizic, exercițiul său 
în “ştiinţa concluziilor”, adică momentul evidenţei şi momentul 
concret cel al “persoanei”, generozitatea sa ce constă de fapt în a 
“transfera”, deci în a şti să facă “grijile pe care le avem de obicei 
pentru noi înşine în ceea ce priveşte conservarea întregului” pe care 
le formează cu un altul până la acel punct “ân care nu mai reține 
pentru sine decât o parte atât de mare sau de mică încât se poate 
considera a fi o parte mai mare sau mai mică din întregul căruia i s-a 
dat atenţia”. 5) 

Pasajul ascunde deja in el, in mod implicit, o anumită 
înțelegere a naturii exterioritátii. Dezvoltând acest punct am putea 
indepárta un reprog adresat adesea subiectului cartesian şi care este o 
consecință a atribuirii paralogismului substantialitátii. Această critică 
stigmatizează subiectul cartesian ca o împrejmuire ce ascunde 
riscurile replierii asupra sa, ori ceea ce este acelaşi lucru, pe cele ale 
desfăşurării eului care exagerează pretenţiile sale de a vrea să fie 
totul. 

Aşadar nu va fi deloc nevoie să amplificăm ceea ce este dat: 
pentru a ne asigura că există o cunoştinţă, adică un raport real cu 
exterioritatea este suficient de a şti să treci, a şti să treci la o altă 
propoziţie în cadrul demonstrației, a şti să treci la altceva sau la o 
altă gândire aşa cum i-a propus Descartes Elsabethei de a se elibera 
de gândurile triste ce o absorbeau şi de “a nu se ocupa decât să-i 
imite pe cei care, privind verdeata unei păduri, culorile unei flori, 
zborul unei păsări și acele lucruri care nu solicită nici o atenţie, se 
conving că nu se gândesc la nimic” 6) ; dar totodată a şti să treci de la 
un lucru la altul, de exemplu de la negativitate la o gândire pozitivă 
ce constă în a privi lucrurile ce se prezintă din unghiul pe care-l 
considerăm cel mai agreabil şi a face ca principala noastră mulţumire 
să depindă numai de noi înşine, pentru că de fapt “nici un lucru 
exterior nu este în puterea noastră decât în măsura, în care el depinde 
de orientarea sufletului nostru". 7) Această orientare a sufletului 
nostru” 8), această manieră de a se orienta în gândire în care rezidă 
inventivitatea sa şi natura raportului său cu exterioritatea, acestea 


sunt cele pe care dorim să le explicám ca figurá cartesianá a 
subiectivitàtii. 


VII.3. Inferenta în Cogito şi locul exterioritátii 


In Răspunsurile la Setul al III lea de Obiecţii, Descartes reia 
fără nici o dificultate o formulă a lui Hobbes: “Nu putem concepe 
nici un act fără subiectul său şi nici gâdirea fără un lucru care 
gândeşte”.9) Există o identificare între subiect şi substanță căci “nici 
un accident, nici un act nu poate fi fără o substanță din care ar fi 

actul”. Si de fapt cu titlu de substanță, gândirea nu este cognoscibilă 
în ea însăşi, ci doar plecând de la actele în care ea este subiect, deci 
ea nu este cunoscută decât ca subiect al diferitelor modi cogitandi; 
îndoiala, afirmaţia, voinţa, imaginația, simtirea, etc. Așa cum ştim, 
Heidegger a contestat traducerea grecescului ousia prin latinescul 
substantio, care va fi definită ca ceea ce se află sub accidente, ca 
subiect, fundament sau hypokheimenon, despre care, Aristotel avea 
să spună că este forma care defineşte înainte de toate ousia. Dar 
pentru Descartes nu este nici o problemă să întemeieze știința pe eul 
cunoscut ca Fundamentum absolutum et inconcusum, cáci aşa cum 
aminteste Rodis-Lewis, nu numai Descartes a folosit această formulă 
latină, prin care se practică îndoiala până când se găseşte “ceva cert” 
(aliquid certi) şi anumite linii mai depărtate constituie mari speranţe 
dacă demersul hyperbolic al îndoielii conduce la “un lucru ce va fi 
sigur şi indubitabil” (quod certum fit et inconcussum). Este vorba mai 
curând de a căuta un prim principiu care să aibă o dimensiune 
ontologică, dar care să fie înainte de toate un enunţ sau o judecată 
certă “şi observând că acest adevăr: gândesc, deci exist era atât de 
stabil şi de sigur (...) am considerat că puteam să-l adopt fără ezitare 
ca prim principiu al filosofiei pe care o căutam”, 10) 

Ceea ce caracterizează acest principiu ca principiu prim, este 
aceea că enunțarea lui permite abordarea unei existente si în acest fel 
este prima verigă din lanţul rationamentelor metafizice. În Meditaţii 
metafizice, Descartes îşi propune să “ânceapă totul de la 
fundamente”1 1) ; remarcăm că el foloseşte pluralul “fundamente” ŞI 
nu singularul care nu apare decât o singură dată în Meditaţii, în mod 
neutru şi fără angajament ontologic, spunând că “am admis fără nici 
un fundament raţional” prejudecățile copilăriei. 12) Descartes 
urmează drept firul metaforei din Discurs unde era problema de a 
reclădi locuința în care vom sta şi din această cauză se pare că trebuie 
să înțelegem prin “construirea pe un teren care este numai al meu” 
13), faptul că Descartes a vrut să găsească principiile care întemeiază 
rationamentele solide. Este vorba de a căuta “o Fiinţă, existenţa care 
să fie mai cunoscută decât cea a oricui altcineva, în felul în care ea ne 
poate servi de principiu pentru cunoaşterea lor” 14). Dar faptul că 
aceste principii ne conduc la recunoaşterea unei existente, aceea a 
eului care gândeşte, aceea a lui Dumnezeu, cea a lucrurilor din afara 

noastră şi aceea a uniunii, nu semnifică nimic altceva decât că 
principiile — aceste enunturi fundamentale. — sunt de la inceput 
orientate către întâlnirea unei exterioritáfi şi că ele sunt judecăţi de 
existență. Şi de fapt ordinea meditatiei pe care Descartes şi-a propus- 
o descoperă o cale pentru a cerceta dacă printre lucrurile pe care le au 
în ele ideile “sunt vreo unele în afara mea”. 15) Care este deci natura 
raportului pe care eul îl întreţine în gândurile sale cu acest lucruri 
care sunt în afara lui, raport ce-i permite chiar să ajungă la judecăţi 
asupra existenţei lor? 

Kant a criticat concepția cartesiană despre subiect, punctând 
perspectiva identificării abuzive a actului gândirii cu o substanţă, res 
cogitans. Dar trebuie oare să interpretám Cogito-ul pur si simplu, ca 
fiind un act intuitiv al spiritului care experimenteazá cá se gándeste 
pe sine si cá deci el existá in mod necesar? Ín acest caz actul va fi o 
simplă coincidență a gândirii şi existenței, sau a esenței şi existenței. 
De la Je suis, de la quod, trebuie trecut la Que suis-Je moi qui pense, 
la quid. Atunci s-ar crea un paralogism pentru cá am trece de la act 
ca unică certitudine incontestabilă la calitatea de lucru gânditor sau 
Chiar la ingrádirea substantei ce conferá rezistentá unui act cáruia 
instantaneitatea nu-i va obţine niciodată consistenţa. 

Necesitatea înțelegerii Cogito-ului nu doar ca intuiție ci 
deopotrivă si ca inferenţă ar părea să se opună textului din A/ II-lea 
Set de Răspunsuri, unde Descartes insistă asupra faptului că 
propoziţia: Gândesc deci exist, nu este un silogism, ci o intuiţie 
imediată, ceva văzut “printr-o simplă inspecţie a spiritului — rem per 
se notum simplici montis intuitu agnoscit". 16) De fapt, in másura in 
care Cogito-ul se întemeiază pe un silogism, atunci trebuie sá 
cunoaştem mai întâi majora: Tot ceea ce gândesc, este sau există sau 
dimpotrivă, ea este înfăţişată spiritului atâta timp cât el vede în el 
însuşi că nu se poate ca el să gândească dacă nu există”. 17) Calitatea 
de intuiţie pe care Cogito-ul o are este confirmată de scrisoarea către 
Silhon din martie-aprilie 1648 unde Descartes dă chiar un exemplu 
anticipativ al “cunoştinței intuitive” rezervat lui Bienheureux: 
“Această cunoştinţă nu este tocmai o operă a rationamentului 
dumneavoastră... spiritul dumneavoastră a văzut-o, a simtit-o şi a 
manevrat-o... ea este o dovadă a capacităţii sufletului nostru de a 
dobândi o cunoaştere intuitivă despre Dumnezeu”. 18) 

Totusi trebuie sá admitem cá Cogito-ul este totodatá o 
inferentá.19) Afirmánd aceasta nu negám aspectul indiscutabil 
performativ al Cogito-ului, ci evitám ideea cá trecerea de la "Eu 
gândesc” la concluzia “deci exist” semnifică un salt de la act la res, 
pentru că un asemenea salt ar fi ilegitim. Nu negăm nici calitatea de 
intuiție a Cogito-ului, pentru că: “Putem spune despre acesta 
propoziţii care se conchid imediat plecând de la primele principii, că 
le cunoaştem, conform punctului de vedere în care ne situăm, când 
prin intuiţie, când prin deducție”. 20) Textele utilizează de fapt 
vocabularul inferential pentru a stabili Cogito-ul; concluzia se 
găseşte exprimată prin “deci” şi în ceea ce priveşte Meditatiile, unde 
formula este puţin diferită, ea transpare în “trebuie să conchidem". 

Cogito-ul este clar legat de regula de inferentá; pentru a 
gándi, trebuie sá fii. Ín Discurs, Descartes pare sá deducá Cogito-ul 
cu ajutorul principiului: trebuie în mod necesar ca eu, cel care 
gândesc, să fiu ceva şi împleteşte experiența actului gândirii cu 
regula inferentei sau ceea ce putem numi ca Alquie, principiul 
substanţei. 21) Acest fapt este confirmat si de Principii: “Atunci 
când am spus că această propoziţie: Gândesc, deci exist, este prima şi 
cea mai sigură ce se înfăţişează celui care îşi conduce gândurile în 
ordine, nu am negat prin aceasta că nu trebuie să ştim mai înainte ce 
este gândirea, certitudinea, existența şi că pentru a gândi trebuie să 
exişti”. 22) 

Propoziția: Pentru a gândi trebuie sd existi, “apare atât de 
evidentă înțelegerii încât ea nu se va opri de a o crede, chiar dacă ar 
fi poate pentru prima dată în viața sa că gândeşte”. 23) Cogito-ul va 
fi deci o deducție ce se fondează pe faptul că eu gândesc şi că eu 
conchid în mod necesar pornind de la această experiență, că exist, 
căci pentru a gândi, trebuie să fiu. Regula: Pentru a gândi trebuie să 
exist, nu este altceva decât principiul substanței, ceea ce înseamnă că 
actul gândirii implică faptul că eu sunt un lucru existent, adică o 
substanță. Cum substanța nu este cunoscută decât în aceea că este 
subiectul modurilor sale, trebuie să admitem că ea există într-o 
trecere de la sine; este o inferentá a unui mod al gândirii la subiectul 
gânditor, este acelaşi Eu care gândeşte şi care există. 

Se poate obiecta însă că, dacă un lucru (res) este o substanţă, 
nu vedem de ce Descartes nu a folosit cuvântul “substanță” în 


Meditatia a II a. În cuvântul “lucru” se exprimá o oarecare suspiciune 
cu privire la prejudecăţi, pentru cá în acel moment al ordinii 
meditatiei, cunoaşterea existenţei eului nu se poate face prin 
raportarea la un alt “lucru”, existenţa nici unui lucru din afara mea nu 
poate fi asigurată. “(...) de acum înainte trebuie să iau seama cu mare 
atenţie nu cumva din imprudentá să iau vreun alt lucru oarecare ca 
fiind eu”. 24) Cuvântul “substanţă” apare numai în Meditatia a III-a 
pentru că el marchează apariţia în interiorul ideei a ceva care “nu 
poate veni de la mine”. 25) , căci din contră, plecând de la eul care 
gândeşte (ego autom substantia) trebuie să ajungem la existenţa unei 
prime forme de exterioritate paradoxală (substantiam infinitam — 
subliniem acuzativul textului latin ce desemnează trecerea de la ideea 
de infinit din mine la concluzia existentei unui Dumnezeu care m-a 
creat). Nu putem decât să remarcăm că substanța, departe de a 
închide eul îl deschide exterioritátii de o manieră infinită. Această 
exterioritate nu trebuie însă înțeleasă ca un exterior fără interior, căci 
în legătură cu Dumnezeu este vorba de o exterioritate care într-un 
anume fel mă străbate în mod obiectiv şi trece totodată prin mine. 
Definiţia substanţei din Principii trebuie considerată plecând de la: 
“Atunci când concepem substanța, concepem un lucru care există 
într-un asemenea fel încât nu are nevoie decât de ea însăşi pentru a 
exista”. 26) 

Suficienfa substanței este o limită, în sine ea face dovada 
interioară subzistentei sale, dar ea posedă şi exteriorul ei, căci a nu 
avea nevoie decât de sine însuşi, înseamnă a nu avea nevoie de o altă 
substanță. Această interioritate presupune exterioritatea sa. Ea îşi este 
interior şi exterior totodată, în afara ei nu este nici o altă substanță, 
altceva, la care să aibă nevoie să se raporteze. De fapt: “Noţiunea de 
substanță este aşa cum am conceput-o, ca un lucru ce poate exista 
prin sine însuşi, adică fără ajutorul nici unei alte substanțe”. Şi deci, 
dacă noţiunea de substanță trebuie înțeleasă plecând de la infinit, 
pentru că eu am “ân mine mai întâi noțiunea de infinit şi apoi pe cea 
de finit”. 27), autosuficiența substanței poate fi înțeleasă ca o limită. 
Sau, dacă preferăm, ea poate fi înțeleasă într-o trecere la limită şi ea 
nu aparține propriu-zis decât lui Dumnezeu, chiar dacă autonomia 
implicată de noțiunea de substanță va fi într-o oarecare măsură 
trecută în mine: “Căci, la propriu vorbind, nu este decât Dumnezeu 

care să fie Acela si nu există nici un alt lucru creat care să poată fi 
nici un singur moment fără să fie susținut şi conservat prin puterea 
sa. Din această cauză avem dreptate să spunem în Școală că numele 
substanţei nu este univoc în legătură cu Dumnezeu şi creaturile.” 28) 
Descartes nu foloseşte cuvântul analogie decât atunci când vorbeşte 
despre cauza de sine: “M-am servit de analogia cauzei eficiente 
pentru a explica lucrurile ce aparţin cauzei formale, adică însăşi 
esenței lui Dumnezeu”. 29) Această analogie este mai curând o 
analogie a infinitului decât o analogie a ființei şi perspectiva 
cartesiană se îndepărtează de analogia ființei fără poate a renunța la 
analogie înţeleasă ca pornind de la infinit. Aceasta ar explica faptul 
că inferenta Cogito-ului se derulează pe fondul ideii de infinit, tot aşa 
cum dovada existenţei lui Dumnezeu plecând de la contingenta eului 
gânditor, presupune pentru a se efectua, ideea de infinit ca fiind 
causa sui. Figura subiectivitátii ca trecere presupune deci o analogie 
într-un sens ce lámureste un text din 4/-//-lea Set de Răspunsuri: “În 
plus, la ce serveste puterea infinitá a acestui infinit imaginar, dacá el 
nu poate niciodată să creeze nimic? Si în sfârşit ceea ce 
experimentăm având în noi înşine o oarecare putere de a gândi, 
concepem uşor că o asemenea putere poate fi în orice alt lucru şi 
poate chiar mai mare decât în noi; dar, crezând că aceasta s-ar mări la 
infinit, nu ne-am teme că a noastră ar deveni mai mică. Este vorba de 
asemenea de toate celelalte atribute ale lui Dumnezeu, şi chiar de 
puterea de a produce unele efecte în afara lui, având în vedere că nu 
există nimic în noi care să nu fie supus voinței lui Dumnezeu; şi 
plecând de aici el poate fi înțeles ca infinit fără nici o excludere a 
lucrurilor create”. 30) 

Cuvântul “substanță” intervine în momentul trecerii ce 
conduce la concluzia existenței unui lucru care nu a putut veni de la 
mine, pentru că eul ce rezultă dintr-o trecere inferentialá de la act la 
res, era lipsit, privat de toate lucrurile care sunt “ân afara mea”. Dacă 
e normal să se vorbească despre un solipsism la începutul Meditatiei 
a III-a, el nu va fi la fel de evident în restul scrierii, pentru cá 
Meditatia a I-a revine constant asupra acestei exterioritài 
asemánátoare ideilor pe care le avem. Exterioritatea corpurilor si de 
asemenea cea a corpului meu de care nu depind pentru a gándi, chiar 
dacă eu nu pot fi încă sigur de ea, circulă în gândirea mea, căci “toate 

aceste lucruri mi le voi trece prin minte şi iarăşi voi reveni asupra 
lor”. 31) Dar aici nu este doar problema conţinutului gândurilor care 
mi se înfăţişează ca şi cogitato, ci este vorba de un lucru diferit de 
mine, în afara mea, despre un lucru cum e cel care mă străbate şi pe 
care momentan, eu nu-l pot opri, pentru că, “o oarecare înclinație mă 
îndeamnă să cred acest lucru şi nu o lumină naturală care mă face să 
ştiu că el este adevărat”. 32) Res, este lucrul exterior mie şi diferit de 
mine, căruia nu-i pot momentan fixa şi asigura existența în afara 
mea. 

Analiza bucății de ceară conferă legitimitate interpretării 
noastre pentru că, deşi ea nu vizează natura corpurilor, ea nu 
constituie o simplă analiză a unei experienţe a conștiinței, ci este 
poarta deschisă către exterioritate. De fapt formula “să-i mai slăbim 
încă odată frâul”, prin care ea începe, arată că spiritul, dacă nu-l 
ținem în frâu, aleargă spre exterior căruia este înclinat în mod natural 
să-i atribuie existență. Aşadar dacă problema era de a examina 
conţinutul gândurilor noastre sprijinite pe lucrurile sensibile, nu ar fi 
fost de reţinut înclinația eului. Din contra, am fi fost prinşi în 
contemplarea spectacolului ^ obiectelor intentionale ale 
fenomenologiei tráite si in ceea ce Husserl numea solipsism 
transcedental. 33) Nu este vizat exteriorul, nu căutăm să-l atingem ca 
pe un obiect-pol aflat la orizont; raportul pe care eul îl întreţine cu el 
este de o natură diferită, pentru că el traversează eul şi într-un anume 
fel îl tranzitează. Nu putem deci conchide asupra tezei unei 
exterioritáti ce ar fi la Descartes ca un fel de orizont pentru că, de 
fapt: “dacă din întâmplare privind de la o fereastră oameni care trec 
pe stradă, nu voi ezita, la vederea lor, să spun că văd oameni; şi cu 
toate acestea, ce văd eu de la această fereastră în afară de nişte pălării 
şi nişte paltoane, care pot foarte bine să acopere doar spectre sau 
simulacre de oameni care nu se mişcă decât sub impulsurile unor 
resorturi? Dar eu judec că am de-a face cu oameni adevăraţi, şi astfel 
numai prin puterea de a judeca ce se află în spiritul meu eu înţeleg 
ceea ce cred că şi văd cu ochii mei”. 34) 

Uneori s-a conchis conform acestui pasaj că Descartes a fost 
solipsist, pentru că el se îndoieşte de existența celorlalți şi pentru că 
îşi imaginează că poate vede mantouri şi pălării ce ascund simple 
resorturi şi nu oameni. Dar în acest caz se uită firul analizei al cărui 

scop este de a dovedi cá intelegerea ne aratá mai bine decát simturile 
sensul celor pe care le vedem, pentru cá evidenta este de fapt legatá 
de faptul cá intelegerea intervine acolo unde nici imaginatia nu ne-ar 
putea asigura de existenta unui alt lucru. Si dacá admitem cá 
Descartes a definit substanta ca fiind un lucru invegmántat sau chiar 
costumat în atribute sau accidente 35), aşa cum oamenii sunt 
invegmántati cu mantouri şi pălării, trebuie înțeles cá prin cuvântul 
“extension ” folosit în paragraful respectiv, spiritului lui Descartes i 

se prezintă de fapt cuvântul “substanță” ascuns într-un fel în 
imaginea oamenilor îmbrăcați; dar acest cuvânt “substanță” nu este 
singurul omis din scriitură în acest moment precis al ordinii 
meditatiei, tocmai pentru cá nu suntem încă siguri de nici un lucru 
existent în afara eului. Nebulozitatea lui în afară este prezentă 
înlăuntrul meu, si ea se manifestă în înclinația naturală de a crede 
ceea ce este exterior mie, dar trebuie să-i înțelegem motivul şi să o 
redirijăm prin meditație, căci o asemenea înclinație pentru ceea ce 
este în afara mea nu poate avea valoare decât atunci când lumina 
naturală ne poate asigura de legitimitatea ei. 


VII.4. Subiectivitatea in trecerea de la eu la persoană 


Ín Meditatia a IV-a Descartes dovedeste existenta corpurilor 
exterioare eului şi pentru aceasta el a stabilit, aşa cum se ştie, 
distincția reală dintre suflet şi corp. Cum este posibil să se treacă de 
la experiența indubitabilă a eului la acea uniune pe care o resimtim 
“tous les jours", înfățişând mereu memoriei concluzia distinctiei 
reale? Se pare cá avem de a face cu doi poli ai subiectivitátii 
cartesiene, pe de o parte eul ca substanță şi pe de altă parte “le vrai 
homme” 36), omul adevărat, “omul întreg” 37), care nu este o 
substanță chiar dacă este un întreg ce are o unitate reală. Între cele 
două se deschide abisul de nedepăşit al distinctiei reale dintre suflet 
şi corp. Trebuie să răspundem întrebării “ân ce pol se află într-adevăr 
subiectivitatea cartesiană” şi să dedublăm astfel subiectul cartesian? 
Şi dacă acceptăm să considerăm subiectivitatea cartesiană ca imagine 
a trecerii, în sensul în care Cogito-ul este deopotrivă o inferentá, vom 

putea sá trecem ín continuare de la considerarea eului ca mens pura 
et abstracta la cea a omului ca intreg? Putem trece de la o conceptie 
metafizicá a subiectului si de la o conceptie metafizicá a uniunii 
provenitá din atotputernicia diviná, la o concepție morală a 
subiectului ce ne impune să începem de la a treia dintre noțiunile 
primitive; pentru că “pentru suflet şi corp împreună nu avem 
decâniunea lor, de care depinde aceea a forţei care sufletul o are de a 
mişca corpul şi corpul de a acționa asuprea sufletului, cauzându-i 
sentimentele şi pasiunile”. 38) 

Descartes a fost atentionat în moduri diverse în legătură cu 
dificultatea de a înţelege cum anume o substanță gânditoare, 
indivizibilă, imaterială, poate fi unită cu un mod, corpul ce relevă 
substanţa întinsă şi care este deci divizibil şi material. Obiectiile si 
corespondența poartă urmele dialogului avut cu ceilalți pentru a 
preciza şi manifesta coerenţa poziţiilor sale; mai întâi Arnauld care 
credea că Descartes nu a dovedit prea mult în această problemă, 39) 
apoi cu Regius, care trece succesiv de la concepția omului ca ființă 
prin accident la cea a unui om al cărui suflet ar fi un mod al corpului, 
ceea ce le împinge la ruptură, iar în final cu Elisabetha, care îi cere o 
definiție a sufletului mai precisă decât cea din metafizică. 
Considerarea morală a persoanei face eul să acceadă la forma sa 
ultimă, cea a generozitátii, printr-o metamorfoză a spiritului întors 
către sine însuşi la conversia sa către semen, către celălalt, ceea ce 
implică deci că dimensiune morală se ridică deasupra dimensiunii 
metafizice. Metafizica este filosofia primă, dar persoana are mai 
multă valoare decât subiectul, pentru că din prisma ei se exercită $i se 
dezvoltá cunoasterea. Dar dacá subiectivitatea este o trecere, in ce fel 
de trecere este ea într adevăr ea însăşi, este in Cogito sau mai degrabă 
în trecerea de la eu la persoană? Accede subiectul astfel la 
subiectivitatea sa într-o trecere particulară sau mai degrabă trecerea 
ca substanță este o noțiune metafizică ce se utilizează în morală? Cu 
alte cuvinte, are subiectul lui Descartes sensuri multiple? 

Generozitatea este expresia proprie a ceea ce se găseşte în 
planul abstract al eului, adică prezenţa în el a exteriorităţii cu care 
înclină să se unească în mod veritabil şi aceasta nu imediat, printr-o 
“oarecare înclinație ce mă îndeamnă să cred acest lucru”, ci printr-o 
“lumină naturală ce mă face să ştiu că ea este adevărată”. În planul 

metafizicii conceputá ca fundament al stiintelor, eul se va orienta in 
constiintá prin îmbinarea descoperirii rationamentelor sale deductive 
ce produc judecăți de existență. În planul moralei însă, el se va 
orienta. spre ceea ce este în afara lui, prin acţiune şi prin folosirea 
conştiinţei pentru viață, unde înclinația naturală spre exterioritate 
devine o iubire şi o cunoaştere a valorii celorlalți, pentru care devine 
posibil ca el să se dăruiască într-o acțiune comună.. În această 
acțiune eul ar putea eventual să infátiseze identitatea abstractă a vieții 
sale. Distincția şi uniunea au deci, si una şi cealaltă, evidenţa ce le 
corespunde, aceea a distinctiei provenite din demostratie sau din 
deducție şi pe aceea a uniunii provenite din experiență. În Regula II, 
experiența este opusă deductiei ca ceea ce este adesea înşelător, față 
de inferență. Totuşi in Regula XII noţiunea de experiență este 
completată şi lărgită: “Facem experiența a tot ceea ce percepem prin 
simţuri, a tot ceea ce spun alții şi în general a tot ceea ce parvine 
înţelegerii noastre fie din afară, fie din contemplarea reflexivă a 
sinelui. Trebuie să remarcăm aici că înţelegerea nu poate niciodată să 
se lase ingelatá de vreo experiență, având grijă doar ca ea să aibă o 
intenție precisă a obiectului care îşi înfăţişează, fie în el însuşi, dacă 
îl are astfel, fie sub forma sa imaginativă; şi prevăzând ca dincolo de 
asta să nu judece că imaginaţia îi raportează cu fidelitate obiectele 
simțurilor, nici că simţurile ar putea fi purtătoare ale adevăratei figuri 
a lucrurilor, nici că, în sfârşit, obiectele externe sunt totdeauna ceea 
ce par; căci prin toate acestea suntem supuşi erorii.” 40) 

Într-un anume sens, Cogito-ul este o experiență evidentă, aşa 
cum uniunea este o experiență certă şi foarte clar dovedită în fiecare 
Zi în senzaţie sau în sentiment şi chiar dacă evidența va fi percepută 
în mod diferit, una nu are vreun privilegiu asupra alteia. Totul 
depinde de direcţia sufletului. Judecátile pe care le construieşte 
spiritul pornind de la ceea ce parvine înțelegerii în acest fel sunt 
susceptibile de eroare dacă noi judecăm că lucrurile sunt aşa cum ne 
apar. Ideile sensibile sunt “mai vii, mai expresive şi în felul lor chiar 
mai distincte” 41) decât toate celelalte ce se pot reprezenta în 
înțelegere şi totuşi la fel ca sentimentele de foame, de sete sau de 
durere ele sunt “ântr-un anume fel confuze de gândit ca provenind 
din şi depinzând de uniune şi ca amestec al spiritului cu corpul”. 42) 
Ele nu sunt confuze în sensul în care senzaţia şi sentimentul nu ar fi 

distincte, ci pentru cá ele înclină la judecarea greşită că sunt 
conforme cu lucrurile exterioare; dar uniunea nu este decât o 
instituție naturală destinată a face ca omul-să evite lucrurile 
dăunătoare şi să le caute pe cele ce-i sunt utile în mod vital, însă ea 
nu ne va face să cunoaştem esența corpurilor. Astfel putem dovedi 
evidența proprie a uniunii fără să filosofăm. 43) Descartes 
recapitulează în Scrisoarea către Elisabetha din 28 iunie 1643, 
ansamblul acestor distincţii care sunt făcute astfel încât spiritul se 
întoarce către lucruri fie pentru a le cunoaşte fie pentru a le verifica: 
“Sufletul nu se concepe decât prin înţelegerea pură; corpul, adică 
extensiunea, figurile şi mişcările se pot de asemenea cunoaşte doar 
prin înțelegere, dar mult mai bine prin înțelegerea ajutată de 
imaginaţie; şi în fine lucrurile ce aparțin uniunii dintre suflet şi corp 
nu se cunosc decât în mod obscur doar prin înţelegere, nici chiar prin 
înţelegerea ajutată de imaginație; dar ele se cunosc foarte clar prin 
simțuri. 44) 

Problema nu este deci de a rezolva uniunea cunoscută ca 
incomprehensibilă, mai ales de post sau de anticartesieni, ci de a 
arăta în ce măsură trebuie să gândim în cadrul distinctiei şi în ce 
măsură trebuie să gândim în cadrul uniunii şi cum putem trece de la 
prima consideraţie la cealaltă şi invers, ceea ce înseamnă să 
înțelegem cum anume putem trece în viață de la o activitate la alta, 
atunci când fiecare din ele solicită operaţii specifice şi diferite. 
Aşadar, a înţelege natura sufletului nostru ca fiind imaterială, sau a 
înțelege natura lui Dumnezeu ca fiind infinită, necesită o distincție. 
Geometria necesită de asemenea distincția, pentru că înțelegerea este 
cea care concepe, ajutată de imaginaţie. Dar deosebirea sentimentelor 
şi pasiunilor noastre solicită experiența uniunii în interiorul căreia 
cunoaşterea pe care noi o avem deja prin înțelegere şi prin folosirea 
ei în viaţă, trebuie să ne poată servi. Faptul că omul nu-şi poate fixa 
gândirea asupra unui singur lucru nu este deci semnul unei neputinte 
sau al unui gol, propriu finitudinii atenţiei, ci este totodată expresia 
diversităţii şi bogăției experienței umane care nu va fi epuizată fără 
arta distinctiilor. 

Descartes gândeşte în realitate echilibrul din cadrul necesităţii 
în care noi nu putem niciodată să ne fixăm asupra unui singur lucru şi 
de a fi întotdeauna în continuitate şi în mişcarea trecerii. 

Substantialitatea eului contine posibilitatea acestui echilibru care se 
numeşte în morală „forța sufletului”. Intuitia subiectivitátii ca trecere 
şi nu ca substanță se rezumă la o continuitate; aceea “atât de fermă şi 
de sigură” a enuntárii Cogito-ului care se prelungeşte în “fermitatea 
acestei decizii pe care cred că trebuie să o iau pentru virtute”, pentru 
că ea este miza filosofiei văzută în întregimea ei, odată pentru 
totdeauna: "Aveam întotdeauna o dorință puternică de a învăţa să 
disting adevărul de fals, pentru a vedea clar în acțiunile mele şi a 
merge cu siguranță în această viatá."45) 

Inventivitatea gândirii se traduce deci în viața morală printr- 
un drum personal care se continuă aşa cum a început, graţie acestui 
elan inaugural care “odată în viaţa mea “ mă face să resping opiniile 
cele mai obişnuite “pentru a începe din nou” 46) şi care mă face deci 
să continui aşa cum am început, cu acelaşi elan pentru ceea ce este 
într-adevăr valoros. 

Imputarea paralogismului este refuzul de a acorda o valoare 
ontologică unei experienţe, ştiind că ne este imposibil să descoperim 
în conştiinţă şi în acţiune ceva, fără un punct de sprijin care într-un 
anume fel se găseşte în noi şi cu care fiecare trebuie să rămână 
întotdeauna în contact. Descartes propune deci celui care vrea să 
descopere prin el însuşi, un echilibru şi o constantă în mişcarea însăşi 
a gândirii. El se adresează atât celor pe care îi numeşte nepoţii săi cât 
şi celor care sunt capabili să-l înțeleagă; acest echilibru este necesar 
pentru a acţiona cu totul liber, fiind vorba de felul în care-şi 
descoperă judecátile urmărind o ordine metodică, de a conduce cu 
spiritul liber si cu noblețea sufletului, aşa cum i-a spus Elisabethei şi 
chiar de a conduce şi acţiona asupra umorilor, înclinațiilor şi 
pasiunilor sale” pentru a gusta cât mai multă dulceaţă în această 
viatá".47) 

Diferendul asupra naturii şi poziţiei subiectului duce în mod 
fundamental la problema judecății. Descartes are o concepție etică 
asupra judecatii pe care o aplică la problema cunoaşterii, el propune 
o disciplină a rațiunii concepută ca o etică a metodei sau chiar ca artă 
metodică a descoperirii. Aşadar, descoperirea este cea care face să 
existe subiectul. Kant are o concepție juridică asupra judecății; este 
vorba ca subiectul să determine prin raportarea la o regulă de drept 
aplicarea judecății la cazurile particulare. Această orientare către 

principiu este ascensionalá si trebuie ca ea sá se limiteze singurá dacá 
vrea într-adevăr să-l infátigeze gândirii. În subiectul transcedental 
este un manifestat ce lasă să apară, pentru că subiectul se afirmă ca 
o conştiinţă de sinteză. La Descartes trebuie gândit mai puțin 
manifestatul decât gândirea însăşi, având în vedere că ea conduce la a 
afirma că un lucru există în afara mea şi astfel, ceea ce trebuie gândit 
este mai curând descoperirea decât manifestatul. 


VII.5. Ce putem numi judecată la Descartes 


Puterea de judecată este failibilă pentru că ea nu aparţine doar 
înţelegerii prin care “eul singur nici nu afirmă nici nu neagă vreun 
lucru (...) doar concepe idile lucrurilor pe care le pot afirma sau 
nega” 48) ; ea ascunde în plus, aşa cum ştim, alegerea care este un 
act de voinţă. Trebuie remarcat că Descartes se îndepărtează de 
compositio ce caracterizează în tradiţia aristotelico-boecianá a doua 
operaţie a spiritului, intermediară între aprehensiunea indivizibilă a 
unei esențe şi raționament. Numim judecată această operaţie 
intermediară, pe când latinescul judicium traduce altceva, anume un 
act juridic ce nu se identifică cu ea. Pentru a înţelege sensul acestei 
transformări moderne, trebuie să lămurim ce anume semnifică 
failibilitatea judecății. Ea provine din finitudine şi experienţa mă face 
să ştiu că “ eu sunt subiectul unei infinitáti de erori” şi motivul este în 
aceea cá " eu sunt ca un intermediar între Dumnezeu şi neființă”. 
Ideea pozitivă de Dumnezeu pe care o am în mine nu trebuie să mă 
facă să uit că am totodată o “oarecare idee negativă a neantului” şi că 
dacă prima idee îmi relevă finitudinea mea ca pe o dependenţă, cea 
de a doua îmi relevă că ea este o fragilitate pentru că eu sunt 
întotdeauna subiect al greşelii. 

"(...) adică aşezat în aga fel între ființa supremă şi neființă, că 
în măsura în care ne-a creat o ființă supremă, cu adevărat nu există în 
mine nimic ce să mă poată duce în eroare; doar dacă mă iau în 
considerare ca participând într-un anume fel la neant sau la neființă, 
adică în măsura în care nu sunt eu însumi fiinţa supremă, sunt expus 

uneori infinitátii de lipsuri, în aga fel încât nu trebuie să fiu uimit 
dacă uneori má înşel”.49) 

Raportul dintre înţelegerea finită şi voința infinită trebuie 
înțeles ca un caz particular al corelării pasiunii şi acţiunii. Ştim că 
înțelegerea este considerată de către Descartes ca fiind pasivă şi 
voința ca fiind activă, dar trebuie să uzăm în mod suplu de această 
distincție, neuitánd principiul stabilit in Tratatul pasiunilor, anume 
că este o reciprocitate completă între acţiune şi pasiune şi "cá ceea ce 
este pasiune în privinţa subiectului este întotdeauna acțiune din 
punctul de vedere al celuilalt (...) astfel încât este de fapt unul şi 
acelaşi lucru care are aceste două nume”. Şi de fapt in Meditatia a 
IV-a, Descartes vorbeşte despre întindere şi voință ca despre 
“concursul a două cauze”, a “forţei” şi a “greutăţii” rationamentelor 
evidente şi deci “dintr-o mare lumină a înțelegerii urmează o mare 
înclinaţie în voință”. Înțelegerea mai diferențiată a raportului dintre 
acţiune şi pasiune se traduce în înțelegerea mai exactă a raportului 
dintre finit şi infinit. Finitudinea înțelegerii semnifică mai puţin 
întinderea mică a ştiinţei noastre, cât imposibilitatea de a fi compusă 
în întregime din idei clare aşa cum o subliniază Principiile: 

“Nu am şti să judecăm nimic dacă înțelegerea noastră nu ar 
interveni, căci nu există nici o îndoială că voința noastră se determină 
pe ceea ce înțelegerea nu percepe în nici un fel, dar cum voinţa este 
absolut necesară pentru a ne da consimțământul la ceea ce nu am 
perceput, nu este necesar să avem o cunoaştere deplină pentru a face 
o judecată oarecare; din aceasta deducem că ne dăm consimțământul 
despre nişte lucruri despre care nu am avut decât o cunoaştere 
confuză”. 50) 

Infinitatea voinței nu este deci pentru Descartes decât puterea 
invizibilă pe care o avem asupra afirmației şi a negatiei. Această 
independență rămâne în absența oricărei indiferentei până la 
evidenţă, pentru cá atunci nu mai este nici o disproportie cantitativá 
între înțelegere şi voință; si totuşi voința nu depăşeşte mai puţin 
înțelegerea, pentru că ea are puterea de a face sau de a nu face, de a 
afirma sau de a nega. Pentru a se înşela este suficient doar să vadă 
falsul în mod confuz “sau de a-şi aminti că a judecat altădată că 
acesta era fără să-l vadă în nici un fel, adică fără să fie atentă la 
motivele care-l dovedesc” 51) şi de fapt dacă noi vedem în mod clar 

falsul, ne va fi imposibil să ne înşelăm “ în timp ce vedem în acest 
fel”. Failibilitatea judecății rezidă aşadar înainte de toate, într-o 
atenție distratá ce corupe soliditatea însuşirilor noastre raționale. În 
acest punct Descartes rămâne platonician şi el consideră totodată că 
“opiniile adevărate, atâta timp cât rămân la locul lor sunt un lucru 
frumos şi toate operele pe care le produc sunt bune.. Dar aceste opinii 
nu consimt pentru mult timp să rămână pe loc, mai curând ele caută a 
fugi din sufletul omenesc; ele nu vor valora deci mare lucru, atâta 
timp cât nu le lăsăm să se lege într-un raționament care le oferă 
explicaţia”. 52) 

Failibilitatea judecății se întemeiază pe o anumită 
infailibilitate a deductiei, pentru că ea nu va fi greşit desfăşurată de 
către un spirit atent şi ascunde o reflexivitate a gândirii ce reţine în 
memoria sa legătura existentă între anunţurile sale. Astfel, dacă 
failibilitatea caracterizează din punct de vedere ontologic judecata, 
întoarcerea reflexivă a judecății asupra ei însăşi constituie însăşi 
materia infailibilitátii deductiei. Hiperbola îndoielii este de exemplu 
o suspensie a judecátii, adică o judecare a judecării, căci “ce ştiu eu 
dacă nu există vreun alt lucru diferit de cele pe care tocmai le-am 
gândit ca nesigure despre care nu se poate avea nici cea mai mică 
îndoială”. 53) 

Îndoiala hiperbolică arată că judecata nu se constituie decât 
pe motivul insecuritátii şi că numai luciditatea în faţa failibilităţii 
descoperă o inlántuire reflexivă de motive ale îndoielii care conduc la 
judecata certă. E sigur că există o anumită infailibilitate a percepţiei 
sau a apariţiei ideii în conştiinţă, căci de fapt mi se pare că văd sau cá 
merg şi că această idee este indubitabilă; dar ceea ce este mai 
important nu este una sau alta din ideile ce-mi apar, ci mai curând 
cea despre care eu gândesc şi pentru că e ceva ce eu gândesc, trebuie 
să concluzionez cá eu sunt, eu exist. Deductia sau întoarcerea 
gândirii asupra ei însăşi în inlántuirea judecăților pe care gândirea 
mea le compune, sustine fragilitatea judecății. 

Aşadar, compositio care definea în mod tradiţional judecata 
predicativă şi-a schimbat sensul. Ea a devenit “viziunea distinctă a 
felului în care naturi simple concură la compunerea altor lucruri”. Şi 
această compunere se poate face în trei feluri: prin impulsie, prin 
conjectură sau prin deducție. Deducţia este singura dintre aceste 

compoziţii care este certă şi veritabilă, atâta timp cât noi observăm 
fiecare din naturile simple în manieră intuitivă şi conexiunile lor ca 
fiind absolut necesare. Astfel “noi nu putem avea niciodată decât 
înțelegerea acestor naturi simple şi a speciei de amestec sau de 
compoziţie ce se efectuează între ele — infer se mixtura sive 
compositione; la drept vorbind, este adesea mult mai uşor să percepi 
mai multe lucruri deodată când ele sunt legate între ele, de cât să le 
despártim unele de altele”. 54) 

În invenție există deducție, nu pentru că fiecare ar putea 
demonstra ceea ce vrea, ci mai curând în sensul în care nouă ne 
revine de a găsi modul de dispunere a rationamentelor noastre în 
ordine pentru a demonstra, şi în acest sens că o descoperire atentă şi 
metodică este infailibilă. 

Timpul gândirii nu este o temporalizare a ideilor noastre 
pentru a le aplica la ceea ce apare, manifestului. Teza conform căreia 
subiectul este temporal nu semnifică o structură proprie modului de a 
fi al subiectului ce ar fi dezvăluit de ceea ce apare, de manifestat, ci 
semnifică mai curând că el îşi conduce gândurile într-o ordine. 
Raportul exterioritátii care este fondat în subiect ca trecere temporală 
a gândurilor tine de ordinea descoperirii, adică de cea a deductiei 
care găseşte o existență exterioară pentru că ea ştie să descopere 
evenimentele în mod deductiv. Acesta este motivul pentru care 
afirmaţia că subiectul este temporal presupune ca el să fie substanțial, 
pentru că dacă subiectul se identifică cu ceea ce el descoperă în mod 
personal, trebuie desigur ca într-un anume sens, el să aibă în el însuşi 
resursele care să i-o permită, astfel că el poate conta pe ele şi se poate 
asigura. 

Această asigurare nu este, dogmatic vorbind, fondată doar pe 
resursele unui eu sigur de el însuşi — ceea ce am remarcat despre 
finitudine este că failibilitatea este suficientă pentru a distruge 
întregul mit care înconjoară un subiect cartesian sigur de el însuşi. Ea 
se bazează pe concepția cartesiană a evidenţei provenită din 
asigurarea în Dumnezeu; de fapt subiectivitatea ca trecere presupune 
ca analogia să fie un rezultat, o acţiune a gândirii. Dacă subiectul ar 
fi din contră un ceea ce apare, un manifestat care dobândeşte 
conştiinţă de identitatea sa în sinteza diversului, trebuie atunci făcută, 
aşa cum a făcut-o Kant, o funcţie logică concepută ca o condiţie 

transcedentalá; pentru a vorbi mai exact despre Kant, el ar trebui sá 
fie o condiţie transcedentalá, adică anterioară şi superioară datului 
pentru a putea într-adevăr să se consacre scopului de a gândi diversul 
dat în manifestat. Aceasta pentru că deductia transcedentală conduce 
la principiul însuşi al întregii sinteze încât ea trebuie să fie atentă ca 
unitatea sa sau identitatea sa să nu devină obiect. Restrictia 
ontologicá a subiectului transcedental este o autolimitare criticá a 
tentatiei de a urca încă o dată până la absolut. Există de asemenea şi 
o altă soluţie, cea a lui Heidegger; aceea că subiectul se distruge în 
manifestat, în ceea ce apare şi că distrugerea identităţii sale lasă în 
sfârşit să fie ceea ce este, acolo unde acesta este. Teoria modernă a 
subiectului a făcut să se stingă două concepţii despre judecată. 

Mai întâi este cea care nu a fost numită “judecată” în tradiția 
aristotelico-boeciană, anume a doua operaţie a spiritului între concept 
şi raționament; ea constă în compunerea conceptelor care se exprimă 
în fraza declarativă. Cealaltă este judicium de origine juridică pe care 
nici grecii, nici latinii nu au identificat-o complet cu cea de-a doua 
operaţia a spiritului. Judicium este actul judecătorului ce determină 
ceea ce există raportându-se la o regulă. În concepţia juridică, 
importanța judecătorului ce încarnează justiţia vie este notată 
(scrisă); în plus, sentința determină o logică a descoperirii, în sensul 
că, deoarece justiţia trebuie respectată, trebuie ca judecata să se 
aplice plecând de la o regulă. Modelul juridic al judecății l-a condus 
pe Kant la depăşirea logicii compoziţiei , astfel că reorientarea către 
regulă presupune un subiect impartial, anonim, universal. 
Inconsistenfa sa ontologică este inversul transcedentei şi stăpânirii 
sale. Pentru ca o asemenea instanță suverană să fie legitimă trebuie să 
o legăm în mod indisolubil de manifestat, de ceea ce apare. 
Categoriile sunt deci regulile care acoperă distanța dintre unitatea 
subiectului şi diversitatea manifestatului; ele nu se aplică la acesta 
din urmă decât în temporalizarea lui, adică ele se exercită în mod 
particular în analogiile experienței, ca punere în ordine a timpului. 
Această identitate a subiectului care este stăpânită de jocul temporal 
al categoriilor sale, va fi înțeleasă de Heidegger ca o ultimă tentativă 
de stăpânire a manifestatului, aşa cum Kant a dat sensibilului cel mai 
mare loc posibil în subiect, fără să fi ştiut sau fără să fi putut să-l 
determine să-şi abandoneze stăpânirea proprie valorizării judecății. 

Pentru Descartes problema este puţin diferită. Vom încerca să 
arătăm că el a privilegiat chiar mai mult decât Kant logica 
descoperirii proprie lui judicium, până în punctul în care el modifică 
logica formală, pentru că în loc de trei operaţii ale spiritului, nu mai 
găsim decât două, anume intuiţia şi deductia. Dar, în plus, subliniind 
faptul că judecata este un exerciţiu care implică înţelegerea şi voința, 
el transpune alegerea domeniului moral la cel al teoriei cunoaşterii. 
De aceea se pare că la el, calea către principiul prim începe cu 
deductia si că descoperirea ordonează rationamentele care sunt in 
favoarea exterioritátii. Subiectul există în timp ce descoperă şi nu ca 
o funcţie logică transcendentá sau transcedentală, ci ca o imanentá a 
trecerii personale a gândurilor sale unele în altele. Transpunerea 
modelului juridic în modelul etic şi aplicarea sa la domeniul 
cunoaşterii fac, într-un fel, din subiect o persoană ce are o parte 
legată de gândurile sale, deductiile şi judecata sa liberă. 

În acest fel este posibilă curățarea grelei ipoteci 
a  paralogismului substantialitátii adresat subiectului cartesian. 
Imputarea paralogismului este legată în realitate de o logică juridică 
ce caută unitatea care domină diversitatea. Acest monopol al unității 
nu poate legitima diversitatea sensibilului decât spre a se măsura, a 
se tempera şi a se temporiza în mod ontologic. Putem deci să tragem 
această concluzie: că o lectură a Cogito-ului ce pleacă de la subiectul 
transcedental, cum este cazul de pildă a lecturilor fenomenologice ale 
lui Descartes, va fi întotdeauna dispusă să separe în mod abstract 
manifestatul fenomenal, oricare ar fi acesta şi substanța ca 
fundament, pe când ambiția lui Descartes era poate alta, aceea de a 
gândi gândirea, inventivitatea umană, mai curând decât manifestatul. 
Descartes lasă să se înţeleagă că un sistem al libertăţii nu poate face 
economie de eul personal şi că dacă încercăm să depăşim subiectul 
transcedental în surmontarea dedublării conştiinţei şi conştiinţei de 
sine, atunci, conceptul sau deductia se reflectă şi devin subiect, 
substanța devine subiect. 

VII.6. Corpul ca subiect; Poate corpul sá fie subeict? 


Reamintim pasajul din Setul alVI-lea de Răspunsuri la 
Obiecţii unde Descartes relatează dificultăţile pe care le-a avut in 
conceperea distinctă a spiritului şi corpului şi faptul cá se abtine să le 
amestece proprietăţile: 

*...Şi cu toate că eu concepeam greutatea ca fiind distribuită 
de tot corpul, totuşi nu îi atribuiam acelaşi fel de întindere care 
constituie natura corpului, căci această întindere este de asa manieră 
încât exclude orice penetrabilitate a părţilor;...şi chiar dacă această 
greutate era distribuită de către tot corpul, eu vedeam că ea poate să- 
şi exercite întreaga forță în fiecare din părţile sale, pentru că atunci 
când corpul este suspendat de o coardă el o trăgea cu toată greutatea 
lui ca şi cum toată această greutate se concentra în partea care atingea 
coarda. Şi în mod cert eu nu concep deloc astăzi ca spiritul să fie 
răspândit în alt fel în corp atunci când îl percep ca fiind în întregime 
în tot şi în fiecare parte."55) 

Concepţia obişnuită a greutăţii este aidoma felului în care 
spiritul concepe corpul. Din moment ce ideea ei se află în noi, noi nu 
o mai concepem în mod distinct, clar şi de aceea avem întotdeauna 
tendința să o materializăm, adică să o asociem cu ceva material sau 
corporal. Deasemenea ideea pe care ne-o facem despre corp 
ilustrează indirect concepţia pe care o avem în mod natural despre 
spiritul nostru. Căci spiritul este cel despre care noi avem ideea unui 
lucru prezent în întregime în fiecare din părţile sale sau a unui lucru 
fără părţi. Folosirea meditatiei filosofice ne învaţă să recunoaştem 
transferul proprietăților spiritului asupra corpului şi să nu mai 
comitem greşeala de a atribui unuia din cele două lucruri calitatea pe 
care noi o ignorăm la celalalt şi prin care el este distinct. Eroarea 
conținută în ideea de greutate constă în atribuirea unei conştiinţe sau 
unei voințe unui lucru corporal, de vreme ce conştiinţa este marca 
proprie acțiunii conduse de spirit. Ideea de greutate sugerează că 
corpurile caută în cădere să reîntâlnească centrul pământului, ca în 
fizica scolastică. Însă corpul luat ca atare, nu poate să caute nimic, nu 
poate să tindă spre ceva deoarece conceptul său exclude toate 
proprietățile sau toate modurile ce implică o acţiune prin 

reprezentare, o acțiune intentionalá. Ideea clară şi distinctă despre 
corp este aceea a unei substanțe întinse în lungime, lărgime şi 
profunzime. Această idee exclude gândirea sau inteligenţa. De ce 
întinderea, sau mai curând lucrul care este întins, exclude gândirea? 
Răspunsul lui Descartes este invariabil: întinderea este divizibilă, 
gândirea este indivizibilă. Putem concepe jumătatea sau pătrimea 
unui corp în timp ce o idee nu poate fi tăiata în două, o asemenea 
asertiune autodistrugându-se. Dacă faptul de a putea concepe 
împărțirea unui corp (lăsăm deocamdată la o parte problema de a şti 
despre ce fel de corp este vorba, unul fizic sau unul viu ca cel al unui 
animal sau al unui om) este conținut în conceptul de corp, dacă eu nu 
pot concepe corpul fără să-l concep ca fiind divizibil, atunci esenţa 
unui corp este de a nu fi un corp, de a nu avea o unitate pe care să nu 
o putem, cel puţin în gândire, să o descompunem în părți. Ca urmare, 
problema identităţii unui corp nu este departe de a fi o chestiune pur 
verbală, căci nimic nu ne împiedică să considerăm cele două bucăţi 
ale unei pietre sfărâmate ca fiind bucăţi ale aceleiaşi pietre sau ca 
două pietre diferite. Cu siguranţă, în cazul unui corp viu, deşi nu este 
evident, totuşi un corp mutilat, un corp cu deficiente de funcționare 
sau ieşit din uz, nu este mai puţin corporal decât un corp întreg sau 
în stare de funcţionare. Identitatea lui funcțională (adică integritatea 
lui funcţională) este singura lui identitate individuală, pentru că în 
plan ontologic corpul nu este un individ, nefiind indivizibil ci 
contrariul indivizibilului. Un cadavru nu este mai puţin corporal 
decât un corp viu, dar faptul că nu ne putem folosi de un corp mort, 
apropie mai mult acest corp de singura lui esență, care este una 
materială. De asemenea un automobil despre care spunem ca şi-a dat 
sufletul devine repede în mintea conducătorului privat de 
instrumentul lui “o grămadă de fiare”. 

Eroarea fizicii scolastice este de a fi atribuit unitate şi 
identitate ontologică unui lucru la care unitatea şi identitatea sunt 
doar funcționale. Aceasta nu pentru că printre corpuri mai există şi 
corpuri vii la care unitatea este mai mult organică decât mecanică şi 
că din punctul de vedere al esenței sau naturii lor ele se deosebesc de 
alte corpuri. Se înțelege că Descartes nu poate să considere atâtea 
substanțe individuale câte lucruri materiale există. Cu atât mai puţin 
Descartes metafizicianul şi fizicianul. Pentru Descartes, în fond, nu 

există lucruri in general ci lucruri întinse şi lucruri care gândesc, 
corpuri şi spirite. Atributul distinctiv sau esenţial nu se adaugă la 
substanță, ci o face să se manifeste ca substanță determinată. Lăsăm 
deoparte cazul omului la care esenţa nu poate fi reprezentată nici prin 
una din aceste două noţiuni, nici prin reuniunea lor, dar necesită 
concursul unei noțiuni proprii şi totodată primitive ca cea de corp şi 
cea de suflet sau spirit. 

Dualismul este poate, în primul rând, expresia unei concepții 
în mod riguros (şi fără îndoială de asemenea în mod exagerat) 
simetrice despre lucruri. Proprietăţile unuia din tipurile de lucruri nu 
sunt decât negarea (sau privarea) de proprietăţile celuilalt tip. Corpul 
este întotdeauna divizibil, spiritul este în întregime indivizibil. 
Spiritul sau eul este “un singur lucru şi întreg”, “une chose seul et 
entiere", nu putem să distingem nici o parte; dimpotrivă, nu există un 
singur lucru corporal sau întins care să nu poată fi cu uşurinţă 
descompus în părți de către gândire. Sau: “Prin corp, eu înțeleg tot 
ceea ce s-ar putea termina printr-o formă oarecare; care poate fi 
cuprins de un loc anume, şi care umple un spaţiu în aşa fel încât din 
acel spaţiu să fie exclus orice alt corp; care poate fi simțit (...) care 
poate fi mişcat în mai multe feluri.” 56) “Naturile corpului şi 
sufletului nu sunt doar diferite ci chiar într-un anume fel contrare.” 
57) De fapt, cele două substanţe nu se caracterizează şi nu se disting 
atât prin atributele proprii, cât mai ales prin negarea reciprocă a 
acestor atribute. 

Aşadar în locul substanțelor individuale care sunt substanţe 
prime pentru Aristotel, sunt acum substanțe corporale şi substanţe 
individuale. Dar în loc ca determinarea spiritului şi corpului ca 
substanțe să consolideze şi să desavârşească simetria lor, mai curând 
acest lucru le face să nu mai pară atât de evidente. Căci chiar dacă 
Descartes (ân special într-un raționament decisiv din Meditatia a III- 
a) considera că spiritul şi corpul sunt substanţe şi că aceste două 
noțiuni, pentru a opune ceea ce ele sunt, sunt admise ca fiind 
substanțe, nu putem avea identitate substanțială între corp şi suflet, 
ceea ce înseamnă, dacă putem spune, că este mai multă substanță în 
unul decât în celălalt; altfel spus, şi într-un mod mai fidel scriiturii 
cartesiene, sufletul omului este o substanță pură care nu este 

compusă din nici un accident, în timp ce doar corpul în general este 

o substanță şi nu corpul uman care nu este format şi compus decât 
dintr-o configurație de membre. Pe ce se fondează aşadar 
substanțialitatea unui lucru? Ea se fondează nu atât pe capacitatea sa 
de a exista prin sine, şi nici pe caracterul de subzistență cât pe 
posibilitatea de a fi reidentificat; în termeni mai cartesieni, pe 
posibilitatea de a fi cunoscut şi perceput ca fiind acelaşi lucru. Într-un 
anume fel, caracterul subzistentei sau existenţei şi caracterul 
identităţii nu pot fi separate. Dar atribuirea de identitate corpului şi 
sufletului nu are semnificaţie egală. Partea pozitivă a indivizibilitátii 
sufletului este ipseitatea ei: sufletul este în el însuşi complet, întreg în 
fiecare din actele sale sau în fiecare din operaţiile sale. Unitatea lui 
este de un tip care nu are nici un echivalent în domeniul lucrurilor 
întinse sau corporale. Esenţa sufletului omenesc este de a fi un suflet 
uman, acelaşi pe parcursul întregii sale existente. Este clar că sufletul 
gânditor este singura lui natură. Dar a gândi, pentru Descartes cel 
puțin, este întotdeauna un fapt, faptul propriu lucrului care pândeşte 
şi acest lucru este întotdeauna un lucru singular, un spirit, un eu, aşa 
cum va fi numit foarte bine. Subiectul (ân sens modern), este deci 
sufletul, din simplul fapt că toate actele sale se pot raporta la el însuşi 
ca la un centru sau punct fix. Subiectul, substanța pură, sinele, 
desemnează acest caracter de identitate şi de reidentificare care nu 
este separat de noțiunea de suflet la Descartes. În acest caz, tocmai 
pentru că el aparţine propriu-zis sufletului, cum se poate regăsi acest 
caracter în noțiunea de corp în general şi în cea de corp uman în 
particular? “Corpul uman nu mai este acelaşi din simplul fapt că 
figura unora din părţile sale se găseşte schimbată.”58) 

Diferenţa ontologică dintre corp şi suflet nu este produsă de 
prezența sau absenţa accidentelor (căci a vrea, a imagina, e.t.c., sunt 
“accidente” la fel cum sunt cele ale corpului, de a avea o oarecare 
figură sau o oarecare dimensiune). Ele depind de faptul, admis în 
mod implicit de către Descartes, că substanţa sufletului este prezentă 
în totalitate în fiecare din accidentele sale, în timp ce unitatea 
corpului este o unitate de compoziţie: corpul este format din 
ansamblul părților sale. Atunci când acesta se schimbă, corpul nu 
mai este acelaşi. Vedem că problema corpului-subiect ne readuce 
mereu la chestiunea tipului unităţii pe care o concepe spiritul atunci 
când formulează, conform naturii sale, unitatea unui corp şi unitatea 


173 


sufletului. Cuvântul este același în ambele cazuri dar sensul sau ideea 
sunt de fapt diferite. 

Ideea potrivit căreia corpul ar fi un corp uman (aşa cum este 
el descris în diferite texte ale lui Descartes: L'Homme, partea a-5-a 
Discursului despre metodá, primele articole ale Pasiunilor sufletului, 
Descrierea corpului uman...), adicá un corp organizat sau organic, nu 
schimbá nimic in natura lui, care este aceea a unui lucru spatial. 
Dimpotrivá chiar, caracterul fragil al arhitecturii sale este consolidat. 
De fapt, in descrierea corpului ca pe o maşină, în imaginarea lui ca 
un gen de automat, Descartes se instalează într-un plan ontologic 
unde nu există decât lucruri multiple. Corpul maşină nu desemnează 
o unitate ontologică ci un ansamblu de piese şi de rotite, aşa cum un 
orologiu nu este nimic altceva decât un ansamblu format numai din 
roți şi angrenaje. A afirma că nu există suflet în maşina care este 
corpul nostru, nu mai mult decât există într-un orologiu, echivalează 
cu a spune că el nu este compus decât din ceea ce putem vedea în el, 
că unitatea lui este o unitate de compoziție. Ori un ansamblu nu este 
acelaşi ( idem numero ) atunci când schimbăm o parte, chiar dacă 
locul pe care îl ocupă în întreg este minor. Putem spune despre acest 
ansamblu de membre şi organe care este corpul uman, ceea ce 
Descartes a spus despre suprafața care separă două corpuri: 
identitatea lui numerică adică faptul de a putea să-l considerăm ca 
fiind acelaşi corp sau ansamblu, nu vine din identitatea părţilor care îl 
compun, ci din identitatea dimensiunilor. Aşa cum Dunărea este 
considerată acelaşi râu în ciuda schimbărilor permanente ale apei 
care curge. 

Se pare că nu s-a observat destul de bine că modelul 
automatului se opune concepției despre un corp-centru, un corp care 
are o unitate centrală. Chiar dacă anumite organe sunt mai centrale 
decât altele, ele nu sunt totuşi în măsură să iradieze în întregul spațiu 
corporal. Corpul-maşină este ca un edificiu arhitectural: el are 
fundaţii, piloni, chei de boltă, părți care susțin ansamblul şi părţi care 
îl împodobesc-fiecare parte are rolul ei, dar edificiul nu se regăseşte 
în fiecare din părţile sale. Înconjurăm edificiul, îl descriem piesă cu 
piesă aşa cum Descartes a descris corpul uman, atât de exhaustiv, 
tocmai pentru că întregul este compus numai din părți. 

Nu din cauza acestei structuri discontinui a corpului sau a 
caracterului arhitectural al organizárii lui, explicatia cartesianá, ce 
rupe net cu principiile de viaţă, impune un studiu al funcţiilor 
corporale de fiecare datá circumscris uneia dintre ele? Aceasta este 
clar mai ales atunci când Descartes caută să explice acţiunile 
animalelor. E sigur că instinctul conferă direcţia de ansamblu a 
comportamentului animal, dar se pare că pentru Descartes instinctul 
trebuie întotdeauna să fie specializat. Această specializare relevă 
deasemenea, în ceea ce el presupune, limita absolută a 
comportamentului animal: perfecțiunea sa este semnul infailibil al 
caracterului său non inteligent. Invers, inteligenţa (care desemnează 
aici faptul de a acționa conştient şi de a ne reprezenta ceea ce facem ) 
este caracterizată prin polivalenfa indefinită a intrebuintürilor sale: 
animalele nu acționează decât prin “dispoziţia organelor lor” în timp 
ce rațiunea este “un instrument universal.'59) Organ care se 
deplaseazá, organ mobil si liber pentru cá el nu este cel al unui corp 
în serviciul căruia acţionează, am putea spune despre acest 
instrument, cu scopul de a sublinia mai bine contrastul cu organul 
corporal, că este un organ localizat într-un tot de care depinde. 

Aşadar observăm din nou că dacă maşina corpului uman nu 
poate fi un subiect (ân sens modern) este pentru că nu are centru, sau, 
în termenii lui Leibniz, pentru că această maşină nu este maşină în 
fiecare din părţile sale, pentru că este un ansamblu de membre, de 
organe şi de încă multe alte lucruri. Ontologic vorbind aceasta nu 
este o ființă sau o substanţă. 

La aceasta se poate obiecta că pentru Descartes corpul uman 
are o unitate care nu este echivalentă cu cea a unui ansamblu de părți 
şi că a fost făcut de Dumnezeu pentru a fi unit cu un suflet, că există 
în el ceva prin care este central şi translocal. Textul decisiv asupra 
acestei probleme este cel al articolului 30 din Pasiunile sufletului 
unde Descartes subliniază, aşa cum nu a făcut-o în nici o altă parte, 
unitatea proprie a corpului uman prin care acesta se deosebeşte clar 
de un simplu ansamblu de părți, în care unitatea este cea a unei 
configurații: 

s “Trebuie să stim că sufletul este în mod veritabil unit cu 
intregul corp si cá nu putem spune într-adevăr că el se află în unele 
din părțile sale şi exceptat din altele, din cauză că este unul şi într-un 

fel, indivizibil in raport cu dispoziția organelor sale care se. 
raportează atât de mult unul la altul încât, atunci când unul este 
extirpat, aceasta face întregul corp defectuos."60) 

E limpede că de data aceasta unitatea corpului a fost gândită 
de către Descartes ca o unitate reală, adică precum cea a sufletului 
care rămâne întotdeauna modelul unic al unu-lui, indivizibil (ântr-un 
anume fel). De altfel, această idee nu este nouă în gândirea 
cartesiană: nu la o asemenea concluzie se ajunge in Meditatia a- VI- 
a, fără îndoială pentru cá uniunea substanţială cere ca cele două 
substanțe care se unesc până în punctul în care formează una singură, 
să fie în mod egal lucruri într-adevăr, adică în mod egal substanţe? 
Subliniem, doar în trecere, că substanțialitatea atribuită astfel 
corpului are caracterul în care se recunoaşte substantialitatea 
sufletului, respectiv unitatea indivizibilă. 

Dacă acest corp omenesc este o substanță, dacă el posedă 
existenţa unei ființe prin sine sau a unei fiinţe care este un sine, ce s- 
ar putea opune la a-i acorda statutul de subiect, adică acela de centru 
de la care pleacă inițiativele care nu formează singure o serie de 
acțiuni dar care reflectă unitatea celui care acționează? Nu aceasta 
este direcția în care se întoarce inversul ideii de corp-maşină, care 
pare să-l ducă, sau pare să-l tenteze pe Descartes să meargă până 
acolo încât să evoce, a propos de memoria corporală, cântăreții de 
láutá (lăutarii) la care memoria este ráspándita in máini? Nu se spune 
astfel cá, de fapt, corpul vine în continuarea sufletului şi 
orchestrează în maniera sa un ansamblu de operaţii care nu provin 
nici din instinct, ca acelea ale animalelor, nici din inteligență, ca 
acelea ale spiritului în sens strict? Căci mâinile láutarului nu sunt aici 
organe distincte de corp ci mai curând o metonimie a corpului. 
Corpul în întregime este cel care cântă la lăută şi conservă într-o 
memorie a lui această obignuintá, această artă sau abilitate. Această 
ştiinţă a corpului este folosită ca ştiinţă (si nu ca acțiune mecanică ) 
fără să fie reflectată, gândită ca ştiinţă. În astfel de situaţii, corpul, se 
spune, imită sufletul, comportamentul lui ne face să ne gândim mai 
mult la cel al spiritului decât la cel al unei maşini. În mod reciproc, 
sufletul, nu imită el corpul atunci când estimează sau judecă mărimea 
obiectelor, sau când, încrezându-se în mărturia mâinilor sale, el ştie 
ca printr-o geometrie naturală, la ce distanță se află obiectul pe care 

îl atinge cu cele două bastoane? Cine este subiectul mâinilor care 
cântă la lăută şi al celui care ţine bastoanele? Aceste mâini sunt 
mâinile corpului sau mai degrabă mâinile sufletului? Şi asta de fapt 
nu înseamnă acelaşi lucru? 

Întrebările pe care le-am ridicat asupra acestor aspecte sunt 
foarte asemănătoare celor pe care Denis Kambouchner le-a enunțat si 
dezvoltat minuţios şi remarcabil, în cartea sa L'Homme des 
passions.61) Referitor la pasiuni, la rolul corpului în pasiuni, 
Kambouchner, după ce nota că sufletul în el însuşi nu poate fi 
adevăratul subiect al raportului pe care îl are cu obiectele sale (cele 
ale pasiunilor sale), formulează cu precauţie posibilitatea pentru corp 
de a fi într-un anume fel un ghid pentru suflet. Am extras doar aceste 
două fraze din amplele lui analize: 

“Dacă există pasiune, dacă pasiunea este într-un fel anume 
utilă si necesară, este deoarece corpul “ştie” mai bine decât sufletul 
însuşi ce trebuie să vrea sau să gândească el."62) 

“Ea presupune că corpul “gândeşte “ la toate aceste lucruri, 
într-un anume fel ... că gândirea, şi în particular voinfa- sau cel puţin 
un anumit regim de gândire, un anume gen de voința- sunt funcţii ale 
corpului înainte de a fi funcții ale sufletului."63) 

Ideea conținută în aceste pagini este cea a unei ştiinţe (sau a 
unei gândiri) a corpului. Putem atribui corpului ceea ce face 
Caracterul distinctiv al sufletului, faptul de a acționa prin conştiinţă si 
nu prin impuls sau orbeşte? Într-un anume fel da, şi anume în cel în 
care este posibil să consideram corpul ca subiect, dar nu fără să 
distingem multiplele semnificaţii a ceea ce numim corp la diferite 
nivele de analiză. 

. Mai întâi, dar fără să putem intra mai mult în aceste chestiuni, 
trebuie să amintim că felul în care corpul se raportează la suflet prin 
calea ocolită a pasiunilor este instituit de natură şi că prin urmare 
corpul nu acționează prin el însuşi. Corpul este mai curând mijlocul 
prin care natura face cunoscut sufletului, într-un mod “natural” (ca 
dt ed : piperis: e e facă. Aceasta nu 
indivizibilitatea lui n rtat de către Des i si Er A 
citat mai să im ids a d e Pos escartes, in articolul 30 
us Bid bap prea mult la uti itate? Nu este acelaşi lucru a spune 

organ face “ântregul corp defectuos” cu a vorbi 

despre acelasi corp, oricare ar fi schimbarea materiei din care este 
compus. Unitatea funcțională a corpului nu poate avea semnificaţia 
unei unități reale. Faptul că corpul a fost programat pentru a fi unit, 
adică să fie util sufletului, se opune, ni se pare, ideii despre un corp- 
Subiect, despre un corp care ar avea inițiativa acţiunilor sale, ideii 
despre un corp inteligent. Aceasta de asemenea şi pentru că corpul 
este aici o unitate funcțională care nu poate avea în teoria cartesiană a 
pasiunilor rolul unei puteri care se opune sufletului. Din această 
cauză — menţionată aici în treacăt — dominaţia pasiunilor implică o 
dominație a sinelui (a sufletului prin el însuşi) si nicidecum o 
subjugare a corpului de către suflet, aşa ca la Malebranche de 
exemplu, pentru care rebeliunea (revolta) corpului justifică şi chiar 
impune, represiunea lui prin suflet, 

Pentru Descartes, corpul nu este niciodată conceput ca rival 
posibil al sufletului. Punem deci din nou întrebarea directoare a 
acestor pagini: ce-i poate conferi corpului o identitate care sa-i fie 
proprie? Pentru că nu este faptul de a fi un automat, nici acela de a fi 
fost instituit de natură pentru a menține sufletul pe linia conservării 
sale, ci este, într-un fel puțin paradoxal, faptul de a fi informat de 
acelaşi suflet, aşa cum a spus-o Descartes în celebra Scrisoare către 
P. Mesland din 9 februarie 1645. 64) 

In mod semnificativ, pasajul din această scrisoare referitor la 
problema menționată începe cu următoarele cuvinte: “ Eu consider că 
aceasta este corpul omului...” Punctul de vedere al lui Descartes din 
aceste pagini nu este același cu cel pe care-l are despre corp în 
articolele din prima parte a Pasiunilor sufletului sau în Descrierea 
corpului omenesc. În aceste tratate Descartes explică funcționarea şi 
îmbinarea corpului omenesc cu sufletul rațional. El explică alcătuirea 
unui lucru material destinat de natură unei serviri sau functionári 
compuse. Totodată ansamblul organelor, chiar dacă este considerat 
ca un tot, este obiectul unei observaţii şi al unei explicaţii analitice, şi 
de aceea trebuie procedat pas cu pas. Descartes nu consideră totul 
corpului, corpul ca întreg, ci mai degrabă tot ceea ce trebuie să fie 
compus în corp pentru a servi în final scopul pe care i l-a trasat 
natura. 

In Scrisoarea către Mesland, punctul de vedere al lui 
Descartes este diferit. El nu mai explicá un mod de functionare (fizic 

vorbind), el explicá o semnificatie, semnificatia pe care corpul o are 
pentru om şi chiar pentru un om. Obiectul explicatiei cartesiene este 
aici cuvântul “corp”. Mai multe expresii ale acestui text întăresc 
această idee, de exemplu: când vorbim despre un corp; credem ; nu 
este nimeni care nu crede; gândim. Chiar dacă Descartes îşi sprijină 
explicația pe câteva raţiuni fizice, această explicaţie nu este una 
fizică. Acesta este corpul pe care-l avem în conştiinţa obişnuită, 
acest corp pe care Descartes îl numeşte semnificativ “corpul unui 
Om", ce are o identitate substanţială mai curâd decât una funcțională, 
ceea ce vrea să însemne că în acest caz este vorba de o identitate 
personală. 

“Când vorbim despre corpul unui om...noi înţelegem toată 
materia care este unită împreună cu sufletul acestui om... 

Este acelaşi corp, idem numero, în timp ce rămâne legat şi 
unit în mod substanţial cu acelaşi suflet... 

Corpul nostru, în calitate de corp uman, rămâne întotdeauna 
acelaşi numero în timp ce el este unit cu acelaşi suflet. Şi totodată, în 
acest sens, el este indivizibil: căci dacă tăiem unui om un braţ sau un 
picior, vom gândi corect că corpul său este divizat considerând 
cuvântul corp în prima semnificaţie şi nu în cea de-a doua; şi nu 
vom gândi că cel care are un braţ sau un picior tăiate va fi mai puţin 
om decât un altul."65) 

Alunecarea de la termenul “corp” spre cel de “om” nu a 
scăpat nimănui. Este corpul unui om pentru că aparține unui om, 
care conferă corpului unitate şi indivizibilitate, şi nicidecum ceva 
corporal, nici chiar întregul ansamblu de membre. Cu siguranță 
corpul rămâne, în unul din aspectele lui, acest ansamblu de organe pe 
care o mutilare parțială îl face în întregime defectuos — şi acesta este 
corpul pe care-l descriem, pe care-l explicăm, pe care-l ascultăm — 
dar, pe de altă parte, acest corp este corpul meu, este faptul de fi 
corpul unei persoane umane care îl face să beneficieze de integritate 
esențială, de unitatea ontologică a persoanei. Nu trebuie deci să 
spunem că un corp mutilat este un corp căruia nu-i mai rămâne nimic 
pentru a fi un corp, ar fi absurd şi fals, ci că un corp mutilat este 
intotdeauna corpul aceluiaşi om, şi că din acest motiv de apartenență, 
este acelaşi corp care ieri era întreg şi astăzi nu mai este. Intr-un 
anume fel (ce confirmă explicaţia cartesiană a transsubstanţierii), 

corpul unui om este un corp fárá organe, un corp fárá membre, si 
într-un sens acest corp indivizibil nu este doar corpul meu ci eu în 
intregul meu. | 

Nu este acesta felul in care corpul lui Isus Cristos, adicá 
însuşi Isus Cristos, este în întregime prezent sub formă de pâine 
sacră, fără să fie deloc necesar să aibă nici cea mai mică parte din 
ceea ce constituie un corp în acest corp transsubstantiat ? De altfel 
însuşi Descartes este cel ce propune un fel de continuitate între 
această transsubstantiere miraculoasă şi cea pe care o numeşte 
naturală, care se face în fiecare zi în fiecare corp cu alimentele şi cu 
băuturile pe care le ingerează. Micile bucăţi de pâine şi de vin pe care 
le mâncăm şi le bem devin astfel părți ale corpului nostru. Sigur cá 
(şi vom regăsi aici preocuparea de a distinge între cele două 
semnificaţii ale cuvântului corp), numeric vorbind (adică dintr-un 
punct de vedere care nu ține seama decât de întinderea şi 
divizibilitatea sa esenţială), părţile de pâine şi de vin vor rămâne în 
corpul nostru ceea ce erau înainte de a se amesteca în el. Dacă ne 
raportăm însă la uniunea pe care sufletul o are cu corpul nostru, 
părțile acestor alimente devin părți integrante ale corpului nostru, şi 
în această integrare ele nu se mai pot distinge ca particule de pâine şi 
de vin. Ca tot ceea ce se încorporează în noi prin mijlocirea corpului, 
alimentele devin părţi non divizibile (neidentificabile ca părţi) ale 
corpului nostru, adică ale nouă înşine. Ele nu mai sunt 
recognoscibile, nu din cauza extremei lor micimi, ci pentru că şi-au 
schimbat natura. Prin intermediul corpului nostru, ele devin într-un 
anume fel noi înşine. Cele două planuri, cel al identităţii numerice şi 
cel al identităţii substanțiale sau personale, rămân distincte, ceea ce 
vrea să însemne de fapt că părțile care compun un lucru întins nu se 
adaugă în calitate de particule numeric distincte la sufletul care le 
informează. O mărire sau o diminuare de materie nici nu măreşte nici 
nu diminuează informării, adică uniunii substanțiale. Astfel, spune 
Descartes, * întreaga materie, aşa mare sau mică, care este împreună 
informată de acelaşi suflet uman, este luată drept un corp uman în 
întregime.” 66) Unitate impartajabilă, corpul uman este prezent în 
mod multiplu (se prezintă în feluri multiple) în calitate de corp, adică 
în întregime, în fiecare parte, respectiv în corpul considerat din punct 
de vedere funcţional. De unde o unitate organică a corpului, poate 

Chiar mai profundă decât unitatea sa funcţională (“dispoziţia 
organelor sale” ). 

Nu este această distincţie netă de planuri, sau cele două 
semnificaţii distincte ale unității, cele care-i permit lui Descartes, la 
sfârşitul acestei Scrisori către Mesland, să atenueze caracterul 
misterios al transsubstanţierii şi să prezinte oarecum conceptibilă 
ideea unui corp fără membre sau organe, a unui corp a cărui unitate 
nu este cu nimic afectată de pierderea unui organ, pentru că nu există 
nici o dimensiune comună între acest organ redus la natura lui de 
organ şi sufletul care în uniunea sa cu corpul, face acest corp la fel de 
unitar tot aşa cum este el însuşi ? Aşadar, aceasta nu pentru că 
întregul corp al lui Isus Cristos se găseşte în ostie, căci ar trebui să se 
găsească şi membrele care compun corpul omenesc. Dimpotrivă. 
Aceasta pentru că el este prezent în întregime, sau prezent ca tot, 
pentru că membrele corpului, considerate ca părți sau ca ansamblu de 
părţi, nu se mai regăsesc la fel. De asemenea, notăm odată în plus, 
problema pusă de această explicaţie este o problemă de semnificaţie. 
Aşadar, spune Descartes, “ceea ce numim...bratul sau mâna unui om 
este ceea ce are o figură exterioară şi mărime şi utilitate”. 67) Aceste 
specificaţii sunt remarcabil de precise, pentru că sunt multiple şi 
pentru că, din trei concepte diferite despre corp (un lucru întins, o 
unitate funcțională şi corpul ca întreg) numai primele două îşi găsesc 
locul aici. Putem vorbi de mărime, de figură exterioară sau de 
utilitate numai în legătură cu un membru. Un brat este un braţ, o 
mână este o mână şi nu putem desemna prin aceste cuvinte decât 
ceea ce seamănă lucrurilor pe care le desemnează. Dar cu ce se 
aseamănă corpul în întregime, ca întreg? Putem vorbi chiar de 
utilitatea corpului unui om? Într-un anume fel, corpul ca întreg nu 
trebuie asemănat cu nimic, pentru că el semnifică doar prezenţa sau 
ființa persoanei care are acest corp. Acesta nu poate fi deci precum 
corpul ca întreg al lui Isus Cristos care este prezent în ostie, în felul 
unui corp fără membre şi nu în felul unui corp organizat, căci în acest 
caz trebuie să-i putem recunoaşte braţele picioarele, e.t.c., adică tot 
ceea ce are figura exterioară a corpului omenesc. Dar rămânem în 
limitele interogatiei noastre: cu ce se poate asemănă corpul meu dacă 
nu cu mine? Corpul meu este eu însămi. Identitatea acestui corp ca 
întreg nu mai depinde de recunoaşterea unei figuri exterioare. În 

acest sens corpul meu nu este niciodatá un corp vizibil, prezenta si 
manifestarea lui nu mai sunt cele ale unui lucru exterior. 

Poate corpul sá fie un subiect? Nu, dacá este vorba despre 
corpul ca ansamblu de organe; fără îndoială nu, dacă este vorba 
despre corpul ale cărui acţiuni sunt instinctive sau automate; dar da şi 
de ce nu ?,dacá vorbim despre corpul meu. "Acest corp pe care 
printr-un anume drept particular îl numesc a/ meu, acest corp care-mi 
aparține mai propriu şi mai îndeaproape decât un altul"68), nu poate 
fi posesiunea mea cea mai personală dacă nu participă la unitatea 
esențială a fiinţei mele şi, în acest sens, la unitatea lui res cogitans. 

Dacă el este un subiect, el nu poate fi decât unul-şi în această 
calitate, acesta nu este nici corpul nici sufletul ci omul. “Căci, scrie 
Descartes în textul A? VI-lea set de Raspunsuri cu care am început 
această interogatie, eu nu am văzut şi nu am înţeles niciodată că 
corpurile umane au gânduri cu toate ci că sunt aceeaşi oameni care 
gândesc şi care au corpuri.” 69) 

CONCLUZII 


l Criza modernității nu este nici un fenomen nou, nici unul 
simplu si cu atât mai puțin sensul şi semnificația lui nu sunt 
negative. “Criza” este iminenta unei transformări, este destrămare 
în vederea redresării realizabilá prin judecarea şi rejudecarea 
lucrurilor si a valorilor. Criza este modul tipic uman de a trece, in 
cultură, de la o epocă la alta, de la tradiție si traditionalism la un 
nou mod de a trăi lumea şi în lume, la ceea ce se numeşte modern. 
Rezonanta cuvântului “criză” este de cele mai multe ori 
apocaliptică, echivalează cu sfârşitul, cu moartea. Moartea este Însă 
strâns legată de viață într-o succesiune imperturbabilă si mereu mai 
prolifică. La fel si criza în cultură: ea marchează un sfârşit, dar nu 
unul definitiv, nu o eradicare totală si completă a unui sistem de 
valori, a modului de gândire si de viaţă a unei epoci. Acestea se 
încheie ca dominantă, ca accent, dar nu sfârșesc, nu se neantizeazá, 
ci sunt re-formate într-o nouă structură. Criza este o trecere, este o 
re-judecare şi o reevaluare a lumii, a sinelui şi a valorilor. De aceea 
se poate spune că în fond omul este o ființă de criză iar filosofia, ca 
mod în care omul primeşte lumea în sine şi o redă apoi sieşi mai 
mult sau mai puţin umanizată, îşi asumă, consumă şi se consumă în 
criză mai adânc decât orice altă dimensiune culturală. 

. Inceputul vizibil al crizei nu coincide niciodată cu începutul 
ei real. Acesta din urmă vine întotdeauna de departe din epoca ce se 
apropie de sfârşit fără să ştie şi care în fond nu va dispărea 
niciodată complet, ci va fi transformată, va lua un alt chip, va purta 
o altă mască. Sfârşitul evului mediu este în fond la fel cu cel al 
antichităţii şi cel al epocii moderne va fi la fel cu cel al evului 
mediu sau nu va mai fi. Nu va mai fi sfârşit ci dispariţie. Medievalii 
timpurii i-au respins la început pe antici, au vrut să se dispenseze 
complet de tot ce însemna antichitate. Fără antici însă, fără 
înțelegerea lor, evul mediu nu ar fi fost ceea ce a fost: epoca unei 
gândiri profunde şi a unui spirit înălțat în nesfârşit către divin. 
Epoca modernă n-ar fi fost nimic din ceea ce a fost decât în măsura 
in care a înţeles să păstreze valorile medievale şi să le redirijeze 


187 


spre cerințele noului veac. Epoca noastră nu poate fi nimic mai mult 
decât este înainte de a re-veni asupra ei însăşi şi mai ales asupra 
începutului ei. 

Complexitatea trecerii de la medieval la modern ne-a impus, 
pentru a reuşi să-i surprindem esența, analiza unei filosofii 
paradigmatice. Ne-am oprit la Descartes căci lumina poate fi 
privită direct numai la răsăritul şi la apusul soarelui. Descartes este 
o parte dintr-un început de care ne-am îndepărtat prea mult şi pe 
care trebuie să ni-l reamintim pentru a regăsi sensul prezentului. 

Intrebându-ne despre Descartes am descoperit modelul 
inteleptului modern şi un fel nou de a iubi înţelepciunea si 
cunoasterea, cel prin actiune. Am aflat cum se poate stabili o relatie 
profoundá si impecabilá cu propriul sine, cu ceilalti, cu Dumnezeu 
și cu lumea. Studiindu-i metoda l-am descoperit pe Augustin şi 
nemărginita lui dragoste de divinitate dar şi mai mult încă: 
purificarea impusă şi adusă de îndoiala metodică. În spatele acesteia 
și prin ea Descartes a dus un alt fel de luptă împotriva 
extremismelor secolului XVII, scepticismul şi fanatismul alimentat 
de prejudecăţi. La capătul acestei bătălii a fost câştigat cogito-ul şi 
prin el, libertatea, lumina rațiunii libere. Ca urmare a 
raționalismului său Descartes ar putea fi trecut în rândul “filosofilor 
increduli” dar ar fi o greşeală, căci filosoful nu poate să nu creadă. 
Atunci când se numeşte rationalist pur, el îşi retrage credința la 
nivelul rațiunii, dar credința lui rămâne întreagă. El crede în 
principiile lui, are încredere în intelect. Cu Descartes apare o 
“âncercare de a întemeia în mod radical rațiunea pe ea însăşi, cel 
puţin în concepția filosofică a fiinţei pe care individul a elaborate-o 
pentru el insugi".l) Crecetarea filosofică actuală trebuie să 
stabilească, între credința revelată şi ateism o “credință în mod 
autentic filosofică.” 2) Mai mult decât oricine din epoca sa, 
Descartes a propus acest nou fel de credință care leagă ontologia de 
“logică, certitudinea şi evidența, subiectul şi obiectul prin 
intermediul cogito-ului ca principiu. 

Analiza antecedentelor cogito-ului cartesian ne-a permis să 


vedem filosofia lui Descartes ca filosofie şi ca artă de “a şti să 
treci”. 

Fácánd din cogito un principiu, Descartes nu neglijeazá insá 
varietatea complexă a modurilor sale de manifestare: imaginaţia, 
voința, simtirea, rațiunea, care împletindu-se alcătuiesc țesătura 
miraculoasei conştiinţe umane ce rămâne în continuare, în ciuda 
acestor “apariții” accidentale, certă şi indubitabilă. Prin aceasta 
gândirea capătă o nouă identitate: conştiinţa. Cogito-ul este mai 
mult decât rațiune, el este gândire, este peste tot în conştiinţă si 
nimic nu se întâmplă în conştiinţă fără gândire. Gândirea este 
totodată si exercițiul intuitiei şi al deductiei, ordinea şi maniera în 
actul de “a şti să treci”, este exerciţiul în care subiectul începe să 
existe fără a rămâne însă captiv în acest tip primordial de existență. 
Fiind substanță, gândirea este deopotrivă  interioritate ŞI 
exterioritate, deschide infinitul în om. Trecerea de la o propoziţie la 
alta în cadrul demonstraţiei sau de la un mod de a gândi la altul, fac 
posibil raportul cu exterioritatea dinlăuntrul omului. Subiectivitatea 
capătă astfel o figură nouă prin filosofia lui Descartes, cea a 
generozitátii. 

Ideea comunicării substanţelor, suflet şi Corp, gândire şi 
întindere, dincolo de faptul că a generat o dezbatere ce a agitat 
întregul secol XVII, este un fel special de a ajuta omul să se 
întoarcă odată în plus către sine pentru a-şi regăsi utilitatea corpului 
şi a simțurilor, de a fi din nou în lume, în mediul său natural. 

Filosofia lui Descartes caută în primul rând să rezolve 
problema cunoaşterii, dar cunoaşterea aceasta este o acțiune umană, 
epistemologia trimite la antropologie. O filosofie axată pe om şi 
care presupune , pentru a fi posibilă, dezvoltarea şi unitatea a ceea 
ce putem numi corpul uman, exclude o apropiere exclusive 
rațională de divin. În viziunea lui Descartes fiinţa umană nu este 
“compartimentabilă” pentru că, finalmente, omul este un întreg în 
care şi corpul poate avea calitatea de subiect, tocmai pentru că nu 
este pur şi simplu un corp, ci corpul unui om, corpul meu. De aceea 
Descartes nu este un rafionalist pur. El nu a separat radical rațiunea 
şi credința; motivele acestei separári sunt doar metodologice, 
explicative. În fond el a înţeles limitele raţiunii si necesitatea 
ghidárii ei prin credință, ceea ce-i permite omului să trăiască într-o 
manieră justă a realităţii sale. 

Paradigma cartesiană nu este însă una care exclude complet 
elementele celei medievale. Mai mult, regăsim in ea deopotrivă 
gândirea Greciei antice. Paralelismul dintre logică şi ontologie este 
prezent deja la Platon. Prin inneismul său Descartes se înscrie în 
curentul acelei tendințe, deschisă de Socrate prin fondarea teoriei 
reminescenfei pe mituri, care recunoaşte în om ceea ce-l depăşeşte. 
Desi prin Meditafiile sale Descartes întrezăreşte o ieşire din 
capcana scolasticii, el înțelege că nu trebuie să arunce şi copilul 
odată cu covata. Revlaţia divină, preocuparea pentru problema 
nemuririi sufletului, forma de prezentare a principiilor, grija de a nu 
tulbura cu nimic dogma catolică, sunt doar câteva puncte în care 
Descartes rămâne legat de paradigma medievală, astfel încât el este 
cumva si ultimul mare reprezentant al tradiţiei. 

Dacă criza este o trecere, atunci Descarets a înţeles-o şi o 
ilustrează cel mai bine căci a fost cel dintâi care a ştiut să treacă de 
la medieval, prin propria-i criză ca moment de judecată, către o 
nouă epocă. Dacă vedem criza ca pe o transformare iminentă, 
destrămare pentru redresare, atunci asumarea crizei înseamnă a 
acţiona. Şi de la nimeni altul nu putem învăța să înțelegem trecerea 
ca acțiune profundă, interioară şi exterioară deopotrivă, decât de la 
filosoful Cogito-ului. Cogito-ul este în primul rând rezultatul unei 
acțiuni: cea a întoarcerii gândirii către sine şi care trebuie 
desfăşurată permanent ca o condiţie sine qua non a păstrării 
certitudinii existenței. Cogito-ul rezultă din acțiune şi impune 
aşadar acțiune neîntreruptă. 

Secolul al XVII-lea a fost un secol al contradicțiilor şi 
antinomiilor, ca şi secolul nostru, dar a fost şi un secol de trecere de 
la contradicţiile conflictuale la înțelegerea antinomiilor. Metafizica 
a culminat cu subiectivitatea unui om care începea sa-şi recástige 
libertatea cu prețul însingurării şi al singurătăţii, un om care 
sacrifică uitării trecutul în numele unui viitor incert. În acest secol 
intră în scenă o nouă paradigmă, cea modernă, pe care noi am dus-o 
la extremă, făcând de nerecunoscut inocenfa înțeleaptă a 
începutului ei. In acest început admirabil, spirite admirabile au 
plămădit o altfel de licoare a sfârşitului în care se amestecau, după 
o alchimie al cărui secret nu se cunoaște nici astăzi exact, trecutul, 
prezentul şi dorinţa unui alt fel de viitor, 

Modelul cartesian nu este unul pur modem ci este o 
paradigmă a trecerii, o paradigmă de exemplară trecere: de la 
prejudecată la judecată, de la conştiinţă la conștiința de sine, de la o 
veghe iluzorie la una reală; dar dincolo de acestea, o trecere de la 
valorile tradiției către un nou mod de gândire şi un alt model de 
viaţă. Spunem că este o trecere exemplară de care avem nevoie, 
pentru că ne poate învăța cum să trecem prin noi înşine către 
ceilalți, pentru a ne găsi propria judecată şi un alt fel de viață care 
să ne exprime mai bine prezentul şi mai ales care să ne permită 
accesul la un viitor în care spiritul să însoţească iar o acţiune ca 
expresie fidelă a nivelului existenţial atins astăzi de omul european. 

Aşa cum pentru a înlătura opiniile false “nu este necesar ca să 
le examinez pe fiecare în particular” ci doar “ruinarea temeliilor”3) 
nu trebuie nici noi să desfăşurăm infinita muncă a cercetării 
amănunțite a evului mediu şi epocii moderne pentru a înțelege cum 
s-a trecut de la unul la cealaltă. E suficient să cercetăm atent 
Structura fundaţiei celor două epoci şi temeliile fenomenului de 
“criză” ca trecere, în care filosofia cartesiană este un pilon-cheie, 
pentru a găsi “pământul şi piatra” timpului pe care-l trăim. 


Note 


l. Jaspers K., Raison et existence, Presses Universitaire de 
Grenoble, 1978, p. 11 

2. ibidem, p.119 

3. Descartes R, Meditaţii Metafizice, Editura Crater, Bucureşti, 
1993, p.28 

